
AVANPREFATA 
Ar fi fost Jung ars pe rug in Evul Mediu? 


Cartea lui Michael Palmer, prestigios “academic tutor" la Scoala de teologie de pe langa 
Westminster College (Oxford), oarecum previzibila in ceea ce priveste critica ideilor lui Freud 
despre religie, ne descopera in schimb un Jung de-a dreptul surprinzator pentru cei mai multi 
cititori, care s-au obişnuit să vadă in marele discipol, iar apoi mare adversar al lui Freud, o 
personalitate profund religioasă şi chiar un cruciat. Desigur, înțeleptul de la Kiisnacht se 
declară în mod explicit creştin, totuşi nu credincios, deoarece noţiunea de credinţă îi stârnea o 
anumită repulsie, amintindu-i probabil de formula umilitoare a lui Tertulian: Credo quia 
absurdum. Când era întrebat dacă crede în Dumnezeu, Jung răspundea că nu are nevoie de 
credinţă, întrucât î] cunoaşte. A crede implica pentru el incertitudinea, pe cand lui i se părea că 
se situează pe terenul certitudinii: deoarece îl cunoştea pe Dumnezeu, nu avea nevoie să creadă 
în El. 

Cu toate acestea, fete bisericeşti ca Victor White susţin că "bunăvoința" lui Jung 
reprezintă o mult mai serioasă şi radicală sfidare la adresa religiei decât a fost vreodată 
ostilitatea fățişă a lui Freud. Mult mai drastică era însă judecata lui Edward Glover, care 
conchidea tăios: "Departe de a fi religios în tendinţă, sistemul lui Jung este fundamental 
ireligios. Nimeni nu-şi bate capul dacă Dumnezeu există. Jung mai putin decât toţi. Tot ce este 
necesar este să «ai» o «atitudine», pentru că aceasta «te ajută să trăieşti». Dacă Jung şi-ar fi 
expus sistemul în acel Ev Mediu atât de drag lui din cauza alchimiei, el ar fi fost cu siguranţă 
ars pe rug" (Freud or Jung, 1950.) Deci Jung ar fi şi el, în fond, un "patriarh al ereticilor" ca 
aceia condamnaţi de Terlulian la vremea sa. Michael Palmer nu pregetă să adopte prudenta lui 
Victor While în a accepta că Jung este un "prieten" (cam fatarnic) al religiei, din moment ce 
pentru el Dumnezeu se reduce la statutul de arhetip, de element al Sinelui, despre care nu se 
poate spune că îi corespunde ceva dincolo de "realitatea psihică". Căci pentru Psyche — cel 
puţin pentru acela descris de promotorul psihologiei analitice — adevărurile absolute sunt 
incognoscibile. 


Jung intra in ceea ce s-ar putea numi impas ontologic total nu atat prin ralierea la un 
apriorism de tip Kant, cat prin alianta cu idealismul subiectiv al lui Berkeley. Dintr-o 
perspectivă net berkeleyană, pentru Jung numai existenţa psihică este verificabilă: "În măsura 
în care lumea nu formează o imagine psihică ea este virtual nonexistenta" (1954). Cautand sa 
fie mai berkeleyan decât Berkeley, el de fapt îl caricaturizează. Această concepţie fundamental 
contradictorie, contrar intenţiei care 1-a stat la bază, subminează grav teologia. Michael Palmer 
reliefează pe larg implicaţiile ei distructive in acest domeniu, dezvăluindu-ne o fata mai putin 
vizibilă a lui Jung. Dar ceea ce nu relevă autorul valoroasei cărți Freud and Jung on Religion 
(1997) este faptul că însăşi vestita tipologie jungiana (extraversiune, introversiune) intră într-o 
ireconciliabilă contradicţie cu teza exclusivitatii "realităţii psihice", deoarece ambele atitudini 
presupun în mod imperios o raportare la o realitate extrapsihică, obiectivă, care însă este negată 
ab initio de metafizica jungiană. Aspect deconcertant, care ar merita o analiză aparte prin 
prisma berkeleysmului radicalizat de Jung în acele texte în care el devine métaphysicien 
malgré lui, în profida "empirismului" declarativ. Un empirism sui generis, de fapt un corolar al 
panpsihismului psihiatrului elveţian. 

Dr. LEONARD GAVRILIU 


Pentru soţia mea 
Carol 


PREFAŢĂ 


Cartea aceasta îşi are începutul într-o serie de prelegeri ţinute timp de mai multi ani la 
Departamentul de teologie şi studii religioase de la Universitatea din Bristol. Deoarece titlul 
inițial al seriei era "Darwin şi Freud", lui Jung nu i se acorda decât foarte puţin spaţiu; cu 
timpul, însă, în urma sugestiilor venite din partea studenţilor mei, această situaţie s-a schimbat 
în aşa măsură încât Jung a uzurpat considerabil poziţia lui Darwin. Iar lucrul acesta nu a fost cu 
totul surprinzător. Dacă atacul lui Freud la adresa religiei este de-a dreptul faimos, apărarea 
acesteia de către Jung nu este nici ea mai puţin faimoasă. Ei rămân, cel puţin în acest domeniu, 
cei doi mari protagonişti. 

Această carte, însă, nu este un studiu comparativ a două psihologii diferite ale religiei. 
Intenţia mea iniţială a fost de a face două expuneri separate, de sine stătătoare, care să fie utile 
celor care caută o informaţie detaliată cât se poate de exactă atât asupra lui Freud, cât şi asupra 
lui Jung. Aici, însă, trebuie să adaug un cuvânt avertizator. Unele comparații între Freud şi 
Jung sunt inevitabile, utile şi adesea le voi face. Una dintre acestea se cere făcută de la bun 
început. Ea se referă la claritatea lui Freud şi la mult prea frecventa lipsă de claritate a lui Jung. 
Acest fapt răstoarnă fatalmente balanţa dintre cele două parti ale acestei lucrări: secţiunea mai 
scurtă despre Freud nu conţine aproape nimic despre Jung, pe când secțiunea mai lungă despre 
Jung conţine o mulțime de lucruri despre Freud. Nu am făcut aceasta spre a stabili prioritatea 
istorică sau conceptuală a lui Freud — în mod cert inacceptabilă pentru jungieni — ci numai 
spre a învinge sau cel puţin a ameliora notoriile întortochieri ale gândirii lui Jung. În cazul lui 
Jung, mi-am luat de asemenea mica libertate de a scoate în evidenţă conceptele importante prin 
utilizarea de majuscule: Eu, Persona, Anima şi aşa mai departe. Nu există nici o justificare 
textuală pentru aceasta şi am făcut-o doar pentru a înlesni înţelegerea. 

Ar fi trebuit abordate diverse alte probleme. Încercând să dau celor două secţiuni ale 
cărţii o proporție convenabilă, a trebuit să fac unele omisiuni. Nu am urmărit, de exemplu, 
toate ramificatiile expunerii lui Freud privind etiologia isteriei şi formarea simptomelor şi am 
fjăcut referire doar în treacăt la teoria complexelor a lui Jung şi la tipologia sa. Nici n-am intrat 


in detalii asupra diverselor editii $i traduceri ale principalelor texte, ci, in fiecare caz, am apelat 
de cele mai multe ori la versiunile mai accesibile din Collected Works. 

Fiecare dintre cele doua sectiuni se incheie cu propria mea evaluare critica a 
argumentelor prezentate. In trecut, criticarea lui Freud si Jung a provocat cele mai violente 
reacții din partea adepților lor; critica mea, dacă va fi băgată în seamă, poate ca nu va face 
excepţie. Tot ceea ce pot spune in această privinţă este că această critică nu este nicidecum 
partizană — eu nefiind nici neofreudian, nici neojungian — şi că scopul meu precumpănitor, în 
pofida serioaselor obiecţii formulate, a fost acela de a ajunge la o oarecare înţelegere a două 
importante şi cu totul venerabile teorii asupra religiei. 

În concluzie, aş dori să exprim sincerele mele mulţumiri la trei dintre prietenii mei: 
profesorul John Heywood Thomas de la Universitatea din Nottingham; profesorul Denys 
Turner de la Universitatea din Birmingham şi dr. Tom Scott de la Universitatea din Liverpool. 
Îi sunt de asemenea recunoscător doamnei Edwina Welham, de Routledge, care s-a îngrijit de 
publicarea cărţii. 

MICHAEL PALMER 


PARTEA I 
SIGMUND FREUD: PSIHANALIZĂ SI RELIGIE 


"Din străfulgerările mele de inspiraţie — mă simt din nou bine şi, prin urmare, 
neproductiv — pot confesa numai una. Mi-a trecut prin minte ideea că temeiul ultim al 
trebuintei de religie a omului este neputinta infantilă, care este cu mult mai mare la om decât la 
animale. Prin prisma fragede: copilării, el nu poate concepe o lume fără părinţi şi îşi faureste 
un Dumnezeu drept şi o natură binevoitoare, două dintre cele mai rele falsificări 
antropomorfice pe care şi le-a putut imagina..." 

(Scrisoare a lui Freud către Jung, 

2 ianuarie 1910 


1. INTRODUCERE 


Scurtă biografie 


Sigmund Freud s-a născut la 6 mai 1856, în oraşul catolic Freiburg din Moravia, fiind cel 
mai mare dintre cei opt copii procreati de negustorul de lână Jacob Freud şi cea de a doua soţie 
a sa, Amalia, ambii descendenţi din evreimea galitiana. În 1859 familia s-a mutat la Leipzig, 
iar în 1860 la Viena, unde Freud a rămas până în iunie 1938, când, ca urmare a invadării 
Austriei de către Hitler, s-a refugiat în Anglia. A murit la Londra, în ziua de 23 septembrie 
1939. 

Tânărul Freud a fost o inteligenţă precoce, cu har literar şi extrem de sârguincios. Părinţii 
îşi puneau mari speranţe în viitorul său. În 1873, la vârsta de 17 ani, a devenit student în 
medicină la Universitate, dar nu şi-a luat diploma de doctor decât în 1881. Cea mai mare parte 
din această perioadă a consacrat-o cercetării anatomiei sistemului nervos central, în laboratorul 
lui Ernst Briicke! (1819-1892), un fiziolog vienez vestit, pe care Freud îl admira în mod 
deosebit. Deşi nu avea tragere de inimă să intre în practica medicală, logodna sa cu Martha 
Bernays, în 1882, l-a obligat să-şi caute un mijloc de trai mai adecvat şi, în consecinţă, a 
renunțat la situaţia sa pe lângă Briicke şi a început să lucreze la Spitalul General din Viena. În 
1885 a fost numit lector de neuropatologie la Universitate, pentru ca, în acelaşi an, să 
dobândească o bursă de studii la Jean Martin Charcot (1825-1893), cel mai vestit neurolog al 
acelui timp, la faimosul spital de boli nervoase Salpxtrinre din Paris. Pe atunci Charcot era 


angajat on cercetarea sa privind distincţia dintre paraliziile isterice şi cele organice, o distincţie 
stabilită ca urmare a capacităţii sale de a induce paralizii neorganice cu ajutorul hipnozei. 
Tocmai aceste demonstraţii dramatice, asociate cu altele la care Freud a fost martor la Nancy, 
în 1889, l-au convins de "posibilitatea formidabilelor procese psihice, rămase cu toate acestea 
ascunse conştiinţei omului"?. 

La întoarcerea sa la Viena, în aprilie 1886, Freud s-a instalat în practica privată, cu titlul 
de consultant în boli nervoase, iar la 13 septembrie a avut loc atât de îndelung amânata sa 
căsătorie. Din aceasta aveau să rezulte şase copii, ultimul fiind Anna Freud, care a devenit ea 
însăşi o distinsă psihanalistă. Freud şi-a continuat munca de neuropatolog, dar a devenit tot mai 
interesat de nevroze şi de aplicarea hipnozei în tratamentul acestora. Aceasta l-a determinat să 
restabilească legăturile cu Joseph Breuer (1842-1925), un fiziolog foarte cultivat, pe care Freud 
îl întâlnise pentru prima dată la sfârşitul anilor 1870 şi care, după Charcot, a exercitat cea mai 
profundă influenţă asupra sa. Cu şapte ani mai devreme, Breuer utilizase hipnoza cu deosebit 
succes în cazul unei fete în vârstă de 21 de ani, domnişoara Anna O. (Bertha Pappenheim), care 
avea simptome de tulburare psihologică acută, a cărei cauză imediată era epuizarea psihică şi 
fizică după îngrijirea tatălui ei aflat pe palul de moarte. În timp ce o trata, Breuer a făcut o 
descoperire importantă: dacă, sub hipnoză, fata îşi reamintea cu precizie momentul în care 
apăruse un anumit simptom (de exemplu, o paralizie pe partea dreaptă a corpului, o tuse 
nervoasă, dezgustul fata de hrană) şi dacă acel moment era evocat în cadrul retrăirii emoţiilor 
respective simptomele dispăreau. Breuer i-a vorbit lui Freud despre această nouă metodă de 
tratament — pe care el o numea "catharsis" —, dar abia în 1889 Freud însuşi a aplicat tehnica 
la o femeie cu o isterie gravă, Frau Emmy von N. Dată fiind repetata confirmare de către Freud 
a descoperirilor lui Breuer, cei doi bărbaţi au căzut de acord să publice în colaborare o lucrare, 
care a apărut mai întâi într-o formă preliminară, in 1893, iar apoi in mult mai extinsele Studii 
asupra isteriei, în 1895. Teoria Breuer-Freud asupra isteriei poate fi condensată în a lor mult 
citată formulă: "Istericii suferă îndeosebi de reminiscente.'"" 

Deşi Freud avea să modifice atât metoda, cât şi teoria expuse în Studii asupra isteriei — 
mai ales în ceea ce priveşte creşterea rolului acordat de el sexualităţii în isterie, ceea ce a 
condus la înstrăinarea de Breuer —, cartea este o piatră de hotar în dezvoltarea psihanalizei; iar 
James Strachey are dreptate când spune că "din acest moment — poate din 1895 — şi până la 
capătul vieţii sale întreaga existenţă intelectuală a lui Freud a pivotat în jurul acestei 
chestiuni, al implicatiilor sale cuprinzătoare şi al repercusiunilor sale teoretice şi practice". 
Restul vieţii lui Freud, în aparenţă atât de liniştită, poate fi divizată în următoarele perioade: 

1. Perioada autoanalizei, care se întinde din 1895 până în 1899; 

2. Dezvoltarea sistemului de psihologie bazat pe autoanaliză, care a durat până în 1914 şi 
care include două cărți: Interpretarea viselor (1900) şi Trei studii privind teoria sexualității 
(1905); 

3. Elaborarea finală şi revizuirea principalelor teorii, în special în legătură cu o 
diversitate de fenomene culturale, îndeosebi religia (1914-1039). 

Există in această scurtă biografie trei aspecte care se cer aduse în centrul atenţiei. Fiecare 
dintre ele este întotdeauna menţionat de comentatori şi are o anumită legătură cu teoriile sale 
asupra religiei, având de-a face cu formaţia religioasă a lui Freud, cu formaţia sa ştiinţifică şi 
cu personalitatea sa. 


FORMAȚIA RELIGIOASĂ A LUI FREUD. În a sa magistrală scriere despre viaţa şi opera 
lui Freud, Ernest Jones face următorul comentariu: "El [Freud] a crescut lipsit de orice 
credință în Dumnezeu sau Imortalitate. Trebuintele emoţionale care de obicei se manifestă in 
adolescenţă şi-au găsit expresia mai întâi în cugetări filosofice mai degrabă vagi, iar curând 
după aceea într-o aderare serioasă la principiile ştiinţei”. 

Această afirmaţie este întărită de Freud însuşi în cea mai explicită referire a sa la propria- 
i formaţie religioasă. In 1926, într-o mulţumire adresată către B'nai B'rith Lodge din Viena, 
pentru onorurile aduse cu prilejul cekeu de-a 70-a aniversări a zilei de naştere, el scrie: "...am 


fost întotdeauna necredincios, am fost educat fără religie, dar nu fără respect pentru aşa- 


numitele exigenţe «etice» ale civilizaţiei umane”. 


Aceste afirmaţii nu au nevoie de calificative. Am şi menţionat faptul că Freud avea o 
descendență pur evreiască. Soţia sa era şi ea evreică, provenind dintr-o familie de distinși 
cărturari ortodocşi, al cărui bunic, Isaac Bernays, fusese renumit şef-rabin la Hamburg şi 
oponent al Mişcării Reformei”. Familia ei a fost aceea care a insistat să se facă o cununie 
ebraică, spre marea repulsie a lui Freud: el chiar cocheta cu convertirea la protestantism, ca să 
scape de corvoadă. Dar deşi scrierile sale şi corespondenţa sa privată confirmă, în general, 
propria-i poziţie ca ateu, nu s-ar putea spune că era indiferent sau chiar străin de propria-i 
formaţie religioasă. Tatăl său era un evreu reformat moderat, care citea cu osârdie atât 
Talmudul, cât şi Tora şi care avea grijă ca fiul său să fie instruit în învăţăturile credinţei. Unul 
dintre profesorii lui Freud, Samuel Hammerschlag, care avea să-i devină prieten pe viaţă, era 
specializat în "religia israelita". Curriculum-ul pe anii 1868-1869 al lui Hammerschlag a fost 
publicat!’ şi, nu în mod surprinzător, figura lui Moise domină, interes pe care Freud l-a reţinut 
în studiul său asupra statuii lui Michelangelo!! şi în cartea sa Moise şi monoteismul!?. Dar, în 
pofida instrucției formale a lui Freud, familia în întregul ei ignora cele mai multe dintre 
sărbătorile evreieşti, iar cele care erau celebrate tindeau a fi cele tradiționale creştine, precum 
Crăciunul şi Paştele. Pe când Freud era copil, părinţii săi au mers atât de departe încât să 
angajeze o dădacă catolică, o femeie cehă numită Resi Wittek. Ori de câte ori se referă la ea, 
Freud o numeşte "acea bătrână preistorică", dar era clar foarte îndrăgostit de dânsa, iar ea îl 
ducea la biserică şi îi vorba de rai şi de iad. Cand Freud a împlinit cam doi ani şi jumătate, 
dădaca a fost concediată pentru hotie. Multe au fost scrise pe tema acestui eveniment şi chiar 
Ernest Jones spune că "probabil influenţa ei înspăimântătoare a contribuit la aversiunea lui de 
mai târziu privind credinţele şi ceremoniile creştine"!”, dar nu vom şti niciodată dacă acesta a 
fost — cum au pretins unii — evenimentul traumatic central care a pus în mişcare 
antagonismul de mai târziu al lui Freud faţă de religie sau dacă repudierea de către el a religiei 
nu poate fi invertită într-un fel de năzuinţă inconştientă spre ceva ce el respingea!“. 

O opinie mai echilibrată, cred, este aceea că ateismul lui Freud era în mare măsură 
intelectual şi formal: el repudia atât argumentele religiei, cât şi respectarea ritualurilor. Dar 
aceasta nu înseamnă că îşi retracta propria-i identitate evreiască. Se vedea totuşi pe sine ca pe 
un om situat în interiorul unei tradiţii culturale specifice — ceea ce el numea "iudaismul 
afirmator de viaţă"! —, iar această tradiţie cerea o aderenţă fermă la valorile familiei, la cele 
mai înalte standarde morale şi interesul pentru Justiția socială, precum şi o mare tenacitate în 
fata persecuției — aceasta din urmă calitate fiind temperată de propriile-i experienţe dureroase 
legate de antisemitismul din Viena. Mai presus de toate, însă, el pretuia independenţa de 
gândire a evreilor şi curajul intelectual, caracteristici pe care pe drept şi le atribuia: "Poate că 
nu este o simplă întâmplare că promotorul psihanalizei este un evreu. Pentru a profesa 
psihanaliza era necesar să fii într-o bună măsură pregătit să accepti izolarea la care te 
condamnă opoziţia, destin care, mai mult decât oricui, îi este familiar evreului. "6 

Dacă aceasta înseamnă că psihanaliza reprezintă o "ştiinţă evreiască" specială este însă o 
problemă dificil de rezolvat şi pe care nu intentionam să o abordăm aici. Este suficient să 
spunem că, pentru Peter Gay, identitatea evreiască a lui Freud nu are nici o relevanţă deosebită 
în crearea psihanalizei. Mult mai importantă este orientarea sa ştiinţifică şi pozitivistă: "De 
fapt, Freud şi-ar fi putut dezvolta ideile în orice oraş dotat cu o şcoală medicală de prim rang 
şi un public educat şi destul de bogat care să-i furnizeze pacienţi."!” Pentru alţii, ca Yosef 
Yerushalmi, această interpretare este mult prea restrictivă şi de fapt instituie un cordon sanitar 
în jurul psihanalizei, "care o fereşte de orice contagiune a condiţionării istorice sau 
culturale"!5. Comentatorii se situează pe poziţii divergente în această chestiune. O relatare utilă 
a disputei o datorăm lui Justin Miller!”. 


FORMAȚIA ŞTIINŢIFICĂ A LUI FREUD. Punctul de vedere al lui Gay este, totuşi, 
important. Îşi are independenţa intelectuală a lui Freud originea în educaţia sa religioasă sau 
are mult mai mult de-a face cu adeziunea sa totală la o metodologie ştiinţifică determinată? 


Fără îndoială, legătura formaţiei ştiinţifice a lui Freud cu vederile sale asupra religiei este mult 
mai clară. Toată viaţa sa Freud a fost un determinist rigid. Aceasta înseamnă că el susţinea 
concepţia potrivit căreia toate fenomenele, inclusiv toate acţiunile şi opţiunile umane, aveau 
loc conform principiului universal al cauzalitatii, anume că orice eveniment are o cauză. Pe 
plan psihanalitic lucrul acesta poate fi transpus în felul următor: că inconştientul este acela care 
determină ceea ce vor fi impuls şi acţiune conştientă; că există, ca în cazul Annei O., o strictă 
corelaţie între trauma inițială drept cauză şi simptomele care decurg din aceasta ca efecte, în 
aşa fel încât amintirea uneia va produce dispariția celorlalte. Adeziunea lui Freud la 
determinism este adesea şi în mod corect raportată la influenţa profesorilor săi şi la faptul că şi- 
a făcut prima instruire ştiinţifică printre materialistii din aşa-numita "scoala de medicină 
Helmholtz", între care profesorul său Briicke şi alti fiziologi: Emile du Bois-Reymond, 
Hermann Helmholtz şi Carl Ludwig. Obiectivele lor au fost foarte bine rezumate într-o 
scrisoare a lui Bois-Reymond din 1842: "Briike si eu am făcut jurământul solemn de a aduce la 
putere acest adevăr. nici un fel de alte forte decât cele obişnuite fizico-chimice nu acţionează 
în interiorul organismului." Freud, desigur, a fost departe de încercarea de a reduce toate 
fenomenele la categoriile explicative ale fizicii şi chimiei, dar în acelaşi timp nu s-a îndepărtat 
niciodată de ipotezele aflate la baza programului, care erau pozitiviste, deterministe şi ateiste. 
Peter Gay are dreptate când face remarca: "Ei /medicii materialişti] nu au făcut din el un ateu, 
nu i-au trezit ostilitatea faţă de religie, dar au pus cele mai bune temelii posibile şi pentru una 
si pentru alta."?! De aici, în mare măsură, percepţia lui Freud că psihanaliza se înscrie în 
tradiția generală determinist-stiintifica — o tradiţie care îi include pe propriii săi profesori şi pe 
care el o extinde spre a-i include chiar şi pe marii luminători Copernic, Kepler, Newton şi 
Darwin —, ceea ce il face să susţină că religia şi ştiinţa sunt esențialmente incompatibile. Într- 
adevăr, atât de mare este antagonismul pe care el îl vede între ele. Încât se aplică următoarea 
regulă: oricine se consideră pe sine medic şi empirist trebuie să fie ateu. Aceasta nu a fost 
pentru Freud o opţiune, ci mai mult o chestiune de consecvență logică. 

Toate acestea sunt cu claritate exprimate în importanta sa prelegere? "Problema unui 
Weltanschauung", inclusă în ale sale Noi prelegeri de introducere în psihanaliză (1933). Aici 
Freud trasează liniile de bătălie între religie şi ştiinţă. O Weltanschauung, aşa cum o concepe 
el, este "o construcţie intelectuală care rezolvă în mod unitar toate problemele existenţei 
noastre, prin prisma unei ipoteze supraordonate în care nici o problemă nu rămâne deschisă 
"23; iar ca exemplu de imensă putere şi de consecvență nu trebuie să căutăm mai departe de 
religie. Aceasta le oferă aderentilor o expunere asupra originilor Universului, le oferă protecție 
şi o fericire ultimă dincolo de toate vicisitudinile vieţii, directionandu-le gândurile şi acţiunile 
prin prisma unu sistem etic de recompense şi pedepse. Cum se compară aceasta cu o 
Weltanschauung ştiinţifică? Se compară în următorul sens crucial: ştiinţa nu oferă ipoteze 
supraordonate şi de fapt se distanțează în mod deliberat de cerința emoţională de a-l pune pe 
cineva la adăpost. Motivația în ştiinţă este astfel mult mai restrictivă: ea afirmă că nu există alte 
surse de cunoaştere decât acelea care provin din observaţie verificabilă şi că nici o cunoaştere 
nu poate fi scoasă din surse alternative de felul revelatiei, intuitiei sau ghicitului (divination), 
toate acestea fiind considerate realizări ale impulsurilor dorințelor. Stiinta, cu alte cuvinte, se 
limitează să investigheze şi să stabilească fapte şi nu oferă alte ipoteze decât acelea care pot fi 
bazate pe observaţia critică a proceselor naturale: "Gândirea ştiinţifică nu este diferită, în 
esența ei, de activitatea normală a gândirii de care noi toţi, credincioşi şi necredincioşi, facem 
uz spre a ne rezolva problemele de zi cu zi ale vieții. Ea nu are o formă specială decăt în unele 
demersuri, interesându-se şi de lucruri care nu au nici o utilitate imediată, tangibilă, făcând 
eforturi de a evita cu băgare de seamă factorii individuali şi influenţele afective, verificând 
percepțiile senzoriale pe baza cărora ne clădim confuziile, spre a şti dacă ne putem încrede in 
ele, făcând posibile noi percepții imposibil de atins cu mijloacele vieţii de toate zilele şi 
izolând condiţiile acestor noi experimente în situaţii premeditat schimbate. Ea aspiră să atingă 
concordanța cu realitatea, adică cu ceea ce există în afara noastră şi independent de noi şi 
care, aşa cum ne-a învăţat experienţa, este decisiv pentru împlinirea sau zădărnicirea 
dorințelor noastre. Această concordanță cu lumea exterioară, reală, o numim adevăr. 


Adevărul rămâne obiectivul activităţii ştiinţifice, chiar dacă nu avem in vedere valoarea sa 
practică. 24 

Ce rost are, aşadar, psihanaliza? Psihanaliza, spune Freud, "este absolut nepotrivită 
pentru a-şi forma propria-i Weltanschauung: ea trebuie să o accepte pe cea a ştiinţei"? iar în 
această măsură trebuie să procedeze pe baza aceloraşi tehnici obiective şi verificabile şi ma- 
nifestând acelaşi interes în a realiza o corespondenţă între concluziile sale şi realitate. Dar 
serviciul special adus ştiinţei de către psihanaliză constă în extinderea cercetării în domeniul 
mental, în investigarea funcțiilor intelectuale şi emoţionale ale omului. Aici se situează an- 
tagonismul ei specific cu religia. Religia, după cum am văzut, depinde de forme speciale de 
cunoaştere şi prin acestea prezintă o atotcuprinzătoare explicaţie a naturii şi scopului lucrurilor. 
Ceea ce psihanaliza poate să facă — şi, de fapt, date fiind penetratiile sale speciale în 
funcționarea mentală, este în situaţia unică de a face cunoştinţe şi această explicaţie particulară: 
pe această cale ea poate expune motivațiile deosebite aflate în spatele credinţei religioase. Ceea 
ce apare este o garnitură de care demască religia ca pe ceva de origine pur umană, explicabilă 
exclusiv prin termenii dorinţei umane naturale de protecţie şi fericire. Aceste impulsuri, 
argumentează Freud, îşi au originea în neputinta din copilărie şi supraviețuiesc la vârsta adultă 
prin imaginea zeului-tată. Tatăl real, care odinioară l-a protejat pe copilul neajutorat, este acum 
reanimat ca zeu ce îl protejează pe adult împotriva pericolelor lumii din afară; iar faptul că 
adultul doreşte să-l venereze este, pentru Freud, cea mai clară dovadă a naturii infantile a 
credinţei sale. Pentru el religia este o reîntoarcere la camera copiilor (nursery). 

În miezul concepţiei despre lume şi viaţa religioasă stă de aceea imaginea unui zeu-tată 
gi, reducând această imagine la nu mai mult decât idealizarea tatilor nostri reali, Freud despoaie 
religia de orice pretenţie de divinitate şi o situează cu totul printre celelalte fenomene psihice, 
făcând-o comparabilă, de exemplu, cu obsesiile iluzionate ale nevroticilor. A realiza şi a 
justifica aceasta reductie este, in multe privinţe, preocuparea centrală a întregii expuneri a lui 
Freud despre religie, şi vom reveni la aceasta de mai multe ori, dar faptul că el consideră în 
acelaşi timp că aceasta reductie este ştiinţifică este absolut esenţial pentru credinţa sa că religia, 
indiferent de cât de tare ar lupta, va fi în cele din urmă învinsă de forțele raţiunii. Căci, 
indiferent câte temeri sau câte suferinţe ar alina, indiferent câte precepte morale ar oferi pentru 
mai buna comportare în viaţă, religia operează întotdeauna dinăuntrul unui sistem doctrinar 
autonom şi inviolabil şi care ocoleşte invariabil refutatia, nesupunându-şi niciodată ipotezele 
luminii reci a experienţei verificabile. În religie realitatea trebuie să se conformeze ideii; în 
ştiinţa psihanalizei contrariul este adevărat; aici ipotezele sunt construite şi apoi confirmate sau 
respinse numai pe baza cercetării experimentale. Acolo unde religia îşi trage puterea din 
consolările emoționale pe care le oferă, psihanaliza îşi derivă puterea din criteriul adevărului, 
adică din principiul realităţii, conform căruia nimic nu poate fi susținut ca adevărat dacă nu 
corespunde cu lumea exterioară: "Este marea noastră speranță că în viitor intelectul — spiritul 
ştiinţific, rațiunea — va instaura cu timpul, prin luptă, dictatura in viata psihică a omului. 
Esenţa rațiunii ne garantează că ea nu va uita atunci să acorde impulsurilor afective umane şi 
cele determinate de acestea locul pe care îl merită. Cerinta comună a unei astfel de dominatii 
a rațiunii se va dovedi cea mai puternică legătură unificatoare dintre oameni şi va netezi 
drumul pentru noi unificări. Ceea ce, cum este interdicţia de a gândi promovată de religie, se 
opune unei asemenea dezvoltări, este un pericol pentru viitorul umanităţii. "26 


PERSONALITATEA LUI FREUD. Freud era ferm încredinţat că forţa obiectiilor sale 
împotriva religiei consta în caracterul lor ştiinţific; că argumentele pe care le desfăşura 
împotriva ei erau puternice deoarece religia manifesta întocmai toate acele simptome de 
nevroză pe care ştiinţa psihanalizei le descoperise pe parcursul unor laborioase procese de 
cercetare experimentală. În acest sens, argumentarea lui Freud este analogică şi inductivă: 

1. Psihanaliza a descoperit că X1, X2, X3 sunt simptomele nevrozei; 

2. Religia manifesta X1, X2, X2...; 

3. Deci religia este o nevroză. 


Este destul de corect, dar este totusi o argumentatie care poate fi lesne rasturnata daca 
obiectivitatea ştiinţifică pretinsă de Freud nu poate fi realizată în fapt; sau dacă, cum poate fi 
arătat, departe de a-şi baza critica religiei pe dovezi verificabile, Freud era mult mai înclinat să 
ignore informaţia care nu se potrivea cu tabloul pe care dorea să-l zugrăvească, susținând teorii 
de multă vreme empiric invalidate. Este o critică de care detractorii lui Freud au făcut adesea 
uz şi la care mă voi întoarce, cu unele amănunte, mai târziu. Dar unul din aspectele acestei 
critici s-ar cuveni comentat imediat. S-a susţinut uneori că motivul pentru care Freud a 
procedat în felul acesta era faptul că el însuşi era psihologiceşte incapabil să facă altfel. S-a 
afirmat, cu alte cuvinte, că întreaga întreprindere a lui Freud este suspectă, întrucât el însuşi 
suferea de aceleaşi nevroze şi obsesii descoperite la pacienţii săi; căci, de exemplu, ceea ce el 
găsea a fi nevrotic în religie era ceea ce descoperise a fi nevrotic la el însuşi. Aşadar, Freud era 
predispus să creadă în propriile sale teorii nu din motive pur ştiinţifice, ci din motive care 
aveau mult mai mult de-a face cu propria-i personalitate”. 

Acum, deşi faptul că ştim că Freud era nevrotic poate să ne facă neîncrezători în 
afirmaţiile sale conform cărora credincioşii sunt nevrotici, nu acest fapt îi invalidează 
afirmaţiile, aşa cum faptul că ştim că un anume Collins este hoţ nu subminează propriile sale 
afirmaţii că alţii sunt hoţi. Lucrul acesta ne face să fim precauti în ceea ce priveşte mărturia sa, 
dar nu decide că mărturia e falsă. Ba mai mult, a presupune că este aşa înseamnă a comite ceea 
ce logicienii numesc "sofismul genetic". Acest sofism este comis atunci când cineva susţine ca 
adevărul sau falsitatea lui X poate fi decisă prin specificarea originilor lui X. În consecință, 
cunoaşterea faptului că Freud suferea de complexul Oedip nu invalidează de la sine concluziile 
lui Freud despre universalitatea acestuia, tot aşa cum nici descoperirea că Freud era obsesiv în 
comportamentul său nu subminează afirmaţia sa că toţi oamenii religioşi sunt obsesivi. Valabil 
e exact contrariul. Căci dacă o afirmaţie fundamentală a lui Freud este că complexul Oedip e 
universal, atunci logic este ca el să şi-l atribuie sieşi şi oricărui altuia, credincios sau 
necredincios. Dar e puţin probabil să-l putem critica pe Freud în această privinţă, din moment 
ce el începe cu o justificare biografică şi nu face excepţie de la regulă. Într-adevăr, în măsura în 
care este vorba de Freud, nu înseamnă pur şi simplu a nega o importantă piesă de evidenţă 
empirică, ci a nega cercetătorului accesul la obiectul cel mai nemijlocit al investigației sale, 
anume el însuşi. Un aspect adesea citat al faimei lui Freud este faptul că el întoarce necruţător 
reflectorul asupra lui însuşi. 

Aşadar, faptul că personalitatea lui Freud era de un anumit tip nu constituie în sine temei 
de a respinge ceea ce are el de spus despre religie, dar ne ajută să explicăm de ce a trebuit să fie 
atras de religie ca de un obiect de investigaţie psihanalitică. Ştim, de exemplu, că unul din 
aspectele comportamentului religios observat de el însuşi la sine şi care îl deranja era credinţa 
că realitatea putea fi într-un fel modificată printr-un "act sacrificial". În Psihopatologia vieții 
cotidiene 28 relatează că, în 19057, în timp ce fiica sa mai mare era bolnavă, iar el trecea 
printr-o cameră îmbrăcat în halat, a simţit deodată impulsul de a-şi azvarli unul dintre papuci în 
perete, cu rezultatul că una dintre antichitatile sale, o mică Venus din marmură, a căzut şi s-a 
spart: "Gestul meu nesăbuit şi impasibilitatea în fata pagubei suferite îşi găsea explicaţia in 
situaţia de atunci. Una din rudele noastre apropiate era grav bolnavă şi starea ei mă făcuse 
să-mi pierd speranţa într-o însănătoşire. În dimineaţa aceea aflasem, însă, că starea ei se 
ameliorase în mod simţitor. Îmi amintesc că gândisem: «Ea va trăi, deci». Accesul de furie 
distructivă a fost atunci pentru mine un mijloc de a-mi exprima recunoştinţa faţă de soartă şi 
de a aduce un fel de «sacrificiu» ca şi cum aş fi făcut un legământ a cărui execuţie depindea de 
vestea bună pe care o primisem." 

Exemplele de superstiții abundă la Freud. Stim, de exemplu, că acest rationalist mândru 
era pus în încurcătură de propriile sale credinţe în semne prevestitoare şi numerologie. Din 
1900 el era convins că va muri la vârsta de 61 sau 62 de ani, cifre derivate din data publicării 
cărţii sale Interpretarea viselor şi din noul său număr de telefon, iar când data a trecut, în mod 
caracteristic a luat în râs propria-i credulitate“!. Stim, de asemenea, din scurtul său eseu din 
1919, "Straniul", că două dintre superstitiile discutate aici — credinţa în întoarcerea celui mort 
şi posibilitatea de a-ţi vedea dublul — se enumeră printre cele pe care le accepta??. Iar la 


acestea am putea adauga interesul extraordinar aratat pentru fenomenele parapsihologice: 
clarviziune, telepatie si transferul gandirii. Dar desi este probabil adevarat ca propriile 
superstiții ale lui Freud şi fascinația sa în fata paranormalului îi alimentau interesul fata de 
religie, este improbabil ca acestea să-l fi încurajat să vadă mai mult adevăr în religie. Cu toate 
acestea, atunci când Ernest Jones, într-o conversaţie cu el la miez de noapte, i-a spus că marele 
său interes pentru ocultism l-ar putea face să creadă în îngeri, Freud a replicat: "Intocmai, chiar 
şi în bunul Dumnezeu", comentariu care ar fi putut stârni de altfel confuzie, dacă nu ar fi fost 
rostit, cum adaugă Jones, "pe un ton glumet, ca şi cum ar fi fost de acord cu a mea reductie ad 
absurdum, si cu o privire persiflantă, ca şi cum i-ar fi plăcut să mă socheze"*?, Alţi colegi erau 
trataţi cu mai puţin haz. El condamna cu fermitate aşa-numitul "misticism" al lui Jung, pe care 
îl asocia cu lucrarea acestuia despre fenomenele oculte“; când A. A. Roback a sugerat că şi 
Freud ar putea avea înclinații mistice, acesta din urmă s-a arătat "uluit" de acest "repros" şi l-a 
negat în mod absolut*5; iar când Viktor von Weizsaecker i s-a confesat a fi "poate întrucâtva 
mistic pe deasupra", Freud a fost vizibil îngrozit şi i-a spus: "E ingrozitor"*®. Dar cea mai clară 
dovadă că Freud nu era pregătit să utilizeze activitatea paranormală ca pe o justificare voalată 
pentru credinţa religioasă o avem in prelegerea sa "Visele şi ocultismul" (1933)"7. El admite de 
la început o puternică aversiune contra continuării oricărei investigaţii de ocultism, dacă 
aceasta ar fi înțeleasă ca un ajutor dat religiei, în lupta sa contra ştiinţei; că, într-un fel sau altul, 
lucrul acesta ar indreptati religia în pretenţiile sale că există o "altă lume". Dar chiar când 
această prejudecată este învinsă, rezultatele sunt anevoie utile. Cea mai mare parte din 
informaţia ocultista poate fi discreditată ca produs al unei imaginatii fără frâu sau, mai rău, ca 
fraudă; şi chiar în puţinele situaţii în care dovada este pe cale de apariție — ca în cazurile de 
telepatie sau ghicit, citate de Freud — ea nu este niciodată suficientă ca să confirme trăirile, iar 
explicaţiile alternative, de obicei psihanalitice, ni se oferă în mod invariabil spre a da seama de 
aceste fenomene. Ocultismul, aşadar, nu oferă un sprijin de nădejde pentru religie, deoarece, 
întocmai ca şi religia, acesta cade şi el la verificarea în fata principiului realităţii. El nu este un 
fals a priori, ci trebuie examinat cu un scepticism extrem, pe baza dovezilor pe care le prezintă. 
Tot ceea ce se poate susţine pe seama sa este o îndoială de circumstanta despre scepticismul 
initial al cuiva admițând că aici întâlnim fenomene pe care până în prezent omul de ştiinţă nu le 
poate explica. 


Religia ca nevroză: refulare şi complexul Oedip 


Compulsivă sau nu, fascinația lui Freud fata de religie a dăinuit o bună parte a vieţii sale. 
Cu o importantă excepţie, totuşi, discuţiile majore pe această temă aparţin ultimei sale perioade 
de viaţă, adică anilor 1914-1939, când, după ce a stabilit elementele esenţiale ale psihanalizei, 
Freud s-a apucat să le rezume şi să le revizuiască. Există, desigur, multe referinţe dispersate cu 
privire la religie în primele articole şi scrisori ale lui Freud**. Una dintre acestea este de găsit în 
Psihopatologia vieţii cotidiene (1901). Aici el scrie: "De fapt socot că, în bună parte, 
concepția mitologică despre lume, care animă până şi religiile cele mai moderne, nu este 
altceva decât o psihologie proiectată în lumea exterioară. Cunoaşterea obscură a factorilor şi 
faptelor psihice ale inconştientului (cu alte cuvinte: percepția endopsihică a acestor factori şi 
a acestor fapte) se reflectă (e greu să spunem altfel, analogia cu paranoia trebuind să fie 
chemată aici în ajutor) în construirea unei realităţi suprasensibile, pe care ştiinţa o transformă 
într-o psihologie a inconştientului. Adoptând acest punct de vedere, ne-am putea lua sarcina 
să descoperim miturile referitoare la Paradis şi la păcatul originar, la Dumnezeu, la bine şi la 
rău, la nemurire etc. şi să transpunem metafizica într-o metapsihologie ."°° 

Din aceste scrieri timpurii despre religie, cel mai important este fără îndoială scurtul 
articol "Acte obsesionale şi practici religioase" (1907), care pe drept cuvânt este privit ca 
primul său eseu major în psihologia religiei. Aici Freud introduce diverse teme, aproape pe 
toate cele dezvoltate şase ani mai târziu în Totem şi tabu. Dar cea mai importantă dintre acestea 
este concepţia sa că nevroza obsesională poate fi considerată drept pandant patologic la religie, 
un fel de religiozitate individuală, religia funcţionând ca o nevroză obsesională universală“. 


Freud ajunge la această concluzie observând frapantele asemănări dintre ceea ce numim acțiuni 
obsesive la suferinzii de afecţiuni nervoase şi ritualurile prin care credincioşii dau expresie 
pietatii lor"*!. De exemplu, atât închinătorul religios, cât şi nevroticul obsesional petrec ceasuri 
întregi executând anumite ritualuri, şi în fiecare caz omisiunea acestor acte provoacă 
sentimente de aprehensiune acută. La nevrotici aceste ritualuri îmbracă o formă de ceremonial 
şi au o importanţă compulsivă (de exemplu, înainte de a merge la culcare, hainele trebuie 
împăturite într-o anumită ordine, pernele trebuie aranjate într-un anumit fel, numai după aceea 
poate fi vorba de somn), iar orice abatere de la aceste formalitati aparent banale va avea drept 
rezultat anxietati insuportabile, dominate de un sentiment al vinovatiei în cazul în care nu sunt 
executate. Aceste ceremonii au devenit, într-adevăr, "acte sacre": nici o întrerupere a lor nu 
este tolerată şi sunt întotdeauna săvârşite în taină. Acelaşi lucru poate fi văzut, în mare parte, în 
practicile religioase. Deşi, dimpotrivă, acestea au un caracter public şi obştesc, găsim aceleaşi 
mustrări de conştiinţă atunci când vreo acţiune rituală este omisă, aceeaşi trebuinta de a proteja 
ritualul de întreruperea venită din afară, scrupule similare privind detaliile, aceeaşi tendinţă ca 
ritualul să devină tot mai complex etc. Pentru Freud, analogia pare completă: ambele tipuri de 
acţiune sunt sortite să preîntâmpine anumite tentaţii, de obicei inconstiente, şi să prevină 
pedeapsa care va veni dacă se cedează ispitei. În fiecare caz, cu alte cuvinte, nevroticul obse- 
sional trăieşte atât un profund sentiment al vinovatiei, cât şi un sentiment tonic de anxietate în 
perspectivă, aşteptarea unei nenorociri. A determina în întregime ceea ce motivează aceste 
sentimente este, însă, mai puţin uşor; aici Freud face primii săi paşi de încercare, avansând o 
ipoteză care cu timpul va deveni dominantă. Ca nevroză obsesională, religia se formează prin 
suprimarea sau renunţarea la anumite impulsuri instinctuale, între care instinctul sexual. 
Religia este astfel o expresie a instinctelor pe care le-a suprimat. 

Trei ani mai târziu, în celebrul său studiu asupra lui Leonardo da Vinci (1910), Freud 
subliniază din nou rolul forțelor instinctuale în dezvoltarea nevrozei, dar acum situează 
începutul sentimentului religios de vinovăţie şi căutarea protecţiei în condiţiile biologice ale 
copilăriei — "la neputinţa îndelung resimţitei de copilul mic si la trebuinta lui de ajutor"? — 
precum şi, mai specific, la complexul parental, inițial mai cu seamă de experienţa 
înspăimântătoare a copilului cu tatăl său autoritar şi intimidator. "Psihanaliza ne-a familiarizat 
cu legătura intimă dintre complexul patern şi credinţa în Dumnezeu; ea ne-a arătat că un 
Dumnezeu personal nu este, pe plan psihologic, nimic altceva decât un tată sus-pus, iar viata 
de flecare zi ne aduce dovezi despre modul în care tinerii îşi pierd credințele religioase de 
îndată ce autoritatea tatălui lor se prabuseste. Recunoastem, în felul acesta că rădăcinile 
trebuintei de religie se găsesc în complexul parental." * 

Multe dintre principalele elemente ale teoriei lui Freud despre religie şi-au făcut apariţia 
în aceste remarci timpurii: importanța complexului patern pentru originea religiei; rolul religiei 
în renunţarea la plăcerile instinctuale, în măsura în care aceasta oferă securitate şi protecţie, 
gradul în care comportamentul religios reflectă comportamentul obsesional. Pentru expunerea 
lor detaliată, însă, va trebui să facem apel la patru cărţi. Prima este Totem şi tabu (1913). 
Aceasta este adesea considerată ca fiind cea mai mare realizare literară a lui Freud, care 
recunoaşte el însuşi că cel de al patrulea eseu este lucrarea sa cea mai bine scrisă. Ne vom 
ocupa de ea în mod separat, în capitolul 2. Celelalte trei cărți importante sunt Viitorul unei 
iluzii (1927), Angoasă şi civilizaţie (1930) şi Moise şi monoteismul (1939) şi le vom discuta în 
capitolul 3.4 

Desi este adevărat că fiecare din aceste patru cărți abordează fenomenul religiei dintr-un 
unghi diferit, o temă constantă apare în asocierea, deja menţionată, dintre religie şi nevroză. 
Repet, pentru Freud, religia este o nevroză universală a umanităţii şi nicăieri el nu se abate de 
la această teză. Într-adevăr, nevroza nu numai că explică originea religiei, ci şi permanentul ei 
suport. Ca un prolog la discuţia noastră trebuie, aşadar, să ne punem întrebarea: Ce este 
nevroza? lar ca să găsim răspunsul, este necesar să ne întoarcem, pentru foarte scurt timp, la 
cele două componente primare ale sale: refularea şi complexul Oedip. 

Cea mai importantă supozitie a întregii teorii psihanalitice este că există procese mentale 
inconstiente şi că aceste procese sunt cauza anumitor categorii de tulburări care nu pot fi 


explicate ca rezultat al unor maladii organice. Tulburarea care a atras in primul rand atentia lui 
Freud asupra acestui lucru a fost paralizia isterică: absenţa oricărei cauze fizice a acesteia, cum 
ar fi o disfunctie în sistemul nervos central, sugera că era vorba de o tulburare mentală, 
"nevrotică" la origine. În colaborare cu primul său asociat. Joseph Breuer, Freud susţinea, in 
Studii asupra isteriei (1895), că asemenea cazuri de isterie erau de fapt rezultatul unor scene 
din trecutul trăit de pacient (traume) — "Istericii — după cum ne amintim — suferă îndeosebi 
de reminiscente"*> — şi că, pe de altă parte, amintirea sau reproducerea acestor traume sub 
hipnoză are ca rezultat dispariția treptată a simptomelor isterice. Această concluzie 
surprinzătoare — pe care Freud şi Breuer au confirmat-o în repetate rânduri în studiile lor de 


caz — l-a facut pe Freud să postuleze o altă caracteristică a nevrozelor, pe care mai târziu a 


descris-o ca fiind "piatra unghiulară pe care se sprijină întreaga structură a psihanalizei”. 
Este fenomenul cunoscut sub numele de refulare. 

Refularea este mecanismul prin care spiritul opreşte trăirea traumatică din trecut, sau 
emoţiile asociate cu aceasta, să treacă din inconştient în conştient. În acest sens, refularea este 
o formă de uitare, un fel de gardian sau cenzor care stă în faţa uşii conştiinţei, interzicând 
intrarea în memorie“ a acelor reminiscente pe care le găseşte a fi dureroase sau scandaloase. În 
consecinţă, refularea este un agent activ, suficient de puternic ca să reziste la impulsiile venite 
din inconştient, agent aflat pururea în alertă. Astfel, necunoscut de către individ, există un 
permanent conflict între inconştient şi conştient, conflict din care iau naştere tulburările 
"nevrotice". Emotia din trecut caută să se descarce şi să devină conştientă, dar, vazandu-se 
repudiată şi refulată, se canalizează în producerea de simptome nevrotice. Ea devine ceea ce 
Freud numeşte o "formaţie de compromis", un produs derivat al antagonismului interior, 
realizat în apariţia de isterii, obsesii, fobii şi anxietati. 

Că nevroza este rezultatul refulării este o axiomă a psihoterapiei de care Freud nu s-a 
despărţit niciodată. O alta se referă la caracterul a ceea ce este refulat. Încă din 1896 el a 
enunțat teza că "la baza fiecărui caz de isterie există unul sau mai multe incidente de experienţă 
sexuală prematură, incidente care aparţin primilor ani ai copilăriei".* Ideea lui Freud despre 
instinctele sexuale înnăscute ale individului (cărora el le dădea numele generic de "libido") a 
suferit mai multe permutatii. Prima sa teorie, abandonată in 1897, susținea că principala cauză 
a nevrozei era seducerea copilului de către adult; din 1905, însă, o dată cu apariţia celor Trei 
studii privind teoria sexualităţii, el a fost capabil să-şi consolideze concepţia despre 
sexualitate, definind nucleul fiecărui caz de nevroză în termenii impulsurilor sexualității 
infantile şi îndeosebi în cei ai relaţiei libidinale specifice dintre copil şi părinţii săi, prin care 
orice individ trece. Această relaţie este caracterizată printr-un ataşament emoţional la părintele 
de sex opus şi o atitudine de rivalitate fata de părintele de acelaşi sex. Acestei situaţii, ca şi 
întregii structuri mentale asociate cu aceasta, Freud i-a dat numele de complexul Oedip, după 
legenda greacă a regelui Oedip, care şi-a ucis tatăl şi s-a căsătorit cu mama sa. "Când băiatul 
(de la vârsta de doi sau trei ani) a intrat în faza falică a dezvoltării sale libidinale, el simte 
senzaţii plăcute în organul său sexual şi învaţă să şi le procure după bunul plac prin excitare 
manuală, devenind adoratorul mamei sale. El doreşte să o posede corporal în modul în care a 
ghicit din observaţiile şi intuitiile sale asupra vieții sexuale, încercând să o seducă prin 
arătarea organului lui viril, de a cărui posesie este mândru. Într-un cuvânt, masculinitatea sa 
trezita de timpuriu caută să ia locul tatălui lângă mamă, in orice caz, tatăl a fost până acum 
modelul său invidiat, care poseda puterea fizică percepută de el şi de autoritatea cu care îl 
vedea învestit. Tatăl său devine acum rivalul care îi stă în cale şi pe care ar dori să-l înlăture. 
Dacă, atunci când tatăl lipseşte, îi este permis să împartă patul cu mama sa, iar când tatăl se 
reintoarce este din nou alungat de aici, satisfacția sa când tatăl dispare şi dezamăgirea când 
el reapare sunt experienţe profund trăite. Acesta este subiectul complexului Oedip, pe care 
legenda greacă l-a transpus din lumea fanteziei copilului în aşa-zisa realitate. În condiţiile 
civilizaţiei noastre, îi este de regulă sortit un sfârşit spaimos." 50 

Avem acum o idee mai clară despre ceea ce este nevroza. Nevroza este rezultatul 
sexualităţii exprimate. Mai exact, boala nevrotică generată de componenta sexuală a trăirii 
traumatice şi tocmai acest element, cât şi amintirile legate de el caută individul să le refuleze. 


Putem fi şi mai concreti. Ceea ce este refulat nu este ceva neobişnuit vieţii sexuale, ci ceva care 
este o parte normală a fiecărei copilării — complexul Oedip —, dar care conţine impulsuri pe 
care nevroticul le consideră scandaloase şi amenințătoare, anume incestul cu mama şi ura 
tatălui. Aceste două impulsuri instinctuale sunt cele supuse refulării, excluse de la reproducerea 
în memorie, dar care totuşi se dezlantuie şi îşi găsesc descărcarea în simptomele nevrozei. În 
acest sens, aşadar, nevroza rezultă dintr-o formă incompletă de refulare. Expulzat din 
conştiinţă, libidoul zăgăzuit forţează totuşi revenirea în conştiinţă şi găseşte o ieşire anormală 
în simptomele nevrozei şi în afectele ataşate acesteia. 

Cu riscul de a complica lucrurile, am nota că divizarea bipartita a spiritului de către 
Freud în conştient şi inconştient a făcut loc, la începutul anilor 1920, unei diviziuni tripartite: 
Sinele, Eul şi Supraeul. Mentionez aceasta numai pentru că ultimele sale scrieri despre religie 
reflectă o asemenea schimbare. În Sine găsim impulsiile inconştiente şi instinctele care îl 
motivează pe individ, cele primare fiind impulsul sexual (libido) şi trebuinta plăcerii, o 
clasificare care a fost revizuită mai apoi în două clase de instincte generale: instinctul vieţii 
(Eros) şi instinctul morţii (Thanatos). Eul, pe de altă parte, se ocupă cu realitatea, prima 
realitate fiind conştiinţa noastră despre eurile corporale. În consecință, personalitatea se 
dezvoltă în relație cu Eul şi prin conflictul Eului cu lumea externă. Sarcina primară a Eului 
este, aşadar, autoconservarea, aceasta căutând să controleze nu pur şi simplu lumea din afara 
sa, ci şi lumea internă a Sinelui. În mod corespunzător, principalul obiectiv al Sinelui este 
plăcerea, iar principalul obiectiv al Eului este securitatea. În mod similar, dacă procesele 
mentale ale Sinelui nu sunt supuse unor legi logice şi sunt inconştiente, procesele Eului, deşi 
uneori inconştiente, sunt în general conştiente sau preconştiente, de fapt capabile să devină 
conştiente. La rândul său, Supraeul este initial asociat cu atitudinea individului fata de părinți. 
Părinţii înseamnă familia, tradiţiile rasiale şi naţionale, laolaltă cu cerinţele culturii, întărite de 
profesori şi de instituţii. Ca şi Sinele, Supraeul reprezintă trecutul: Sinele deţine influenţele 
eredității, iar Supraeul încorporează influenţele venite din partea celorlalți oameni; între Sine şi 
Supraeu se situează Eul, care este determinat exclusiv de experienţele individului. Potrivit 
concepţiei lui Freud, toate aceste trei instanţe sunt în conflict, iar acest conflict este sursa 
majoră de tulburări psihice. Instinctele irezistibile ale Sinelui sunt în conflict cu Eul, care caută 
să controleze aceste instincte aşa cum o scoate la capăt cu lumea exterioară. Supraeul, în 
acelaşi timp. mediază între Eu şi Sine, aducând cu sine standardele şi idealurile învăţate de la 
părinţi şi de la societate în general. Îl simţim ca pe "conştiinţa noastră morală", adesea mai 
riguroasă în exigenţele sale decât orice părinte. Aşadar, Eul are a satisface cerințele instinctive 
ale Sinelui şi dictatul moral al Supraeului. 

Deşi noţiunea freudiană de Supraeu este un important adaus conceptual, ea nu răstoarnă 
teoria refulării, ci o suplimentează. Esenţa rămâne intactă: nevroza priveşte sexualitatea 
reprimată a pacientului sau, ca să folosim noua terminologie, refularea de către Eu a 
impulsurilor instinctuale, localizate în Sine. Încă o dată, materialul refulat luptă contra 
destinului său şi îşi crează noi căi de represie asupra cărora Eul nu are nici un control, anume 
simptomele. La această situaţie, însă, adăugăm acum noul ingredient. Supraeul, acţionând din 
interiorul inconştientului şi infuzat cu moralitatea familiei şi culturii, instigă încă şi mai agresiv 
pentru suprimarea instinctelor emanate de Sine, admonestează Eul, se situează deasupra 
acestuia, atât ca gardian cât şi ca model, pedepsind orice abatere cu mustrări de conştiinţă. De 
regulă, Eul ascultă de exigenţele morale ale Supraeului, dar uneori poate reacționa fata de un 
Supraeu exagerat de aspru prin refularea unei parti din acesta. Astfel ia naştere, spune Freud, 
sentimentul inconştient de culpabilitate atât de tipic pentru nevrotici. 

Toate categoriile introduse de Freud în expunerea sa generală despre nevroze reapar în 
analiza consacrată religiei ca nevroză. Într-adevăr, dată fiind legătura strânsă dintre nevroză şi 
refularea sexuală, nu este surprinzător să constatăm că teoria freudiană a sexualităţii stă în 
centrul concepţiei sale despre originea şi caracterul credinței religioase. Într-un cuvînt, Freud 
sexualizează religia. Urme ale acestei argumente au şi fost detectate în primele eseuri, 
îndeosebi în articolul despre practicile religioase, din 1907; dar din 1913, o dată cu publicarea 
eseului Totem şi tabu, aceasta a devenit absolut dominantă. Este cea dintâi poate cea mai de 


succes analiză a lui Freud cu privire la religie, în care el stabileşte principiul central al teoriei 
sale: că începuturile religiei pot fi explicate în termenii complexului Oedip. 

2. TOTEM $I TABU 


Totem si tabu (1913) 


Am şi văzut cum, încă din 1907, Freud a făcut o analogie între comportamentul 
obsesional al nevroticilor şi comportamentul oamenilor religioşi. În Totem si tabu este vizibilă 
intenţia de a stabili şi mai detaliat această legătură. Subintitulată "Unele corespondențe în viata 
psihică a primitivilor şi nevroticilor"!, cartea este contribuţia majoră a lui Freud la antropologia 
socială, deşi, cum el însuşi admite, a scris-o într-o manieră marcat speculativă. "Sunt pe deplin 


conştient — scrie el în Prefaţă — de deficienţele acestor studii”? şi în repetate rânduri Freud 


este aproape conciliant cu privire la lipsa sa de cunostinte in anumite domenii. Dar desi 
empirică, aceasta rămâne una dintre cele mai provocatoare şi influente cărți. Desi initial 
stimulat de opera lui Wilhelm ...ndt şi Carl Gustav Jung, sursele principale ale lui Freud sunt 
Originea omului (1871) de Darwin. Prelegeri asupra religiei semitilor 1989) de W. Robertson 
Smith, Legea primitivă (1903) de Atkinson, Creanga de Aur (1890) şi Totemism şi exogamie 
(1910) de Sir James Frazer. Cartea cuprinde patru eseuri, pe care le vom examina pe fiecare în 
parte: 

"Primul eseu este intitulat "Teama de incest". Este, spune Freud, una dintre cele mai 
surprinzătoare descoperiri de antropologie faptul că la popoarele primitive, cum sunt aborigenii 
din Australia, relațiile sexuale, departe de a fi neîngrădite, sunt în realitate supuse unor restricţii 
severe şi special incestul este un tabu chiar mai strict decât la comunităţile civilizate. Într- 
adevăr, tabuul incestului este atât de extensiv, încât dus la un sistem cunoscut drept 
"exogamie", care cere ca partenerul sexual să fie căutat în afara grupului social nemijlocit 
(tribul). Această interdicţie, susține Freud, este ea însăşi legată de totemism. Ce este totemul? 
Totemul este de obicei un animal — iar uneori o plantă sau un fenomen natural, ca ploaia sau 
apa —, care este considerat de trib a fi spiritul său păzitor şi oracol, din această cauză membrii 
săi având obligaţia sacră de a nu ucide, distruge sau mânca totemul. La fel de semnificativ, 
totemul este socotit strămoşul comun al clanului, care de aceea îi tratează pe toți membrii ca şi 
cum ei ar fi rude de sânge sau ar forma o singură familie. Tocmai această înrudire totemica este 
aceea care explică în linii mari exogamia: nu pur şi simplu relaţiile incestuoase reale sunt 
interzise, ci şi orice relaţii sexuale între membrii acelui grup totemic. 

În cel de al doilea eseu al său, intitulat "Tabuul şi ambivalenta impulsurilor afective”, 
Freud scoate în evidenţă remarcabila similitudine dintre tabuurile societăţilor totemice şi 
tabuurile individuale descoperite la nevroticii obsesionali. Într-adevăr, atât de mari sunt aceste 
similitudini, încât s-ar cuveni ca pacienţii obsesionali să fie descrişi ca suferind de "boala 
tabuului"5. Prima şi cea mai evidentă similaritate este credinţa că vătămarea tabuului ar 
conduce la dezastru. Nu este necesară o ameninţare cu pedeapsa venită din exterior şi nu este 
specificată natura prejudiciului, dar persoana implicată va avea sentimentul nedefinit că 
violarea tabuului va duce la consecinţe dezastruoase. Există şi alte similarități: orice obiect sau 
persoană asociate cu ceea ce este tabu sunt la rându-le tabu; iar tabuurile pot fi ridicate prin 
acte ceremoniale cum este spălatul. Dar cea mai importantă similitudine constă în ceeea ce 
Freud numeşte condiţia de "ambivalenta", care este dorinţa de a face ceea ce este interzis: "Dar 
din faptul că tabuul s-a menţinut ... reiese că dorinţa primordială de a face ceea ce este 
interzis a dăinuit la popoarele primitive dominate de tabu. Acestea, deci, au adoptat ...de 
interdicțiile lor tabuiste o atitudine ambivalenta; în inconştientul lor mai degrabă le-ar 
încălca, dar le este teamă s-o facă; şi le este teamă tocmai pentru că ar avea poftă s-o facă, iar 
frica este mai tare decât dorinţa. Dar, în cazul fiecărei persoane izolate din popor dorința 
aceasta este inconștientă, ca şi la nevrotic." 4 

Aceasta ne ajută să explicăm de ce cineva care violează tabuul devine el însuşi tabu: el 
posedă puterea de a-i ispiti pe alţii să-i urmeze exemplul, puterea de a trezi dorinţe interzise la 
ceilalți. Comunitatea trebuie să se protejeze în mod corespunzător împotriva "riscului 
imitatiei". Orice violare a tabuului trebuie de aceea răzbunată grabnic spre a-i opri pe alții să 
acţioneze în acelaşi fel ca infractorul. Aceasta explică puterea de contagiune inerentă obiectului 
tabu: "înclinația omului de a-şi reaminti dorinţa sa interzisă şi aceea, în aparența mai 
importantă, care îl momeste să încalce interdicţia, în profitul acestei dorințe”. A impune un 
tabu înseamnă, aşadar, a renunţa la ceva dezirabil. Oare de ce — se întreba Freud — se impun 
asemenea interdicții drastice?" Faptul că cele mai vechi şi mai importante tabuuri se referă la 
cele două legi fundamentale ale totemismului — să nu ucizi animalul-totem şi să eviti relaţiile 
sexuale cu membrii de sex opus din clanul totemic — arată că acestea sunt cele mai vechi şi 
puternice dorințe umane, care funcționează şi în cadrul prohibitiilor obsesionale ale 
nevroticilor. Acesta este, am putea spune, punctul lor de contact, nu pur şi simplu ca moştenire 
istorică din timpurile primitive, ci ca o caracteristică proprie umanităţii. Aici, la urma urmelor, 
istoria confirmă un instinct înnăscut (an innate instinct). 


Cel de al treilea eseu al lui Freud, "Animism, magie şi atotputernicia ideilor", ne oferă in 
multe privinţe o neaşteptată întrerupere în fluxul argumentării sale pe tema totemismului. După 
cum arată titlul, eseul include o extinsă analiză a animismului, pe care Freud, pe urmele lui 
Edward Tylor (1832-1917), îl consideră "temelia" tuturor religiilor. Scopul principal al acestui 
capitol este, însă, să dea răspuns unei întrebări rămase în suspensie în capitolul precedent. 
Violarea tabuului, aşa cum am văzut, aduce nenorocire, pe când respectarea sa evită ne- 
norocirea. Întrebarea este: De ce se crede că există o legătură între acestea? Ce îi face pe 
oameni să creadă că făcând sau nefăcând ceva ceva care, dacă stăm să ne gândim, poate părea 
o bagatelă sau chiar neghiobie — ar avea consecinţe de o enormă importanţă, în bine sau în 
rău? De ce unele triburi cred că a intra în casa regelui este un act funest? De ce alții cred ca 
măcelărirea unui buhai va face să crească recolta? Şi oare sunt aceste credinţe cu adevărat 
diferite de convingerea obsesională a unei tinere fete că regulata spălare a unui lighean va 
reduce posibilitatea ca sora ei să divorţeze? În toate aceste cazuri, tocmai distanţa dintre 
acțiune şi rezultat este aceea care sugerează că a crede că există o conexiune cauzală între 
ambele este de natură psihogenetică. 

Cum să ne explicăm această conexiune? Aceasta se explică — spune Freud — prin 
operaţia de "omnipotenta a ideilor”. Această expresie ne spune el, i-a fost dată de "Omul cu 
şobolani" (Ernst Lanzer, un nevrotic obsesional în vârstă de 29 de ani, tratat pentru prima dată 
de Freud în 1907% Nu vom intra aici în toate detaliile cazului. Este destul să spunem că viata 
acestui pacient al său era dominată de o mulțime de premonitii, compulsii şi ritualuri şi că 
obsesiile sale erau destinate să prevină prejudicierea a două fiinţe omeneşti pe care le iubea 
mult: tatăl său, care murise de opt ani (sic! — L.G.) mai înainte, şi femeia pe care o venera. De 
exemplu, în timpul furtunilor, el trebuia să numere compulsiv, între fulger şi tunet, gândind că 
într-un fel oarecare ar proteja-o pe fată; o dată, lovind cu piciorul o piatră, s-a simţit obligat să 
o înlăture din drum, căci îi venise ideea că trăsura prietenei sale, trecând pe acolo, ar fi putut 
avea un accident periculos din cauza pietrei; noaptea se complăcea în fantazarea favorită că 
tatăl încă mai era in viaţă şi se lansa în ritualuri complicate, cu intenţia de a-l impresiona prin 
hărnicia sa, pe când alteori îi era teamă că dacă s-ar fi căsătorit cu acea fată, ceva îngrozitoru i 
s-ar fi putut întâmpla tatălui său în lumea de dincolo. Toate acestea culminau în groaza 
copleşitoare de şobolanul lui Lanzer, pe care Freud o raportează la teama tânărului că acea 
tortură anală dezgustătoare, despre care auzise de la un căpitan ceh în timpul unor manevre 
militare, ar fi putut fi aplicată ambelor fiinţe care îi erau dragi. Ceea ce are însă importanţă 
pentru noi este faptul că Lanzer a utilizat expresia "omnipotenta ideilor” spre a descrie modul 
aproape misterios în care gândurile sale păreau să controleze realitatea. "...pe neaşteptate 
întreba de sănătatea unei cunoştinţe pe care nu o văzuse de multă vreme, auzea că tocmai a 
murit, ca şi cum un mod telepatic i-ar fi parvenit de la aceea persoană. Dacă, fără nici o 
intenţie serioasă, înjura pe vreun străin, putea fi sigur că omul avea să moară putin după 
aceea, aşa încât să se simtă responsabil de moartea lui. Toţi nevroticii obsesionali sunt 
superstitiosi în felul acesta, de altfel împotriva judecății lor critice.” 

Omnipotenta ideilor, cu alte cuvinte, este o sfidare a realității, mai degrabă, ceea ce 
înseamnă acelaşi lucru, este o supraestimare a puterilor spiritului de a controla lumea 
exterioară. Iar lucrul acesta este cel mai vizibil la nevroticii obsesionali. Nu este pur şi simplu 
vădit de faptul că, exact ca şi la ceilalți nevrotici, simptomele lor se dezvoltă din distorsiuni ale 
realităţii, ci, lucru mai specific, obsesiile lor sunt în mod invariabil destinate să pareze acele 
presimtiri de dezastre cu care debutează de obicei nevroza. Omnipotenta ideilor, în acest caz, 
implică o pierdere a relaţiei cu realitatea şi este parte a procesului prin care nevroticii se apără 
împotriva propriilor lor impulsuri instinctuale refulate, iar în acelaşi timp se scuză că le au. Mai 
mult, dacă omnipotenta ideilor este o funcţie a nevrozei, o analiză a operaţiilor acesteia într-un 
caz dat ne va furniza o informaţie de preţ cu privire la natura a ceea ce este refulat. lar 
rezultatul unei asemenea analize nu va fi greu de prezis, căci omnipotenta ideilor este un alt 
exemplu al puterii ambivalentei. Cu alte cuvinte, acţiunea mentală, care construieşte o lume 
fantastică prin care gândirea controlează realitatea este împuternicită cu comanda de a interzice 
ceea ce în acelaşi timp dă satisfacţie; în aceeaşi măsuri credinţa, de exemplu, că un anumit 


obiect totemic are atât puterea de a proteja cât şi de a pedepsi îşi are originea în aceeaşi situaţie 
ca toate nevrozele, anume în necesitatea de a tine departe cerinţele libidinale ale complexului 
Oedip. 

Trebuie acum să căutăm a înţelege cum conectează Freud omnipotenta ideilor la 
comportamentul religios ca atare. Aici factorul crucial este analiza făcută animismului. Acesta 
este un sistem de gândire care, deşi nu este el însuşi religie, "conţine temeliile pe care se va 
cladi mai târziu religia"! ® Animismul este doctrina sufletelor sau, mai precis, credinţa că toate 
obiectele din lume, animate şi neanimate, sunt "animate" de nenumărate fiinţe spirituale, unele 
binevoitoare, altele rău voitoare. Nici indivizii umani nu sunt scutiţi: sunt şi ei locuiti de spirite 
similare, care au capacitatea de a migra de la o ființă umană la alta. La problema practică a 
modului de a stăpâni aceste spirite, oamenii primitivi au răspuns prin născocirea unui întreg 
corp de învățături cunoscute sub numele de "vrăjitorie" sau "magie". În vrăjitorie spiritele sunt 
influențate aproape în acelaşi mod în care se încearcă influențarea oamenilor: ele sunt 
împăcate, despăgubite, îmbunate, intimidate etc. Magia este diferită: ca este mai puţin 
interesată de controlul spiritelor şi mai mult de subjugarea fenomenelor naturale şi de trebuinta 
de a da indivizilor puterea de a se proteja ei înşişi de duşmani sau de a le aduce daune. Freud îl 
urmează pe Frazer, clasificând magia în două grupe. În prima intră magia "imitativa" sau 
"homeopatica", unde se presupune o similaritate între actul săvârşit şi rezultatul scontat (de 
exemplu, folosirea unei efigii spre a răni un duşman, stropirea cu apă spre a aduce ploaia, 
practicarea actului sexual sprea a spori fertilitatea pământului semănat). În grupa a doua găsim 
magia "contagioasă", în care se presupune nu o simplă similaritate, ci o legătură spaţială reală 
între act şi rezultat (de exemplu, intrarea în posesia părului unui duşman spre a-i aduce 
vătămări, mâncarea trupului acestuia spre a-i lua puterea, vindecarea unei răni prin tratarea 
armei care a făcut-o). În ambele grupe, spune Freud, vedem la lucru principiul de baza al 
magiei: "mistaking an ideal connexion for a real one""', eroare rezultată din "nemărginita 
credință a omului primitiv în puterea dorințelor sale. Motivul pentru care ceea ce el inițiază 
prin mijloace magice ajunge să se întâmple este, în definitiv, pur şi simplu faptul că vrea lucrul 
acesta. S-o spunem de la bun început, aşadar, că accenul se pune exclusiv pe dorinţa sa”. 

Nu este greu de văzut unde ne duce această expunere despre animism. Duce la 
identificarea de către Freud a omnipotentei ideilor cu principiul fundamental al magiei pus la 
lucru în animism. Constată în animism exact aceeaşi supraevaluare a proceselor mentale, în 
ceea ce priveşte capacitatea lor de a controla sau transforma realitatea, ca în nevroza 
obsesională: nu se crede că gândurile sunt libere, ci mai degrabă că simpla lor exprimare va 
conduce la realizarea lor. Aceasta îi permite lui Freud să definească animismul drept prima 
teorie psihologică despre natura fiinţelor umane şi lumea lor. Animismul este primul sistem de 
gândire în care vedem o deplasare de la realitatea nesatisfăcătoare şi neguvernabilă la lumea 
mult mai atrăgătoare a fanziei, în care realitatea pare mai puţin străină, deoarece poate fi 
controlată într-o anumită măsură prin ceremoniale magice. 

În cele de mai sus se constată legătura animismului cu religia. Religia conţine aceeaşi 
îndepărtare de lumea reală, iar în practicile religioase vedem aproape acelaşi zbor în fantezie. 
Aşadar, a numi religia nevroză obsesională universală este a face mai mult decât a o alia cu 
anumite tulburări mentale: este a dezvălui o parte din propria sa temelie istorică ... animismul, 
şi de a o concepe ca pe un alt exemplu despre cum operează omnipotenta ideilor, mecanismul 
primar al nevrozei obsesionale; cu alte cuvinte, religia este copilul animismului, nu pur şi 
simplu pentru că ea moşteneşte credinţa în existenţa fiinţelor spirituale — idee care, după 
opinia lui Freud, stă la baza oricărei credinţe religioase — ci pentru că aplică şi ea procedeele 
magice pentru a controla naatura şi a potoli puterile spirituale, exteriorizate acum sub formă de 
zei. Religia se afirmă astfel ca o forma de superstiție, iar actele religioase obsesionale ca acte 
de magie: ele devin, ca să zicem aşa, modern echivalent al ceremonialelor de animism, cu 
propriile sale interdictii, precautii, ispăşiri şi satisfacţii substitutive. 

În cel de al patrulea eseu din Totem şi tabu, "Reîntoarcerea infantilă la totemism", Freud 
continuă principala sa argumentare. Aceasta este secțiunea istorică a cărţii şi, după mărturisirea 
lui Freud însuşi capitolul cel mai de succes; am putea adăuga că este şi cel mai cunoscut, 


continand o reluare in viziune proprie a teoriei lui Darwin despre hoarda primitiva. 

Potrivit concepției lui Darwin, viata oamenilor primitivi o reflecta pe aceea a maimutelor 
superioare: ei trăiau în mici grupuri sau "hoarde" conduse de un tată puternic, care avea o 
mulțime de soţii şi de copii. Spre a-şi menţine poziţia, acest mascul dominator îi silea pe cei 
tineri să-şi caute soata în afara tribului, iar femelele tinere nu se puteau împerechea decât cu el. 
La această teorie Freud a adăugat alte două intuitii (insights). Prima a fost extrasă din scrierile 
lui Atkinson: consecinţa practică a hoardei primare a fost exogamia pentru tinerii masculi. Din 
cauza geloziei şefului, exista o interdicţie asupra actului sexual, iar aceasta, ca urmare a 
dezvoltării totemismului, a devenit o reglementare totemică riguroasă. A doua intuiţie a fost 
extrasă din textele lui Robertson Smith. În a sa Religion of the Semites, Smith arată că o parte a 
sistemului totemic implică o ceremonie anuală cunoscută ca "prânz totemic", în care animalul- 
totem era sacrificat în mod ritualic şi mâncat de comunitate. O dată devorat, animalul-totem era 
apoi jelit, bocetul fiind urmat de o mare sărbătoare. Acest ceremonial sângeros, care le 
permitea membrilor clanului totemic să facă împreună ceea ce era interzis individual, era 
justificat prin aceea că stabilea o legătură sacră între adoratori şi zeul lor. 

Freud utilizează teoriile lui Darwin, Atkinson şi Smith spre a propune următoarea 
reconstrucţie. Poziţia masculului dominator înăuntrul hoardei era invulnerabilă. Într-o zi fiii au 
colaborat la uciderea şi mâncarea şefului lor, iar prin aceasta nu numai că s-au identificat cu el 
şi au dobândit o parte din forţa sa, ci prin fapta lor au pus capăt hoardei patriarhale. Dar dupa 
aceea fiii, coplesiti de vinovăția a ceea ce făcuseră şi în lipsa unei individualitati care să preia 
poziţia tatălui, s-au coalizat într-un clan, au adoptat practica exogamiei — prin aceasta 
înlăturând motivul principal al omorârii tatălui — şi au creat un substitut al tatălui sub forma 
totemului. Celebrarea anuală a prânzului totemic nu era nimic altceva decât comemorarea 
solemnă a crimei originare, a uciderii tatălui. 

În mod nesemnificativ, Freud găseşte suport psihanalitic pentru identificarea totemului 
cu tatăl. El ne spune că copiii sufereau de complexul Oedip in mod obişnuit îşi deplasează frica 
de tată spre animale, dezvoltând fobii fata de cai, câini, pisici, uneori păsări, mai frecvent fata 
de mici creaturi cum sunt gândacii şi fluturii. Freud mai dă detalii asupra a trei cazuri: unul 
oferit de asociatul său, Sandor Ferenczi (cazul micului Arpad, un băieţel care manifesta o 
obsesie cu privire la puii de găină), altul oferit de dr. M. Wulff din Odesa (cazul unui băiat de 
nouă ani care suferea de teama de câini), al treilea fiind un caz propriu — cazul micului Hans. 
Pe acesta Freud l-a publicat în anul 1909, intitulându-l "Analiza fobiei unui băiat în vârstă de 
cinci ani". 

Micul Hans (numele real, Herbert) era fiul unui bărbat cu înclinații spre psihanaliză, 
criticul muzical Max Graf, cunoscut de Freud. În ianuarie 1908, tatăl băiatului i-a scris lui 
Freud, spunându-i că fiul său manifesta o fobie fata de cai şi că refuza să iasă pe stradă. "EI îşi 
exprima teama — arată Freud — că un cal voia să intre în cameră şi să-l muşte; a reieşit că 
aceasta putea fi pedeapsa pentru dorinţa ca acel cal să cadă la pământ (adică să moară)". 
După mai multe schimburi de scrisori şi după o scurtă consultare a baietelului de către Freud, a 
fost pus un diagnostic. Micul Hans suferea de complexul Oedip. El îşi privea tatăl ca pe un 
competitor la favorurile sexuale ale mamei sale, dar în acelaşi timp nu putea scăpa de vechile 
sale sentimente de afecţiune şi admiraţie. În consecinţă, el a rezolvat această atitudine 
emoțională ambivalentă prin deplasarea sentimentelor sale ostile asupra unui animal, calul 
devenind astfel "substitutul tatălui său"!5. Deplasarea nu rezolvă totuşi problema, deoarece 
sentimentele ambivalente sunt acum orientate către animal, dar micul Hans continua să fie 
înfricoşat de cai, în acelaşi timp admirându-i. Avem aici o formă de ritual totemic: substituirea 
tatălui cu un anume obiect, deplasarea asupra acestuia a iubirii şi urii copilului. Aceasta, 
potrivit opiniei lui Freud, corespunde faptului contradictoriu că, în timp ce omorârea 
animalului este în general interzisă, atunci când are loc este un moment festiv: animalul este 
ucis şi apoi jelit. 

Tocmai această probă psihanalitică îi permite lui Freud să meargă mai departe. Sisemul 
totemic este un produs al condițiilor complexului Oedip. Prânzul totemic — spune Freud — 
este poate cea dintâi sărbătoare a omenirii; dar, lucru încă şi mai semnificativ, în comemorarea 


repetata a unui act criminal originar noi distingem începuturile religiei însăşi. Sursa sa a fost 
identificată de psihanaliză în ceea ce Freud a definit mai demult drept nucleul oricărui caz de 
nevroză, anume în complexul Oedip. Căci dacă animalul-totem este tatăl, atunci cele două mari 
tabuuri ale totemismului — tabuul care vizează incestul şi tabuul care vizează uciderea 
animalului-tolem — coincid aici cu cele două crime ale lui Oedip: descotorosirea de tată şi 
căsătoria cu mama. ”...Este suficient să admitem că banda de fraţi răzvrătită este dominată de 
sentimente contradictorii fata de tată, sentimente care, după cum stim, alcătuiesc conţinutul 
ambivalentei complexului patern la fiecare dintre copiii nostri şi la nevrotici. Ei îşi urau tatăl, 
care, atât de puternic, stătea în calea nevoii lor de putere şi a pretențiilor lor sexuale, dur 
totodată îl iubeau şi îl admirau. După care l-au suprimat, potolindu-si ura şi realizând 
identificarea cu dânsul, trebuie să se fi lăsat pradă unor porniri afective exagerate. Faptul s-a 
petrecut sub forma căinţei, a conştiinţei vinovăţiei, care în acest caz se confundă cu 
remuşcarea resimţită în comun. Mortul devenea acum mai puternic decât fusese în viaţă: 
lucruri pe care şi azi le constatăm în soarta oamenilor. Ceea ce tatăl împiedicase odinioară 
prin însăşi existenţa sa, fiii îşi interziceau ei înşişi, într-o situație psihică pe care pihanaliza 
ne-a făcut-o cunoscută sub numele de «supunere retrospectivă». Ei îşi retractau fapta, 
declarând de nepermis omorârea totemului, substitutul tatălui, şi renunțând la avantajele 
determinate de aceasta, refuzând să aibă relaţii sexuale cu femeile pe care le eliberaseră. În 
felul acesta conştiinţa culpabilitatii fiului a generut cele două tabuuri fundamentale ale 
totemismului, care, tocmai de aceea, trebuia să concorde cu cele două dorinţe refulate ale 
complexului Oedip. Cine acţiona împotrivă se făcea vinovat de singurele două crime care 
îngrijorau societatea primitiva."'® 

După Freud, aşadar, pretenţia totemismului de a fi prima religie se bazează pe primul 
dintre aceste tabuuri: interdicţia de a lua viaţa animalului-totem. Totemul a fost prima formă a 
substitutului tatălui, şi prin venerarea sa fiii îşi puteau manifesta remuşcarea pentru fapta 
originară, îşi alinau mistuitorul sentiment de vinovăţie şi astfel stabileau un nou legământ cu 
tatăl, prin care consimteau să nu mai repete omorul tatălui lor real, în schimbul protecţiei şi 
oblăduirii: "S-au format cu acest prilej trăsături care de atunci au rămas determinante pentru 
caracterul religiei. Religia totemică a rezultat din conştiinţa de vinovăţie a fiilor, ca o 
încercare de liniştire a acestui sentiment de culpabilitate şi de obținere a reconcilierii cu tatăl 
ucis, printr-o supunere retrospectivă. Toate religiile de mai târziu nu sunt decăt tot atâtea 
încercări de rezolvare a aceleiaşi probleme, încercări care variază potrivit cu gradul de 
civilizaţie în care au luat naştere şi care nu diferă unele de altele decât prin calea urmată 
pentru a găsi soluţia, însă toate reprezintă reacţii fata de acelaşi mare eveniment prin care a 
debutat civilizaţia şi care de atunci încoace n-a încetat să neliniştească umanitatea"! 

Aşadar, religia se bazează pe sentimentul vinovatiei şi pe remuşcările asociate acestui 
sentiment. Dar cum se dezvoltă religia totemică, devenind credinţă într-un zeu? Lucrul acesta, 
arată Freud, s-a produs pentru că nici unul dintre fraţii care au colaborat la uciderea tatălui n-a 
fost capabil să-i ia locul, ceea ce a dus la o disperată tânjire după tatăl ideal, sentiment care 
creştea pe măsură ce ostilitatea iniţială fata de tata descreştea. Aceasta şi-a găsit expresia la 
început în venerarea acelor indivizi care se distingeau fata de ceilalţi, iar apoi în crearea zeilor. 
"In felul acesta, de-a lungul unui mare interval de timp, exasperarea împotriva tatălui, care îi 
împinsese la omorârea acestuia, s-a putut stinge, făcând loc nostulgiei şi putând da naştere 
unui ideal de supunere aboslută fata de acelaşi tata primordial pe care îl combătuseră şi pe 
care şi-l reprezentau acum ca posesor al puterii nelimitate de odinioară. Primordiala egalitate 
democratică a tuturor tovarăşilor de trib nu mai putea fi păstrată din cauza rădicalei 
schimbări sociale intervenite; astfel a apărut tendinţa de a reinnoi vechiul ideal al tatălui, 
ridicând la rangul de divinitate oamenii care, prin unele calităţi ale lor, erau superiori 
celorlalți. Că un om poate deveni zeu şi că un zeu poate muri, sunt lucruri care astăzi nouă ni 
se par pretenţii revoltătoare, dar pe care Antichitatea clasică le consideră absolut posibile şi 
fireşti. Ridicarea la rangul de divinitate a tatălui de odinioară, de la care tribul îşi deriva 
acum originea, a fost o tentativă de expiere mult mai serioasă decăt a fost altădată pactul 
încheiat cu totemul.!5" 


În această expunere tatăl este reprezentat în două ipostaze: mai întâi ca animal totemic 
victimă, iar, în al doilea rând, ca zeu. În anumite cazuri, însă, ambivalenta proprie complexului 
patern persistă: triumf şi remuşcare merg mână în mână, sacrificiul animalului fiind acum 
duplicat în sacrificiul teantropic al zeului, substitutul sacrificiului uman recăpătând formă 
umană. Nicăieri lucrul acesta nu este mai vizibil decât în creştinism. În povestea creştină 
păcatul originar este păcat fata de Dumnezeu- Tatăl, o crimă atât de mare, într-adevăr, încât nu 
poate fi ispăşită decât de autosacrificiul fiului. Dar chiar şi aici persistă legea psihologică a 
ambivalentei. Actul prin care fiul ispăşeşte uciderea tatălui este identic cu actul prin care el 
realizează victoria asupra lui însuşi. Astfel, o religie a fiului se substituie religiei tatălui: "iar 
pentru a se marca aceasta substituire, este reînviat vechiul prânz totemic, sub forma 
împărtăşaniei, în care fraţii reuniți gusta din carnea şi din sângele fiului, nu ale tatălui, spre a 
se sanctifica şi a se identifica cu el. Cercetarea noastră urmăreşte de-a lungul timpurilor 
identitatea prânzului totemic cu sacrificarea animalului, cu sacrificiul uman teantropic şi cu 
euharistia creştină, recunoscând în toate aceste solemnitati ecoul acelei crime care apăsa atât 
de greu asupra oamenilor şi de care ei trebuie să fie totuşi atât de mândri. Cuminecătura 
creştină nu este, în fond, decât o nouă suprimare a tatălui, o repetare a actului care se cere 
ispășit. 19 

O ultimă problemă. A fost omorul originar un eveniment istoric real? Răspunsul lui 
Freud este ambivalent; dar, istoric sau nu, distincţia dintre idee şi faptă este neesentiala. Aşa 
cum spune el, simpla existenţă a "dorinței fanteziste de a-l ucide şi de a-l mânca ar fi putut fi 
suficientă ca să provoace reacția morală care a creat totemismul si tabuul "%. Faptul, însă, că 
nevroza obsesională îşi are întotdeauna originea într-o trăire traumatică reală arată, în cazul în 
care comparatia dintre oamenii primitivi şi nevrotici este dusă până la capăt, că remuşcarea 
simțită pentru crimă trebuie să aibă justificare istorică şi că, prin urmare, "la început a fost 
fapta”?. 


Teoria hoardei primitive: 
două adăugiri 


Aşa îşi încheie Freud teoria referitoare la hoarda primitivă, care, fără discuţie, poate fi 
considerată una dintre cele mai imaginare şi mai provocatoare construcţii născocite de el. Dar, 
spre a completa tabloul, aş menţiona două adăugiri la teorie. Prima este mai degrabă 
interesantă decât importantă şi ţine de descoperirea, în 1983, a ciornei unui studiu de 
metapsihologie, până atunci necunoscut, scris în 1915. A doua adăugire este mai semnificativă, 
dar poate mai puţin interesantă, cuprinde o aplicare de către Freud a teoriei hoardei, într-un 
articol din 1921, spre a explica funcția socială a Bisericii. 

Între noiembrie 1914 şi vara lui 1915, Freud a lucrat la o serie de studii pe care intenţiona 
să le publice sub titlul Zur Vorhereitung eine Metaphsychologie (Prolegomene la o 
metapsihologie). Existau în total douăsprezece studii, dar dintre acestea supraviețuiesc doar 
cinci. Cu toate acestea, în 1983, pe când pregătea o ediţie a corespondenţei dintre Freud şi 
colegul său ungur Sândor Ferenczi, cel de al doisprezecelea studiu, pierdut, a fost găsit de către 
Ilse Grubrich-Simitis. Intitulată "Ubersicht der Ubertragungsneurosen" ("Privire genală asupra 
nevrozelor de transfer”), prima parte a discuţiei lui Freud asupra nevrozelor este în mare 
măsură concordantă cu opera sa anterioară; insistă aici din nou, de exemplu, asupra faptului că 
factorul constant este că "impulsul instinctual refulat este întotdeauna cel libidinal, care tine 
de viata sexuală..." În cea de a doua parte, însă, el revede Totem şi tabu şi ia din nou în 
considerare crima primordială a fiilor care şi-au ucis tatăl. Dar acum aduce un element nou. În 
timp ce înainte avansa teoria că nevroticul repeta în propria-i experienţa anxietatile tribului 
originar de fiii coalizati împotriva gelosului lor tată primitiv, acum avansează sugestia că nu 
aceasta era situaţia originară, ci una care ea însăşi era generată de acelaşi stadiu primar al 
dezvoltării umane. Aici Freud adoptă ideea, sugerată lui mai întâi de Fritz Wittels şi dezvoltată 
de Ferenczi”, conform căreia "animalul uman primordial îşi ducea existenţa într-un mediu 


nespus de bogat, care satisfacea toate trebuintele, şi despre care avem ecouri în mitul 
paradisului primordial". Această situaţie s-a schimbat în urma crizelor din Era Glacială. 
Lumea anterioară, până atunci prietenoasă şi luxuriantă, s-a transformat într-o mulţime de 
pericole amenințătoare pentru oamenii primordiali. Nedispunând de suficientă hrană şi neavând 
capacitatea de a întreţine atâţia indivizi neajutorati, ei "trebuie să fi fost supuşi conflictului 
dintre autoconservare şi dorinţa de a procrea... În consecinţă, limitarea reproducerii a devenit 
o obligație socială". "Evoluţia ulterioară este lesne de construit. Aceasta l-a afectat în primul 
rând pe mascul. După ce acesta a învăţat să-şi economisească libidoul şi, prin mijloacele 
retresiunii, să-şi degradeze activitatea sexuală la o fază anterioară, activarea inteligenţei a 
devenit pentru el de o importanţă capitală. A învăţat cum să investigheze, cum să înţeleagă 
întrucâtva lumea ostilă şi cum, prin mijloace inventate, să-şi asigure stăpânirea asupra ei. El 
s-a dezvoltat sub semnul energiei, a făurit începuturile limbajului şi a atribuit o mare 
semnificaţie noilor achiziţii. Limbajul era magic pentru el, ideile sale i se păreau omnipotente 
şi a înțeles lumea prin prisma Eului său. Este era viziunii animiste asupra lumii şi a 
capcanelor sale magice. Ca recompensă a puterii sale de a salva viețile atâtor neajutorati, el 
îşi aroga o dominație neînfrânată asupra lor, iar prin personalitatea sa a stabilit primele două 
dogme: că el era invulnerabil şi că posesia femeilor de către el nu putea fi pusă în discuţie. La 
sfârşitul acestei epoci rasa umană s-a dezintegrat în hoarde separate, care erau dominate de 
un bărbat puternic, brutal şi prudent, în calitate de tată. Este posibil ca natura geloasă, egoistă 
şi lipsită de consideraţie fata de ceilalți pe care, din considerente etnopsihologice, o atribuim 
tatălui primordial al hoardei umane, să se fi dezvoltat în cursul asprei Ere Glaciale, ca un 
rezultat al adaptării la situația critica."”’ 

Această adăugire la teoria hoardei primitive înseamnă că avem acum o istorie a 
străbunilor omului preistoric, în termenii darwinişti ai luptei pentru supravieţuire şi cuprinzând 
trei stadii în loc de două. Primul este "stadiul patriarhal de civilizaţie", în care ameninţarea la 
adresa existenţei umane vine din partea dezvoltării geologice a Terrei: este perioada de 
privatiuni din Era Glacială, de refulare a instinctului libidinal, pentru supraviețuirea a puţini, 
perioada apariţiei tatălui autoritar al hoardei. Al doilea este "stadiul social de civilizaţie”, aici 
ameninţarea venind de la relaţia fiilor cu tatăl lor tiranic, de la teama de castrare şi de la trauma 
acestei realităţi. Fiii evită castrarea prin ..., iar de aici rezultă crearea de alianţe în scop de 
supravieţuire, apariţia clanului fraţilor şi dezvoltarea corespunzătoare a unor sentimente 
sociale. Al treilea stadiu marchează sfârşitul hoardei şi victoria fiilor. Într-un act istoric 
memorabil, ei biruie şi îşi ucid tatăl, sărbătoresc moartea lui, dar de îndată jelesc pierderea sa 
atunci când înţeleg "cd ei încă îl venerau ca model ”?’, 

Deşi interesantă, această extensiune a teoriei iniţiale trebuie privită cu maximă prudenţă. 
Încă din Totem şi tabu, Freud subliase caracterul ipotetic al reconstructiilor sale istorice şi se 
poate prea bine ca el să fi considerat aceste adăugiri cu privire la apariţia tatălui primordial 
după Era Glaciala ca fiind pur şi simplu speculaţii lipsite de garantie. În mod cert ele nu mai 
sunt reluate. Un alt motiv pentru excluderea lor poate fi următorul: situând această preistorie 
într-un context geologic, Freud distrăgea într-o anumită măsură atenţia de la tema sexuală 
centrală a teoriei hoardei şi de la preocuparea sa de a arăta cum relațiile dintre tată şi fii sunt 
duplicatul jumatatilor familiale ale complexului Oedip, adică atracţia fata de mamă şi dorinţa 
ca tatăl rival să moară. Nimic nu putea fi permis în sensul punerii în umbră a faptului că tocmai 
componenta sexuală este aceea care explică apariţia religiei şi că acest lucru este adevărat atât 
pentru sălbaticul primitiv din hoardă, cât şi pentru omul modern din unitatea familiei. 

La opt ani după publicarea cărţii Totem şi tabu, Freud aplica teoria hoardei primitive într- 
o altă direcţie şi cu maimult succes. De data aceasta el o utilizează spre a explica funcţia 
Bisericii ca o comunitate socială organizată. În eseul său "Psihologia maselor şi analiza Eului" 
(1921), Freud atrage atenţia asupra modului în care individul, atunci când face parte parte 
dintr-un grup — de exemplu, ca membru al unei națiuni, caste, profesii sau instituţii — începe 
să acţioneze total diferit fata de comportamentul din starea de izolare. Două noi caracteristici 
sunt deosebit de semnificative: prima este aceea că individul devine cu totul credul şi deschis 
influenţei, suspendându-şi capacitatea critică şi fiind mult mai înclinat să accepte "iluziile" 


întreţinute de grup, iar a doua caracteristică este aceea că el devine in mod firesc mult mai 
obedient fata de autoritate şi se supune în mod instinctiv oricui se erijează în stăpânul său. 
Aceste două caracteristici sunt interconectate, întregul grup este o turmă care are nevoie de 
stăpân; dar stăpânul trebuie să fie capabil să atragă nu numai prin calitățile lui personale, prin 
puterea şi impunătoarea sa voinţă, ci şi prin capacitatea de a promova o "idee" care să 
înfierbânte emoţiile grupului, să-l fascineze şi să trezească credinţa. 

În mod semnificativ, aceste două caracteristici stau la baza Bisericii ca grup, într-o 
măsură cu totul remarcabilă. Stăpânul grupului este Hristos, iar iluzia pe care el o alimentează 
este ideea că "ii iubeşte la fel de mult pe toți indivizii din grup", o iluzie de care depinde totul şi 
fără de care Biserica "s-ar dizolva"*°. Egalitatea în fata iubirii lui Hristos este "tendința 
democratică" ce străbate Biserica şi care explică de ce comunitatea creştină este atât de 
frecvent comparată cu o "familie" şi de ce "credincioşii se numesc pe ei înşişi fraţi întru 
Hristos, adică frați prin iubirea pe care Hristos o are pentru ei". Avem aici apoi de-a face cu 
grupul de tovarăşi egali, supuşi unui individ cu o putere superioară, care ţine unită la un loc 
comunitatea prin iluzia că îi iubeşte în egală măsură şi în mod legitim. 

Desigur, menţinerea grupului de fraţi smeriti ne aduce în minte hoarda primitivă. Într- 
adevăr, după Freud, toate grupurile sunt renasteri ale scenei originare, iar psihologia grupurilor 
este "cea mai veche psihologie umană "*?, referindu-se la timpul în care tatăl dominator, care 
ameninţa direct impulsurile sexuale ale fiilor, a forțat coalizarea fiilor. Prin gelozia şi 
intoleranta sa sexuală, tatăl primordial a creat astfel psihologia maselor. Acesta fiind cazul, 
putem acum desluşi trebuinta emoţională interioară care creează Biserica ca grup uman şi 
putem fi mai expliciti asupra conţinuturilor iluziei care o tine unită. Comunitatea creştină este 
duplicatul acestei moşteniri arhaice şi, în reacția credinciosului fată de Hristos, reanimă relația 
fiecărui individ cu tatăl său primordial: în acest sens, Hristos a devenit "substitutul tatălui >. 
În acelaşi timp, însă, Biserica asigură coeziunea comunităţii prin promovarea unei speciale 
"remodelari idealiste a stării de lucruri din hoarda primitivă'?. Pe când altădată fiii se ştiau 
persecutați de tatăl lor şi se temeau de el, Biserica alimentează acum iluzia că Dumnezeu- Tatăl 
îi iubeşte şi protejează. O religie a iubirii este acum introdusă acolo unde nu exista, iar figura 
lui Hristos este prezentată ca un părinte ideal, cu totul departe de înspăimântătorul şi 
implacabilul şef al hoardei originare. 


Rezumat 


Multe dintre argumentele prezentate de Freud în Totem şi tabu reapar, sub diferite 
aspecte, în celelalte trei cărţi consacrate religiei. Înainte de a trece la ele este bine să avem un 
scurt rezumat al cercetării de până acum a lui Freud . Cel puţin cinci idei esenţiale au fost 
introduse, fiecare dintre ele fiind crucială pentru dezvoltarea teoriei sale generale despre religie 
şi de care nu se va despărţi în scrierile sale ulterioare. 

1. Prima idee este că originea religiei este de găsit în relația ambivalentă a fiului cu tatăl, 
sau, ca să folosim terminologia psihalalistă, în complexul Oedip. În religie, dependenţa fiului 
de bărbatul dominator şi ambivalenta acestei relaţii filiale, care oscilează între iubire şi ură şi 
care a existat mai întâi în hoarda primitivă, este proiectată într-o formă nouă asupra obiectului 
idealizat al cultului religios, zeul-tată. Supunerea faţă de acest obiect este prima caracteristică a 
credinţei, aceasta fiind mai presus de toate ceea ce îi ţine pe credincioşi uniţi într-o comunitate 
de credinţă. 

2. O a doua idee trebuie de asemenea admisă în cadrul acestei teorii, anume că 
sentimentul de vinovăție generat de crima originară persistă de-a lungul mileniilor, chiar şi la 
acele generaţii care nu pot avea nici o cunoştinţă despre fapta originară. Lucrul acesta 
sugerează, la rândul său, că există un mecanism al eredității, un fel de inconştient colectiv şi un 
psihic de masă (mass psyche), care explică această continuitate. Tocmai prin mijlocirea acestei 
entități — oricare este ea, căci Freud este extrem de neclar în această privinţă — omul este 
capabil să moştenească idei (în cazul dat, memoria hoardei primitive) şi îndeosebi să 


moştenească o anumită "dispoziţie psihică", anume sentimentul de vinovăţie legat de uciderea 
originară a tatălui. Tocmai acest sentiment de vinovăţie colectivă este cea de a doua 
caracteristică a credinţei, unindu-i pe credincioşi într-o comunitate religioasă. 

3. Dacă vinovăția este moştenită, atunci crima originară trebuie, într-un anume sens, să 
fie duplicată. Reclamăm, cu alte cuvinte, o teorie a recapitulării. Aceasta este stipulată şi de 
complexul Oedip. Deoarece pentru Freud este un adevăr axiomatic că fiinţele umane trec prin 
faza oedipala, nu-i este deloc greu să conchidă că ceea ce banda originară a fraţilor a trait 
referitor la mascului dominator al hoardei primitive este atât moştenit cât şi retrait de toţi 
indivizii în raport cu propriii lor taţi. În consecinţă, această moştenire are o deficiență dublă: ea 
este istorică, precum şi în permanenţă reafirmată. Freud exprimă aceasta folosind doi termeni, 
în mare măsură acceptaţi în acea vreme, introduşi pentru prima dată de biologul german Ernst 
H..... (1934-1919) şi deja reluati de Frazer: ontogenie şi filogenie. Ontogenia priveşte 
dezvoltarea individuală a organismului, iar filogenia priveşte dezvoltarea speciei. În aceşti 
termeni, complexul Oedip devine repetarea personală (onlogenetica) a ceva ce a fost întipărit în 
inconştient, anume trăirea universală (filogenetică) a uciderii tatălui. În acest sens, 
inconştientul acţionează ca un custode al imaginii arhaice sau a dreptului câştigat prin naştere, 
dacă vreţi, dobândit şi acumulat cu mult timp în urmă, dar mereu confirmat şi redeşteptat de 
experienţa prezenta"*>. 

4. În pas" următor al argumentatiei sale. Freud trece de la analiza cauzelor vinovatiei la 
aceea a efectelor ei. Rezultă de aici o teorie a comportamentului religios, care asociază 
practicile din religie cu acelea descoperite la nevroticii obsesionali. Aici numitorul comun este 
omnipotenta ideilor, în care spiritului îi sunt atribuite proprietăți magice în capacitatea sa de a 
controla lumea exterioară. În religie lucrul acesta este observat mai întâi în utilizarea 
ritualurilor atât ca mijloc de apărare împotriva ispitelor generate de instincte, cât şi ca protecție 
împotriva pedepsei divine, pentru păcatul de a le avea. În acest sens, omnipotenta ideilor si 
practicile ce decurg din aceasta trădează o atitudine emoţională ambivalentă — anume, 
interdicţia dorinţei —, iar în această măsură ele confirmă de asemenea complexul Oedip ca 
nucleu al oricărei nevroze şi al oricărei culpe. Toate ritualurile religioase sunt astfel expresii ale 
remuşcării şi tentative de ispăşire a retrăirii în prezent a ceva ce s-a petrecut în trecut. 

5. Pasul final al argumentării lui Freud este mai putin vizibil in Totem şi tabu decât în 
alte texte. Ceea ce Freud ne oferă aici este o victorie evoluționistă a modului în care omul 
concepe universul şi, într-adevăr, el specifică trei stadii: animist, religios şi ştiinţific. În primul 
stadiu, omul îşi prescrie omnipotenta, in special în practicile magice de control al naturii şi 
lumii spiritelor; în cel de al doilea, el transferă omnipotenta sa la zei, dar încă îşi mai rezervă şi 
sieşi ceva putere, simțindu-se astfel capabil să-i influenţeze pe zei în conformitate cu dorinţele 
sale; în cel de al treilea stadiu, însă, această omnipotenta este în cea mai mare parte 
abandonată, deoarece "concepția ştiinţifică despre univers nu mai oferă spaţiu pentru 
omnipotenţa umană; oamenii şi-au recunoscut micimea şi s-au supus cu resemnare morţii şi 
altor adversitati ale naturii". O caracterizare ulterioară făcută de Freud celor trei stadii este 
încă şi mai revelatoare: stadiul animist corespunde autoritasmului din prima copilărie; stadiul 
religios corespunde în linii mari stadiului ultim al dezvoltării sexuale a copilului, în care 
instinctele sexuale îşi găsesc un obiect exterior în părinţi; iar stadiul ştiinţific corespunde 
"stadiului în care individul a atins maturitatea, a renunţat la principiul plăcerii, s-a adaptat la 
realitute şi s-a orientat spre lumea exterioară ca obiect al dorințelor sale”. Rămânem cu 
impresia distinctă că declinul religiei coincide cu trecerea omului la statutul de adult. Cu alte 
cuvinte, religia este o obsesie infantilă pe care maturitatea o va înlătura cu speranţă. Această 
temă reapare în aproape toate scrierile ulterioare ale lui Freud despre religie, dar apariţia ei aici, 
deşi palidă, ne oferă un punct de vedere diferit asupra cărții Totem si tabu. Cartea ne apare 
acum aproape ca un act de terapie. Este ca şi cum Freud, demascând originea religiei, aplică în 
mod deliberat procedeul psihanalitic, căutând să efectueze o cură prin descâlcirea traumei 
originare refulate. În a sa istorie psihogenetică a religiei, evenimentele hoardei primitive, 
laolaltă cu duplicarea în orice individ a acestor evenimente, în trăirea complexului Oedip, sunt 
cauze traumatice precipitante, dezgropate acum din memorie şi readuse în conştiinţă. Prin 


aceasta este de sperat că efectele lor — vinovatiile pe care le generează împreună cu 
impulsurile obsesionale asociate construite spre a le contracara — vor dispărea. Şi chiar dacă 
nu dispar în întregime, cel puţin ne-a făcut capabili să le înţelegem drept ceea ce sunt — 
simptome de nevroză şi derivate ale refulării — şi astfel să purcedem pe calea maturității. 
Astfel, în Totem şi tabu, cercetarea istorică şi psihanalitică se arată coincidentă cu efortul 
terapeutic. 

3. RELIGIE ŞI ILUZIE 


Ne vom referi acum la cele trei cărți cu care Freud completează cercetarea sa privind 
religia. Acestea sunt, repet. Viitorul unei iluzii. Angoasă în civilizație $i Moise si monoteismul. 
Aceste trei cărți reprezintă o importantă schimbare în analiza lui Freud. Îndepărtându-se de 
discuția referitoare la originea religiei, pe care am văzut-o atât de provocator prezentată în 
Totem şi tabu, şi orientându-se spre examinarea religiei ca fenomen cultural major. Textul 
central aici este faimosul său eseu Viitorul unei iluzii”, in care Freud nu numai că vorbeşte 
despre apariţia şi rolul ideilor religioase în civilizaţia noastră, ci arată şi de ce asemenea idei 
mai sunt acceptate de credincioşi. După cum vom vedea, argumentarea sa inaugurează 
clasificarea religiei ca aspect al civilizaţiei umane, în măsura în care a explica originile 
civilizaţiei este, prin prisma tuturor scopurilor practice, a explora originea religiei. Angoasa în 
civilizaţie”, scrisă trei ani după Viitorul unei iluzii, este pe drept cuvânt privită ca succesorul ei 
direct şi de aceea le voi trata împreună. Aici Freud descrie din nou originea şi dezvoltarea 
civilizaţiei, implicând religia şi făcând-o încă o dată în termenii refulării şi ai restrictiei 
dorințelor instinctuale, dar de data aceasta în cadrul conceptual revizuit, al Sinelui, Eului şi 
Supraeului. 


Viitorul unei iluzii (1927); Angoasă în civilizaţie (1930) 


Aşa cum titlul arată clar, în faimoasa sa monografie Freud pretinde că religia este o 
iluzie. Ce înţelege Freud prin "iluzie"? Am şi văzut că o iluzie este ceva necesar pentru 
formarea unui grup ca Biserica: aceasta îi strânge la un loc pe credincioşi şi formează 
conţinutul credinţei lor’. Acum Freud este mai explicit. O iluzie nu este o "eroare". Eroare a 
fost credinţa lui Aristotel că gângăniile se dezvoltă din bălegar, pe când credinţa lui Columb că 
a descoperit un nou drum spre India a fost o iluzie. Deosebirea dintre acestea este următoarea: 
în timp ce, probabil, lui Aristotel nu i-ar fi păsat dacă credinţa sa s-ar fi dovedit falsă, pe 
Columb l-ar fi afectat, deoarece el dorea cu tot dinadinsul să creadă în descoperirea sa. 
Principala caracteristică a iluziilor este deci aceea "ca ele sunt derivate din dorințele umane", 


adică există o motivaţie de a crede în ele€. Aceasta nu înseamnă însă că iluziile sunt "amagiri". 
O amăgire este o credinţă falsă, o contrazicere a realităţii, pe când o iluzie nu este în mod 
necesar eronată. De exemplu: "O fată nu prea înstărită poate îşi face iluzia că un print va veni 
s-o răpească. Este posibil, pentru că asemenea lucruri s-au întâmplat. Dar că va veni Mesia şi 
va înființa împărăția lui Dumnezeu pe pământ este mult mai puţin probabil; potrivit cu 
atitudinea personală a celor care o supun judecății, această credinţă ar putea fi clasificată 
drept iluzie sau drept ceva analog cu halucinatia. Exemple de iluzii care s-au confirmat nu 
sunt uşor de găsit. Însă iluzia alchimiştilor că toate metalele pot fi transformate în aur ar 
putea fi una dintre acestea. Dorinţa de a avea foarte mult aur, cât mai mult aur cu putinţă, a 
fost serios ştirbită de actuala înţelegere a condiţiilor bogăției, cu toate că chimia nu mai 
consideră imposibilă transmutatia metalelor în aur." 

Această distincţie între iluzie şi amăgire este importantă. Numind religia o iluzie, Freud 
nu spune că credinţele religioase sunt în mod necesar false, ci mai degrabă că ele trebuie să 
satisfacă dorinţele credinciosului: ele ar putea fi adevărate, deşi lucrul acesta e improbabil. Din 
aceasta decurge şi o altă caracteristică a iluziei. Iluziile se pretează prea puţin la verificare. De 
aceea, spre deosebire de asertiunile empirice, asertiunile religiei nu se bazează pe observaţii 
asupra lumii exterioare, care pot fi verificate sau falsificate, ci mai degrabă pe convingeri inte- 
rioare, care nu cer justificare raţională. Astfel, când se pune problema confirmării dovezilor, 
oamenii religioşi apelează la autoritatea strămoşilor lor, la textele vechi care le-au fost lăsate, 
ba chiar argumentează că e rău să ridici problema autenticităţii lor, pedepsindu-i pe cei care o 
fac. Acest din urmă aspect, spune Freud, trebuie să ne pună pe gânduri în modul cel mai serios, 
o asemenea prohibitie putând avea doar o singură motivaţie, anume aceea că societatea 
cunoaşte prea bine lipsa de suport rațional pentru convingerile religioase, cerându-ne să credem 
doar pentru că şi strămoşii noştri au crezut: "Dar aceşti strămoşi ai noştri erau mult mai 
ignoranti decât noi, ei au crezut în lucruri imposibil de admis pentru noi, cei de azi. Este cu 
putinţă, prin urmare, ca şi învăţăturile religioase să facă parte din această categorie. Dovezile 
pe care ei ni le-au lăsat moştenire sunt depozitate în scrieri care ele însele sunt, toate, 
caracterizate de lipsa de garantie. Sunt scrieri pline de contraziceri, de retuşări, de falsificari; 
acolo unde relatează despre atestări reale, ele însele sunt neautentificate. De mare ajutor nu 
este nici afirmaţia că la originea textului sau doar a conţinutului acestuia ar sta revelația 
divină, dat fiind faptul că această afirmaţie este ea însăşi parte integrantă a învăţăturii a cărei 
verosimilitate trebuie cercetată, nici o propoziţie neputandu-si dovedi adevărul prin ea 
însăşi. "5 

Aceste remarci, desigur, servesc doar spre a reliefa particularitatea religiei. Dacă religia 
este deficientă în ceea ce priveşte justificarea rațională, atunci pare absolut straniu că atât de 
mulți bărbaţi şi femei continuă să-şi proclame credinţele religioase. Fie şi doar acest singur fapt 
sugerează că originea ideilor religioase este una psihică, înrădăcinată în forţa dorințelor pe care 
ele le conţin, dorinţe atât de puternice şi de presante încât pot oblitera toate celelalte preocupări 
şi interese. Religia, pe cât s-ar părea, oferă o garnitură unică de satisfacţii pentru anumite 
cerinţe proprii trăirilor umane, satisfacţii atât de mari pentru psihicul uman încât acesta le 
preferă mai presus de toate. Care sunt aceste cerinţe? Freud defineşte un număr de trei: prima, 
ajungerea la o înţelegere cu forțele externe ale naturii, care ameninţă să distrugă umanitatea; a 
doua, ajungerea la înţelegere cu forţele interne ale naturii — adică cu instinctele umane —, 
care nu sunt mai putin amenințătoare; iar a treia, satisfacerea nostalgiei universale a umanităţii 
privind figura tatălui. 

Prima cerinţă este cea mai evidentă. Bărbaţii şi femeile se nasc într-o lume ostilă şi 
aproape în orice moment forțele naturii ameninţă să-i distrugă: cutremure de pământ, inundaţii, 
uragane, boli, iar în final moartea însăşi. "Prin aceste forte, natura ne stă împotrivă 
impunătoare, crudă, inexorabilă."” Problema este: cum să ne apărăm împotriva acestor puteri 
superioare? Aceasta este principala sarcină a civilizaţiei — adevărata sa raison d'ktre’? —, iar 
metodele sale sunt variate; dar fără îndoială, cea mai puternică apărare este prin crearea ideilor 
religioase. Oamenii umanizează natura, personifică forţele care îi ameninţă, le transforma în 
zei şi prin aceasta speră să dobândească oarecare control asupra lor: "forțele impersonale şi 


destinul nu pot fi abordate, ele rămânând veşnic străine omului. Dacă, însă, în natura 
elementară clocotesc aceleaşi patimi ca şi în propriul nostru suflet, dacă moartea însăşi nu 
este spontană, ci actul unei voințe malefice, dacă pretutindeni in natură suntem înconjurați de 
fiinţe, ca şi în societate, atunci se poate răsufla în voie, ne putem simţi ca acasă pe domeniul 
celor înspăimântătoare, ne putem trata cu mijloace psihice de frica absurdă. Poate că mai 
suntem încă dezarmati, dar nu mai suntem paralizati de neputinţă; putem cel putin reacţiona 
într-un fel, şi poate că nici nu suntem cu adevărat dezarmati: putem folosi împotriva acestor 
supraoameni brutali acelaşi remediu de care ne servim în societatea noastră, încercând să-i 
conjuram, să-i liniştim, Să-i mituim, pentru ca prin asemenea înrâurire să le smulgem o parte 
din putere."!! 

Acesta este primul pas în crearea religiei, un pas atât de evident pentru Freud încât el 
aproape că se scuză că îl menţionează. Ca să rezumăm, religia este o metodă culturală primară 
prin care bărbaţii şi femeile încearcă să-şi trateze suferinţa şi neputinta trăite de ei în relația cu 
lumea exterioară. Prin faptul că i-am creat pe zei, fericirea noastră a crescut, căci ne-am asumat 
un anumit control asupra nefericirii. Faptele crude ale realităţii sunt, în acest sens, moderate 
prin capacitatea noastră de a comunica şi de a împăca puterile divine care le controlează: 
"Toate câte au loc de la sine în lumea aceasta reprezintă realizarea intentiilor unei inteligente 
superioare nouă, care, chiar şi atunci când căile urmate sunt întortocheate, în final duc la un 
deznodământ fericit, cu alte cuvinte îmbucurător pentru noi oamenii. Asupra fiecăruia 
veghează o providenţă benefică, numai în aparenţă severă, care nu admite să devenim jucăria 
forțelor colosale şi necruțătoare ale naturii; moartea însăşi nu este o aneantizare, o 
reîntoarcere la starea anorganică abiotică, ci începutul unui nou mod de existenţă, situat în 
planul unei evoluţii superioare... Orice faptă bună îşi află răsplata, orice faptă rea pedeapsa, 
dacă nu în viaţa terestră, atunci în cea de apoi, care începe după moarte. În felul acesta, toate 
grozăviile, suferinţele si greutăţile vieţii sunt sortite stârpirii."!? 

Concluzia că religia oferă un binevenit răspuns la problema suferinţei nu datorează nimic 
descoperirilor psihanalizei: aceasta este pentru Freud aproape o chestiune de bun-simt. Nu 
acelaşi lucru poate fi spus despre cel de al doilea pas în dezvoltarea religiei. Aici este necesar 
să utilizăm descoperirile psihanalizei. Civilizaţia, ca să repetăm, caută să biruie ameninţarea 
din partea forţelor exterioare prin crearea de zei, dar ea serveşte de asemenea la biruirea 
amenințării interioare care emană din viata instinctuală a omului. Religia apare, repetăm, ca un 
răspuns la suferinţă, dar suferinţa cu care avem acum de-a face naşte din antagonismul dintre 
civilizaţie şi instinct sau, mai exact, din renunţarea la instinct cerută de civilizaţie. Dacă se 
poate vorbi de aşa ceva, atunci durerea generată în acest caz este mai ascuţită decât cea gene- 
rată de mediul exterior, iar una dintre sarcinile psihanalizei este să înțeleagă lucrul acesta şi, 
dacă e posibil, să vină cu remedii. 

La un anumit nivel, desigur, fiinţele umane sunt recunoscătoare pentru restricțiile aduse 
de civilizaţie la adresa instinctelor lor. Suntem de la natura hrăpăreţi şi agresivi, lipsiţi de 
respect pentru semenii nostri; iar fără legile şi instituţiile societăţii, care constrang şi suprimă 
dorinţele noastre instinctuale, am constata rapid că viaţa socială a degenerat într-o stare de 
anarhie, de luptă a tuturor împotriva tuturor. Printre aceste dorinţe instinctuale Freud numără 
incestul, canibalismul şi pofta de a ucide şi nu este greu de imaginat ce s-ar întâmpla cu socie- 
tatea noastră dacă aceste dorinţe ar fi neînfrânate. Dar oricât de justificate ar fi cerințele morale 
ale civilizaţiei, fapt rămâne, spune Freud, că oamenii simt o enormă ostilitate fata de societate 
pentru ceea ce le impune. De aceea, paradoxul central al vieţii civilizate este faptul că aceasta 
produce o permanentă suferinţă celor pe care caută să-i protejeze. 

Într-un articol publicat în 19081% Freud schiţează traseul acestei suferinţe în relaţia cu 
instinctele sexuale. Conform moralității aşa-zis "civilizate" dominante în societatea 
occidentală, sanctionata de religie, actul sexual este interzis în afara căsătoriei monogame şi 
este limitat la scopul reproducerii. Aceasta impune indivizilor de ambele sexe abstinenta: 
abstinenta până la căsătorie sau, în cazul burlăciei, abstinenta pe viata. Cu toate acestea, dată 
fund forța impulsului libidinal şi dat fiind faptul că acest impuls este orientat în primul rând in 
direcția satisfacerii plăcerii mai degrabă decât a reproducerii (prioritatea plăcerii fiind doar mai 


târziu pusă în serviciul reproducerii), această cerință este aproape imposibil de realizat, iar 
rezultatul este refularea şi nevroza pe scară mare. Este adevărat că în unele cazuri această forță 
sexuală poate fi directionata, prin cunoscutul proces al sublimării, spre o activitate de 
importanţă socială sau etică; dar covârşitoarea majoritate a indivizilor devin nevrotici sau, într- 
un fel sau altul, prejudiciati. Nici chiar căsătoria nu aduce consolare pentru privatiunile sexuale 
trăite înainte de aceasta. Promisa satisfacere a trebuintelor sexuale este rareori realizată, 
urmând grabnic deziluzia!“. 

Tema acestui articol — anume că antagonismul dintre civilizaţie şi viaţa instinctuală 
cauzează o acută suferință umană — este dezvoltată mai târziu în Angoasa în civilizaţie. 
Înainte de a ajunge aici, însă, Freud mai întâi abordează un argument sugerat lui de un prieten 
nenumit, care, în ediţia din 1931, este identificat în persoana romancierului Romain Rolland 
(1866-1944). Primind cartea Viitorul unei iluzii, Rolland a protestat, arătând că Freud "nu a 
apreciat cum se cuvine adevărata sursă a sentimentelor religioase”. Aceasta, susţine el, poate 
fi găsită în sentimentul eternității, într-un "sentiment oceanic" prin care individul simte 
indisolubila legătură şi unitate cu lumea exterioară. "La urma urmei — susţine Rolland — doar 
existența acestui sentiment oceanic ne-ar autoriza să ne declarăm religioşi, chiar şi atunci 
când am repudia orice credinţă şi orice iluzie."! Freud combate imediat acest argument. El nu 
neagă că aceste sentimente există la mulţi oameni, dar le interpretează, ca şi până acum, ca pe 
un alt exemplu al modului în care Eul caută consolare: propria sa anihilare iminentă este în 
parte compensată de această asociere cu universul. Dar chiar dacă aceste sentimente mai 
degrabă nebuloase şi rarefiate ajung mai târziu să fie legate de religie, ele nu pot dizloca modul 
mult mai familiar în care "omul obişnuit" înţelege religia sa. Pentru el obiectul veneratiei este 
un tată colosal, sus-pus, care veghează asupra lui şi care îi va compensa într-o viaţă viitoare 
suferinţele de pe pământ. "Cat despre trebuintele religioase, legătura lor cu starea infantilă de 
dependenţă totală, ca şi cu nostalgia faţă de tată pe care o suscită această stare, mi se pare 
incontestabilă... Nu aş putea găsi o altă trebuin{a de origine infantilă tot atât de puternică cum 
este aceea care se referă la protecţia din partea tatălui. Consideratia aceasta este suficientă 
ca să ne determine să retragem rolul de prim-plan sentimentului oceanic, care într-un fel tinde 
la restabilirea unui narcisism nelimitat. Putem descoperi în mod sigur originea atitudinii 
religioase dacă urmărim sentimentul de dependenţă al copilului. Si dacă cumva îndărătul 
acestuia se mai ascunde ceva, acest ceva rămâne încă învăluit în ceaţă. "16 

Terminand cu argumentul lui Rolland, Freud se întoarce la tema principală a cărții sale. 
Chiar dacă acceptăm că religia este eminamente infantilă şi contrarie realităţii, important este 
să înţelegem natura consolărilor pe care ea ni le oferă. Din nou el se referă la capacitatea 
religiei de a prevedea un răspuns pentru suferinţă, fie prin contracararea forțelor naturii cu 
ajutorul personificării lor, fie prin biruirea vremelniciei vieţii cu ajutorul revendicării unei vieţi 
de dincolo. Dar când se pune problema înlăturării suferinţei produse de restricţiile culturale 
asupra vieţii noastre instinctuale, lucrurile se complica foarte mult, fie şi numai din cauză că 
fericirea prilejuită de satisfacerea acestor instincte este atât de imediată şi de intensă. Dintre 
acestea, cel mai puternic este, după cum am şi văzut, instinctul libidinal, care procură trăiri de 
satisfacţie atât de puternice încât devine "prototipul oricărei fericiri”!”. Aici Freud reiterează 
vederile sale potrivit cărora civilizaţia, impunând asemenea restricţii asupra vieţii erotice, 
conduce la refulare, frustrare, resentiment şi nevroză; dar, destul de interesant, şi în contrast cu 
poziţia sa mai veche, Freud continuă prin a susţine că privatiunea instinctuală care este de o şi 
mai mare importanţă este aceea de agresiune'5. Tocmai această înclinaţie către agresiune, 
această ostilitate reciprocă a fiinţelor umane constituie ameninţarea primară la adresa societăţii 
civilizate; şi tocmai din cauza forţei acestei ostilitati instinctuale civilizaţia cheltuieşte atâta 
energie ca să o limiteze. 

Ce metode utilizează cultura, îndeosebi sub formă de religie, spre a elimina sau cel puţin 
a inhiba agresiunea naturală? Prima metodă este impunerea unei reglementări a relaţiilor 
noastre sociale, introducerea noţiunii de justiţie, aşa încât cetăţenii mai slabi să fie protejaţi în 
raport cu cei mai puternici. Aceasta înseamnă că puterea individului este înlocuită de puterea 
"comunităţii", caz în care interesul personal este sacrificat pe altarul interesului colectiv — o 


schimbare de accent pe care Freud o numeşte "pasul decisiv al civilizaţiei”!”. Lucrul acesta este 
formalizat în porunca: "Jubeste-ti aproapele ca pe tine însuţi”. Această lege, care este tot atât 
de veche ca creştinismul, tine comunitatea unită nu numai în mod libidinal — adică abate 
impulsul sexual de la satisfacția genitală şi îl directioneaza către grup — ci, de asemenea, 
contracarează instinctul agresiv prin susţinerea ideii că iubirea mea de aproapele implică faptul 
că el (sau ea) este într-un fel sau altul demn(ă) de aceasta şi că, prin urmare, nu trebuie să fie 
obiectul ostilitatii mele. Desigur, lucrul acesta nu este uşor de facut, mai ales când porunca 
iubirii se prezintă în forma sa extremă: "Iubeşte-l pe duşmanul tau". Cu alte cuvinte, compulsia 
de a nu asculta de aceste — fără îndoială lăudabile — precepte este foarte puternică, mai ales 
când experienţa confirmă în permanenţă faptul că tocmai cei care le ignoră au parte de 
prosperitate. În consecință, civilizaţia adoptă o a doua metodă de controlare a instinctului 
agresiv, chiar mai extraordinară decât prima: ea creează conştiinţa morală (Supraeul) "Ce se 
petrece în acesta, făcând inofensivă dorinţa sa de agresiune? Un lucru cu totul neobişnuit. Nu 
l-am fi ghicit şi totuşi nu este nevoie să căutăm prea departe ca să-l descoperim. Agresiunea 
este introiectată, interiorizata şi, de asemenea, retrimisă, la drept vorbind, în punctul de unde 
a pornit: cu alte cuvinte, ea este returnată împotriva propriului Eu. Acolo ea va fi reintegrată 
de o parte a Eului care, în calitatea sa de Supraeu, va intra în opoziţie cu cealaltă parte. În 
acest caz, în ipostază de conştiinţă morală, va manifesta la adresa Eului aceeaşi agresivitate 
severă pe care Eului i-ar fi plăcut s-o vadă satisfăcută împotriva unor indivizi străini. 
Tensiunea care ia naştere între Supraeul sever şi Eul pe care şi l-a supus o numim sentiment 
conştient de culpabilitate; ea se manifestă sub forma nevoii de a fi pedepsit. Civilizaţia domină 
deci periculoasa ardoare agresivă a individului, slăbindu-l, dezarmându-l, punându-l sub 
supraveghere prin intermediul unei instanţe în el însuşi, asemenea unei garnizoane instalate 
într-un oraş cucerit. "2 

Conexiunea importantă este aici aceea dintre conştiinţa morală şi vinovăţie. Cultura 
pretinde să se renunţe la satisfactiile instinctuale, îndeosebi la cea libidinală şi la agresivitate. 
Dată fiind puterea acestor instincte, este mai uşor de spus decât de făcut, iar aceste dorinţe 
interzise persistă, fapt care nu poate fi ascuns în faţa Supraeului şi care, în consecinţă, 
generează sentimentul culpabilitatii. Astfel, conformarea la cerinţele societăţii nu are efectul 
eliberator dorit, întrucât acum frica de autoritatea exterioară, de pedepsele pe care societatea le 
va aplica individului pentru încălcarea cerinţelor ei, este înlocuită de frica de o autoritate 
internă: frica de conştiinţa morală. Cu alte cuvinte, Supraeul construieşte "imperativul 
categoric" al datoriei, un ideal de comportament, spre a contracara dorinţa persistentă a 
individului de a satisface trebuintele instinctuale ale Sinelui; iar caracterul agresiv al 
dezaprobării acestuia, care determină sentimentul de vinovăţie, este un alt exemplu de instinct 
agresiv la lucru. În acest sens, severitatea conştiinţei morale este agresivitatea individului, mai 
înainte îndreptată asupra celorlalţi, acum abătută asupra sa: este o agresivitate care a fost 
strămutată în interior. Astfel, în mod caracteristic, o persoană care nu-şi poate manifesta 
agresiunea are un Supraeu extrem de aspru, pe când cineva care găseşte o ieşire pentru aceasta 
are un Supraeu relativ blând. Zăbovind un moment aici. putem înţelege că una din funcțiile 
majore ale religiei este apărarea civilizaţiei contra ostilitatii umane. Suferințele pe care oamenii 
le îndură în afară din partea forţelor naturii şi în interior din partea restricţiilor impuse de 
societate asupra instinctelor lor sunt într-o măsură compensante, pe de o parte, prin personi- 
ficarea de către religie a acestor forţe inamice sub formă de zei nu prea diferiţi de noi înşine, 
iar, pe de altă parte, prin transmutarea dorințelor libidinale şi agresive care emană din Sine în 
iubirea de aproapele şi în etică. Aceste idei se contopesc acum în dorinţa finală cea mai 
puternică pe care religia o satisface: nostalgia după figura tatălui. 

Este ceea ce am şi subliniat în legătură cu funcţia conştiinţei morale. Autoritatea 
exercitată asupra Eului de către Supraeu şi sentimentele ambivalente de dependenţă, ca şi 
aprehensiunea generată de acesta sunt, susține Freud, reanimări ale relaţiei cu tatăl. Aceasta 
este totuna cu a spune că Supraeul tratează Eul aşa cum un tată sever tratează copilul. Ba mai 
mult decât atât: sentimentul de vinovăţie vizibil pentru Supraeu şi care este necesar pentru 
construirea conştiinţei morale nu este pur şi simplu derivat din incapacitatea individului de a 


controla instinctele libidinale $i agresive ale Sinelui, ci deriva $i din remuscarea colectiva 
originara privind fapta care il implica pe tata. Ne reintoarcem astfel la vechea tema. Vinovatia 
este deci o moştenire istorică, un fenomen fundamental al vieţii noastre emoţionale dobândit de 
rasa umană ca un testament fizic transmis din generaţie în generaţie. 

Pe această cale revenim la teoria hoardei primitive, iar Freud aduce din nou religia pe 
orbita complexului patern. Nevoia de zeu ca figură paternă urmează prototipul infantil în 
repetarea (ontogenetică) a neputinței simţite de fiecare dintre noi în fata propriului său tata; iar 
această nevoie este în acelaşi timp repetiţia (filogenetică) a relaţiei tată-fiu în hoarda primitivă. 
Aşadar, situaţia nu este deloc nouă şi continuă la starea de adult. Trecând de la copilărie la 
vârsta adultă, indivizii înţeleg că rămân neajutorati şi că au în continuare trebuinta de protecție. 
Acum, însă, natura însăşi şi restricțiile impuse de societate sunt cele care crează sentimentul 
neputinței. De aceea ei recurg la soluția din copilărie şi creează o ființă supremă, cu toate 
atributele unui tată: "Jar când adultul observă că este pe cale să rămână pentru totdeauna un 
copil, că nu va putea niciodată să se lipsească de protecţia împotriva unor forte superioare şi 
străine lui, el le conferă acestora trăsăturile tatălui, îşi crează zeii, de care se teme, pe care 
încearcă să şi-i apropie şi cărora le cedează apărarea sa. Astfel, motivul dorului de tată este 
identic cu nevoia de apărare împotriva urmărilor slăbiciunii omeneşti; respingerea neputinței 
infantile ia forma reacției fata de neputinţa, pe care adultul trebuie să o admită, potrivit 
formaţiei religioase, trăsăturilor sale caracteristice. "2! 

Merită să descifrăm motivul pentru care imaginea tatălui-zeu are un caracter atât de 
compulsiv. Este, repetăm, o dorinţă împlinită, iar îndeplinirea unei dorinţe aduce satisfacție; dar 
puterea deosebită a satisfactiei realizate de credinţa religioasă constă în faptul că aceasta 
alimentează acele dorinţe şi fantazări ale spiritului infantil derivate din instinctele libidinale şi 
agresive legate de tată. În acest sens, credinţa în tatăl-zeu este un duplicat al nevrozelor 
infantile şi, ca şi ele, provin din complexul Oedip. Acest complex, după cum ştim, are un 
caracter esențialmente ambivalent: el include atitudini pozitive (afecţiune) şi negative 
(ostilitate); există, pe de o parte, venerație şi iubire pentru masculul dominator, iar, pe de alta 
parte, ură şi frică de el din cauză că această dominație se opune impulsiilor noastre sexuale. În 
primul caz, tatăl este ceea ce ne-ar plăcea să fim; în al doilea caz, tatăl ne împiedică să avem 
ceea ce ne-ar plăcea să avem. Această ambivalenta este proiectată direct în conceptul de 
Dumnezeu. Pe de o parte, Dumnezeu-Tatăl este obiect de iubire şi admiraţie, idealul de 
barbatie, având puterea de a îndeplini orice dorinţă; pe de altă parte, el este autoritatea 
negativă, cenzorul atotvăzător, cel care ne interzice dorinţele şi care îi pedepseşte sever pe cei 
care îi încalcă poruncile. În această proiecţie credinciosul retrăieşte relaţiile emoţionale care îşi 
au originea în perioada de refulare a copilăriei sale şi care sunt transferate în atitudinile şi 
dispoziţiile figurii divine a tatălui, care sunt astfel parte a memoriei colective a umanităţii. 
Dumnezeu- Tatăl devine reîncarnarea relaţiilor pe care fiecare dintre noi le-a avut cu propriul 
său tata şi, dincolo de aceasta, cu tatăl ancestral al hoardei primitive; iar forţa dorinţei de a 
crede in el derivă din forţa dorințelor instinctuale şi din refulările implicate de acea relaţie. 
Credinţa, ca sa zicem aşa, absoarbe în ea însăşi aceste dorinţe refulate şi vinovăția asociată cu 
ele şi proiectează asupra lumii o figură la a cărei voinţă şi porunci ne supunem de bună voie, pe 
de o parte din cauza securităţii pe care ne-o oferă, iar pe de altă parte din cauză că prin aceasta 
ne putem ispăşi crimele comise împotriva lui şi a oricărui tată. Religia este, prin urmare, 
generată de setea de obedienta, o obedienta celebrată prin ritualuri obsesionale şi practici 
pioase. Această obedienta plină de speranţă va preveni pedeapsa care altfel s-ar abate asupra 
noastră pentru că avem instinctele pe care le avem, îl va reconcilia pe tată cu fiul său şi prin 
aceasta va alina sentimentul nostru filial de vinovăţie. 


Moise şi monoteismul (1939) 


In această ultimă carte, pe care a reuşit să o termine înainte de a muri, Freud caută să 
demonstreze explicaţia dată de el originii religiei printr-o analiză a originilor iudaismului şi, 


întrucâtva pe un plan secund, a începuturilor creştinismului. Ar trebui spus ca Moise şi 
monoteismul nu s-a bucurat de o presă favorabilă. Cartea nu numai că este deficitară în privinţa 
construcției formale, construcţie tipică operei lui Freud, dar începe cu excentrica — deşi, după 
cum o prezintă Freud, ea este perfect plauzibilă — ipoteză că Moise nu a fost evreu, ci 
egiptean. După cum vom vedea, această teorie a fost în bună măsură discreditată. Dar, într-un 
sens, lucrul acesta abia dacă are vreo importanţă. De o mult mai mare importanţă este teoria 
psihologică pe care Freud o brodeaza în jurul datelor sale istorice, o teorie pe care acum el o 
pune să explice un aspect al experienţei religioase omis mai înainte de el. În Viitorul unei iluzii 
Freud s-a arătat "preocupat mult mai putin de sursele profunde ale sentimentului religios cât 
de ceea ce omul obişnuit înțelege prin religia sa"””, iar această înţelegere, aşa cum s-a văzut, el 
o urmăreşte mai presus de toate în trebuinta fiecărui individ pentru o figura-model a tatălui. 
Freud a acceptat critica ce i s-a adus imediat după publicarea cărții, anume că analiza făcută de 
el, în timp ce dă o explicaţie caracterului obsesiv al religiei la individ, nu explică de ce religia 
şi-a dezvoltat in mod predominant forma monoteista şi de ce, pe de altă parte, această formă a 
avut propria sa atracție compulsivă. Eseul Moise si monoteismul este destinat să repare aceasta 
omisiune. 

Aşadar, să începem: Moise nu a fost evreu, ci un aristocrat egiptean, adept al reformelor 
monoteiste ale regelui Akhenaton. În secolul al XIV-lea î.Hr. După moartea regelui şi 
inevitabila reacțiune care a urmat, Moise, aderent convins la noua religie, a decis să părăsească 
Egiptul în fruntea unui nou popor, evreii, care doreau să rămână fideli principiilor acesteia. 
Astfel, monoteismul îşi are originea într-un episod monoteist aparte din istoria Egiptului, 
introdus sub influența puternicei personalități a lui Moise. Dar, pe când acest proces era în curs 
de săvârşire — iar aici Freud urmează o sugestie a lui Ernst Sellin, din 1922 —, evreii s-au 
răsculat împotriva conducătorului lor, l-au ucis şi au abandonat noua lor religie, fapt simbolizat 
în povestea vitelului de aur. A venit totuşi o vreme când poporul a început să regrete uciderea 
lui Moise, căutând să o dea uitării. Când, aşadar, un secol mai târziu, a apărut un alt 
conducător, ginerele preotului madianit Ietro, el a fuzionat în tradiţie cu predecesorul său şi i s- 
a dat numele de Moise. Aşa se face că avem doi Moise: Moise egipteanul şi Moise madianitul. 
Tocmai sub conducerea acestuia din urmă monoteismul originar s-a transformat în cultul 
henoteist al zeului-vulcan Iahve, o credinţă care avea să domine mai multe secole. Treptat, 
însă, vechea credinţă, în mare măsură sub influenţa profeților, s-a impus din nou, iar doctrina 
monoteistă mozaică inițială a devenit conţinutul stabil al religiei iudaice. Cu toate acestea, 
remuşcarea privind crima comisă nu s-a potolit, ci s-a reafirmat în speranţa venirii unui alt 
mare conducător, Mesia, care avea să-şi ducă poporul la mântuire şi la promisa dominație 
mondială. Această vină a fost în cele din urmă clarificată de agitatorul politico-religios Pavel, 
care a mers atât de departe, aşa încât să creeze din aceasta o nouă religie, creştinismul. lisus 
devine astfel reînviatul Moise, al cărui sacrificiu ritualic trebuia să ispăşească uciderea 
originară a marelui său predecesor. În consecință, ca rezultat al deificării lui lisus, creştinismul 
a devenit mai degrabă o religie a fiului decât a tatălui. 

Cea mai mare parte a acestei construcții ipotetice poate fi respinsă”. Cu toate că este în 
general acceptat că "Moise" este un nume egiptean, aceasta nu arată că Moise era egiptean, ca 
să nu mai vorbim de aristocrat. Mai degrabă putem afirma cu toată convingerea că a fost evreu, 
deşi născut în Egipt şi puternic influenţat de cultura egipteană. De asemenea, afirmaţia că 
Moise a trăit în timpul domniei lui Amenhotep al IV-lea (1377-1360 î. Hr.) — un faraon ale 
cărui vârstă şi sănătate fizică aproape în mod cert îi iau dreptul de a fi fondatorul cultului lui 
Aton — aruncă întreaga cronologie a Vechiului Testament într-o confuzie de circa un secol, 
întrucât Exodul este acum datat nu mai târziu de anul 1290 î. Hr. Merită, de asemenea, să 
subliniem că când căsătoria lui Moise cu fiica preotului madianit Ietro apare de repetate ori în 
tradiția israelita, nu există nici o dovadă a asasinării lui, nici despre existenţa unui al doilea 
Moise, madianit”*. Cu astfel de inadvertente istorice, poate că este cazul să rebotezăm cartea, 
aşa cum au făcut-o şi alții: Omul Moise, roman istoric. 

Întorcându-ne acum la argumentarea psihanalitică, îl găsim pe Freud pe un teren mult 
mai sigur. De ce s-a dezvoltat religia în mod monoteist şi de ce prezintă monoteismul o atracție 


atat de compulsiva? Raspunsul lui Freud este pe ocolite. El incepe cu o analiza a fenomenului 
— bine documentat în ceea ce priveşte geneza nevrozei umane — cunoscut sub numele de 
"latenta". Latenţa o putem descrie ca pe o perioadă de stagnare între trăirea traumei şi apariţia 
în final a bolii nevrotice: este acel timp, deosebit de pregnant la copiii de dinainte de pubertate, 
când refularea este relativ reuşită şi când există prea puţine semne de conflict. Să presupunem, 
deci — ca să luăm un exemplu dat de Freud — că un băieţel are o trăire traumatică 
observându-şi părinţii în timp ce au raport sexual. Lucrul acesta poate duce imediat la simpto- 
me nevrotice — de exemplu, identificarea cu tatăl, manifestată prin comportament agresiv fata 
de mamă, pe care ea îl respinge cu ameninţări că îl va informa pe tată —, dar acestea pot fi 
reduse la tăcere prin mecanismul refulării, la un loc cu trăirea originară aparent uitată. Intrăm 
apoi în perioada de latenta, de dezvoltare netulburată: băiatul pare eliberat de orice tulburare, 
fiind exemplar în comportamentul său şi înregistrând succese la şcoală. Pubertatea, însă, 
declanşează nevroza originară şi rezultă simptome nevrotice mai definite, ca efect întârziat al 
traumei inițiale. O dată cu dezvoltarea propriei sexualitati, băiatul se umple de ură împotriva 
tatălui său, al cărui loc dorea la început să-l uzurpe, iar când, mult mai târziu, îşi găseşte o 
soţie, se arată a fi o personalitate brutală şi despotică, completând prin aceasta copia tatălui său, 
aşa cum şi-l aminteşte”. 

Trei factori sunt, prin urmare, esentiali în dezvoltarea nevrozei: Primul, trăirea traumatica 
inițială, care pentru Freud are loc în mod invariabil în prima copilărie şi este de natură sexuală 
şi agresivă; al doilea, perioada de latenta, în care individul, suferind un fel de amnezie infantilă, 
refulează această trăire, oprind intrarea ei în conştiinţă şi trăind în aparenţă fără efecte morbide; 
al treilea, izbucnirea nevrozei — pe care Freud, printr-o expresie memorabilă, o numeşte 
"întoarcerea elementului refulat" —, caz în care mecanismele de apărare se prăbuşesc, fie din 
cauza renasterii pubertare a instinctelor sexuale şi agresive, fie din cauza altei experienţe sau 
impresii care seamănă cu trăirea inițială şi care o redeşteaptă. De aceea tulburările nevrotice 
sunt, mai presus de toate, simptome ale întoarcerii elementelor refulate; ele au însă 
particularitatea de a fi compulsive, în acţiunile persoanei dominând impulsurile obsesionale. 

Momentul crucial în argumentarea lui Freud este asocierea de către el a perioadei de 
latenta cu acea perioadă din istoria evreilor, de după renunţarea la religia lui Moise, când nu 
exista nici un semn al ideii monoteiste, o asociere care, potrivit expunerii de mai sus privind 
nevroza, trebuie, de asemenea, să presupună o traumă inițială şi eventuala dezvoltare a unor 
simptome nevrotice atunci când această trăire refulată se reîntoarce. Nu vom fi deloc surprinşi 
să aflăm că trauma originară este asasinarea tatălui hoardei primitive, repetată acum în 
asasinarea lui Moise, care, prin puterea, energia, independenţa sa, este "un viguros prototip al 
tatălui” *°. Astfel, oricum, remuscarea colectivă pentru această crimă o înregistrăm noi în 
perioada de latenta, când orice amintire a acestei crime este îndepărtată sau "refulata", laolaltă 
cu toate ideile asociate cu victima, anume concepţia monoteistă despre Dumnezeu. De aceea 
atunci când apare un al doilea Moise, atât de legat de adevăratul Moise, încât a avut loc o 
identificare, şi când, mai târziu, profeţii au reînnoit cerinţele severe ale lui Moise, "ideea 
monoteistă s-a întors ca un bumerang in ţara sa de origine" 7. Cu alte cuvinte, monoteismul 
este un simptom al reîntoarcerii elementelor refulate: reprezintă reaparitia tatălui, reinaltarea 
puterii masculului la poziţia dominantă, stimulată de redeşteptarea şi intensificarea 
sentimentului de vinovăţie pentru crima originară comisă împotriva lui. Monoteismul este deci 
o reconciliere cu Dumnezeu-Tatăl, iar legile şi poruncile asociate cu el nu sunt decât un act de 
ispăşire a faptei, obsesiv respectate, în scopul alinării copleşitorului sentiment de vinovăţie. Nu 
este surprinzător nici faptul că aceste imperative sunt asociate în primul rând cu renunţarea la 
acele instincte care au operat atât de efectiv la comiterea crimei originare: instinctul sexual şi 
agresivitatea. Faptul acesta explică obiceiul circumciziei: "Circumciziunea este substitutul 
simbolic al castrării, o pedeapsă pe care tatăl primordial o aplica fiilor săi cu mult timp în 
urmă, pe când se afla în deplinătatea puterii, oricine accepta acest simbol arăta că era gata să 
se supună voinţei tatălui, deşi o făcea cu prețul unui sacrificiu dureros."75 Aceasta nu este 
totuşi întreaga poveste. Ca să o completăm, trebuie să ieşim din iudaism. Remuşcarea privind 
uciderea lui Moise stimulează fantazările nostalgiei cu privire la Mesia şi cu greu poate fi 


întâmplător faptul că omorârea unui alt mare om a stat la originea creştinismului. Într-adevăr, 
ce ispăşire mai bună poate exista pentru omorârea tatălui decât ca Fiul să fie la rându-i omorât? 
"Deşi materialul pregătitor pentru o idee de felul acesta fusese furnizat de multe aproximări 
provenite de peste tot, totuşi conceptul de ansamblu a apărut pentru prima dată în mintea unui 
evreu, Saul din Tars, care ca cetăţean roman se numea Paulus: «Pentru că l-am ucis pe 
Dumnezeu- Tatăl suntem noi atât de nefericiţi». Ne este acum absolut clar că el nu putea 
împărtăşi acest adevăr decăt în forma iluzorie a bunavestirii: Am fost ispasiti de toate păcatele 
de vreme ce unul dintre noi şi-a jertfit viata ca să fim iertati. Desigur, în această formulare nu 
era menţionată omorărea lui Dumnezeu, dar o crimă care trebuia ispăşită prin jertfirea unei 
vieţi nu putea fi decât un omor. În afară de aceasta, legătura dintre iluzie şi adevărul istoric a 
fost stabilită de asigurarea că victima jertfei era fiul lui Dumnezeu. Puterea pe care această 
nouă credinţă o căpăta din sursa sa în adevărul istoric o făcea capabilă să învingă toate 
obstacolele; locul sentimentului de încântare de a fi cei aleşi era acum luat de eliberarea prin 
mântuire. Dar faptul uciderii tatălui în condițiile reîntoarcerii sale în memoria umanităţii avea 
de învins obstacole şi mai mari decât acelea care constituie conţinutul monoteismului, 
trebuind să sufere o distorsiune şi mai pronunţată. Crima inefabilă a fost înlocuită de dogma 
unui obscur păcat originar. "29 

Păcatul originar şi mântuirea prin sacrificiu au devenit astfel pietrele de temelie ale noii 
religii fondate de Pavel. Şi nu pur şi simplu întâmplător această nouă religie reclama 
antisemitismul drept complement. La reproşul că evreii l-au ucis pe Dumnezeu s-a adăugat 
acuzaţia că au respins mijloacele de a se purifica de crima lor, cu rezultatul că vinovăția lor 
rămâne. Fără această recunoaştere, conchide Freud, evreii şi-au asumat o vină tragică. "iar 
pentru aceasta au de plătit din greu" ”. 

Avem acum posibilitatea să înţelegem mai bine atracţia deosebită exercitată de religia 
monoteista şi de ce se află ea în atenţia comportamentului obsesional. Atracția acesteia — ca să 
repetăm argumentele deja prezentate în Totem şi tabu, Viitorul unei iluzii şi Angoasa în 
civilizaţie — constă în faptul că monoteismul este o religie a tatălui. Cu alte cuvinte, 
monoteismul coincide cu ceea ce pare a fi trebuinta fundamentală a umanităţii întregi, anume 
raportarea la o autoritate pe care să o poată admira, înaintea căreia să se prosterneze, de care să 
fie cârmuită şi chiar maltratată. Dar numai lucrul acesta ar fi insuficient ca să explice caracterul 
obsesional al credinţei monoteiste. Ca să avem o explicaţie în acest sens, este necesar, de 
asemenea, să înţelegem că credinţa monoteistă "trebuie mai întâi să sufere destinul refulării, o 
mai îndelungată stare de inconştient, ca apoi să poată produce, prin defulare, efecte atât de 
puternice, vrăjind masele, aşa cum am văzut în cazul tradiţiei religioase, cu uimire, dar fără 
ca până acum să fi înțeles fenomenul” >". 

Cu alte cuvinte, monoteismul stimulează nevrozele compulsive şi obsesive deoarece el 
însuşi este o formă de "întoarcere a elementelor refulate", deoarece în el sunt întipărite 
sentimente asociate cu tatăl, sentimente atât de puternice încât cer un mecanism de apărare 
contra lor, cum este refularea. Sunt sentimente de culpabilitate care îşi au originea în două 
amintiri: una legată de relaţia vinovată (guilty relation) a fiecărui individ cu propriul său tată, 
iar alta legată de remuşcarea omenirii pentru crima originară, omorârea tatălui hoardei 
primitive. Sentimentul de vinovăţie devine astfel cel mai important factor în dezvoltarea 
religiei în general şi a monoteismului în particular; iar ritualurile şi ceremonialele asociate cu 
ele — riguros respectate şi producând un acut sentiment de anxietate atunci când sunt omise — 
se revelează ca activităţi obsesionale destinate să-l împace pe tatăl fata de care am păcătuit şi, 
dacă e posibil, să preîntâmpine pedeapsa binemeritată. Astfel, în Totem si tabu, o istorie a 
vinovatiei explică apariţia celei mai vechi forme de religie, totemismul şi ritualurile acestuia; în 
Moise şi monoteismul, Freud adoptă aceeaşi teză, dar acum reconstituie o altă crimă, care ar fi 
pentru monoteism ceea ce uciderea tatălui primordial a fost pentru totemism. În consecință, 
impresia profundă a ideii monoteiste asupra evreilor se bazează pe repetarea uciderii 
primordiale a tatălui, dar de data aceasta săvârşită asupra unui substitut al tatălui, Moise. 
Această ucidere devine astfel veriga dintre refularea crimei originare şi reaparitia acesteia în 
monoteism. Ea serveşte însă drept verigă şi între iudaism şi cealaltă religie apărută din el, 


creştinismul. Vina pentru uciderea lui Moise a stimulat dorul de Mesia, în aşa fel încât Hristos 
devine un Moise renăscut, fiul al cărui sacrificiu mântuie grupul fraţilor vinovaţi de păcatul 
originar. Dar ambivalenta fata de tată rămâne: în timp ce vina pentru moartea tatălui este 
expiată, pe de altă parte fiul ia locul tatălui şi devine el însuşi Zeu. Lucrul acesta este clar 
exprimat în euharistie şi în prânzul totemic: are loc reconcilierea, dar carnea şi sângele fiului au 
fost substituite acelora ale tatălui. 

În această remarcabilă explicaţie dată dezvoltării monoteismului, Freud repetă multe idei 
din cărțile sale anterioare, îndeosebi teoria moştenirii, promulgată pentru prima dată în Totem 
şi tabu. Dispozitia religioasă este o mixtură de trăiri: trăiri avute de fiecare dintre noi fata de 
propriul său tată (ontogeneză), precum şi, lucru mai extraordinar, trăiri care pentru noi toți se 
includ în "moştenirea arhaică" legată de tatăl primordial (filogeneză); primele recapitulează şi 
întăresc "urmele mnezice" ale celorlalte, trecând de la o generaţie la alta şi dându-i prin aceasta 
posibilitatea să devină "o avuţie colectivă, universală a umanităţii” 57. Religia, prin urmare, 
conţine un adevăr istoric: faptul că în timpurile primordiale "a existat o unică persoană care 
trebuie să fi părut gigantică şi care, ridicată apoi la rangul de zeitate, a revenit în memoria 
oamenilor” 33. Dar acest adevăr istoric nu poate fi nicidecum pretenţia legitimă a religiei că 
există un Dumnezeu. Aceasta rămâne o iluzie, dar o iluzie acum cel puţin explicabilă în 
termenii puternicului impuls emoţional (şi infantil) de întoarcere în trecut spre a deveni din nou 
fiul supus al tatălui hoardei**. 


Concluzie: valoarea religiei 


Se ridică o ultimă întrebare: Dacă religia a fost demascată ca fiind atât de legată de 
gândirea animată de dorinţe (wishful-thinking ), ce valoare are ea pentru societate? Pentru o 
replică la această întrebare este necesar să ne întoarcem la paginile de la sfârşitul cărţii Viitorul 
unei iluzii. Răspunsul lui Freud este dat sub forma unei dispute cu un protagonist imaginar, 
care pune accentul atât pe trebuinta omului de iluzie in general, ca şi de iluzie religioasă în 
special*>. Interlocutorul lui Freud face două obiecţii specifice. Prima este aceea că civilizaţia 
este clădită pe învăţăturile religiei şi că menţinerea societăţii umane se bazează pe faptul că 
marea majoritate a oamenilor cred în adevărul acestor învățături: "Dacă li se demonstrează că 
nu există nici un Dumnezeu atotputernic şi drept, nici o ordine divină a lumii şi nici o viata 
viitoare, ei se vor simţi liberi de orice obligaţie de a urma prescriptiile societăţii. Fiecare va fi 
neînfrânat, neînfricat, dând curs instinctelor sale asociale, egoiste, căutând să-şi arate 
puterea; se va instala din nou haosul, căruia i-am pus capăt datorită miilor de ani de lucrare a 
civilizaţiei." 15 A doua obiectie făcută de oponentul lui Freud este că a-i priva pe oameni de 
credinţele lor religioase ar fi o cruzime inutilă: "Nenumăraţi oameni îşi află în învăţăturile 
religiei unica lor consolare, neputând suporta viata decât datorită acestui suport. Vreţi să le 
răpiți suportul, fără a avea să le dati nimic mai bun în schimb. S-a recunoscut că ştiinţa nu a 
realizat prea multe pe atunci, însă chiar dacă ar fi fost mult mai avansată, nu i-ar fi satisfăcut 
pe oameni. Omul are şi alte trebuinţe imperioase, pe care glaciala ştiinţă niciodată nu i le va 
putea satisface, şi este foarte ciudat, la drept vorbind o culme a inconsecventei, să vezi un 
psiholog — care întotdeauna a subliniat cât de mult se retrage inteligenţa in viata omului din 
fata instinctelor sale — străduindu-se acum să le răpească oamenilor o prețioasă satisfacție a 
dorințelor, ca, în schimb, să le dea o hrană intelectuală." 

În replică la aceste acuzaţii, Freud admite că religia a făcut "mari servicii civilizației 
umane", îndeosebi îmblânzind instinctele sociale. El este chiar gata să conceadă că dacă religia 
ar fi reuşit să-i facă pe oameni fericiţi, consolându-i, împăcându-i cu viaţa, lui nu i-ar fi trecut 
prin minte să tindă la schimbarea situaţiei existente. Dar ce vedem noi de fapt? Că marea 
majoritate a oamenilor rămân nefericiti, nesatisfacuti de civilizaţie, căutând, de fapt, să o 
schimbe, mai ales atunci când aceasta încearcă să le înfrâneze instinctele. Mai mult decât atât, 
mult lăudata moralitate a religiei a fost adesea în mod cinic folosită de credincioşii înşişi spre a 
justifica imoralitati sociale de tot felul: "Omul păcătuia, apoi aducea jertfe sau se cdia şi, în 


continuare, era liber să păcătuiască din nou... Este îndeobşte cunoscut faptul ca preoţii nu au 
putut menţine smerenia maselor faţă de religie decât cu preţul unor mari concesii făcute 
naturii instinctuale a omului. Şi s-a rămas la ideea că numai Dumnezeu este puternic şi bun, 
omul fiind slab şi păcătos. Dintotdeauna imoralitatea şi-a găsit în religie un sprijin nu mai mic 
decât şi-a găsit moralitatea. Dacă performanţele religiei în promovarea fericirii oamenilor, în 
adaptarea lor la societate şi controlul lor moral nu sunt mai bune, atunci se pune întrebarea 
dacă avem dreptul să supraestimăm necesitatea ei pentru omenire şi dacă procedăm înţelept 
întemeind pe religie cerinţele noastre sociale. "5 

Freud ne recomandă, aşadar, să înlocuim înţelegerea religioasă a preceptelor civilizației 
cu o înţelegere rațională, ajungând la concluzia că ascultarea noastră fata de regulile, practicile 
şi instituţiile sociale nu îşi are originea în învăţăturile religiei, ci în necesitatea socială: porunca 
"Să nu ucizi”, de exemplu, nu a apărut din cauză că Dumnezeu a interzis omorul, ci pentru ca 
această regulă este în mod clar în interesul existenţei noastre comune. O dată ce oamenii ar 
înţelege originea pur omenească a acestor prescriptii — continuă Freud — ei ar admite că 
acestea au fost create nu atât pentru a-i domina, cât, dimpotrivă, spre a le servi interesele şi "ar 
adopta o atitudine mai binevoitoare fata de ele şi, în loc să tinteasca la desfiinţarea lor, ar 
urmări doar să le îmbunătăţească. Ar fi un pas important pe calea spre reconcilierea cu 
imperativele civilizației". Desigur, Freud admite că bărbaţii şi femeile sunt, în marea lor 
majoritate, mai puţin ghidaţi de intelect şi mai mult de patimile şi cerinţele lor instinctuale — 
aceasta a fost, de fapt, una dintre marile descoperiri ale psihanalizei —, dar el îşi exprimă 
speranţa că, deşi oamenii sunt cum sunt, nu există nici o rațiune să presupunem că trebuie să fie 
astfel şi că numai dacă pot fi educați să vadă religia drept ceea ce ea este — adică o iluzie — ar 
putea exista o mai mare speranţă de progres social. El acceptă că până şi această speranţă poate 
fi o iluzie şi că natura umană va rămâne în mare parte la fel chiar şi fără religie; dar el crede că 
acest experiment de "educaţie nereligioasă" merită încercat şi că există oarecare justificare in a 
crede că rezultatele vor fi în general benefice. 

De aceea Freud nu este de acord cu oponentul său, care susţine că oamenii sunt complet 
incapabili să trăiască fără consolările religiei; dar este de acord cu el că absenţa acestei otrăvi 
dulci-amare, care ni s-a inoculat din copilărie, va face probabil viaţa mai puţin suportabilă. La 
urma urmei, nu ne putem aştepta ca un insomniac să doarmă bine o dată ce a fost privat de 
pilula soporifică: "Desigur, în cazul acesta omul se va găsi într-o situaţie grea, el trebuind să- 
şi mărturisească întreaga neputinţă şi insignifianţa sa în angrenajul lumii, faptul că nu mai 
este punctul central al creaţiei, că nu mai este obiectul grijii unei providente benefice. Se va 
afla în aceeaşi situaţie cu copilul care părăseşte casa părintească, unde a fost atât de cald şi 
de plăcut. Dar nu este oare adevărat că destinul copilăriei este acela de a fi depăşită? Omul 
nu poate să rămână pentru totdeauna copil. În cele din urmă el trebuie să se aventureze în 
«viata plină de dușmănie». Putem numi aceasta «educaţia pentru realitate»."* Astfel, deşi 
viaţa poate fi mai grea fără toxicul religiei, beneficiile sunt de aşa natură, încât merită să 
luptăm pentru aceasta. Renuntand la ficțiunea lumii de dincolo, oamenii vor reveni la propriile 
lor resurse. Ei vor fi acum capabili să-şi concentreze asupra vieţii terestre toate energiile lor 
descătuşate, iar prin aceasta "omul va putea într-adevăr să facă viata suportabilă pentru toți, 
iar societatea nu va mai strivi pe nimeni” ™. 

Remarcile concluzive ale lui Freud asupra rolului religiei în civilizaţie sunt prezentate în 
termenii unei analogii între dezvoltarea copilului către starea de adult şi dezvoltarea rasei 
umane, către maturitate. Aşa după cum am văzut, drumul de la copilul sugar la adultul 
responsabil este lung şi întortocheat: condus de instinct şi slab în intelect, acesta trece printr-o 
perioadă de nevroză în care dorinţele instinctuale sunt refulate, se dezvoltă în nevroze infantile, 
devin latente şi în cele din urmă sunt învinse în cursul creşterii. Aproape la fel se petrec 
lucrurile cu umanitatea ca întreg. Şi aceasta cade într-o stare înrudită cu nevroza, îndeosebi 
atunci când, în copilăria ei, nu a fost destul de puternică pe plan intelectual încât să facă 
indispensabile pentru existenţa comună a omului renuntarile de ordin instinctual. Religia este 
nevroza primară care apare în această perioadă, o nevroză care, ca şi altele ale copilăriei, va fi 
înlăturată pe măsură ce umanitatea se maturizează: "Religia ar fi acea nevroză obsesională a 


umanităţii care, ca şi aceea a copilului, îşi are originea în complexul Oedip, în relaţia cu tatăl. 
Potrivit acestei concepții, s-ar putea emite ipoteza că abandonarea religiei trebuie să aibă loc 
cu inexorabilitatea fatală a unui proces de creştere şi că în prezent ne aflăm în mijlocul acestei 
faze de dezvoltare. Atitudinea noastră fata de acest proces ar trebui să se orienteze după 
exemplul unui educator înţelept, care nu se opune transformării in fata căreia se află, ci, 
dimpotrivă, caută s-o favorizeze, limitând violenţa irupției. "* 

4. FORME DE NEVROZA RELIGIOASA 


Pana aici am prezentat diferitele argumentari prin care Freud demasca religia ca pe o 
nevroză obsesională invalidantă. În Viitorul unei iluzii el a arătat clar că religia împiedică atât 
individul cât şi societatea în procesul lor de maturizare; iar acelora care ar putea obiecta că el 
nu pune nimic în locul ei — că lipsindu-i pe oameni de religie îi lipseşte de orice scop al vieţii 
—, el le-ar putea riposta că o asemenea plângere este similară cu aceea a pacientului 
scandalizat de cură din cauză că acum el este sănătos. Cu alte cuvinte, lui Freud nu îi revine 
obligaţia să găsească un substitut, ci mai degrabă să aducă dovezi împotriva unei forme 
particulare de credinţă, credinţă care, o dată înlăturată, va permite oamenilor să-şi găsească 
rostul în lume şi nu în afara acesteia, în lumea realităţii şi nu a iluziei. Aceasta este, de fapt, 
valoarea terapeutică esenţială a explicatiei psihanalitice date de el religiei. Observând rolul 
refulanl al religiei în propria lor viata, indivizii pot — susţine Freud — să facă un prim pas spre 
vindecarea de o nevroză obsesională infantilă. 


Toate bune şi frumoase, dar ceea ce trebuie ştiut acum este modul în care teoria generală 
a religiei concepută de Freud se legitimează în aplicarea ei concretă: nu de ce este nevrotică 
religia, ci dacă cazurile concrete ilustrează sau nu comportamentul particular care a fost iden- 
tificat ca nevrotic, dacă forma de terapie indicată de teorie este sau nu aplicabilă la aceste 
cazuri. Trebuie spus că, până aici cel putin, adesea Freud zugrăveşte lucrurile cu o pensulă 
foarte grosolană, descrierea făcută de el practicilor religioase ocolind în mod frecvent detaliile, 
ca şi cum detaliile ar scădea din forţa argumentarii. Fără îndoială, el ne-a dat, în linii mari, 
indicaţii despre cum ar fi tratat împărtăşania sau actele de pocăință, dar, ca să fim sinceri, nu 
este tocmai ceea ce aşteptam, dacă este să ne lăsăm convinşi de argumentele sale. Dacă este 
adevărat că credincioşii nu sunt conştienţi de motivele care îi împing să adopte anumite 
practici, atunci este cu atât mai important pentru noi să înţelegem de ce tehnica psihanalitică nu 
este capabilă să descopere sursa acestor compulsiuni nu doar la modul general, ci şi în cazurile 
particulare. Spre a umple această lacună, doresc să mă întorc la două surse. Prima ne este 
furnizată de distinsul discipol al lui Freud, Theodor Reik, iar a doua de Freud însuşi, în două 
dintre faimoasele sale studii de caz. 


Theodor Reik: falsa lăuzie şi frica de represalii 


Putin cunoscuta carte a lui Theodor Reik Ritual: Psycho-Anulytic Studies (1919)! este 
adesea, se înţelege, scăpată din vedere. De fapt, însă, ea ne oferă una dintre cele mai ingenioase 
şi importante adăugiri la argumentatia lui Freud, în cazul de fata, dat fiind anul apariţiei, la 
argumentarea prezentată în Totem şi tabu. Freud a fost suficient de impresionat de carte ca să-i 
scrie prefața. Aici el repetă concepţia sa că "ritualurile şi prohibiţiile pacienţilor obsesionali ne 
obligă să tragem concluzia că ei şi-au creat o religie privată ", iar în continuare îl laudă pe 
discipolul său că a făcut cât se poate de clar lucrul acesta în analiza sa referitoare la ritualurile 
religioase particulare. Şi nu este de mirare. Reik acceptă fără echivoc teza lui Freud şi numeşte 
Totem şi tabu cea mai importantă lucrare de acest fel, care stabileşte "garnitura de sentimente 
căreia religia îi datorează originea'?. De fapt, aderenţa lui Reik la argumentatia lui Freud este 
atât de mare — totala acceptare a teoriei hoardei primitive, complexul Oedip, rolul magiei, 
natura ambivalentei, omnipotenta ideilor — încât ai impresia ca este cartea pe care lui Freud 
însuşi i-ar fi plăcut să o scrie, că, într-un cuvânt, ea are bunul de tipar al magistrului şi că, fără 
mare dificultate, putem lua lucrarea lui Reik drept o importantă extensie a argumentării 
principale. Ca şi Freud, Reik argumentează că simptomele nevrozei obsesionale "pun în 
evidenţă caracteristicile esenţiale ale religiei, într-o formă exagerată şi patologic de crudă ">; 
aceste lucruri fiind stabilite el se simte îndreptăţit să echivaleze originea ceremonialului 
religios cu funcţia refulării. Reik se ocupă de patru exemple de ceremonial religios; practica 
cunoscută drept "falsă lauzie", riturile pubertare la sălbatici, cântecul Kol Nidre şi utilizarea 
Shofarului la sărbătorile evreieşti. În ceea ce priveşte primul dintre aceste ceremoniale, găsim 
la Reik cea mai ingenioasă explicaţie şi cel mai clar exemplu despre modul în care psihanaliza 
poate infatisa un ritual religios ca pe o obsesie nevrotica. 

Termenul "falsă lauzie" se referă la "naşterea de către mascul". Este obiceiul conform 
căruia, după naşterea unui copil, bărbatul este acela care rămâne la pat, în timp ce mama îşi 
vede de îndatoririle ei normale. Această practică este străveche, fiind răspândită îndeosebi în 
America de Sud şi Asia de Sud-Est, impunând de obicei diferite abţineri tatălui, abţineri care 
dacă sunt încălcate vor aduce daune sau chiar moartea pentru noul născut. Astfel, tatăl nu are 
voie să mănânce anumite alimente, nu trebuie să ucidă anumite animale şi nu trebuie să 
muncească. Şi nu este vorba doar de restrângerea dietei şi a mişcării. La triburile Carib‘, de 
exemplu, tatăl nu are voie să manifeste nici o durere în timp ce umerii sai sunt scrijeliti cu 
ajutorul unor dinți de animal sau în timp ce rănile sale sunt tratate cu seminţe de ardei roşu sau 
cu boabe de piper indian, deoarece cu cât mai impasibil este tatăl cu atât mai curajos va fi 
copilul. 

Reik trece în revistă diferite încercări de a rezolva enigma falsei lăuzii. În 1773, 


misionarul Josef Lafitau socotea că acesta este semnul caintei pentru păcatul originar al 
omului; alţii socot că este un mijloc de stabilire a drepturilor tatălui asupra copilului în 
matriarhat; sau că este o metodă de alungare a demonului febrei puerperale; sau o invenţie a 
femeilor spre a-şi reduce povara sarcinii; sau un mijloc prin care tatăl recunoaşte faptul că 
pruncul este al său. Cea mai importantă teorie, însă, este aceea avansată de Frazer in Totemism 
and Exogamy şi, ca şi Freud înaintea sa, de aici preia Reik distincția între cele două forme de 
magie. Astfel, falsa lăuzie postnatală şi dietetică este un exemplu de magie "contagioasă", 
deoarece regimul respectat de tată se consideră că favorizează dezvoltarea unui copil sănătos; 
pe când falsa lăuzie prenatală şi pseudomaterna este un exemplu de magie "homeopatică sau 
imitativa", deoarece în acest caz simularea naşterii copilului se consideră că alină durerea 
mamei”. 

Din nou pe urmele lui Freud, Reik crede că orice formă de magie, inclusiv în falsa lauzie, 
sunt exemple de omnipotenta a ideilor, de obicei întâlnită în viata mentală a nevroticilor. 
Astfel, în falsa lăuzie prenatală şi pseudomaternă găsim din nou credinţa că numai ideea — 
exprimată aici în imitarea unui proces — poate schimba realitatea. Aşa cum un bărbat indian 
din California geme muncind spre a reduce durerea unei naşteri reale, tot aşa un bărbat nevrotic 
va avea o graviditate fictivă din acelaşi motiv. Acelaşi lucru este adevărat în cazul falsei lăuzii 
postnatale şi dietetice. Aici omnipotenta ideilor operează presupunând că două acţiuni vădit 
neasociate pot fi împreunate de dorinţă. Astfel, unii îşi interzic să mănânce carne de broască- 
țestoasă, căci altfel copilul va deveni la fel de surd şi prost ca animalul; iar lucrul acesta, după 
cum subliniază Reik, nu este prea diferit de obsesia nevrotică a Omului cu şobolani, care 
gândea: "Dacă mă însor cu domnişoara X, atunci ceva se va întâmpla tatălui meu (în lumea de 
apoi)."° 

Dar cu aceasta povestea nu este deloc incheiata. Freud ne-a invatat, de asemenea, ca 
acolo unde găsim omnipotenta ideilor găsim şi ambivalenta — dorinţa de a face ceea ce este 
interzis — şi tocmai lucrul acesta, generând sentimente contradictorii de ostilitate şi tandrete 
fata de unul şi acelaşi obiect, impune o prohibitie de tăria tabuului. Pentru Reik faptul acesta 
descurcă şi mai mult misterul falsei lăuzii. În ambele tipuri vedem la lucru motive inconștiente, 
în care femeia însărcinată şi noul născut sunt fără apărare în faţa impulsurilor sexuale şi ostile 
ale bărbatului sălbatic. Astfel, în spatele dorinţei soţului de a înlătura durerea soţiei sale prin 
falsa lăuzie pseudomaternă identificăm "dorința inconstienta ascunsă de a-i spori durerea”. 
De ce trebuie să fie aşa rezultă în primul rând din zădărnicirea instinctelor libidinale ale 
bărbatului: actul sexual este interzis în cazul graviditatii avansate şi, în mod corespunzător, 
pedepsele masochiste pe care el le pretinde pentru sine sunt simptome ale atitudinii sale sadice 
refulate fata de faptul că ea este indisponibilă. În consecinţă, durerile suferite de el sunt durerile 
pe care le doreşte pentru soţia sa, din cauză că ea este tabu. În mod similar, în spatele dorinţei 
tatălui de a-l proteja pe copil în falsa lăuzie dietetică vedem exact opusul acesteia: refularea 
instinctelor malefice contra copilului, în care "tandrefea crescută este de atribuit refulării 
intense a acestor impulsuri” °. 

Dar de unde apar aceste instincte agresive contra fiului? 

Ca să le explice, Reik reactivează teoria lui Freud privind uciderea tatălui în hoarta 
primitivă, pe care el o consideră "cel mai important eveniment al dezvoltării primitive, poate al 
dezvoltării umane" °, o stare de lucruri duplicată în orice relaţie oedipală ulterioară dintre tată 
şi fiu. Investigația psihanalitica arată "că situația bărbatului care a devenit tată semnifică 
împlinirea unei vechi dorinţe care îşi are originea în complexul Oedip infantil. Fiul, care în 
copilărie dorise moartea tatălui, spre a-i lua locul lângă mamă, a devenit el însuşi bărbat şi 
tată. Are acum loc o schimbare fundamentală în viaţa mentală a bărbatului. Ştim că apariţia 
fricii de represalii are loc în acest moment. Proaspătul tată se teme că atitudinea fiului său 
fata de dânsul va fi aceeaşi ca a lui, odinioară, faţă de tatăl sau" !. 

Cu alte cuvinte, falsa lăuzie — dorinţa de protejare a fiului — este un semn al victoriei 
conştiinţei morale şi a sentimentelor de tandrete ale tatălui fata de fiul său asupra sentimentelor 
ostile refulate pe care altfel le-ar avea împotriva lui; în acest sens nu este decât reanimarea 
impulsurilor oedipale ambivalente pe care fiecare tată le trăieşte şi care s-au manifestat mai 


întâi în hoarda primitivă. O dată cu naşterea copilului, tatăl nu numai că trăieşte redesteptarea 
propriilor sale impulsuri infantile incestuoase şi răuvoitoare fata de tatăl său, ci vede în fiul său 
repetarea acelor impulsuri şi astfel, într-un sens, răzbunarea asupra sa a propriului tată. Dorind 
moartea copilului său, tatăl îşi poate, prin urmare, împlini două ambiţii: poate zădărnici 
propria-i moarte, dar, de asemenea, prin acest sacrificiu, îşi linişteşte propriul său tată cu pri- 
vire la dorinţele ostile pe care odinioară le nutrise fata de el. Toate precautiile şi abstinentele 
falsei lăuzii dietetice pot fi, prin urmare, considerate reacţii nevrotice obsesionale împotriva 
tentatiei refulate şi ascunse în spiritul tatălui, iar chinurile trăite la străfulgerarea acestora sunt 
pedeapsa meritată pentru ceea ce doreşte în mod inconştient să facă. Toate aceste grele 
încercări şi privatiuni prin care tatăl caută să schimbe realitatea pentru fiul său, toate aceste 
activităţi omnipotente şi magice ale gândirii devin semne întârziate de obedienta fata de 
propriul tată şi forme de penitenta la care conştiinţa vinovatiei îl impinge, pe seama dorințelor 
de odinioară. Teoria lui Lafitau cu privire la originile falsei lăuzii este de aceea justificată, deşi 
pe o cale pe care el a putut-o prevedea. Aceasta purcede din amintirea păcatului oroginar şi din 
dorinţa de ispăşire; dar păcatul este acela al paricidului originar în hoardă, iar cainta priveşte 
vina oedipala reanimata în relaţiile ambivalente refulate dintre orice tata şi fiul acestuia. 


Două studii de caz: Omul cu lupi; Preşedintele Schreber 


În continuarea analizei lui Reik privind ritualul religios, să revenim la Freud şi să vedem 
cum psihanalizarea de către el a unor pacienţi în carne şi oase încorporează multe dintre 
argumentele sale referitoare la religie. Freud se referă la un total de 133 de cazuri, dar numai 
şase sunt expuse detaliat!!. Dintre acestea, patru au fost analizate de Freud însuşi: "Dora", care 
a fost tratată câteva săptămâni, în 1900; "Omul cu şobolani", care a fost tratat timp de 
unsprezece luni, începând din octombrie 1907; o tânără homosexuală în vârstă de 18 ani, al 
cărui tratament a fost discontinuu; şi "Omul cu lupi", caz a cărei relatare în scris a fost făcută la 
scurt timp după terminarea curei psihanalitice, în iarna anilor 1914-1915. În celelalte două 
cazuri Freud nu a fost direct implicat: cazul "Preşedintele Schreber" se bazează pe Memoriile 
acestuia, iar cazul "Micul Hans" este dependent de informaţia obţinută de la tatăl băiatului. Din 
aceste şase cazuri, două sunt relevante pentru conţinutul lor religios. În "Omul cu lupi" găsim o 
identificare "totemica" specifică a tatălui pacientului cu un animal, o identificare ce conduce la 
credinţa că pacientul este Hristos însuşi; iar în "Preşedintele Schreber" avem de-a face cu o 
teologie încă şi mai bizară, în care judecătorul apare ca mântuitor al lumii. În ambele cazuri, 
după cum vom vedea, Freud raportează iluziile religioase trăite de fiecare bărbat la complexul 
Oedip, confirmând prin aceasta teoria sa generală despre originea şi efectele nevrotice ale 
credinţei religioase. 


OMUL CU LUPI este cel mai faimos şi mai elaborat caz relatat de Freud!?. În 1910, un 
tânăr bogat (Serghei Pankeiev) a venit la el, suferind de accese periodice de depresie severă, 
care se manifestaseră pentru prima dată la vârsta de patru ani şi care luaseră forma unei zoo- 
fobii: frica de lupi. Aceaslă fobie, care s-a manifestat la el mai întâi ca teamă de basme ca 
"Scufita Rosie" şi "Lupul şi cei şapte iezi", mai târziu s-a exprimat într-un coşmar: "Am visat 
că era noapte şi stăteam în patul meu. (Patul meu era aşezat cu capătul ele la picioare spre 
fereastră; în fata ferestrei erau mai mulți nuci bătrâni. Ştiu că era iarnă pe când visam, şi 
noapte.) Deodată fereastra s-a deschis de la sine şi am fost îngrozit văzând că nişte lupi albi 
stăteau în nucul cel mare din fata ferestrei. Erau vreo şase sau şapte. Lupii erau albi ca neaua 
şi arătau mai degrabă ca nişte vulpi sau dulăi de la stână, căci aveau cozi lungi ca vulpile şi 
urechile ciulite ca la câini, când sunt atenți la ceva. Înspăimântat, evident, de a fi mâncat de 
lupi, am țipat şi m-am trezit. "13 

Din acest vis Freud a derivat cauzele nevrozei infantile a pacientului său. El a conchis, 
după mai multi ani de atentă psihanalizare, că în spatele coşmarului se afla o amintire uitată de 
mult cu privire la "scena primordială" (Urszene, în limba germană — nota trad.). Când era în 


vârstă de optsprezece luni, Pankeiev s-a îmbolnăvit de malarie şi, in loc să doarmă cu dădaca 
sa, a fost luat în dormitorul părinţilor. Într-o zi de vară, după-amiaza, "el a fost martor la un 
coit a tergo (pe la spate), repetat de trei ori; el a putut vedea organul genital al mamei sale, pre- 
cum şi organul tatălui său"!4. După cum spune Freud, experienţa aceasta explică atât visul, cât 
şi rapida deteriorare a relaţiilor băiatului cu tatăl său. Visul reinsufleteste puternica dorinţă de a 
obţine satisfacție sexuală de la tatăl său, a cărui poziţie observată în cursul actului sexual o 
identifica cu aceea a unui animal. Scena primordială i-a arătat şi costul unei asemenea 
satisfacţii: el a observat starea de "castrare" a mamei sale şi astfel a fost convins de realitatea 
castrării, dacă propria-i dorinţă s-ar fi împlinit. "Dacă doreşti să fii satisfăcut sexualiceşte de 
Tată... trebuie să fii de acord să fii castrat ca Mama."!5 În felul acesta frica de tatăl său s-a 
exprimat nu numai într-o zoofobie, ci într-un mod mai special în licofobie (teamă de lupi): 
mama sa a devenit lup castrat, tatăl său lup castrator, băgând groaza în cei pe care îi satisfăcea 
din punct de vedere sexual. Nu-i deloc de mirare, aşadar, că băieţelul trebuie să fi fost îngrozit 
de posibila împlinire a dorinţei sale şi că trebuie să-şi fi reprimat imediat înclinațiile 
homosexuale, din perspectiva violenţei care i s-ar fi putut aplica. Teama de tatăl său s-a arătat 
astfel a fi cel mai puternic factor al îmbolnăvirii băiatului. 

În mod semnificativ, licofobia lui Pankeiev a fost urmată de o perioadă de patimă 
religioasă. Sperând să-l distragă de la coşmarurile sale, mama l-a introdus în povestea Bibliei. 
Acest fapt a avut efectul dorit de a-i reduce simptomele anxioase, dar a stimulat apariţia altor 
simptome, cu caracter obsesional. Acum băiatul era obligat să murmure rugăciuni înainte de 
culcare, să facă serii nesfârşite de semne ale crucii, asupra-i şi asupra patului său şi să sărute 
toate icoanele care atârnau pe pereţii din dormitorul său. Aceste acte de cucernicie erau însoțite 
şi de idei blasfematoare. Dumnezeu îşi folosise cu cruzime propriul fiu şi nu era mai bine 
dispus fata de oameni: şi-a sacrificat fiul, dar i-a poruncit şi lui Avraam să facă la fel. Uneori îi 
treceau prin cap în mod inexplicabil expresii ca "Dumnezeu-porc" sau "Dumnezeu-excrement", 
iar o dată, într-o călătorie la o staţiune climaterică, "era chinuit de obsesia de a fi gândit la 
Sfânta Treime ori de câte ori vedea trei grămezi de balegă de cal sau de vreun alt excrement 
ce zăcea în drum" 15. Blasfemii similare erau ataşate de figura lui Hristos. Una din primele sale 
întrebări adresate dadacei a fost dacă Hristos avea poponeata, ceea ce l-a condus la o alta 
întrebare, anume dacă Hristos îşi folosea poponeata ca să-şi facă şi el nevoile. La aceasta din 
urmă întrebare şi-a dat singur răspunsul: "Întrucât Hristos a facut vin din nimic, el ar putea de 
asemenea să transforme hrana în nimic şi astfel să nu aibă de ce-și face nevoile." !! 

Interpretarea dată de Freud obsesiilor religioase ale Omului cu lupi are în vedere 
sentimentele oedipale şi ambivalente pe care orice fiu le are fata de tatăl său şi pe care Freud le 
numeşte aici "un factor subiacent în toate religiile”!$. Atât lupul de care se teme Pankeiev, cât 
şi Dumnezeu de care el, de asemenea, se teme erau imagini de transfer ale tatălui său. Atât 
frica de a fi mâncat de lup, cât şi frica de pedeapsa divină erau anxietati generate de dorinţa sa 
de a fi copulat de tatăl său, ca şi de negarea de către el a acelei dorinţe, din cauza a ceea ce i s- 
ar fi întâmplat dacă trecea la faptă. Orice teamă emanată astfel din refularea unui impuls 
infantil, care era reprimat, nu era reprodusă de Pankeiev ca o amintire, ci era prezentă în 
conştiinţa sa sub forma unor fantazări sau vise, acestea fiind acum privite ca substituie ale 
acţiunilor nesăvârşite. Cu alte cuvinte, ceea ce a fost conştientizat a fost groaza de lupi; dar 
lupul era un substitut al tatălui, iar groaza refulată era teama de a fi castrat de el. În această 
interpretare, ritualurile religioase obsesive îndeplinite de Omul cu lupi înainte de a merge la 
culcare au valoare de mecanisme de apărare, ritualizate, împotriva acestei posibilităţi. Ele 
devin precautii necesare luate de el spre a evita punerea într-o situaţie de mare pericol. 

Două aspecte importante se desprind din această analiză. Prima este că tranziţia lui 
Pankeiev de la licofobie la pietatea religioasă reflectă o tranziţie similară, deja schitata de 
Freud în Totem şi tabu, de la animalul-totem la zeitate. La drept vorbind, însă, nu este o 
dezvoltare cu punctul de pornire în totem, de vreme ce atât ideea de totem, cât şi ideea de 
Dumnezeu îşi au originea în imaginea tatălui. Cu alte cuvinte, fiecare are aceeaşi rădăcină 
oedipala: drept este că "totemul a fost primul surogat al tatălui şi că zeul a fost unul mai târziu, 
în care tatăl şi-a recăpătat forma umană" 1%. Teama de lupi a Omului cu lupi şi teama sa de 


Dumnezeu sunt, in acest sens, nu reacţii originare, ci impulsuri ce poartă însemnele aceluiaşi 
prototip. Lucrul acesta este la fel de adevărat în ceea ce priveşte identificarea sa de mai târziu 
cu figura lui Hristos. Căci dacă Hristos este fiul lui Dumnezeu, atunci se pune 
înspăimântătoarea întrebare dacă şi el a fost folosit de tatăl său ca femeie — sau mai degrabă 
ca propria mamă a lui Pankeiev în scena primordială —, o întrebare care explică chinuitoarea 
sa problemă dacă şi Hristos are poponeata. S-a angajat fiul divin în aceeaşi relație sexuală cu 
tatăl său ca Pankeiev cu al său, dar pe care el a refulat-o în inconştient? Respingerea de către el 
a unei idei atât de blasfemiatoare este, după cum spune Freud, un alt semn al incapacității 
băiatului de a o scoate la capăt cu fixatia sa la tată şi cu atitudinea sa feminină fata de el. 

Daca zoofobiile au forma totemică, atunci cel de al doilea aspect ce trebuie notat este cât 
de uşor de reînviat este sistemul de gândire totemic, îndeosebi în copilărie. Atât înlocuirea de 
către Pankeiev a tatălui său cu un lup, cât şi înlocuirea tatălui Micului Hans cu un cal sunt re- 
întoarceri la totemism, nucleul fiecăreia fiind, ca în toate înlocuirile totemice, refularea unor 
impulsuri oedipale, refulare care, bineînţeles, cere o deghizare totemică şi animală. Dar de ce 
ar fi sistemul totemic atât de lesne de activat? Freud invocă trei cauze. Prima, substituirea 
omului printr-un animal, este relativ simplă în copilărie, deoarece copiii nu prea fac distincție 
între lumea umană şi cea animală. "În ochii lor omul adult, obiectul fricii şi admiratiei lor, încă 
mai aparține aceleiaşi categorii ca animalul mare care are atât de multe atribute de invidiat, 
dar împotriva căruia a fost pus în gardă, deoarece poate deveni primejdios". A doua, dacă 
tatăl este înlocuit printr-un animal, atunci copilul poate birui mai uşor pericolul legat de el prin 
simpla îndepărtare a obiectului totemic. Astfel, Micul Hans poate evita caii neieşind pe stradă, 
iar Omul cu lupi poate evita să privească anumite cărţi cu basme. A treia — şi cea mai 
semnificativă — un sistem totemic, după cum arată Freud, este parte a moştenirii filogenetice a 
fiecărui copil. Cu alte cuvinte, licofobia lui Pankeiev a fost alimentată nu numai de amintirea 
de mult uitată a scenei care l-a îngrozit, ci şi de ceva mult mai vechi: de scena actului sexual 
parental şi de amenințările cu castrarea care constituie o "preistorie ancestrala" sau "adevăr 
istoric", anume amintirea hoardei primitive”. Aşadar, în Omul cu lupi găsim un exemplu al 
modului în care o experienţă ontogenetică şi personală poate reanima una filogenetică şi 
universală. Povestea lui Pankeiev este astfel aceea a unei duble mosteniri: imediată, prin 
refularea unei experienţe individuale, legate de tatăl lui actual, şi istorică, prin refularea unei 
experienţe moştenite, legale de tatăl primordial. În acest sens, copilul şi sălbaticul primitiv s-au 
unit în a lor imagine a tatălui castrator. "Nu sunt surprins — conchide Freud — că ceea ce s-a 
produs la origine, în anumite circumstanțe din vremurile preistorice şi care s-a transmis sub 
formă de predispozitie poate, de vreme ce aceleaşi circumstanţe persistă, să apară din nou ca 
eveniment concret în experienţa individului. "2 


PREŞEDINTELE SCHREBER. Deşi mult mai scurtă şi mai puţin celebră decât Omul cu 
lupi, povestea Preşedintelui Schreber este la fel de interesantă. Interesul se datorează în parte 
faptului că găsim aici un concept de Dumnezeu mult mai complex, ceea ce nu este prea 
surprinzător, deoarece nu avem de-a face cu zoofobia unui copil, ci cu iluziile unui bărbat în 
vârstă de cincizeci şi unu de ani în perioada primei sale boli. Aşa cum am şi menţionat, cazul 
este unic în experienţa lui Freud, deoarece este singurul care nu se bazează pe psihanalizarea 
directă, ci pe Memoriile pacientului”. Acestea au fost publicate în 1903 şi au fost pe larg 
discutate de psihanalişti. Lui Freud i-au atras atenţia în vara anului 1910, dar scrisori către 
Abraham şi Ferenczi arată că analiza sa era terminată cu puţin înainte de luna decembrie din 
acel an. Publicarea a fost amânată până în vara anului 1911, cu un "post-scrip-tum" adăugat 
câteva luni mai târziu. 

Daniel Paul Schreber a fost judecător la Curtea de Apel din Saxonia (Oberlandesgericht), 
iar diferitele Iui iluzii aveau un caracter mistico-religios: el se credea în comunicare directă cu 
Dumnezeu, credea că era jucăria diavolilor, avea "vedenii miraculoase" şi auzea "muzică 
divină". Aceste iluzii culminau în credinţa sa că era cel mai remarcabil om din istorie, având 
misiunea de a salva lumea. Această misiune, însă, nu putea fi îndeplinită decât printr-un 
eveniment unic: transformarea sa în femeie. Atitudinea lui Schreber faţă de Dumnezeu era şi 


ea singulară. Dumnezeu era compus doar din "nervi", iar aceştia aveau puterea creatoare de a 
se transforma în orice. Terminându-şi creatia Dumnezeu se retrăsese la o distanţă imensă, 
supunând lumea propriilor legi şi ocupându-se doar de sufletele morților. S-a vădit că, deşi 
această distanţă era inițial menţinută pentru propria protecție a lui Dumnezeu — nervii 
bărbaţilor vii puteau atrage nervii lui Dumnezeu în aşa măsură încât chiar existenţa lui 
Dumnezeu era ameninţată —, ea avea şi efecte nefericite: Dumnezeu nu putea învăţa nimic din 
experienţă, nu putea trage invataminte pentru viitor şi astfel a devenit întrucâtva ridicol în uzul 
repetitiv şi neimaginaliv al unor ordalii, miracole şi voci. Din aceste cauze, numai în cazuri 
excepţionale intra el în relaţii cu indivizi distinşi, experienţă care, în cazul lui Schreber, era 
însoțită de senzaţii de intensă voluptate sexuală prin penetrarea de către nervii divini (pe care el 
îi asemuia cu spermatozoizii) şi transformarea în femeie, chiar şi înainte de dobândirea sânilor 
şi a organelor genitale feminine. 

Descifrarea de către Freud a acestei tehnologii complicate prezintă puţine surprize. Ca şi 
în cazul Omului cu lupi, originea fantazărilor iluzionate ale lui Schreber stă în refularea 
impulsurilor homosexuale. Rezistenţa sa iniţială la acestea, care ia forma unui antagonism 
extrem fata de primul lor obiect (medicul său, dr. Flechsig), a fost rezolvată atunci când obiect 
a devenit însuşi Dumnezeu. Dacă era imposibil pentru Schreber să fie satisfăcut ca femeie de 
către medicul său, nu exista nici un fel de inhibitie în cazul în care obiectul dorinţei sale era 
Atotputernicul, dacă emascularea sa putea fi înţeleasă ca formă de serviciu adus celei mai mari 
forte şi prin mijlocirea căreia putea fi generată o nouă rasă de oameni. Aceasta îi legitima 
homosexualitatea: excitarea sexuală pe care o trăia era poruncită de Dumnezeu. 

Din nou în afară de orice surpriză, "prototipul clar" al relaţiei lui Schreber cu Dumnezeu 
este relaţia sa precedentă cu propriul tată2“. Acesta a fost dr. Daniel Gottlob Schreber, un foarte 
distins medic, vestit pentru introducerea în întreaga Germanie a gimnasticii terapeutice. Freud 
demonstrează că aproape toate caracteristicile Dumnezeului lui Schreber emană din atitudinea 
ambivalenta a fiului fata de acel bărbat autoritar. Ce poate fi, în definitiv, mai descalificant 
pentru un medic decât să declare că el nu cunoaşte nimic din ce este viu, neavând de-a face 
decât cu cadavre? Sau că miracolele pe care el le face sunt, de fapt, ridicole? Sau că, pe un plan 
mai general, el nu cunoaşte nimic din experiență? Avem aici, aşadar, un concept de Dumnezeu 
care purcede direct din complexul Oedip. Ambivalenta infantilă simțită de Schreber fata de 
tatăl său este duplicată în imaginea sa despre Dumnezeu, în măsura în care Dumnezeu este 
transfigurarea tatălui său şi în care conflictul infantil al lui Schreber cu tatăl său real a devenit 
conţinutul iluziilor sale. Iluziile lui Schreber cu privire la Dumnezeu reprezintă, de fapt, o 
victorie asupra homosexualității refulate, în care pedeapsa paternă pentru a le avea (castrarea) 
este transmutată în mecanismul prin care ele pot fi obținute: dorința fantastică de a fi 
transformat în femeie. 

Cazurile Omul cu lupi şi Preşedintele Schreber” arată in mod dramatic calea absolut 
precisă pe care complexul patern poate determina conceptul de Dumnezeu. Dumnezeu cel de 
temut este tatăl de temut; iar natura experienţei care a produs acea teamă va fi proiectată direct 
în Dumnezeu cel adorat”. Teza lui Freud, aşadar, nu este vreun argument general cu privire la 
transferul de impulsuri infantile interne asupra realităţii divine externe, ci este absolut specifică 
prin faptul că pretinde că natura lui Dumnezeu, aşa cum este el conceput, va purta mărturia 
directă şi concretă a ceea ce a fost şters din conştiinţă. În acest sens, există o corelaţie strânsă 
între biografia Omului cu lupi şi Dumnezeul său, precum şi între biografia lui Schreber şi 
Dumnezeul său. Desigur, ambele aceste cazuri urmăresc să confirme teza generală a lui Freud 
că rădăcinile religiei, ca şi ale tuturor nevrozelor, se află în complexul Oedip; dar în spatele 
acestuia stă un interes mult mai specific. Ambele cazuri revelează faptul că forma religiei, ca 
simptom de nevroză, va furniza informaţie importantă cu privire la cauza sa precipitantă. Dacă 
Dumnezeu însuşi nu este nimic mai mult decât o inaltare a imaginii tatălui aşa cum se prezenta 
ea iniţial spiritului copilului, atunci în această imagine este încorporată o reluare a copilăriei, 
unică în plan individual. În acest sens, întreaga istorie a religiei poate fi citită ca un catalog de 
distincte şi de nenumărate exemple de obedienta infantilă fată de tată. 


NOTE 


! Traducere din ediţia a doua germană a cărţii Probleme der Religionspsychologie, de 
către Douglas Bryan, cu o Prefata de Sigmund Freud, Hogarth Press and the Institute of 
Psychoanalysis, London, 1931. 

2 Ibid., p. 16. 

3 Ibid.,p. 17. 

4 "Among the Caribs", în textul original. (Nota trad.) 

5 London, 1910, vol. 4, p. 248. 

é Reik, op. cit., nota I, p. 59. 

7 Ibid., p. 50. 

8 Ibid., p. 65. 

” Ibid,. p. 80. 

10 Ibid., pp. 15-16. 

1 Aceste şase cazuri sunt incluse în două volume: PFL 8 si 9. 

12 A se vedea "From the History of an Infantile Neurosis" (1918), SPL (1990), 9:227-366. 
Un interes deosebit prezintă The Wolf Man and Sigmund Freud, ed. Muriel Gardiner, The 
Hogarth Press, London, 1972. Cartea include nu numai continuarea psihanalizării de către unul 
din discipolii lui Freud, dr. Ruth Muck Brunswick, ci $i propria relatare a "Omului cu lupi" 
privind psihanaliza întreprinsă de Freud. A se vedea şi Karin Obholzer, The Wolf-Man: Sixly 
Years Later, Routledge & Kegan Paul, London, 1982. Cartea descrie avatarurile medicale 
ulterioare ale celui mai faimos dintre pacienții lui Freud. 

15 PFL, 9:259. 

14 Ibid., p. 269. 

'S Thid., p. 280. 

'6 Tbid.,pp. 244-245. 

17 Thid., p. 299. 

'8 Ibid., p. 301. 

19 Ibid., p. 357. 

20 "Inhibitions, Symptoms and Anexity" (1926), PFL (1993), 10:256-257. Acest eseu 
conţine rezumate utile ale cazurilor "Micul Hans" şi "Omul cu lupi”. 

21 Ibid., p. 337. Deşi Freud nu menţionează direct hoarda primitivă, aluzia este clară. 

22 Ibid., p. 338. 

* Publicate cu titlul Denkwiirdigkeiten eines Nervenkranken, Oswald Mutze, Leipzig, 
1903. Scrierea lui Freud cu privire la acest caz a aparut in 1911, cu titlul Psychoanalytische 
Bemerkungen iiber einen autobiographisch beschriebenen Fall von paranoia (Dementia 
paranoides): President Schreber. A se vedea PFL (1990), 9:131-223 ("Psychoanalytic Notes' 
on an Autobiographical Account of a Case of Paranoia (Dementia Paranoides)". 

4 Ibid., p. 188. 

25 Devenise, cu putin înainte de a se imbolnavi, preşedinte al Curţii de Apel: de aici 
denumirea de "Presedintele Schreber" sub care este cunoscut de obicei acest caz. (Nota trad.) 

2% Acelaşi lucru poate fi spus despre cazul, mai spectaculos, al preşedintelui american 
Woodrow Wilson. După părerea lui Freud, Dumnezeu era pentru Wilson, de fapt, tatăl său, 
reverendul Joseph Ruggles Wilson. Aceasta l-a facut pe preşedintele Wilson să se identifice pe 
sine cu figura lui Hristos, el fiind animat de trebuinta mesianică de a mântui lumea. A se vedea 
Freud (coautor 

William Bullitt), Thomas Woodrow Wilson, Weidenfeld & Nicolson, London, 1967. Nu 
am inclus această lucrare în lista studiilor de caz, deoarece există mari îndoieli cu privire la 
măsura implicării lui Freud. Alte detalii în legătură cu această carte ambarasantă pot fi găsite în 
cartea lui Peter Gay Freud: A Life for our Time, Macmillan, London, 1989, pp. 553-562, 775- 
776. 


5. PRIVIRE CRITICA 


Freud, care avea o percepţie corectă asupra propriei sale valori, plasa foarte sus critica 
religiei făcută de el. Lucrul acesta îl vedem cel mai bine în faimoasa remarcă din 1917, repetată 
ulterior. El trăgea concluzia că poziția dominantă dobândită de om asupra celorlalte creaturi 
din regnul animal — o superioritate consemnată în Biblie (Geneza) — a suferit trei "lovituri de 
graţie". Pe primele două el le-a numit lovitura cosmologică şi lovitura biologică. Prima a fost 
dată de Copernic (1473-1543), care a pus capăt concepţiei geocentrice despre lume, iar a doua 
de Darwin (1809-1882), care a stabilit descendența animală a omului. A treia lovitură, susţine 
el, a fost dată de psihanaliză, de fapt de el însuşi, ca creator al acesteia!. Trebuie să admitem că 
Freud nu a fost întotdeauna consecvent în nominalizarea eroilor săi intelectuali. Uneori el îl 
înlocuieşte pe Copernic cu Newton sau Kepler, iar o dată, în mod surprinzător, a substituit 
psihanaliza cu medicul Johannes Weier din secolul al XVI-lea; dar este aproape sigur că pentru 
Freud însuşi şi, desigur, pentru marea majoritate a discipolilor sai, descoperirile psihanalizei 
înseamnă nu numai o critică devastatoare a religiei, ci şi una definitivă. Trebuie acum să 
examinăm dacă această pretenţie este justificată. 

Ideea că bărbaţii şi femeile au populat lumea cu creaturi după chipul şi asemănarea lor şi 
că aceste creaturi ar putea căpăta formă în reprezentări ale puterilor binelui şi răului nu este 
deloc nouă. Aşa cum a observat Bruno Bettelheim, acest proces constituie esenţa basmelor şi 
se extinde retrospectiv de-a lungul mileniilor”. De asemenea, nu este cine ştie ce mare 
descoperire să presupui că acest proces proiectiv este sursa obiectelor religioase. Hume, în The 
Natural History of Religion (1757), a prezentat aproximativ aceeaşi idee, arătând că nu 
speculatia rafinată a îndemnat ființele umane să presupună că există Dumnezeu, ci mai degrabă 

Sonumentcle obişnuite ale vieţii umane" privind fericirea, teama de suferinţă şi groaza de 
moarte’. Încă şi mai târziu, Ludwig Feuerbach, în Esenţa creştinismului (1841), a descris 
religia ca pe o condiţie infantilă a umanităţii, ca pe o iluzie fasonată din perspectiva înstrăinării 
omului de sine şi de lumea sa, conform căreia el proiectează în Dumnezeu toate calităţile care 
îi lipsesc fiinţei umane. "Ființa divină — scrie el — nu este altceva decăt ființa umană, sau 
mai degrabă natura umană purificată, scutită de limitele omului ca individ, obiectivizată, cu 
alte cuvinte contemplata şi venerată ca fiinţă distinctă, diferită. Toate atributele naturii divine 
sunt, prin urmare, atribute ale naturii umane."* Desigur, Freud însuşi era pe deplin conştient 
de distinsa sa genealogie: "Nu am spus, de altfel, nimic care să nu fi fost spus mai pe larg, mai 
expresiv şi mai convingător de către alţii mai pricepuţi decât mine." Dar Freud era de 
asemenea conştient de propria sa contribuţie, deosebită, de a fi dat "o anumită fundamentare 
psihologică la critica elaborată de iluștrii mei predecesori". Contribuţia cu totul deosebită a 
lui Freud constă, aşadar, nu în a spune că religia este o iluzie, ci în determinarea motivatiei 
acestei iluzii în istoria refulată a primei copilării. Astfel, originală nu este teoria sa generală — 
că religia este transmutarea dorințelor în credinţă, argument reductionist răsuflat —, ci mai 
degrabă mulţimea de dovezi aduse de Freud în sprijinul acestei teorii. 


Unele critici generale 


Dovezile, după cum am văzut, sunt de diferite tipuri: antropologice, în expunerea 
referitoare la dezvoltarea totemismului şi la ceremonialul uciderii zeului-totem; istorice, în 
prezentarea originilor iudaismului şi creştinismului; genetice, în teza privind posibilitatea 
transmiterii ereditare a experienţelor din trecut; şi, cele mai importante dintre toate, 
psihologice, în afirmația esențială că religia este simptom obsesional al refularii. Ar fi o 
mojicie să negăm faptul că Freud reuşeşte într-un mod cu totul remarcabil să asambleze toate 
aceste filoane de probe şi că nu pierde niciodată din vedere preocuparea sa centrală: 


descoperirea conexiunii dintre credinţa în Dumnezeu şi imaginea tatălui. 

Problema este că aproape întreg ansamblul de dovezi prezentate de Freud a fost, într-un 
fel sau altul, discreditat. M-am şi referit la caracterul indoielnic al reconstrucției istorice a lui 
Freud privind modul în care s-a dezvoltat monoteismul®; dar aproape acelaşi lucru poate fi spus 
despre speculaţiile sale antropologice, cea mai mare parte a lor fiind respinsă de etnologii 
moderni. Primul critic al lui Freud, A. L. Kroeber, îl acuză că se complace în "vechiul 
expedient al îngrămădirii de ipoteze”, pe când Evans Pritchard, mai recent şi cu mai multă 
răutate, respinge Totem şi tabu ca pe o "veritabilă poveste". Fără a ne surprinde, critica s-a 
axat pe principalele două propoziţii ale lui Freud: prima, că familia pretotemică a fost hoarda, 
în care masculul dominator posedă toate femeile şi îi alungă pe masculii tineri; a doua, că 
identificarea totemică ulterioară a fiinţelor umane cu plantele şi animalele, care culminează în 
comemorarea paricidului originar şi mâncarea talălui-totem, este începutul religiei. Aceste 
critici pot fi rezumate în felul următor: 

1. Teoria hoardei primitive a lui Freud este o ipoteză lipsită de substanţă, bazată pe 
speculaţiile lui Darwin, care ele însele au fost scrise într-o vreme în care nu se dispunea de date 
demne de încredere. Cercetări ulterioare“ au arătat însă o mare variaţie în gruparea socială a 
primatelor, un autor ca Paul Simonds punând în evidenţă organizări bazate pe indivizi solitari, 
perechi, grupuri izolate dominate de un singur mascul şi turme de masculi şi femele adulte, 
plus odraslele”. După cum se admite, gorilele trăiesc într-o structură socială similară cu a 
hoardei primitive; dar. aşa cum spune Zuckerman, "faptul cu maimutele antropoide trăiesc în 
grupuri familiale nu este în sine o dovadă că primii oameni au trăit la fel..., nu există rațiune 
clară pentru care comportamentul social al «fiinţelor preumane» să poată fi considerat a fi 
similar maimutelor antropoide (apes) mai degrabă decât celorlalte maimuțe (monkeys)". 

2. Agresiunea sexuală invocată de Freud (şi de Atkinson) ca să explice crima 
primordială, deşi în mod sigur prezentă la primate, nu este atât de constantă pe cât presupune 
el, iar Zuckerman subliniază că el nu a putut găsi nici măcar un singur exemplu de pavian 
(baboon) mort ca urmare a rivalitatii sexuale. După cum se ştie, Jane Goodall a găsit dovezi 
mai clare de agresiune la cimpanzeii masculi, inclusiv cabalismul şi chiar exterminarea 
sistematică, dar chiar şi acestea sunt exemple izolate în cadrul anumitor specii şi nu se poate 
susţine că sunt caracteristici generale la primate!!. Desigur, Freud ar putea riposta că hoarda 
primitivă este una hominidă şi nu o grupare de primate subumane, dar chiar şi în acest caz 
paleoantropologia nu furnizează sprijin concludent teoriei sale. Există oarecare dovezi că Omul 
de Beijing (Peking Man) era canibal şi că australopitecii se omorau unii pe alţii, dar, repetăm, 
este o dovadă insuficientă spre a susţine ipoteza crimei originare sau o predispozitie universale 
de a o comite. Unul dintre primii critici ai lui Freud, W. Schmidt, este deosebit de radical: "Cat 
despre paricid, autoritatea tatălui este adânc înrădăcinată la populaţiile străvechi, în 
organizarea lor socială, în morala şi sentimentele lor; iar uciderea cuiva, în special în 
propriul clan, este ceva atât de rar încât uciderea tatălui pur şi simplu nu le-ar trece niciodată 
prin cup acestor oameni. "1? 

3. Teoria lui Freud privind geneza religiei a fost şi ea discreditata de critică. Obiectia 
esențială este în acest caz că totemismul este un fenomen variabil şi că, prin urmare, nu poate fi 
invocat ca stadiu iniţial al tuturor religiilor. În primul rând, cunoaştem multe populaţii, cele mai 
vechi din punct de vedere etnologic, care nu practică totemismul: australienii din sud-estul 
continentului, triburile Ainu, eschimoşii primitivi, ca să nu numim decât câteva. În al doilea 
rând, în prezent totemismul este în general considerat a nu fi pur şi simplu un stadiu mai tardiv 
de dezvoltare, ci unul prin care nu toate popoarele au trecut, în acest caz este interesant de notat 
că Frazer, de care de altfel Freud depinde, respinge totemismul ca religie, "deoarece totemurile 
ca atare nu sunt venerate, nu sunt cu nici un chip zeități, ele nu sunt imbunate cu rugăciuni şi 
sacrificii", ceea ce arată clar că cele trei rase dominante (indoeuropenii, hamitisemitii şi 
uralaltaicii) nu a avut la început totemism, ci mai degrabă l-au dobândit mai târziu, în timpul 
migraţiilor. 

4. Cea mai şubredă dintre speculaţiile lui Freud este aceea preluată de la Robertson 
Smith: ideea sa de prânz totemic şi de jertfă la semiti. De fapt, însă, Smith îşi întemeiază teoria 


pe un singur exemplu istoric — mâncarea camilelor de către beduinii din Sinai —, iar Frazer a 
putut găsi doar patru cazuri de sacrificiu totemic, dar nici unul de euharistie totemica, deşi 
ulterior un exemplu de acest fel a fost descoperit la aborigenii din Australia. "La fel se poate 
spune despre teorie în întregul ei — conchide Evans Pritchard —, a cărui argumentare este, în 
principal, atât sinuoasă, cât şi inconsistentă, adică, deşi mâncarea animalului-totem se poate 
să fi constituit primele forme de sacrificiu şi originea religiei, nu există dovezi că aşa au stat 
lucrurile."'* Demn de notat este faptul că aceste critici, dintre care despre multe Freud era cât 
se poate de conştient chiar înainte de a publica Totem si tabu, în 1913, se pare că nu l-au 
deconcertat câtuşi de putin. După douăzeci şi şase de ani el încă nu se căieşte: "Nu sunt încă 
convins nici de corectitudinea acestor noutăţi, nici de faptul că Robertson Smith ar fi susținut 
nişte erori. Contradictia nu este întotdeauna de respins, după cum o noutate nu constituie in 
mod necesar un progres. Înainte de toate, însă, eu nu sunt etnolog, ci psihanalist. Aveam 
dreptul să extrag din literatura etnologică ceea ce putea să-mi servească pentru munca mea 
analitică. "15 

Date fiind aceste remarci, nu voi fi surprins nici de faptul că Freud adopta aceeaşi 
atitudine cavalerească faţă de teoria sa biogenetică, potrivit căreia experienţele din trecut ar 
putea trece de la o generație la alta. Pentru el, aşa cum am văzut, complexul Oedip este 
repetarea ontogenetică a experienţei filogenetice a hoardei primitive a lui Darwin în ceea ce 
priveşte uciderea tatălui. Faptul, însă, că teoria sa pretinde credinţa în teza lamarckiană 
discreditată că însuşirile dobândite pot fi moştenite nu l-a tulburat pe Freud. Fiica sa Anna 
depune mărturie asupra faptului că la sfârşitul vieţii sale Freud rămăsese neclintit în credinţa sa 
în Lamarck, iar el a insistat să fie reţinute afirmaţiile sale neolamarckiste din ultima sa carte, 
Moise şi monoteismul, în pofida obiectiilor lui Ernest Jones că ele îi contraziceau pe biologi în 
propriul lor domeniu!€. Din nou, justificarea sa era prioritatea dată cercetărilor sale în 
psihologie. Astfel, în timp ce admite că ştiinţa biologică respinge în prezent teoria pe care el 
mai înainte o socotise "indiscutabila", cu toate acestea continuă cu încăpățânare să o susţină, 
pentru că — scrie el — "nu ne putem imagina modul de a proceda al dezvoltării biologice fără 
a se ține seama de acest factor ""’. Este o poziţie stranie adoptată de unul care atât de frecvent a 
proclamat prioritatea dovezii asupra teoriei. 

Cum era şi de aşteptat, Freud are mai mare succes în fundamentarea psihanalitică a 
argumentatiei sale, dar chiar şi aici sunt de făcut amendamente semnificative. Freud susţine ca 
religia îşi are originea în complexul oedipal şi că evidentul caracter compulsiv-obsesional se 
explică mai întâi prin trebuinta de refulare, iar apoi prin aceea de ispăşire a copleşitorului 
sentiment de vinovăţie generat de acest complex. În timp ce există ample dovezi clinice care 
demonstrează existenţa refulării ca mecanism de apărare, ca funcţie de tinere a ceva în afara 
conştiinţei, dovezile în sprijinul complexului Oedip sunt mult mai puţin satisfăcătoare. Freud 
însuşi îşi priveşte descoperirea ca pe suprema sa realizare, pe picior de egalitate cu 
descoperirea roții şi a electricității. De aceea, într-un mod cu totul zeflemitor, la patru ani dupa 
moartea lui Freud, R.R. Sears, în Survey of Objective Studies of Psychoanalytic Concepts, trage 
concluzia că complexul Oedip a fost un produs grotesc al imaginaţiei lui Freud!®. Poate că 
autorul merge prea departe, de vreme ce alte studii — îndeosebi acelea ale lui Friedman (1952) 
şi Hall (1963)! — acordă un mai mare sprijin teoriei. Un judicios rezumat ne oferă Paul Kline. 
Admitand că cercetările arată că adesea copiii mici au simtaminte sexuale fata de părinţi şi că 
studierea viselor arată că situaţia oedipală este adesea sursă de conflicte psihice, el scrie că 
"aceasta nu stabileşte că complexul Oedip este conflictul central al vieţii mentale sau că este 
nucleul nevrozei... Acesta este, aşadar, un exemplu despre măsura în care dovada obiectivă 
confirmă teoria freudiană, dar arată că se poate ca Freud să-i fi dat prea mare importanță"? 

De prisos să spunem că asemenea concluzii au, de asemenea, implicaţii în deja 
vulnerabila teorie a hoardei primitive. Această teorie, ca să repetăm, descrie modul în care 
complexul Oedip devine o moştenire fatală pentru întreaga umanitate. În acest sens, însă, 
acţiunea originară săvârşită de fiii paricizi este ridicată la rangul a ceva absolut, la rangul de 
sursă primordială a culturii însăşi: ea nu numai că explică cele două tabuuri fundamentale ale 
totemismului — acelea fata de incest şi fata de omorârea tatălui-substitut, animalul-totem —, 


ci, prin procesul "moştenirii psihice", pune in mişcare o reacţie in lant de vinovatii oedipale 
asociate, care la randul lor explica creatia ulterioara a tuturor fenomenelor culturale, inclusiv 
religia. Dar speculatiile lui Freud cu privire la implicatiile filogenetice ale hoardei primitive — 
ideea sa că amintirea inconstienta şi vinovatia asociată cu crima originară ar putea fi transmise 
genetic din generaţie în generaţie — sunt nu numai extrem de îndoielnice, date fiind 
presupozitiile neolamarckiste, dar sunt încă şi mai îndoielnice din cauză că necesită o 
unifomitate a experienţei între trecut şi prezent, ceea ce complexul Oedip nu poate suporta. Din 
această cauză este corect să spunem că foarte puţini antropologi’! s-au încumetat să confirme 
caracterul universal al acestuia. Merită de asemenea de menţionat că până şi în anturajul lui 
Freud pretenţia că complexul Oedip este nucleul oricărei nevroze era respinsă de aceia care, de 
altfel, îi datorau mult. Alfred Adler (1870-1937) a analizat factorii nesexuali care determină 
nevroza, în special sentimentul de inferioritate; Otto Rank (1884-1939) a identificat cauza 
nevrozei în traumatismul naşterii; iar cel mai faimos dintre ei, Carl Gustav Jung (1876-1961), a 
respins componenta sexuală infantilă a nevrozelor, în favoarea unor dispoziţii înnăscute sau 
"arhetipuri" comune rasei umane”. 


Critica adusă lui Freud de către Malinowski 


Important este să vedem, însă, nu pur şi simplu că complexul Oedip a fost negat din 
punct de vedere istoric, ca teorie generală, ci şi modul în care alte considerente esențialmente 
nonfreudiene pot fi aduse în favoarea existenţei sale. De aceea doresc să mă aplec asupra 
lucrării lui Bronislaw Malinowski, urmărind cercetările sale antropologice pe teren, la insularii 
Trobriand din nord-estul Noii Guinee, publicate în cartea sa Sex and Repression in Savage 
Society (1927)%5. Puternic influenţat de Freud, cu toate acestea Malinowski îl atacă pe mai 
multe fronturi, în primul rând contestând nu ideea că complexul Oedip este valid — 
observaţiile lui Freud referitoare la natura sa sunt considerate a fi corecte —, ci că ar fi un 
fenomen universal: ceea ce nu poate fi cazul, deoarece complexul familial în care se susține că 
acesta apare nu este acelaşi în toate societățile umane. Astfel, în timp ce complexul Oedip este, 
fără îndoială, de găsit în familia patrilineară din civilizaţia noastră occidentală, el nu este de 
găsit în familiile matrilineare ale Trobrianzilor. În tipul de familie occidental, tatăl este 
puternic şi autoritar, susținătorul de care depinde famila; la Trobrianzi, însă, se admite că el nu 
are nimic de-a face cu procrearea copiilor, fiind privit mai mult ca prietenul lor binevoitor şi ca 
o nursă conştiincioasă, locul său ca sursă de disciplină şi de autoritate fiind luat de fratele 
mamei. La drept vorbind, soţul nu are drepturi sexuale asupra soţiei: pe acestea el trebuie să le 
merite şi plăteşte pentru ele. În consecinţă, copiii "nu-şi văd niciodată mama subjugată sau 
brutalizata sau într-o deplorabilă dependenţă de soţul ei, chiar dacă e o femeie de rând 
măritată cu un şef" %. 

Această reducere a legăturii sexuale dintre sot şi soţie nu înseamnă, însă, o intensificare a 
atracției sexuale dintre mamă şi fiu. Cu totul dimpotrivă, de fapt. De la pubertate încolo, mama 
niciodată nu mai stinghereşte independenţa sexuală a fiului ei, nu priveşte niciodată activitatea 
sexuală ca fiind blamabilă, ba chiar îl încurajează la adolescenţă să plece de acasă şi să trăiască 
în case speciale, unde activitatea sexuală are loc după plac. Această timpurie detaşare de mamă 
explică în mare măsură absenţa aproape totală a cazurilor de incest mamă-fiu. Desigur, tabuul 
contra incestului există şi este riguros respectat; dar, lucru interesant, nu mama este ţinta 
principală a acestuia, ci sora. Aşadar, conchide Malinowski, dacă avem a vorbi câtuşi de puţin 
de dorinţe refulate la Trobrianzi, acestea nu pot avea loc potrivit formulei complexului Oedip: 
nu tatăl trebuie ucis, ci unchiul dinspre mamă; nu cu mama doreşte el să se însoare, ci cu 
sora”. 

Cercetările lui Malinowski dinamitează teoria că dorințele oedipale refulate sunt 
moştenirea noastră comună. Dacă este o moştenire, ea nu poate fi universală din moment ce 
nici o urmă a acesteia, conştientă sau inconștientă, nu poate fi găsită la insularii Trobriand. Dar 
Malinowski merge mai departe. Dacă universalitatea consecințelor crimei originare poate fi 


pusă sub semnul întrebării, atunci acelaşi lucru poate fi facut cu originea lor istorică, crima ca 
atare. El începe prin a observa că Freud, ca şi Darwin înaintea sa, nu face nici o distincţie între 
viata familiei preculturale la maimutele antropoide şi viata familiei umane de mai târziu, într- 
un mediu cultural. Aceasta înseamnă, de fapt, că dacă paricidul originar este considerat drept 
origine a culturii — drept cauză primă a ei —, atunci aceasta trebuie să fi avut loc înaintea 
apariţiei culturii, adică în cadrul familiei antropoide preumane. Dificultatea constă însă în 
faptul că în condiţiile existenţei animale lipseşte cu totul motivul pentru o astfel de crimă. 
Viaţa de familie este aici determinată de un lant de instincte — curtare, împerechere, viata co- 
muna, tandrete fata de pui si ajutor mutual la parinti —, o uniune care este dizolvata numai 
cand progenitura este capabilă să aibă grijă de sine, nemaifiind nici o nevoie ca familia să 
dureze. De aceea, nu numai că puii de ambele sexe părăsesc în mod firesc hoarda, devenind 
independenţi, dar constatăm că masculul bătrân, de îndată ce i-a trecut timpul, face şi el la fel, 
făcând loc unui gardian mai tânăr. Concluzia lui Malinowski este, aşadar, că în familia 
antropoidă preumană nu există condiţiile necesare pentru crima originară şi că dacă acele 
condiţii ar exista cu adevărat "ele ar constitui o înzestrare fatală pentru orice specie animală... 
Este uşor de observat că hoarda primitivă a fost echipată cu toate slăbiciunile, cusururile şi 
irascibilitatile familiei din clasa mijlocie europeană si apoi lăsată să se dezlantuie într-o 
junglă preistorică, în cea mai atractivă şi mai fantastică ipoteza"”®. 

"De ce şi-ar alunga tatăl fiii dacă ei în mod natural şi instinctiv sunt înclinați sa 
părăsească familia, de îndată ce nu mai au nevoie de protecţia parentală? De ce ar duce ei 
lipsă de femeie dacă din alte grupuri, ca şi din al lor propriu, copiii adulți de sex feminin 
trebuie de asemenea să plece? De ce ar trebui tinerii masculi să se agate de hoarda parentală, 
de ce şi-ar uri tatăl şi de ce i-ar dori moartea? După câte ştim, ei sunt bucuroşi să fie liberi şi 
nu au nici o dorinţă de a se întoarce la hoarta parentală. De ce ar trebui ei în final să încerce 
sau să săvârşească buclucaşul şi neplăcutul act al uciderii masculului bătrân, când pur şi 
simplu pot să aştepte retragerea acestuia spre a avea liber acces la hoardă, dacă o doresc?"2 

Dar chiar dacă acceptăm, în limitele scopurilor argumentatiei, că a fost comisă o crimă 
originară, aceasta suscită o altă obiectie. Pentru teoria lui Freud este vital ca amintirea acestei 
crime să fie transmisă la generaţiile următoare. Cum se realizează, însă, lucrul acesta? Viaţa de 
familie la antropoide este instinctuală, guvernată de atitudini emoţionale înnăscute şi de 
trebuinte biologice, neinfluentata de tradiție, căci animalele nu au limbaj, legi şi instituţii. Chiar 
dacă presupunem, aşadar, că hoarda nu conţinea conflictele necesare pentru ca omorul să aibă 
loc, cum putea amintirea acestuia să treacă mai departe? Suntem astfel confruntati cu dilema: 
fie fiii hoardei nu au avut la îndemână formele prin care amintirea crimei să poată fi transmisă 
— caz în care materia primă a culturii a existat anterior marelui eveniment despre care s-a spus 
că a creat cultura; fie fiii nu au posedat mecanismul de transmitere, caz în care nici o amintire 
despre crimă nu exista pentru generaţiile de mai târziu. Cum să se poată vorbi de remuşcare 
pentru crimă la animale din moment ce ele nu au conştiinţă morală? Desigur, ne mai rămâne 
posibilitatea ca tranziţia de la starea de natură la aceea de cultură să se fi făcut printr-un salt, 
anume ca toate elementele prime ale culturii — vorbire, tradiție, invenţii materiale, gândire 
conceptuală — să fi apărut deodată în deplinătatea lor, ca un rezultat direct al rebeliunii fiilor; 
ceea ce — conchide Malinowski — este o ipoteză absurdă. Căci, deşi originea culturii nu poate 
fi reconstituită în detaliu, trebuie să admitem că a fost "un proces extrem de laborios şi extrem 
de lent, cumulativ, realizat printr-un număr infinit de paşi mici, integrați pe o enormă 
întindere de timp"”. 

În partea finală a criticii sale, Malinowski inversează ipoteza lui Freud: nu complexul 
Oedip a creat cultura, ci cultura este aceea care creează complexul. Aceasta este secţiunea cea 
mai elaborată din Sex and Repression in Savage Society, iar eu pot da aici doar o schiţă a ceea 
ce conţine. Pe scurt, Malinowski susţine că unitatea familială este singurul tip de grupare a 
ceea ce oamenii au preluat de la animale: şi aici găsim legături instinctuale parinti-copii, 
legătura maternă, relaţia tatălui cu progenitura. La oameni, însă, aceste instincte reglatoare s-au 
transformat încetul cu încetul; şi s-au transformat, de altfel, în condiţiile culturii. La animale, 
de exemplu, alegerea unei femele începe în sezonul de împerechere, cu apariţia ovulatiei la 


femelă, care provoacă reacţie sexuală la mascul, iar la încheierea acestui sezon orice interes 
sexual este suspendat. La oameni, dimpotrivă, nu există mecanism de declanşare biologică, 
actul sexual nu este sezonier, iar selecţia este restrânsă de tabuuri bine definite care exclud de 
la împerechere membrii aceleiaşi familii (de aici legea exogamiei). Tendintele sexuale cu care 
suntem înzestrați sunt de aceea modelate de reglementări care variază de la o societate la alta. 
În chip asemănător, la animale răspunsul matrimonial este în bună parte dependent de actul de 
uniune sexuală, de ataşamentul mutual rezultat şi de tendinţa masculului de a o păzi şi proteja 
pe femelă; în societatea umană, însă, căsătoria nu este constituită în felul acesta, ci este ceva 
mai presus de legătura biologică, ceva ce legitimează această legătură, ce impune numeroase 
obligaţii cuplului şi care se menţine printr-un sistem de emoţii şi de presiuni sociale. O dată cu 
apariţia progeniturii apar alte deosebiri contrastante. În timp ce mama umană împarte cu mama 
animală echipamentul anatomic necesar creşterii copilului, societatea umană, fie patrilineară 
sau matrilineară, impune obligaţii adiţionale şi rituri pentru ambii părinţi, care cimentează şi 
susţin noua relaţie şi care salută intrarea copilului în comunitate (de exemplu, ceremonii de 
purificare, ritualuri de botez). La animale unitatea familială durează până când puii sunt 
suficient de independenţi spre a-şi părăsi părinţii, pe când la oameni această unitate durează 
aproape în mod nelimitat, în mare măsură pentru că părinţii trebuie să se îngrijească de 
educaţia culturală a copiilor echipându-i cu necesarele instrumente intelectuale şi tehnice de 
supravieţuire în societate. Ceea ce avem aici, deci, este un acoperământ cultural al vieţii 
instinctuale umane. Viaţa noastră emoţională poate fi şi este exersată, ajustată şi organizată în 
sisteme culturale complexe, care sunt ele însele mai degrabă artificiale, impuse din exterior, 
dar care ne fac în stare să dominăm ambianța şi să colaborăm cu semenii. 

Tocmai pe această bază respinge Malinowski teza lui Freud că hoarda primitivă 
încapsulează cele două instincte primare asociate complexului Oedip: primul are de-a face cu 
mama (incestul), al doilea cu tatăl (asasinatul). Potrivit concepţiei lui Freud, tocmai pentru că 
avem aici de-a face cu dorinţe instinctuale se cere impus un sistem de tabuuri, spre a le opri să 
devină realitate. Repet, Malinowski nu contestă existenţa complexului, dar ceea ce face este 
înlocuirea originii sale instinctuale prin una culturală. 


INCESTUL CU MAMA. Malinowski respinge pretenţia lui Freud că ataşamentul infantil 
fata de mamă are esentialamente un caracter sexual. Lucrul acesta urmează din explicaţia dată 
deja de el deosebirilor dintre animal şi unitatea familiei umane. Instinctele care există în relația 
mamă-copil sunt iniţial destinate să satisfacă dorinţe organice bine definite, îndeosebi nutriția 
şi protecţia; această relație se schimbă pe măsură ce copilul se dezvoltă, iar funcţia mamei 
umane (spre deosebire de aceea animală) constă acum în a institui anumite cerinţe culturale: 
educarea copilului în aşa fel încât să-şi poată lua locul în societatea civilizată, iar pentru ca 
acest lucru să fie realizat, copilul trebuie să răspundă prin atitudini de supunere şi respect. 
Dacă, însă, pe urmele lui Freud, presupunem că această legătură este esențialmente sexuală — 
caz in care instinctele există spre a servi copulatiei şi producerii de copii —, atunci lucrul 
acesta ar introduce un "element distructiv" într-o relaţie de altfel construită cu grijă. Ar trebui 
să presupunem o dorinţă de curtare şi de împerechere total incompatibilă cu supunerea, depen- 
denta şi respectul. Ar trebui să înlocuim relaţia de altfel armonioasă cu tatăl protector cu o 
rivalitate activă pentru a obţine afecțiunea mamei. Incestul, aşadar, nu este interzis pentru că 
există o dorinţă inerentă, ci pentru că este incompatibil cu fundamentul culturii; pentru că dacă 
nu ar fi interzis unitatea familiei s-ar dezintegra, ar fi un haos social şi tradiția culturală ar 
dispărea: "Incestul ar însemna răsturnarea distinctiilor privind vârsta, amestecarea 
generaţiilor, dezorganizarea sentimentelor şi un violent schimb de roluri într-o vreme în care 
familia este cel mai important mediu educaţional. Nici o societate nu ar putea exista în ase- 
menea condiții. Tipul alternativ de cultură în care incestul este exclus este singurul compatibil 
cu existenţa organizării sociale şi a culturii. "29 


ASASINAREA TATĂLUI. Ca şi relaţia mamă-fiu, relaţia tată-fiu este, după cum am văzut, 
una instinctuala, această trebuinta biologică fiind exprimată în cerința unui protector grijuliu al 


familiei. La animale rolul patern este temporar: progenitura îl părăseşte cand acesta încetează 
de a mai fi util; la oameni însă acest rol continuă într-o lungă perioadă de exersare culturală. În 
timp ce initial, aşadar, tatăl fusese paznic şi nursă — masculul grijuliu se subordona de bună 
voie cerinţelor soţiei şi copilului —, treptat a adoptat o atitudine mai autoritară, ceea ce era 
necesar pentru instruirea copilului într-ale societății. Astfel blajinul şi drăgăstosul păzitor al 
pruncilor s-a transformat cu timpul într-un reprezentant al legii şi constrângerii, uneori, de fapt, 
într-un autocrat de temut. Inevitabila tensiune pe care această schimbare de roluri o generează 
nu îşi are deci originea în gelozia sexuală înnăscută la tată şi la fiu, ci depinde mai degrabă de 
principalele două sarcini ale tatălui: prima, înmulţirea şi protejarea progeniturii sale şi, a doua, 
supravegherea acesteia în educaţia întru cultură. În consecinţă, nu există nici o trebuinţă de a 
construi un complex Oedip ca să explici tandretea ambivalenta şi repulsia dintre tata şi fiu, 
deoarece putem înţelege aceste trăsături ca "apărând chiar din constituţia reală a familiei". 
Când apare complexul Oedip, acesta nu este deci datorat impulsiilor biologice înnăscute, ci mai 
degrabă necesarei pregătiri şi conditionari a copilului pentru viata culturală. Cu alte cuvinte, 
Malinowski îi desexualizeazd originile; acesta nu este nativ la fiinţele umane, ci mai mult 
rezultatul forţelor socio-familiale aflate la lucru în familiile tipic patriarhale şi autoritare din 
Occident, argument întărit de absenţa complexului în societăţile matriarhale*!. 

Aceste concluzii, deşi nu distrug teoria psihanalitică privind un complex Oedip, distrug 
ipoteza lui Freud, centrală în explicarea de către el a religiei, că acest complex este universal şi 
că îşi are originea într-o memorie filogenetică în care se află înscrisă amintirea paricidului 
hoartei primitive. O altă consecinţă este subminarea explicatiei dată de Freud rolului vinovatiei 
în incitarea comportamentului obsesional la credincioşi. Pe de altă parte, pe când cu greu ne 
putem îndoi că unele comportamente religioase sunt obsesionale şi motivate de sentimente de 
vinovăţie, este dificil de confirmat pretenţia lui Freud că această vinovăţie este de un tip 
particular. De ce ar trebui să atribuim vinovatiei religioase o poveste comună şi să o definim 
ca pe o moştenire arhaică rezultată dintr-un paricid originar? De ce am presupune că vinovăția 
noastră este transmisă printr-un fel de spirit colectiv şi că vinovăția generată de acea crimă 
inițială este în permanenţă repetată şi întărită în propriile noastre relaţii cu tatăl? Fără îndoială, 
unele vinovatii au formă oedipala, iar aceasta s-ar putea într-adevăr explica prin trebuinta de 
zeu-tată, protector; dar aceasta nu înseamnă că toate vinovatiile sunt oedipale şi că orice 
orientare religioasă către imaginea tatălui este o "întoarcere a elementelor refulate". Relaţia 
copilului cu tatăl poate fi foarte bine una tensionată, putând conţine chiar tendinţe sexual-agre- 
sive; dar aceasta nu înseamnă, cum clar arată Freud, că este o relaţie ce trebuie reconditionata, 
că o continuare a ei, fie şi în contextul religios, este semn de imaturitale. Ceea ce avem de luat 
în considerare este alternativa lui Malinowski ca trebuinta relaţiei cu tatăl (need for a father- 
relation) nu este echivalentul psihozei, ci mai degrabă o cerinţă creatoare şi cultural 
revitalizantă, necesară pentru intrarea individului în societate*”. 


Conceptul de Dumnezeu masculin la Freud 


Este momentul potrivit pentru a menţiona o altă zonă a criticii, care datează mai ales 
dintr-o perioadă recentă. Malinowski ne-a infatisat planul unei societăți matriarhale; dar 
expunerea lui Freud referitoare la originile religiei este făcută exclusiv în termenii tată şi fiu: 
religia mozaică este obsedată de tată, iar creştinismul este obsedat de fiu (son-obsessed). În 
această schemă androcentrică, femeile au în primul rând funcție de achiziţii, de obiecte râvnite 
pentru care se dă o luptă. În hoarda primitivă, fiii se răzvrătesc şi îşi ucid tatăl spre a poseda 
femelele aflate la îndemână; aşa cum am subliniat de mai multe ori, complexul Oedip 
reinsufleteste această dramă străveche prin repetarea ei la nivelul individului: ca să se pună 
mâna pe mamă trebuie omorât tatăl. Într-un fel sau altul, femela este pradă, un obiect care 
trebuie dobândit cu forţa. De aceea nu prea este surprinzător faptul că teologii feministi, 
respingând în general dominaţia modelului masculin de Dumnezeu, trebuie să respingă şi acest 
aspect al teoriei lui Freud. Aşa cum a scris Sallie McFague: "Freudismul, neglijând cu totul 


femeile ca subiecţi, este o mărturie impresionantă despre perfecțiunea cu care modelul 
patriarhal a impregnat cultura occidentală.” *° 

Nu este treaba mea să decid aici dacă feministii au indreptatire în critica pe care o fac 
modelelor masculine de Dumnezeu. Ceea ce nu poate fi însă negat este faptul că asemenea 
modele predomină în tradiţia religioasă occidentală şi că Freud a fost total necritic cu privire la 
acest fapt. Straniu este faptul că Freud nu numai că era pe deplin conştient de prevalența 
personificărilor feminine ale zeitatii — să ne gândim la cultul timpuriu al unor zeițe ca 
Demeter la greci, Isis la egipteni, Iştar la mesopotamieni, Anat la canaaniti — ci, de asemenea, 
era vigilent fata de acele voci nonconformite din interiorul mişcării psihanalitice, ceea ce 
demonstra o înclinaţie masculină implicită, în interiorul ortodoxiei freudiene. O astfel de voce 
a fost Otto Rank, a cărui carte Traumatismul naşterii (1924) înălța rolul matern, în dauna celui 
patern, arătând că traumatismul naşterii şi nu complexul Oedip este evenimentul psihologic 
decisiv, o concluzie care i-a diviziat pe primii psihanalişti şi a dus la o violentă ruptură cu 
Freud. Cu doi ani mai înainte, la o întrunire de la Berlin, prezidată de Freud, tânăra psihanalistă 
germană Karen Horney a descris psihanaliza ca pe un exemplu de "narcisism masculin" şi a 
căutat să redreseze balanţa prin revizuirea concepției privind pizmuirea penisului, o poziţie 
apărată apoi, în 1935, de o personalitate nu mai puţin importantă, Ernest Jones, biograful im- 
partial al lui Freud**. 

Cum să ne explicăm, aşadar, aproape exclusiva utilizare de către Freud a imagisticii 
masculine in conceptul său de Dumnezeu? Cred că in această privinţă trebuie să ţinem seama 
de trei factori. Primul este acela că, spre a recurge la cuvintele lui Peter Gay, Freud a fost "un 
necizelat gentleman din secolul al nouăsprezecelea "%5. Aceasta înseamnă că foarte frecvent el 
urma stereotipul victorian de femeie ca fiinţă domestică, dependentă şi pasivă pe plan sexual, 
în timp ce bărbatul este îndărătnic, independent şi agresiv în plan sexual. De aceea nu prea este 
surprinzător faptul că originea religiei — localizată în relaţiile sângeroase din hoarda primitivă 
şi în complexul Oedip — trebuia caracterizată în termeni masculini. Desigur, a fost mai mult 
decât aceasta. Freud a reflectat şi asupra originii deosebirilor şi, în mod surprinzător, a tras 
concluzia că acestea constau în diferenţele anatomice dintre sexe. Băiatul având penis şi 
văzând că fetele nu-l au, manifestă un complex al castrării. În situaţia oedipală lucrul acesta îi 
dă tatălui posibilitatea de a-şi ameninţa fiul cu îndepărtarea a ceva ce el deja are. Fata, însă, 
neavând penis — sau mai degrabă având în clitoris un biet substitut al acestuia — simte o acută 
lipsă de stimă de sine (Şi, incidental, manifestă o incomparabilă capacitate de invidie), 
acceptându-şi identitatea de persoană deja castrată. Ei nu-i poate fi teamă că va pierde ceea ce 
nu are, dar caută să-l dobândească de la altcineva. În felul acesta intră şi ea în relaţie oedipală 
cu tatăl, orientându-se spre el în mod pasiv şi receptiv, ca spre un individ care îi poate 
compensa pierderea, inlocuindu-si dorinţa de penis cu aceea de a avea un copil. Într-un caz, 
aşadar, tatăl este înţeles ca acela care zădărniceşte dorinţele libidinale ale fiului, iar în celălalt 
caz ca acela care îi oferă fucei singurele mijloace de a şi le realiza. Logica dictează, prin 
urmare, ca primii criminali să fie masculini. Căci dacă asasinatul originar a fost acela al tatălui, 
atunci fiii sunt cei care au mai mult de câştigat de pe urma succesului lor şi mai mult de pierdut 
în caz de eşec. Aceasta explică de ce teoria hoardei primitive nu admite uşor vreo schimbare în 
terminologia sexuală (gender-terms), aşa încât zeitățile feminine să poată fi acomodate cu 
reprezentanţi ai autorităţii şi puterii. De fapt, Freud refuză în mod inflexibil să efectueze 
asemenea ajustări, deşi ar fi putut să o facă lesne. Teoria hoardei primitive este o reconstituire 
istorică — la început a fost fapta —, iar "actul criminal memorabil" păstrat cu sfinţenie este o 
crimă comisă de fii împotriva tatălui. Nu este deci accidental faptul că toate imaginile 
ulterioare ale lui Dumnezeu sunt masculine: de fapt, dacă se poate vorbi de aşa ceva, ele îi 
furnizează lui Freud mereu alte justificări pentru teoria sa. Aceste imagini "falocentrice" aduc 
mărturie despre faptul că religia apare din neputinta unui grup de masculi în fata unui mascul 
dominator; iar persistenta lor in cultură este mărturia tăriei vinovatiei generate de asasinarea 
tatălui de către fiii sai. Scriitoarea feministă Mary Daly a exprimat cazul ei într-o formula 
succintă: "Dacă Dumnezeu este masculin, atunci bărbatul este Dumnezeu." Pentru Freud 
adevărul în chestiune este uşor diferit şi mai puţin ipotetic: "Dumnezeu este masculin pentru că 


bărbatul e Dumnezeu." *° 


Iluzie şi teoria relaţiilor cu obiectul 


Doresc acum să iau în considerare o altă caracteristică importantă a argumentării lui 
Freud: rolul iluziei. Explicarea funcţiei acesteia de către Freud este deosebit de importantă, 
deoarece constituie miezul unei recente dezvoltări în psihanaliză, cunoscută drept teoria 
"relaţiilor cu obiectul”. Să ni se permită însă mai întâi să reamintim faptul că atacul lui Freud la 
adresa religiei nu este decât un aspect al atacului său implacabil asupra rolului iluziilor de tot 
felul în treburile omeneşti. El considera drept parte a operei vieţii sale distrugerea iluziilor, nu 
numai pentru că argumentatia bazată pe ele insultă în permanenţă inteligenţa, ci mai degrabă 
pentru că iluziile contrazic realitatea, permițându-le bărbaţilor şi femeilor să-şi deprecieze viata 
şi făcându-i astfel aproape incapabili să schimbe în bine societatea. Freud, de fapt, oscilează 
între a numi religia o "iluzie" sau o "inducere în eroare". Prima, după cum ne amintim, nu este 
în mod necesar falsă: ea derivă din dorinţe care s-ar putea împlini. Trebuie însă să admitem, 
socot, că pentru Freud şansa de a se petrece astfel lucrurile este atât de îndepărtată încât, pentru 
toate scopurile practice, religia tine de "inducerea în eroare de masa" a omenirii, ceea ce 
trebuie eliminat, dacă este să ne maturizăm, să depăşim starea de infantilism psihic”. 

Tocmai aprecierii negative de către Freud a iluziei i se opune cu vehementa teoria 
relațiilor cu obiectul. Personalitatea proeminentă a acestei noi dezvoltări în cadrul psihanalizei 
este Donald Winnicott, cu a sa analiză a ceea ce el numeşte "obiecte de tranziţie” ("transitional 
objects") °°. Ca pediatru, Winnicott a observat că copiii mici se ataşează rapid sau chiar se 
consacră unui anumit obiect, de exemplu, un ursulet din plus sau o pătură din lână. Acest 
ataşament este urmarea separării treptate a copilului de mamă, aceea care mai înainte îi asigu- 
rase nu pur şi simplu hrănirea, ci îi dădea un sentiment de unitate şi securitate: de aceea 
obiectul ales devine substitutul ei şi continuă să evoce experienţa maternă de alinare şi 
îngrijire. Treptat, însă, după o perioadă de timp, obiectul venerat, până atunci purtat şi 
zdrentuit, este folosit din ce în ce mai putin. Aspectul semnificativ, însă demn de notat este că 
asemenea "fenomene de tranziție" transcend sau ocupă o zonă intermediară între experienţele 
obiective şi subiective: ele nu se raportează nici exclusiv la lumea obiectelor şi nici exclusiv la 
viaţa interioară a individului. Căci obiectul selectat de către copil, în timp ce este în mod clar 
separat de el, este de asemenea înzestrat cu o vitalitate şi realitate ce-i sunt proprii: ursuletul 
din plus, prin urmare, nu este nici pur şi simplu un obiect exterior, dar nici halucinație, ci mai 
degrabă şi una şi alta. De aceea Winnicott susţine că "a treia parte din viata unei fiinţe umane, 
parte pe care n-o putem ignora, este o zonă intermediară a experienţei, la care contribuie atât 
realitatea interioară căt şi viaţa exterioară. Este o zonă care nu este contestată, pentru că nici 
o revendicare nu este făcută pe seama ei, atât doar că va exista un fel de refugiu pentru 
individul angajat în perpetua sarcină umană de a menţine separate, deşi interdependente, 
realitatea interioară şi cea exterioară "°°. 

Winnicott redefineşte aici conceptul de iluzie. Pentru Freud o iluzie este ceva de respins, 
întrucât contrazice principiul realităţii; pentru Winnicott, însă, o iluzie operează în interiorul 
spaţiului psihologic intermediar ocupat de obiectele de tranziţie. Am şi văzut-o la lucru în 
capacitatea copiilor mici de a se juca, caz în care ei învestesc în obiecte exterioare semnificaţii 
şi sentimente derivate din propria lor viaţă subiectivă, privată“. Iluzia, în acest sens, este 
vehiculul prin care copilul mic creează un tărâm al semnificației pentru el însuşi, prin care 
acesta începe a se transmite în lumea exterioară şi a stabili relaţii cu obiectele din afara sa. 
Pentru Freud iluzia este ceva de nesuferit; pentru Winnicott iluziile copilăriei, ca prime 
impulsuri creatoare ale noastre, se îndreaptă în direcţia tuturor experienţelor noastre culturale 
ulterioare. Ceea ce mai înainte era privit ca arie infantilă a jocului, acum se extinde în 
fenomenul de cultură însuşi. Fiinţele umane ocupă şi ele spaţiul de tranziţie şi se joacă cu 
realitatea, transfigurându-şi mediul şi obiectele acestuia, prin înzestrarea cu semnificaţii 
subiective. Astfel arta este creatoare de iluzie poetică, făcându-l pe artist capabil să modeleze şi 


să comunice o lume interioară inventată de el. Ceea ce Freud înţelege ca o contrazicere a 
realității devine astfel pentru Winnicott vehiculul creativității umane. Această deosebire 
crucială este admirabil rezumata de psihanalistul iezuit William Meissner: "Iluzia, aşadar, 
devine în concepția lui Winnicott o formă developmentală de tranziţie la realitate, în sensul că 
fără capacitatea de a utiliza obiecte de tranziţie ale experienţei încercările copilului de a 
dobândi un punct de sprijin în realitate ar fi în mod inevitabil zădărnicite. Iluzia în această 
viziune nu este o abstracţie de experimentat retilitutea, ci un vehicul de dobândire a accesului 
la aceasta. Dacă Freud doreşte să excludă iluzia şi să o distrugă, Winnicott doreşte să o 
stimuleze şi să augmenteze capacitatea omului de a trăi în mod creator. Winnicott înțelege că 
iluzia este o parte importantă a experienţei umane tocmai pentru că nu numai cu pâine trăieşte 
omul. Omul are trebuinta de a crea, de a-şi modela şi transforma mediul, de a găsi vehicule 
care să-i exprime viata interioară sau mai degrabă lumile relationale ale experienţei sale 
exterioare şi ale realității sale psihice interioare. Standardul de sănătate psihică este, potrivit 
lui Winnicott, nu separarea dintre real şi dorinţă, ca la Freud, ci mai degrabă permanenta lor 
amestecare şi schimbul dintre ele. Spiritul uman, aşadar, se nutreşte cu iluzie. Freud ar fi vrut 
ca omul să trăiască în lumea aspră a faptelor si realitatilor reci, guvernată de rațiune. 
Desigur, rațiunea are locul ei pentru Winnicott, iar acest loc nu este unul mic. Viaţa 
imaginaţiei, viata expresiei creatoare, încărcată sau nu de dorinţă, este o parte importantă, ba 
chiar vitală a experienţei umane. Omul lipsit de imaginaţie, lipsit de capacitatea ludică si de 
iluzie creatoare este condamnat la o lume sterilă de fapte dure, fără culoare şi varietate, fără 
îmbogățirea continuă a capacităţilor creatoare ale omului.” *! 

Ce este de spus, aşadar, despre aşa-zisa iluzie a existenţei lui Dumnezeu? Este Freud 
îndreptăţit să-i admonesteze pe credincioşi că preferă să rămână pentru totdeauna copii? 
Winnicott nu se ocupă de religie decât tangential; dar o importantă extensie a operei sale în 
această zonă a fost întreprinsă de Ana-Maria Rizzuto, în studiul ei de pionierat intitulat The 
Birth of the Living God (1979). Pentru Rizzuto Dumnezeu este un obiect-reprezentare care 
ocupă acelaşi fel de spaţiu intermediar deja creat de copil atunci când învesteşte celelalte 
obiecte de tranziție — jucării, pături de lână etc. — cu o viata iluzoriu de reală (real illusory). 
Ca şi ele, aşadar. Dumnezeu nu este nici halucinație, nici chiar imagine total subiectivă, ci stă, 
ca să folosim cuvintele lui Winnicott, "in afară, înăuntru, la limita" ("outside, inside, at the 
border") ”. Dar Dumnezeu este, în afară de aceasta, un obiect-reprezentare unic (a unique 
abject representation). Mai întâi, ca şi ursuletul din plus, Dumnezeu nu este în mod nemijlocit 
evident pentru simţuri şi, în consecinţă, este creat din experienţa individului privind alte 
obiecte: nu pur şi simplu tatăl (cum presupune Freud), ci şi mama, bunicii, fraţii şi surorile, 
unitatea familială mai largă, clasa socială căreia îi aparține individul, religia şi anumite 
subculturi: “Toate aceste experienţe — afirmă Rizzuto — constituie o bază de modelare, de uz 
potenţial şi semnificaţie pe care copilul sau adultul o poate conferi reprezentărilor lor despre 
Dumnezeu." % În al doilea rand, iar spre deosebire de ursuletul din plus şi de alte obiecte de 
tranziție, Dumnezeu nu este în cele din urmă ignorat şi pus deoparte. Cu totul dimpotrivă, de 
fapt. Dumnezeu nu este uitat sau exilat pe un limbus“ psihic, ci rămâne mereu disponibil 
pentru o adaptare ulterioară, mereu acceptat sau respins, potrivit cu trebuintele persoanei. 
"Dumnezeu, ca un ursulet din plus părăsit, este lăsat într-un cotlon de mansardă, după toate 
aparențele uitat. Un deces, o mare suferinţă sau o mare bucurie îl pot aduce înapoi pentru o 
îmbrățişare ocazională sau pentru maltratare si respingere, după care este din nou dat uitării. 
"45 Acest proces continuă toată viata. Pe măsură ce individul se dezvoltă, el/ea adaugă noi 
experienţe la lumea lor de reprezentări, interioară; iar dacă cineva devine ateu sau credincios, 
faptul va depinde de măsura în care imaginea lui Dumnezeu satisface cerinţele sale la un stadiu 
dat de dezvoltare. Aşa cum explică Rizzuto, "credinţa în Dumnezeu sau absența acesteia 
depinde de faptul dacă s-u stabilit sau nu o «identitate de experienţă» conştientă între 
reprezentarea de Dumnezeu la un moment dat al dezvoltării şi obiectul şi autoreprezentările 
necesare spre a menţine un sentiment al Eului care să ofere cel puţin un minimum de asociere 
şi speranţă." Religia este astfel localizată, la un loc cu arta şi cultura, în spaţiul de tranziţie al 
lui Winnicott, aşa-numita iluzie de Dumnezeu fiind acum redefinită ca reprezentare în mod 


unic conectată cu lumea şi care reflectă conflictul nostru cu aceasta şi cu fiinţele din cuprinsul 
ei. În acest sens, religia nu este o iluzie în sens freudian — ea nu este contrară realităţii şi nici 
infantilă —, ci este parte integrantă a modului de a fi uman, nu cea mai neînsemnată în 
capacitatea noastră de a crea, ca şi copilul la joc, "realităţi fictive" care sunt în mod unic 
conectate atât la sentimentul nostru de noi înşine, cât şi la relaţiile noastre cu semenii. Rizzuto 
conchide: "Am ajuns la punctul in care despărțirea mea de Freud este inevitabilă. Freud 
consideră religia o iluzie infantilă încărcată de dorinţă... Nu pot fi de acord. Realitate şi iluzie 
nu Sunt termeni contradictorii. Realitatea psihică — a cărei profunzime Freud a dezvăluit-o 
atât de strălucit — nu poate exista fără un spațiu de tranziţie specific uman pentru joc şi iluzie. 
A-i cere unui om sa renunţe la Dumnezeul în care crede poate fi la fel de crud si de lipsit de 
sens ca a-i smulge unui copil ursuletul din plus aşa încât să se facă băiat mare. Cunoaştem în 
prezent că ursuleţii din plus nu sunt jucării pentru copiii rasfatati, ci parte a substanţei iluzorii 
de creştere (part of the illusory substance of growing up). Fiecare stadiu de dezvoltare are 
obiecte de tranziţie adecvate vârstei şi nivelului de maturitate ale individului. După rezolvarea 
complexului Oedip, Dumnezeu este un obiect potenţial corespunzător şi, dacă este adus la zi 
(updated) pe parcursul fiecărei crize de dezvoltare, poate rămâne astfel de-a lungul maturității 
pe tot restul vieţii. A-i cere unui individ matur normal să renunţe la Dumnezeul său ar fi ca şi 
cum i-ai cere lui Freud să renunţe la propria-i creaţie, psihanaliza, şi la «iluzoria» promisiune 
pe care o poate face cunoaşterea ştiinţifică. Oamenii nu pot fi oameni fără iluzii. Tipul de 
iluzie pe care noi îl alegem — ştiinţă, religie sau orice altceva — dezvăluie istoria noastră 
personală şi spaţiul de tranziţie creat de fiecare dintre noi între obiectele sale şi sine însuşi, 
spre a găsi un «loc de odihnă» în care să trăiască." 


Freud despre ştiinţă şi religie 


În aceste ultime remarci, Rizzuto se referă la o critică filosofică mai generală care poate 
fi îndreptată împotriva explicatiei date de Freud religiei. Argumentarea lui Freud are la bază 
opoziţia radicală care există între ştiinţele naturii şi religie, cauza de căpetenie pentru declinul 
religiei fiind incapacitatea acesteia de a se supune mitologiei ştiinţifice. La întrebarea "de ce a 
scăzut influenţa religiei?", Freud răspunde referindu-se la "regretabilul efect al progresului 
științei", un efect care, pe măsură ce argumentarea sa se dezvoltă, el îl asociază tot mai mult 
cu metodele de verificare deosebite ale ştiinţei. Cel mai expresiv exemplu despre lucrul acesta 
găsim în Viitorul unei iluzii, în al său faimos "test Constanta". Afirmația că "Oraşul Constanta 
este situat pe malul lacului Bodensee" are sens, este convingătoare tocmai pentru că îi putem 
verifica adevărul prin experienţă; dar dacă avem in vedere asertiunile religiei, nu avem o 
asemenea posibilitate; de fapt ceea ce găsim în religie este ceva cu totul deplorabil, un efort 
concertat de a preveni efectuarea unor astfel de verificări. Socot ca neîndoielnic faptul că Freud 
ar fi subscris la concepţia unor filosofi lingvisti din secolul al XX-lea care susţin că afirmaţiile 
religiei sunt "pseudopropozitii" — asertiuni care pur şi simplu sunt o mascarada de semnificam 
real — şi că, în ultimă analiză, sunt doar informative în privinţa dispozitiei subiective 
particulare a celor care le emit. Merită să amintim aici că A J. Ayer, care a dat o expresie 
clasică acestei poziţii în cartea sa Language, Truth and Logic (1936), îi consemnează pe cei 
care continuă să încurajeze pretenţiile religioase faţă de divanul psihanalistului“” şi este 
ispititor să credem că el se gândea la Freud. Căci tocmai pentru că Freud crede că limbajul 
ştiinţific este limbajul paradigmatic el crede, de asemenea, că limbajul religios este interesant 
din punct de vedere psihanalitic. Cum altfel să ne explicăm durabila credinţă a atâtor oameni 
educați fata de dogmele Evangheliei şi să pretindem că nu au nici o valoare demonstrativă? 
Remediul, cum am văzut, este înlocuirea religiei de către ştiinţă, un proces dureros, desigur, 
pentru cei încă supuşi modului religios de viata, dar necesar totuşi pentru maturizarea şi 
perfecţionarea individului şi societăţii. În acest sens, "educaţia întru realitate” prescrisă de 
Freud este un postulat al raţiunii umane, al capacităţii oamenilor de a gândi pentru ei înşişi, 
eliberaţi de povara învăţăturii religioase. Este credinţa noastră în ştiinţă — în "zeul nostru 


Logosul"*’, cum o numeşte el — o iluzie? Freud admite că ar putea fi, dar neagă că este. Testul 
este din nou unul empiric. Religia s-a dovedit ea însăşi a fi nedemnă de încredere şi opresivă, 
pe când ştiinţa, prin descoperirile sale şi deschiderea spre corectare, s-a dovedit a fi 
dintotdeauna un vehicul autentic al cunoaşterii. "Nu, ştiinţa noastră nu este o iluzie. Ar fi însă o 
iluzie să credem câ am putea găsi aiurea ceea ce nu ne poate da ea." 

Criticarea lui Freud în această privinţă ridică întreaga problemă contrariantă a relaţiei 
dintre ştiinţă şi religie; nu doresc să intru aici în detalii“?. Dar nu putem ocoli unele remarci. 
Primul lucru de spus este că până şi primul critic al lui Freud, Oskar Pfister, a sesizat 
afirmaţiile dogmatice din spatele acestor concluzii. Nu este vorba pur şi simplu de faptul că 
ceea ce Freud expune este o caricatură de religie — putem noi realmente presupune că teologii, 
apologetii şi criticii Bibliei nu sunt conştienţi de trebuinta verificării concluziilor lor? —, dar 
acea expunere a lui Freud referitoare la inevitabilitatea progresului ştiinţific este iluzorie. Ce 
"vor deveni mărețele realizări ale tehnologiei, dacă ele sunt puse la dispoziţia cupiditatii, a 
cruzimii umane şi a poftei subumane de plăcere? "5 întreabă profetic Pfister. De asemenea, 
ştiinţa naturii pare incapabilă să formeze concepte etice. Dacă ştiinţa este o întreprindere pur 
factuală, atunci este greu de înţeles cum, din simpla descriere a ceea ce este să putem deriva 
vreo concluzie asupra a ceea ce trebuie să fie. În această privință — spune Pfister — religia 
"este un educator pe care ştiinţa, cu teoriile sale, in mod cert nu-l poate înlocui"*?. 

Dacă credinţa lui Freud în progresul ştiinţific este iluzorie, ea este de asemenea eronată 
— spune Pfister — în privinţa naturii însăşi a ştiinţei. Într-o scrisoare către Freud, datată 24 
decembrie 1927, el scrie: "Experienţa «pură» este, după părerea mea, în orice caz, o ficţiune, 
iar dacă avem în vedere istoria ştiinţelor vedem cât de îndoielnică este realitatea ascunsă în 
spatele așa-numitei experienţe ... Concepte ca acelea de cauzalitate, eter, atom etc. sunt în mod 
cert saturate de contradicții mult mai mari decât acelea ale teologilor, iar dumneavoastră ştiţi 
mai bine decât mine cum legi naturale au fost dezrădăcinate de fizica din zilele noastre. După 
părerea mea nu există empirism pur, iar omul care se fixează în mod rigid de fapte este ca un 
specialist cardiolog care ignoră organismul ca întreg, cu legile lui invizibile, diviziunea 
funcțiilor etc." 

Punctul de vedere al lui Pfister este important. Contrastul descris de Freud între religie şi 
ştiinţă — între două Weltanschauung-uri străine una de alta — este destinat să arate deosebirea 
dintre pretenţiile subiective şi nedemne de încredere ale uneia, în care decisive sunt 
componentele iluzionale, şi afirmaţiile obiective şi verificabile ale celeilalte, în care 
posibilitatea oricărei gândiri marcate de dorinţă este restrânsă de conexiunea strânsă dintre 
formulările ştiinţei şi datele de care dispune. Dar a vorbi în aceşti termeni despre 
"obiectivitatea ştiinţei” înseamnă a avea o reprezentare falsă despre destinaţia reală a unei teorii 
ştiinţifice. O teorie ştiinţifică nu este pur şi simplu o colecţie de date sau un raport de rezultate 
experimentale, ci este, mai exact, o încercare de a găsi sensul unei informaţii cu ajutorul unui 
proces de reordonare, reclasificare şi redescriere. În acest sens, aşadar, o teorie ştiinţifică este o 
reprezentare şi nu o descriere literală de fenomene a cărei valoare stă nu în presupusa ei 
veridicitate, ci în măsura în care ne este de ajutor să facem lumea mai inteligibilă. De aceea 
fiecărei teorii ştiinţifice îi corespunde un proces de selecţie bazat pe propriile noastre îndatoriri 
prioritare şi pe credinţe tacite cu privire la utilitatea acestei teorii. 

La acestea, desigur, Freud ar putea răspunde: în timp ce eu accept că rezultatele ştiinţifice 
nu sunt întotdeauna exacte — sau, cum ar fi spus Hume, că nu există nici un pas deductiv între 
observaţie şi teorie —, pot cel puţin să verific aceste rezultate într-un mod în care nu pot 
verifica concluziile teologice. Cu atât mai mult este evident din fapte că o trăsătură a gândirii 
religioase şi, la drept vorbind, a metafizicii în general este introducerea de entități nonempirice 
spre a se explica ceea ce este realmente experimentat, entităţi cum sunt, de exemplu, Formele 
platonice, Monadele leibniziene sau aristotelicul Mişcător Nemişcat. Dar dacă această 
deosebire este substanţa obiectiei formulate de Freud, atunci Pfister are din nou dreptate să 
sublinieze că ea nu este atât de considerabilă pe cât presupune Freud şi că până şi în explicaţiile 
ştiinţifice găsim nu de puţine ori introduse obiecte inverificabile — sau cel putin obiecte pe 
care nimeni nu le-ar putea considera în acel moment verificabile în practică —, ca parte a unei 


ipoteze ştiinţifice, cum este cazul genelor, cromozomilor, moleculelor, atomilor şi particulelor 
numite neutrino, ca să dăm doar câteva exemple. Am putea adăuga la această listă multe dintre 
construcțiile lui Freud însuşi — Sine, Eu, Supraeu —, dar probabil nici Freud nu le-ar fi 
exclus, dată fiind nonobservabilitatea lor. Desigur, replica sa ar fi fost că, deşi nu sunt 
nemijlocit verificabile, acestea pot fi admise de ştiinţă dată fiind capacitatea lor de a explica 
ceea ce în fapt este posibil de experimentat; motivul pentru care, de exemplu, noi nu mai 
credem în "flogistic", "fluid caloric" şi "eter" este că ele şi-au pierdut puterea de a explica ceea 
ce există. Dar o dată ce lucrul acesta este acceptat, mare parte din obiectia iniţială a lui Freud 
îşi pierde tăria, întrucât cei mai multi metafizicieni ar accepta, ba chiar ar sublinia natura 
nonverificabilă a anumitor entităţi şi ar insista asupra faptului că, deşi neexperimentate, 
asemenea entități sunt esenţiale în orice explicare a ceea ce este trăit. Astfel, ca să dăm 
exemplul cel mai faimos, cu toate că existenţa unei Forme de Justiţie poate explica existenţa 
unor fapte juste, aceasta nu este o existenţă perceptibilă prin vreunul dintre simţuri; şi tocmai 
această concluzie l-a condus pe Platon la credinţa într-o lume suprasensibilă. 

Întrebarea care se pune, deci, este următoarea: dacă adevărul explicatiei religioase nu este 
destinat a fi stabilit empiric, este corectă obiectia, făcută de Freud, că o asemenea explicaţie nu 
se justifică pentru că nu satisface criteriul verificabilitatii? Sau: dacă explicaţia ştiinţifică este 
una de un tip special, deosebită, cum pe drept am văzut, de explicaţia metafizică, de ce ar 
trebui să tragem concluzia că numai explicaţiile ştiinţifice pot explica un anumit lucru şi că 
acceptarea acestor explicaţii va fi echivalentă cu eliminarea lui Dumnezeu ca explicație? Cu 
totul aparte de faptul că este îndoielnic că ştiinţa poate întotdeauna justifica în mod plauzibil un 
astfel de monopol — de aici, de exemplu, problemele ridicate de Ayer cu privire la verificarea 
principiului verificării — , avem aici la lucru, în plus, o importantă ambiguitate, pe care Freud 
nu a observat-o. O explicaţie poate fi nestiintifica întrucât contrazice sau intra în conflict cu 
descoperirile ştiinţei; dar ea poate fi nestiintifica, de asemenea, prin faptul că nu este o 
explicaţie ştiinţifică, ci o explicaţie de un tip diferit, de felul explicatiei religioase. În această 
interpretare, a susţine că orice explicaţie care introduce entitatea neobservată numită 
"Dumnezeu" este nestiintifica înseamnă, de fapt, a spune că această explicaţie nu este 
ştiinţifică, ci altceva. Această ambiguitate poate fi mai bine explicată printr-un exemplu sugerat 
de Richard Purtill°®. Un proces la tribunal poate fi oprit nu din motive juridice, ci medicale: 
judecătorul a avut un atac de cord. Dar faptul că a fost un motiv nonlegal nu înseamnă că a fost 
un motiv ilegal, adică împotriva legii. În mare parte în acelaşi mod o explicaţie nonştiinţifică 
nu este in mod necesar antistiintifica: această confuzie apare din cauza nefericitei noastre 
asocieri a "nestiintificului" cu "antistiintificul" mai degrabă decât cu "nestiintific, dar altceva”. 
Cred că Freud este vinovat de a nu fi perceput această ambiguitate. Pentru el explicaţia 
religioasă nu este atât nestiintifica pe cât este de antistiintifica, ceva ce trebuie ocolit dacă este 
s-o scoatem la capăt cu realitatea. Aceasta, însă, merge suspect de mână în mână cu concepția, 
pentru care nu există nici o justificare evidentă, că realitatea este ceva ce poate fi sesizat doar 
prin aplicarea metodei ştiinţifice experimentale; şi că ori de câte ori două teorii intră în 
competiţie explicaţia nonstiintifica trebuie să facă loc celei ştiinţifice. Desigur, poate fi cazul ca 
explicaţia ştiinţifică să fie preferată; pentru Freud, însă, a afirma că singurul motiv de a o 
respinge ar fi incapacitatea psihologică de a se confrunta cu realitatea înseamnă a nu da 
răspunsul cerut. A respinge ceea ce ştiinţa consideră indispensabil pentru ca o explicaţie să fie 
validă nu este în mod necesar o fugă de realitate, de vreme ce lucrul acesta poate rezulta dintr-o 
concepţie diferită asupra a ceea ce este necesar ca realitatea să fie explicată. 

Desigur, nu vom repeta aici în detaliu lecţia învățată de la Wittgenstein, când el vorbeşte 
de funcţia limbajului nu în termeni de verificare a acesteia, ci în termenii utilității, ai "partidei" 
pe care o joacă într-o anumită "formă de viață". O formă de viata nu o poate judeca pe alta: în 
mod cert nu o poate judeca prin propriii săi termeni. Regulile unui joc nu se aplică la celălalt, 
dar a spune că regulile unui joc sunt lipsite de sens pentru celălalt este o formă de abuz. Astfel, 
empiriştii ar trebui să caute a înţelege limbajul credinţei, nu să-l condamne pentru că nu 
exprimă propria lor formă de viaţă. Prin urmare, atunci când Freud caracterizează religia drept 
iluzie, el poate fi acuzat, cum cu siguranţă că Winnicott ar fi făcut-o, de utilizarea unui singur 


înţeles al termenului iluzie; el îl foloseşte în contextul unei tradiţii care spune că iluzia este o 
fugă în fantezie. Dar aceasta nu poate fi singura semnificaţie a iluziei. Când copilul se joacă cu 
ursuletul său de plus — ca să luăm exemplul dat de Rizzuto —, el 5 construieşte o lume 
iluzională care este numai a lui, o lume care este reală şi crucială pentru propria-i maturizare. 
Acest lucru nu este ceva care să fie cu uşurinţă desconsiderat, ca fiind o regresiune în 
infantilism. Procedând totuşi în felul acesta, Freud dă în vileag propria-i gândire dominată de 
dorinţă, anume că există o singură formă de viata, cea materialista în cazul de fata. Ceea ce 
operează aici poate fi, de fapt, mai degrabă ceva diferit: un conflict între două sisteme de joc, 
între două mituri funcționale, dacă vreţi: povestea lui Oedip, pe de o parte, şi povestea lui 
Adam, pe de altă parte. Pentru Freud, mitul lui Oedip este demitologizarea Căderii omului în 
păcatul originar; dar a spune că acest mit este mai adevărat decât contrapartea sa biblică pentru 
că este verificabil din punct de vedere psihanalitic este a face o falsă comparaţie. Povestea lui 
Adam, la urma urmei, nu există ca să fie testată, ci îşi derivă validitatea dinăuntrul comunităţii 
de credinţe şi practici asociate cu forma de viaţă religioasă. 


Freud şi sofismul genetic 


Rămâne o problemă finală. Critica adusă de Freud religiei este în esenţa sa un expozeu al 
originilor ei oedipale, care explică atât apariția sa inițială, cât şi continua sa atracţie. Problema 
este dacă, atrăgându-i atenţia credinciosului asupra erorii gândirii fecundate de dorinţă, nu a 
căzut el însuşi in mod inadvertent într-o eroare proprie, în ceea ce logicienii numesc "sofismul 
genetic". Acest sofism este comis atunci când cineva inferă adevărul sau falsitatea unei 
credinţe pe baza originii cauzale a acesteia. Adesea, desigur, cauza unei credinţe priveşte 
acceptarea sau respingerea acesteia. Exemplu: "Ceea ce m-a determinat să cred că Roger este 
hot este că l-am văzut furând cărțile". Această credinţă nu ar fi însă justificată dacă ar avea 
drept cauză faptul că "aşa mi-a spus doamna Gossip”. A specifica originea credinţei nu este, 
prin urmare, a determina dacă o credinţă este adevărată sau falsă, iar a presupune altceva este a 
comite sofismul genetic. L-a comis Freud? Cred că nu. Să ne amintim. În primul rând, că o 
iluzie nu este în mod necesar falsă şi că, prin urmare, a categorisi religia drept iluzie nu 
înseamnă a-i stabili neadevărul. În al doilea rând, este de notat cât de prompt este Freud în a 
repudia orice aluzie că psihanaliza poate legifera într-un asemenea domeniu. "Nu stă în intenţia 
acestei cercetări să determine valoarea de adevăr a învățăturilor religioase. Ne este de ajuns 
că, din punct de vedere psihologic, le-am recunoscut drept iluzii. " Astfel, chiar dacă 
acceptăm teoriile lui Freud ca fiind adevărate, lucrul acesta nu implică falsitatea credinţei 
religioase. 

Dar Freud continua în felul următor: "...este necesar să nu ascundem faptul că 
descoperirea aceasta influenţează puternic atitudinea noastră faţă de o problemă care multora 
trebuie să le apară ca fiind foarte importantă. Noi ştim aproximativ în ce perioadă şi în ce 
mediu uman au luat naştere învăţăturile religioase. Dacă vom afla acum şi din ce motive s-a 
petrecut lucrul acesta, atunci atitudinea noastră fata de problema religioasă va suferi o 
modificare vizibilă. Recunoaştem că ar fi într-adevăr foarte frumos dacă ar exista un 
Dumnezeu care să fi creat lumea şi sa fie providenta benefică, dacă ar exista o ordine morală 
în lume şi o viaţă de apoi, dar ar fi foarte straniu ca toate acestea să fie întocmai cum le dorim 
noi înşine pentru noi. Si ar fi încă şi mai straniu ca sărmanii noştri strabuni, ignoranti şi ne 
liberi, să fi reuşit să rezolve toate aceste dificile enigme ale universului "90. 

Este un gen diferit de argumentare, dar care încă face casă bună cu sofismul genetic. 
"Problema foarte importantă" este, desigur, dacă religia este adevărată sau falsă, dacă 
Dumnezeu există realmente sau dacă există numai ca proiecţie a dorințelor oedipale. Într-un 
sens, Freud admite posibilitatea logică a existenţei lui Dumnezeu, dar argumentând, pe 
temeiuri de evidenţă a probelor, că aceasta este extrem de improbabilă. De fapt, raţionamentul 
său are o forma inductiva: 

1. Credintele care sunt considerate adevărate pentru că satisfac unele trebuinte 


psihologice profunde sunt in mod invariabil gasite a fi false. 

2. Credintele religioase sunt considerate adevarate pentru ca satisfac unele trebuinte 
psihologice profunde. 

3. Deci credinţele religioase sunt în mod invariabil găsite a fi false. Pe aceste temeiuri, 
deşi admite că, în sens strict logic, poziţia sa nu dovedeşte nimic, Freud îşi confirmă concluzia 
că credinciosul "apără o cauză pierduta"®'. Lucrul acesta explică, de asemenea, de ce Freud 
cade uneori în greşeala de a vorbi despre "inducere în eroare" în loc de "iluzie". Pretentiile 
religiei — că există un Creator binevoitor, că există o ordine morală în univers, că există o 
viaţă de apoi — sunt deja vădit de slabe în lumina probelor prezentate în favoarea lor; dar dacă 
luăm în considerare originea lor — dacă descoperim că aceste pretenţii nu sunt întemeiate 
rațional, ci numai motivate de voința de a crede — atunci posibilitatea ca ele să fie vreodată 
confirmate devine şi mai îndepărtată, aşa încât a le numi iluzorii nu este cu totul inexact. Căci 
tocmai această disperată trebuinta de a crede reliefează caracterul exceptional al credinţei şi 
extrema sărăcie a justificarii sale. 

Acest argument înseamnă prea puţin pentru confirmarea tezei lui Freud. Chiar dacă 
facem abstracție de faptul că el este îndreptățit să caracterizeze iluzia ca pe o fugă de realitate 
şi să definească religia în aceşti termeni, credincioşii ar fi cât se poate de surprinşi să afle că 
credinţele lor sunt considerate neobişnuite şi contrare la ceea ce s-ar putea aştepta din partea 
experienţei trecute. Faptul că Freud a definit religia ca gândire saturată de dorinţă nu înseamnă 
că Dumnezeu este doar o dorinţă şi nu realitate, întrucât, la urma urmei, ar putea exista un 
Dumnezeu real care corespunde acelei dorinţe. Tot aşa, a exclude motivele raționale ale 
credinţei în Dumnezeu şi a acuza astfel religia de rationalism înseamnă a face anevoie dreptate 
tradiției teologice, care include gânditori ca Anselm de Canterbury şi Toma d'Aquino, a căror 
principală preocupare a fost să asigure credinţei o bază raţională. Putem conchide spunând că 
Freud ne dă multe motive pentru care să nu credem în religie — între altele, caracterul ei 
compulsiv, de obicei asociat cu nevroticii —, dar nu ne-a dat motive pozitive care să ne arate 
de ce ar trebui să credem în religie şi niciodată nu a luat în considerare faptele favorabile ei. 
Chiar dacă admitem că religia este compulsivă, lucrul acesta nu reduce de la sine pretenţiile ei 
de adevăr, de vreme ce aceasta poate fi în egală măsură o particularitate a evidenţei, în cazul în 
care are acest efect. Cu alte cuvinte, dorinţa compulsivă de a crede poate caracteriza nu ceea ce 
credinciosul percepe, ci rezultatul percepţiei sale; iar în acest sens credinţa religioasă îşi poate 
trage forţa nu dintr-o serie de propoziţii verificabile, ci dintr-un fel de experienţă personală în 
care adevărul lor este revelat. 

Partea a Il-a 


CARL GUSTAV JUNG: 
PSIHOLOGIE ANALITICĂ ȘI RELIGIE 


1... perspectiva pentru mine este foarte sumbră, dacă şi dumneavoastră patrundeti în 
psihologia religiei. Sunteţi un rival periculos, dacă este să vorbim de rivalitate. Socot totuşi că 
vom evolua în această direcţie, căci dezvoltarea naturală nu poate fi oprită şi nici n-ar trebui să 
se încerce oprirea ei. Deosebirile noastre personale vor face ca opera noastră să fie diferită. 
Dumneavoastră dezgropati pietre preţioase, iar eu am «simţul extensiunii». După cum ştiţi, 
întotdeauna am purces din afară spre interior şi de la întreg la parte. Găsesc că este prea 
tulburător să lăsăm mari întinderi de cunoaştere umană să zacă părăsite." 

(Scrisoare a lui Jung către Freud, 

14 noiembrie 1911) 


6. INTRODUCERE 
Scurtă biografie 


Carl Gustav Jung s-a născut la 26 iulie 1875, în Kesswil, orăşel pe malul Lacului 
Constanţa din Elveţia. Şase luni mai târziu, familia s-a mutat la Laufen, în imediata apropiere a 
Cascadelor Rinului, unde tatăl său era vicar, iar în 1879 s-a mutat la Klein-Hiiningen, sătuc de 
lângă Basel. A frecventat gimnaziul din Basel, iar studiile de medicină le-a făcut la 
universitatea din acelaşi oraş (1895-1900). În 1900 a devenit asistentul lui Eugen Bleuler, la 
Spitalul de boli mintale Burghălzli din Zürich, cu un stagiu la Salpxtriure, Paris, unde a studiat 
psihopatologia cu Pierre Janet. On 1903, Jung s-a căsătorit cu Emma Rauschenbach, fiica unui 
bogat industriaş, de care se îndrăgostise în urmă cu şapte ani la prima vedere, ea având pe 
atunci paisprezece ani. Şi-au construit o casă la Kiisnacht, pe malul Lacului Ziirich — în 1923 
aveau să-şi construiască o casă la tara, Turnul de la Bollingen —, iar aici Jung şi-a extins atât 
de mult practica privată încât in 1909 el a părăsit Burghălzli. Intre timp, în 1906, Jung i-a 
trimis lui Freud lucrarea sa despre asociaţiile verbale, iar în 1907 importanta sa carte Uber die 
Psychologie der Dementia praecox. Aceasta s-a soldat cu o invitaţie din partea lui Freud de a-l 
vizita la Viena, în acelaşi an. Prima lor conversaţie a durat treisprezece ore, fără întrerupere. În 
1908, la îndemnul lui Freud, Jung a devenit redactor-şef la cel dintâi periodic psihanalitic, 
Jahrbuch fiir psychoanalytische und psychopathologische Forschungen (directori fiind Freud 
şi Bleuler); în 1909 au călătorit împreună în Statele Unite, unde amândoi au primit titluri 
onorifice la Clark University, Massachusetts, iar în 1910 Jung a devenit cel dintâi preşedinte al 
Asociaţiei psihanalitice internaţionale. Cu toate acestea, în 1911 Jung a publicat prima parte a 
cărții sale Psihologia inconştientului (tradusă mai târziu cu titlul Symbols of Transformation), 
în care spunea limpede că nu este de acord cu vederile lui Freud asupra sexualităţii şi cu 
complexul Oedip. În septembrie 1912, Jung a călătorit din nou în Statele Unite ale Americii, 
unde a criticat pe fata psihanaliza lui Freud. Asocierea lor a devenit tot mai dificilă, atât la 
nivelul relaţiilor personale, cât şi în plan academic, ajungând în 1913 la un sfârşit acrimonios. 
O dată cu izbucnirea războiului, în 1914, Jung a fost mobilizat pentru serviciul militar şi a 
activat în lagărele de prizonieri (ofiţeri şi alte grade) din armatele britanică şi indiană. 
Reputația internaţională a lui Jung depinde în mare măsură de opera sa de după aceasta 
perioadă, îndeosebi de Tipuri psihologice (1921), care este principala sa contribuţie la 


psihologia spiritului inconştient şi in care el face distincţie între cele două atitudini fata de 
viaţă, introvertită şi extravertită. Cercetarea structurii şi activităţii inconştientului l-au condus la 
o analiză amplă a altor activităţi ale inconştientului, îndeosebi a "inconştientului colectiv", 
"arhetipurilor" şi "procesului de individuatie", împreună cu fenomenele lor asociate: mitologie, 
gnoza, cabala şi alchimie. Pe Jung l-au fascinat, de asemenea, problemele teologice, cum este 
clar din ale sale conferinţe Terry din 1938, Psihologie si religie, şi din al său extrem de 
controversat Răspuns lui lov, din 1952. Investigația lui Jung a fost de asemenea considerabil 
îmbogăţită de interesul său pentru alte culturi, în specia] pentru cele din Orient, şi de mai multe 
călătorii peste hotare, în Kenya, India, la indienii Pueblo din Arizona şi New Mexico. A 
decedat la 6 iunie 1961. 

Aceasta este schiţa biografică a lui Jung. Fie-ne acum permis să ne întoarcem şi să dăm 
mai multe detalii asupra a două importante elemente: ambianța familiei sale şi disputa sa cu 
Freud. 


AMBIANȚA FAMILIEI. Atmosfera din familia lui Jung era predominant academică şi 
religioasă. Tatăl său, Paul Achilles Jung (1842-1896), era un mediocru şi nevoiaş slujitor al 
Bisericii reformate — doi dintre unchii săi erau, de asemenea, clerici —, dar bunicul dinspre 
tată, numit şi el Carl Gustav (1795-1864), fusese un foarte respectat profesor de medicină la 
Basel. Zvonindu-se că este fiu natural al lui Goethe, cu care avea o tulburătoare asemănare, el a 
devenit, de asemenea, rector al Universităţii şi Mare Maestru al francmasonilor din Elveţia, a 
scris mai multe piese de teatru şi a manifestat de timpuriu interes plin de compasiune fata de 
tratamentul bolii mintale, fondând Institutul Bunei Speranţe, un azil pentru copii arierati. 
Mama lui Jung, Emilia, a fost fiica cea mai mică a vicarului din Kesswil, Samuel Preiswerk 
(1799-1871), spiritualist entuziast, sionist şi lingvist distins, a cărui devoțiune pentru ebraică 
era inspirată de credinţa că aceasta era limba vorbită în paradis. Şase dintre fiii săi au devenit 
teologi. Nu este deci deloc de mirare că Jung, în copilărie, la şcoală şi în sat, era cunoscut drept 
"popa Carl", o poreclă care îi displăcea!. 

Această atmosferă religioasă deschisă ne explică trei importante experienţe avute de Jung 
între vârsta de patru şi doisprezece ani. Prima a fost un vis, cel mai vechi vis al său de care-şi 
putea aminti şi care l-a preocupat toată viata. În vis se făcea că Jung a descoperit în pământ o 
gaură pietruită, cu o scară care ducea în jos. Aceasta dădea într-o cameră spațioasă, în fundul 
căreia se afla un tron somptuos, cu o pernă roşie. Pe tron stătea ceva despre care Jung a crezut 
la început "că este un trunchi de copac de 4-5 metri înălțime şi cam de vreo jumătate de metru 
grosime. Era ceva uriaş, care aproape că atingea tavanul. Dar avea o compoziţie ciudată: era 
făcut din piele şi carne, fără veşminte, iar sus era ceva rotund cu un cap, fara faţă şi par. 
Chiar în vârful capului era un singur ochi care privea fix în sus"?. Jung era paralizat de groază; 
el s-a înfricoşat şi mai tare când a auzit vocea mamei sale strigând de afară "da, uită-te bine la 
el, e mâncătorul de oameni!" Jung n-a vorbit despre acest vis decât la vârsta de 65 de ani şi 
chiar şi atunci numai soţiei sale”. În autobiografia sa el spune franc că acesta l-a obsedat ani în 
şir şi că numai mult mai târziu a început să-i dezlege importanta semnificaţie. Aşteplându-se 
să-l vadă pe Dumnezeu sau pe Domnul Iisus întronat magnific, el a văzut în locul acestora un 
monstruos falus, un "Dumnezeu subteran", de nenumit, fascinant şi îngrozitor. După aceea — 
arată el — "Domnul lisus nu a devenit niciodată cu totul real pentru mine, niciodată cu totul 
acceptabil, niciodată cu totul atrăgător, pentru că mereu mă gândeam la perechea sa 
subterană, o revelaţie înspăimântătoare care îmi fusese dată fără ca eu s-o fi căutat." 

Jung a asociat acest vis cu un eveniment care s-a petrecut aproximativ în aceeaşi perioadă 
şi pe care el îl numeşte "prima mea traumă conştientă”. Într-o vară toridă a văzut un personaj 
straniu umblând pe drum: arăta a bărbat îmbrăcat femeieşte. Când acea arătare s-a apropiat, 
Jung a văzut că era un bărbat care purta o pălărie cu boruri mari şi un fel de anteriu negru cu 
poalele până-n pământ. Frica lui s-a transformat în groază cand a înţeles că era un iezuit! El il 
auzise nu de mult pe tatăl său vorbind despre sinistrele lor activităţi şi a crezut că acel om avea 
intenţii rele fata de dânsul. "Ingrozit, m-am năpustit in casă, am urcat găfâind scările şi m-am 
ascuns sub o grindă în cel mai întunecos cotlon al mansardei... Zile în şir după aceea am stat 


cu o spaimă infernală in oase şi nu m-am mişcat din casă. "© Această experienţă s-a contopit cu 
visul. În mintea sa iezuit a devenit Iisus”. Domnul cel întunecat, falusul subteran, mâncătorul 
de oameni, al cărui veşmânt negru fâlfâitor îşi arunca umbra asupra alinătorului creştinism 
întru care fusese crescut. 

Opt ani mai târziu, Jung a avut o altă viziune, poate cea mai importantă din întreaga-i 
viaţă. Stătea în curtea gimnaziului din Basel, într-o zi de vară strălucitoare. De acolo putea 
vedea catedrala, iar deasupra acesteia Dumnezeu sta pe un tron. Apoi s-a întâmplat ceva 
înspăimântător, un lucru atât de îngrozitor încât chiar şi numai gândindu-l l-ar fi putut osândi 
pe vecie. Timp de două zile Jung a rezistat gândului interzis, devenind însă atât de surescitat 
încât mama sa s-a alarmat. În cea de a treia noapte, chinul său devenind de nesuportat, el a 
început să creadă că poate Dumnezeu îl punea la încercare, că era o testare a curajului său şi că 
ar fi beneficiat de graţie şi de iluminare în urma "extraordinarei sarcini de a face ceva 
împotriva propriei mele judecăţi morale şi împotriva învățăturilor religiei mele... Mi-am 
adunat tot curajul, ca şi cum ar fi trebuit să sar direct în focul iadului, dând curs gândului. 
Vedeam înaintea mea catedrala, cerul albastru. Dumnezeu stă pe tronul lui de aur, sus 
deasupra lumii, iar de sub tron un enorm excrement cade pe acoperişul nou, scânteietor, 
făcându-l tandari şi năruind zidurile catedralei. După ce s-au întâmplat acestea, am simţit o 
imensă, o de nedescris alinare. În loc de condamnarea așteptată, asupra mea a coborât gratia 
şi o inefabilă fericire, aşa cum niciodată nu mai cunoscusem." 5 

Aceste prime experienţe sunt, desigur, susceptibile de o interpretare strict freudiană. Ceea 
ce avem aici sunt imagini expresive ale sexualităţii în plină inmugurire, dar refulată, a băiatului 
crescut într-o atmosferă de puritanism sexual, forțat astfel să se manifeste subteran, culminând 
în teama adolescentului de o posibilă capitulare în faţa a ceva obscen dar aducător de fericire, 
poate — aşa cum sugerează Anthony Stevens’, primul său orgasm neproductiv. Dar, aşa cum 
atât Stevens cât si Laurens von der Post ne amintesc!0, nu în felul acesta isi interpreta Jung 
viziunea considerată de el esenţială pentru opera sa de-o viaţă. Pentru Jung aceasta era directa 
trăire a lui Dumnezeu, prin care i s-au revelat două adevăruri: primul, că învăţăturile 
tradiționale ale religiei nu mai ofereau sprijin şi că însuşi Dumnezeu le privea ca niste 
deşeuri!!; al doilea, că iluminarea vine ca urmare a ascultării de voinţa lui Dumnezeu, 
indiferent cât de înfricoşătoare sau de incomprehensibilă este porunca dată. Nu este deci deloc 
de mirare că Jung s-a înstrăinat tot mai mult de convențiile religiei. Prima sa împărtăşanie s-a 
dovedit o experienţă găunoasă, iar el găsea că până şi intrarea într-o biserică îi devenea tot mai 
dificilă şi, lucrul cel mai dureros, era martor ocular la dezintegrarea credinţei tatălui său. Se 
simţea "rupt de Biserică, de tatăl său şi de credinţa oricui altcineva. În măsura în care ei toți 
reprezentau religia creştină, eu eram un outsider. Aceasta cunoaştere m-a umplut de o 
mâhnire care a umbrit toţi anii mei de până la intrarea în universitate"”. 

Jung a intrat la Universitatea din Basel în anul 1895. La început a frecventat cursurile de 
ştiinţe ale naturii, dar curând a trecut la medicină. A fost un student exemplar şi şi-a terminat 
studiile repede. În autobiografia sa, Jung se referă la două evenimente care l-au orientat spre 
psihiatrie. Pe când era în anul patru de studii, asista la şedinţele de spiritism ale verişoarei sale 
Helene Preiswerk, în vârstă de 15 ani. Jung a fost frapat de faptul că, atunci când se găsea în 
transă, tânăra fată îşi pierdea accentul propriu celor din Basel, şi vorbea în germana literară şi 
că pretindea că este sub controlul a diverse spirite, unele serioase, altele frivole. Notele 
numeroase luate de Jung timp de doi ani au constituit baza primei sale lucrări publicate, 
lucrarea de diplomă Zur Psychologie und Pathologie sogennanter okkulter Phänomene 
(1902)!3. Scurt timp după aceea, si fără a se fi gândit încă să îmbrăţişeze cariera psihiatriei, 
Jung a citit cartea lui Krafft-Ebing Lehrbuch der Psychiatrie (1890). După cum îşi aminteşte, 
impresia a fost extraordinară şi i-a devenit limpede "într-o străfulgerare, că pentru mine 
singurul țel posibil era psihiatria" !* A refuzat imediat oferta tutorelui său de a-i deveni 
asistent de medicină internă la Miinchen, mutându-se la Ziirich, unde, puţin după aceea, a 
ocupat un post ca asistent al lui Eugen Bleuler (1857-1959), la Spitalul de boli mintale 
Burghâlzli. Bleuler era unul dintre psihiatrii eminenti ai vremii sale, este cel care a introdus 
termenii de "autism" şi de "ambivalenta" în vocabularul psihiatric şi care a înlocuit demodatul 


şi inadecvatul termen "dementia praecox" cu mult mai potrivitul termen "schizofrenie". Cu 
sprijinul sau, cariera lui Jung a avansat rapid, in 1905 el devenind adjunctul lui Bleuler pentru 
ca in acelaşi an să devină conferenţiar de psihiatrie la Universitatea din Zirich. Cei noua ani 


petrecuţi la Burghălzli Jung îi numeşte "anii de ucenicie"”. 


DISPUTA CU FREUD. Disputa lui Jung cu Freud — în sine una dintre cele mai 
semnificative momente din întreaga istorie a psihanalizei — a generat o bogată literatură şi 
încă mai este subiect de înflăcărată dezbatere între cele două şcoli de gândire" !°. Initial Freud 
îl privea pe Jung nu doar ca pe discipolul său cel mai capabil, ci şi ca pe cel mai important, 
prinţul său moştenitor, omul destinat să-i continue opera în viitor. Cum spunea adesea Freud, 
Jung era un Iosif față de Moise, reprezentat de el însuşi. Încă de la început, Freud a înţeles 
avantajele practice ale acestei relaţii. Nu numai că Jung se dovedise un formidabil susţinător al 
teoriilor lui Freud, nu numai că propriile lui cercetări la Burghdlzli îl sprijineau într-o vreme în 
care Freud încă mai era in general injuriat în comunitatea academică, dar faptul că Jung nu era 
evreu şi nici austriac însemna că psihanaliza se putea mult mai uşor apăra împotriva învinuirii 
de elitism intelectual şi sectar, trezind astfel interes într-o mult mai largă audienţă. Aşa cum 
notează Jones, "Freud însuşi a perceput avantajul de a stabili o buză mai extinsă pentru opera 
sa decât îi putea asigura evreimea vieneză " şi în mare măsură tocmai acest considerent 
explică de ce Freud a luptat ca Jung să fie numit cel dintâi preşedinte al Asociaţiei 
psihanalitice!”. 

În ceea ce îl priveşte, Jung a răspuns cu sentimente de sfios respect şi de devoțiune 
filială. Ceea ce îi lipsise în relaţia cu anostul său tată era cu vârf şi îndesat compensat de 
personalitatea dominatoare a lui Freud, iar Jung era fericit să răspundă cerinţelor emoţionale 
ale unui surogat de relaţie tată-fiu. La scurt timp după prima lor întrevedere din 1907, Jung îşi 
exprima speranţa că prietenia lor nu va fi "una între egali, ci ca aceea dintre tată şi fiu "8. 
Această speranţă, însă, nu a avut viata lungă si în curând a devenit limpede că trebuinta 
psihologică pe care neîndoielnic o aveau unul pentru altul conţinea elemente perturbatoare şi 
disruptive. Pentru Freud a devenit vizibil faptul că relaţia lor avea un caracter tot mai oedipal: 
că fiul nutrea sentimente paricide şi că dorea să-i ia locul, în aşa măsură încât realmente Freud 
a leşinat în două împrejurări (la Bremen, în 1909, apoi la Miinchen, în 1912), când Jung a adus 
vorba despre moarte. Pentru Jung, pe de altă parte, era la fel de limpede că autoritatea lui Freud 
îi răpea propria-i independenţă intelectuală; că fantazarea asasinării tatălui cerea la rându-i 
emascularea fiului. Lucrurile s-au precipitat în cursul călătoriei de şapte săptămâni — Statele 
Unite ale Americii, în 1909. Freud şi Jung au început să-şi analizeze reciproc visele. După câte 
s-ar părea, Freud nu prea avea succes în interpretarea viselor lui Jung, deşi acesta încă "îl mai 
privea pe Freud ca pe o personalitate mai matură şi mai experimentată şi în această privință 
se simţea ca un fiu”. Apoi a intervenit ceva care — continua Jung — "s-a dovedit a fi o 
lovitură dură dată întregii relaţii”. Freud a avut un vis şi n-aş crede că este corect să dau în 
vileag problema pe care o implica. L-am interpretat cât mai bine cu putinţă, dar am adăugat 
că mai multe detalii ar fi putut să fie lamurite dacă el mi-ar fi dat mai multe amănunte despre 
viata sa privată. Răspunsul lui Freud la aceste cuvinte a fost o privire ciudată, o privire de 
extremă suspiciune. Apoi a spus: «Nu pot să-mi risc autoritatea!» În acel moment el şi-a 
pierdut-o total. Această propoziţie s-a întipărit cu litere de foc în memoria mea, iar cu aceasta 
sfârşitul relaţiei noastre se şi prefigurase. Freud punea autoritatea personală mai presus de 
adevăr." 

Orice ar fi descoperit Jung despre Freud — iar până la sfârşitul vieţii sale Jung a refuzat 
să divulge mai mult, invocând confidenţialitatea profesională” —, numai în anul următor 
(1910) Jung a devenit conştient de domeniile în care Freud nu admitea nici o opoziţie, domenii 
în care, cum a înţeles Jung, Freud ar fi făcut uz de întreaga forță a autorităţii sale spre a stăvili 
critica, orice deviere de la vederile sale fiind considerată un act de apostazie: era vorba de 
sexualitate şi religie. Încă de la începutul prieteniei lor, Jung a suspectat faptul că propriile 
sentimente religioase latente ale lui Freud erau proiectate în teoria sa despre sexualitate. EI ştia, 
cum ştiau toți asociaţii lui Freud, că el se considera un om nereligios, dar devenea tot mai 


incomod pe măsură ce el devenea tot mai obsedat de problemele sexuale, pe măsură ce folosea 
tot mai mult teoria sa sexuală ca să denunțe religia şi cultura în general ca pe nişte consecinţe 
ale refulării, dogma sexualităţii ajungând să înlocuiască dogmele religiei. Jung comentează: 
"Nu încape îndoială asupra faptului că Freud era implicat emoţional în cel mai înalt grad în 
teoria sa sexuală. Când vorbea de aceasta, tonul său devenea agasant, aproape anxios şi toate 
semnele atitudinii sale critice şi sceptice dispăreau. O expresie stranie de frământare profundă 
apărea pe fata sa, din cauza căreia eram într-un deficit de înţelegere Aveam puternica intuiţie 
că pentru dânsul sexualitatea era un fel de numinosum."?! 

Jung continuă menţionând o conversaţie din 1910, care părea să-i confirme banuielile. 
Am mentionat-o în capitolul precedent, dar merită s-o repetăm?. "Dragul meu Jung — spunea 
Freud — promite-mi că nu vei abandona niciodată teoria sexualităţii. Este cel mai esenţial 
element dintre toate. Infelegi, trebuie să facem o dogmă din aceasta, o fortăreață de 
nezdruncinat... împotriva mareei negre de nămol... de ocultism." Jung mărturiseşte că era atât 
alarmat, cât şi uluit de aceste remarci. Prin "ocultism" el bănuia că Freud înţelegea în mod 
virtual fără doar şi poate filosofia şi religia, inclusiv noua ştiinţă a parapsihologiei, orice ne 
învaţă ceva despre Psyche; iar dogma, în măsura în care putea înţelege, era "o confesiune de 
credință incontestabilă” stabilită spre a "suprima o dată pentru totdeauna îndoielile. Ceea ce 
nu mai avea deloc de-a face cu raţionamentul ştiinţific, ci numai cu puterea impulsiei 
personale "%. Era o atitudine total străină lui Jung, iar el admite cu franchete că aceasta a fost 
"ceea ce a lovit în inima prieteniei noastre"**. A fost însă o vreme în care Jung nu dispunea de 
dezvăluiri complete în această privinţă. Ceea ce observase a Freud era “irupția unor factori 
inconstienti religioşi”. Cu alte cuvinte, Freud, care făcea mult caz de lipsa sa de religie, îşi 
construise acum o alta: zelosul Dumnezeu, pe care îl pierduse, fusese înlocuit acum de o altă 
imagine compulsivă, aceea a sexualităţii. "Avantajul acestei transformări pentru Freud era, pe 
cat se pare, acela că el era capabil să considere principiul numinos ca fiind stiintificeste 
ireproşabil şi lipsit de tentă religioasă. În fond, însă, numinozitatea, anume calitățile 
psihologice ale celor două contrarii incomensurabile pe plan rational — lahve şi sexualitatea 
— rămâne aceeaşi. S-a schimbat doar numele şi prin aceasta, desigur, punctul de vedere: zeul 
pierdut este acum de căutat dedesubt, nu deasupra. La urma urmei, însă, care este deosebirea 
în ceea ce priveşte puterea influenţei exercitate dacă este numită când cu un nume, când cu 
altul? "25 

În sine, această critică adusă lui Freud nu este nicidecum nouă, iar noi am şi menţionat 
alti critici ai lui Freud care au spus in mare parte același lucru. Sunt însă de notat două 
aspecte importante în comentariile lui Jung. Primul este o chestiune de metodologie. Jung 
pretinde că ceea ce Freud are de spus despre religie este condiţionat de propria psihologie a lui 
Freud. În sine nu este o eroare întrucât, după cum remarca Jung, "orice psihologie — inclusiv a 
mea — are caracterul unei confesiuni subiective... Chiar când mă ocup de date empirice în 
mod necesar vorbesc despre mine insumi"!. Eroarea lui Freud fost aceea de a construi o teorie 
generală pe baza preferințelor personale sucombând în fata unui fel de arogante metafizice, 
dincolo de datele disponibile, şi prin ignorarea deliberată a dovezilor care nu se conformau 
ipotezei avansate. Pentru Jung, aşadar, onestitatea intelectuală cere includerea nedogmatică a 
informaţiei excluse de Freud şi înţelegerea realităţii psihice pe un plan cu totul extensiv. Astfel, 
de exemplu, în timp ce abordarea pozitivistă şi deterministă a lui Freud — cu totul evidentă în 
preocuparea sa biologică legată de originea sexuală a nevrozei — conduce la o expunere 
reductionista a unor fenomene spirituale de felul credinţei religioase, Jung adoptă o abordare 
mult mai deschisă, susținând că universul este mult mai bogat decât ne permite materialismul 
ştiinţific să constatăm; tocmai în acest sens realitatea psihică nu este un produs secundar sau un 
epifenomen, ci o realitate sui generis; în consecinţă, unei idei atât de vechi şi de persistente ca 
ideea de Dumnezeu trebuie să i se acorde calitatea de adevăr psihologic", ca o realitate psihică 
în mod evident empirică şi nu să fie respinsă ca aberantă, întrucât este reductibilă la un 
complex patern. Am adăuga că Jung, nu mai puţin decât Freud, crede într-o vis medicatrix 
naturae, adică în puterea vindecătoare a naturii prin care omul are capacitatea, prin 
descoperirea vieţii sale inconştiente, sa se autoînsănătoşească; dar în timp ce înţelege aceasta 


ca presupunând eliminarea nevrozei religioase din viata individului matur, Jung percepe 
procesul ca implicând o reorientare a conştiinţei către religie, către acele procese psihice 
generice ale speciei umane pe care le încorporează religia şi care exprimă astfel cele mai 
profunde procese interioare ale psihicului. Pentru Jung, aşadar, nu prezenţa religiei este 
simptom de nevroză, ci absenţa ei. lar această concluzie nu este pur şi simplu rezultatul 
deosebirii de temperament dintre Freud şi Jung. Este de asemenea, consecinţa logică a 
deosebirii dintre ei referitor la ceea ce are importanţă ca date psihologice şi modul în care 
trebuie evaluate, la ceea ce priveşte conţinutul idealului terapeutic şi modul în care se cere 
acesta realizat. Această deosebire este crucială în dezvoltarea gândirii lui Jung despre religie şi 
voi stărui asupra ei într-un capitol ulterior. 

Cel de al doilea aspect pe care doresc să-l mentionez ridică probleme mult mai 
complicate şi ne duce la detalii ale psihologiei analitice a lui Jung. Acest aspect priveşte 
afirmaţia lui Jung că respingerea de către Freud a religiei este consecinţa teoriei sale referitoare 
la sexualitate. Repet, cu greu am putea spune ceva original, iar Freud însuşi i-ar accepta 
acurateţea, oricât de departe merge această afirmaţie. Concluzia lui Jung, însă, ne spune 
aproape tot atât de multe despre Jung ca şi despre Freud, permitandu-ne cunoaşterea unei 
expuneri despre religie extrem de diferită. Am putea spune, de fapt, că reevaluarea de către 
Jung a religiei şi despărţirea în felul acesta de linia freudiană cere în primul rând o respingere a 
pansexualismului lui Freud. Cu această idee în minte, să vedem acum care este teoria libidoului 
la Jung, ca prolog necesar al evaluării de către el a religiei. 

7. STRUCTURA PSIHICULUI (PSYCHE) 


Un principiu fundamental al psihologiei freudiene este că bărbații $i femeile poartă in ei 
indiciile unor anumite experiențe infantile şi că dezvoltarea de mai târziu a nevrozelor va 
depinde în mare măsură de reacția lor la acele experiențe: dacă, de exemplu, reacționează prin 
"refulare" sau nu. În acest sens, nevrozele nu sunt exclusiv expresii ale tulburării libidoului, ci 
reprezintă, de asemenea, o manifestare a activității sexuale infantile a fiecărei persoane, forma 
particulară luată de o boală legată de stadiul special la care a regresat libidoul. Acesta fiind 
cazul, nevroticul apare ca fiind strâns legat de trecutul său din copilărie, iar simptomele sale isi 
vor avea sursa in puternicele impulsii libidinale generate în acei ani de la începutul vieții. 

Desi relațiile lui Jung cu Freud au fost foarte cordiale între anii 1907 si 1912, merită 
arătat că până si in această perioadă Jung a exprimat unele rezerve privind teoria freudiană a 
nevrozelor si rolul atribuit de aceasta instinctului sexual!. Prima indicație în acest sens ne vine 
dintr-o scrisoare către Freud datată 5 octombrie 1906, în care Jung, comentând critica 
îndreptată contra lui Freud de profesorul de crimonologie Gustav Aschaffenburg din Köln, 
scrie: "mi se pare că deşi geneza isteriei este predominant sexuală, ea nu este exclusiv sexuală 
”. Răspunzând după două zile, Freud recunoaşte că "aprecierea [de către Jung] a psihologiei 
sule nu se extinde la toate vederile mele usupra isteriei si problemei sexualității", dar adaugă 
în mod optimist: "Mă aventurez să sper că în decursul anilor veți fi mult mai apropiat de mine 
decât credeți acum că e posibil."? Cu toate acestea, cu o lună mai târziu, într-o replică 
riguroasă dată lui Aschaffenburg, Jung repetă rezervele sale cu privire la teoria lui Freud, care 
devine "întrucâtva unilaterală", ca apoi să-şi atenueze prudent formularea: " Un foarte mare 


număr de cazuri de isterie derivă din rădăcini sexuale."* Doi ani mai târziu apare aceeaşi 
critică, de data aceasta Jung notând că "nimeni nu ştie dacă schema [sexuală] a lui Freud este 
aplicabilă la toate formele de isterie”, ca imediat să adauge: "experienţa mea, care este 
considerabil mai restrânsă decât a sa, nu dispune de nimic care să argumenteze împotriva 
acestei asertiuni"* Chiar şi lucrarea cea mai importantă a lui Jung din această perioadă, Uber 
die Psychologie der Dementia praecox (1907), pe care el i-a trimis-o lui Freud şi care a dus la 
prima lor întâlnire, relevă aceeaşi lipsă de tragere de inimă de a accepta în întregime acest 
aspect al teoriei freudiene. Astfel, în timp ce admite că "până şi o privire superficială asupra 
lucrării mele va arăta cât de mult sunt îndatorat strălucitelor descoperiri ale lui Freud", el 
totuşi se simte obligat să adauge următoarea rezervă: "Corectitudinea fata de Freud, însă, nu 
implică, cum multi se tem, o incalificabilă supunere la o dogmă; poți foarte bine să-ţi păstrezi 
o judecată independentă. Dacă, de exemplu, recunosc complexul mecanism al viselor şi 
isteriei, aceasta nu înseamnă că atribui traumei sexuale infantile importanţa exclusivă pe care 
o acordă, pe cât se pare, Freud. Cu atât mai puţin înseamnă că eu îi acord sexualităţii un loc 
atât de predominant în prim-plan sau că îi acord universalitatea psihologică pe care Freud, se 
pare, o postulează având în vedere, după cum este ştiut, enormul rol jucat de sexualitate în 
Psyche. Cât despre terapia lui Freud, ea este în cel mai bun caz, una dintre mai multe metode 
posibile şi poate că nu oferă întotdeauna în practică ceea ce se aşteaptă de la ea în teorie." 

După cum spune Jung, ruptura decisivă cu Freud a fost determinată de publicarea, în anii 
1911 şi 1912, a lucrării în două volume Wandlungen und Symbole der Libido, tradusă în limba 
engleză sub titlul Symbols of Transformation’. De fapt, Freud a receptat cu oarecare plăcere 
primul volum — într-o scrisoare către Jung, datată 12 noiembrie 1911, el scrie cu inima uşoară 
că "este cel mai bun lucru pe care acest autor promiţător l-a scris până în prezent, deşi el 
poate mai mult" —, pe când Jung era cât se poate de conștient că volumul al doilea, în care el 
repudia în mod hotărât teoria freudiană a libidoului, "ar putea să mă coste prietenia cu 
Freud". Într-adevăr, atât de mare era teama lui Jung că acest lucru s-ar putea întâmpla încât 
timp de două luni nu a putut să scrie nimic, în ciuda asigurărilor soției sale că "Freud, cu 
mărinimie, nu va avea obiecții". Jung era mai putin optimist, iar el avea dreptate. După aceea 
corespondenţa dintre cei doi, anterior atât de amicală, a luat o cu totul altă turnură, 
descendentă. Situaţia nu s-a îmbunătățit nici după scrisoarea lipsită de tact a lui Jung către 
Freud, datată 11 noiembrie 1912, în care el relatează despre recentele sale conferinţe la 
Fordham University din New York, în care pretinde că noua sa versiune a teoriei despre libido 
a "câştigat multi oameni care până acum erau deconcertati de problema sexualităţii în 
nevroză"!%. Freud se referă la această scrisoare în a sa Zur Geschichte der psychoanalytischen 
Bewegung (1914). A sacrifica unul dintre "adevărurile greu cucerite ale psihanalizei" nu este 
deloc o ispravă cu care să te făleşti şi trădează o incompatibilitate totală" cu mişcarea în 
întregul ei. "Poate că aceasta apostazie — continua el — inspiră unora temeri în privinţa 
viitorului psihanalizei... Nu împărtăşesc aceste temeri."!! Freud greşea şi aici. Wandlungen 
und Symbole der Libido este în multe privinţe opera decisivă în dezvoltarea psihologiei 
jungiene, oferind o nouă concepţie asupra spiritului inconştient. Acest aspect merită a fi 
subliniat. Pentru Freud inconştientul este, ca să zicem aşa, subsolul conştiinţei: este acel 
extensiv şi dinamic câmp al vieţii mentale în care zac ideile şi amintirile cenzurate de spiritul 
conştient cu ajutorul puternicelor mecanisme ale refulării. Jung modifică acum în mod radical 
această definiţie şi o lărgeşte în aşa măsură încât inconştientul freudian devine o relativ 
insignifianta parte a materialului inconştient total de care dispunem, în care, bineînţeles, cei 
mai semnificativi factori psihologici se consideră că există independent de experienţa 
individuală, că nu poate fi achiziţie personală şi că îşi datorează existenţa în mod exclusiv e- 
reditatii. Acesta este, aşadar, un strat mult mai adânc de sub inconştientul personal, în care sunt 
de găsit imaginile primordiale şi universale comune întregii umanitati. Jung îl numeşte 
inconştient colectiv. Această a treia dimensiune răstoarnă ordinea de prioritate freudiană. În 
timp ce pentru Freud inconştientul izvorăşte din conştiinţă, pentru Jung conştiinţa izvorăşte din 
inconştient, în acest sens spiritul inconştient "precedand" spiritul conştient. 


Imaginile primordiale si inconstientul colectiv 


Wandlungen und symbole der Libido este un studiu al fantazarilor schizoide ale unei 
tinere femei americane, cunoscuta sub pseudonimul de Miss Frank Miller, initial adunate si 
publicate în 1906 de către prietenul lui Jung, Theodore Flournoy din Geneva!?. Miss Miller era 
în mod cert o doamnă de o sugestibilitate singulară şi poseda o extraordinară capacitate de 
identificare şi empatie. Cand a asistat la reprezentatia piesei Cyrano de Bergerac, atât de 
puternică a fost identificarea ei cu eroul romantic Christian de Neuvillette încât a simţit "o 
durere reală, ascuţită” în piept când acesta a fost rănit mortal. Într-o altă împrejurare, când şi-a 
înfăşurat capul într-un prosop, înainte de a face un duş, deodată s-a văzut, "cu o claritate care 
aproape că i-a tăiat respirația", pe un piedestal, în chip de "veritabilă statuie egipteană, cu 
toate detaliile acesteia; cu braţele intepenite, cu un picior adus in faţă, ţinând insignii in 
mână..."!5. Fantazări mai importante a avut în cursul unei călătorii în Europa. Navigând de la 
Neapole la Leghorn, a visat "Imnul Creaţiei", iar amintirea ei era atât de vie încât a fost 
capabilă să-l scrie aproape imediat. Un lucru similar i s-a întâmplat călătorind cu trenul de la 
Paris la Geneva. În compartimentul ei a văzut un mic fluture sau molie zburând spre lumină si, 
adormind, a visat un alt poem, pe care de asemenea şi l-a amintit în totalitate şi l-a aşternut 
imediat pe hârtie, intitulându-l "Cântecul moliei". Cea mai elaborată fantazare relatată de Miss 
Miller se referă la apariția unui indian aztec, pe nume Chi-wan-to-pel. Ea şi-l imagina în 
diferite situaţii — pe cal, în bătălie, în pădure —, în special în situația când era ameninţat de un 
alt indian, îmbrăcat în piele de cerb, care se pregătea să arunce din arc o săgeată, dar care în 
cele din urmă s-a făcut nevăzut în pădure. Despre aceasta Chi-wan-to-pel rosteşte un amplu 
solilocviu (în limba engleză), în care el vorbeşte de toate femeile pe care le-a cunoscut şi dintre 
care nici una, pe cât se pare, nu a fost în stare să-l înţeleagă. În cele din urmă Chi-wan-to-pel 
este muşcat de o viperă verde şi moare în timpul unui cutremur de pământ. Miss Miller a pus 
pe hârtie şi această mică "melodrama într-un act", aproape în toate detaliile, trăgând concluzia 
că. dată fiind ciudatenia şi complexitatea ei, "aceasta fantazare hipnagogică merită cu 
prisosin{a puţină atentie"*. 

Pentru Jung cazul Miller este un exemplu clasic de manifestari ale inconstientului care 
precedă întotdeauna o tulburare psihică severă şi, in peste patru sute de pagini dense, el caută 
să descâlcească aceste manifestări. Metoda folosită în acest caz, şi de fapt în toate celelalte, el o 
numeşte metoda amplificării. Această metodă îi cere analistului să adune cât mai multă 
informaţie cu putinţă referitoare la visul sau imaginea folosită de pacient. Această informaţie, 
după cum spune Jung, poate fi scoasă dintr-o enormă varietate de surse: desigur, nu pur şi 
simplu din biografia persoanei analizate, ci din texte istorice şi antropologice, din descoperiri 
arheologice sau din surse literare, din mituri şi basme, de fapt, din orice poate ilumina natura şi 
caracterul imaginii dezvăluite. Diagnosticul formulat de Jung începe, aşadar, cu un important 
preambul. Este o banalitate a psihologiei presupunerea că visele şi fantazările unor oameni ca 
Miss Miller sunt de interpretat ca semne libidinale: cu alte cuvinte, că ele contin o semnificație 
ascunsă care emană dintr-o parte necunoscută a psihicului (Psyche) şi că, potrivit lui Freud, 
aceste imagini exprimă întotdeauna o categorie oarecare de conflict erotic. În acest sens, visul 
sau fantazarea este un produs patologic din care putem descifra complexele pacientului: acesta, 
ca să zicem aşa, nu posedă o viaţă a lui proprie, ci una care se explică mai degrabă retrospectiv, 
adică prin referire la o anumită trăire din trecut sau traumă. Jung nu neagă validitatea acestei 
abordări, ci neagă exclusivitatea ei. El face acest lucru definind actul visării ca pe un mod de 
gândire particular. În primul rând, visul (sau "gandirea-fantezie") trebuie deosebit de "gândirea 
directionata", adică de acel proces care este în întregime verbal, comunicativ şi aproape 
exclusiv preocupat de asortarea limbajului nostru la lumea din afară. Gândirea directionata este 
de aceea "gândire-realitate" şi tocmai această formă de gândire o găsim în mod predominant 
exprimată în preocuparea modernă privind ştiinţa!5. Gândirea-fantezie, pe de altă parte, începe 
acolo unde sfârşeşte gândirea-realitate şi în această măsură reprezintă nu chiar o fugă din faţa 
cerinţelor materialiste ale prezentului, ci, mult mai semnificativ, o dramatică întoarcere la un 
mod de gândire anterior, mai vechi; de fapt la o formă de gândire familiară spiritului clasic, în 


care visul, fantazarea sau mitul constituie singurele mijloace de exprimare a unei experiente 
care eludeaza complex formularea rationala. " Ce se intampla cand nu gandim directionat? 
Gândirea noastră este lipsită de orice idee conducatore şi de simţul direcţiei care emană de 
aici. Nu ne mai obligăm gândurile să urmeze un anumit parcurs, ci le lăsăm să plutească, să se 
scufunde sau să se ridice la suprafaţă potrivit cu greutatea lor specifică... [Acest] fel de 
gândire... duce departe de realitate, înfantazări despre trecut sau viitor. La acest punct 
gândirea în formă verbală încetează, imaginea se îngrămădeşte peste imagine, sentimentul 
peste sentiment şi se face simțită o tendinţă mereu crescândă de a amesteca lucrurile şi de a le 
aranja nu cum Sunt ele în realitate, ci cum ne-ar plăcea să fie. Fireşte, materialul acestei 
gândiri care se abate de la realitate poate fi doar trecutul cu ale sale 1001 imagini mnezice. 
Vorbirea comună numeşte «visare» acest fel de gândire." 15 

Ocupându-se, aşadar, de fantazările şi visele acelei Miss Miller, Jung adoptă o metodă 
mult diferită de aceea a lui Freud. Metoda lui Freud este cauzala şi reductionista: visul 
încapsulează efectele patologice ale regresiunii la anumite dorinţe libidinale infantile şi deci 
poate fi redus la un amestec de motive nevrotice mascate. Pentru Jung, pe de altă parte, departe 
de a fi simptom de complexe patologice, visul este o funcție psihică absolut normală şi 
constructivă in care repetarea de reminiscente infantile merge în paralel şi reflectă un mod de 
gândire în întregime arhaic. Baza visului sau fantazării este de aceea numai în mod aparent 
infantilă: adevărata sa sursă este mult mai îndepărtată, aflându-se chiar dincolo de experienţele 
individuale ale copilăriei, dar totuşi mai accesibilă în pruncie datorită înzestrării copilului 
pentru fantazare şi o viziune a lucrurilor mai puţin rațională şi obiectivă. Este vorba, de fapt, 
despre un strat extrem de vechi al spiritului uman, îngropat adânc în Psyche şi din care are loc 
rularea instinctivă şi inconştientă a anumitor procese de fantazare primitivă. Să ne amintim că 
Freud era cu totul dispus să accepte, atât in Totem si tabu, cât şi în Moise şi monoteismul, ca 
inconştientul conţine reziduuri ale unei moşteniri arhaice — "urme mnezice ale experienţei 
primelor generaţii”!” —, după cum era, de asemenea, cu totul dispus să recunoască îndatorarea 
sa fata de Jung în această privinţă; dar în timp ce Freud se concentrează exclusiv asupra 
repetării ontogenetice a unei moşteniri filogenetice specifice — reactivarea în viaţa fiecărui 
individ a dramei oedipale din hoarda primitivă —, Jung extinde anvergura acestei moşteniri 
spre a cuprinde întreaga mulțime a imaginilor primordiale, care sunt cele mai vechi şi 
universale "idei-fantazare" ale umanităţii. În acest sens, visul nu se bazează exclusiv pe 
amintiri personale, din copilărie sau de mai târziu, ci, fireşte, pe un nivel mai profund al 
inconştientului, în care se găsesc imaginile şi percepțiile unei lumi dispărute. Jung scrie: 
"Psihologul ar trebui să accepte fără rezerve acest punct de vedere. Falagogiile dionisiace, 
misterele htonice ale Atenei clasice au dispărut din civilizaţia noastră, iar reprezentările 
teriomorfice ale zeilor au degenerat în simple vestigii, cum sunt Porumbelul, Mielul şi Cocoşul 
care împodobesc turlele bisericilor noastre. Dar toate acestea nu schimbă faptul că în 
copilărie noi trecem printr-o fază în care gândirea si simţirea arhaică se înalţă încă o dată in 
noi şi că pe parcursul întregii noastre vieţi posedam, alături de gândirea directionata şi 
adaptată, recent dobândită, o gândire-fantazare care corespunde vechii stări a spiritului. 
Exact aşa cum corpurile noastre retin vestigii ale unor funcţii şi condiţii învechite, tot aşa 
spiritele noastre în mod vădii cultivă acele impulsuri arhaice, poartă încă marca stadiilor de 
evoluţie pe care le-am traversat si reflectă trecutul cefos în vise si fantazări. "15 

Această concluzie stă la baza psihanalizei aplicate de Jung acelei Miss Miller. Intelegem 
acum că visele ei aparent haotice şi întâmplătoare sunt mai putin măşti ale trecutuli ei libidinal 
nevrotic şi mai degrabă reversiuni ale unor motive şi idei primitive, arhaice, deci manifestări 
ale unui nivel al inconştientului independent de propria-i experienţă, totuşi tipice pentru o 
gândire-fantazare de-a lungul timpurilor, fie în mituri, basme, vise, viziuni sau, în cazul Miss 
Miller, în sistemele delirice ale schizofrenice. Fiecare din fantazările pacientei este tratată în 
această manieră, dar, ca exemplu, fie-ne permis să luăm cel de-al doilea poem al ei, "Cântecul 
moliei". Aici Miss Miller echivalează dorul de soare al moliei cu propriul ei dor de Dumnezeu, 
iar Jung arată că această identificare a lui Dumnezeu cu puterea soarelui o găsim nu numai în 
paralele nenumărate de acest fel în religiile vechiului Orient Apropiat — ceremonialul 


mithraic. simbolismul egiptean, viziunile Apocalipsei lui loan —, dar şi în literatura în general, 
cum putem vedea în poemele lui Goethe şi Nietzsche. Pentru Jung aceste corespondențe sunt 
prea evidente ca să fie ignorate şi deoarece nu putem presupune vreo conexiune directă între 
aceste surse, trebuie să admitem că avem de "săpat adânc în straturile istorice ale psihicului 
(Psyche)"!’. În consecinţă, în imnul compus de Miss Miller am descoperit simboluri şi imagini 
care aparţin unui singur loc, timp sau individ, ci sunt mai degrabă colective şi moştenite. 

Pe parcursul analizei "Cântecului moliei", Jung se referă la un exemplu încă şi mai 
extraordinar în legătură cu acest fenomen; deoarece el citează frecvent acest caz, merită să-l 
menționăm aici. La Burghdlzli, in 1906, Jung a întâlnit un tânăr schizofrenic paranoid care 
suferea de o bizară halucinație. Într-o zi el i-a spus lui Jung că dorea să-i arate ceva foarte 
interesant: "mi-a spus că putea vedea pe soare un falus în stare de erectie. Când el îşi mişca 
într-o parte şi în alta capul, falusul solar se mişca si el şi de acolo venea vântul". După cum 
ne arată Jung, în acea vreme el nu cunoştea nimic despre mitologie şi abia patru ani mai târziu, 
după ce a început să facă studii mitologice, a dat peste o carte a binecunoscutului filolog 
Albrecht Dieterich cu privire la un anumit papirus grecesc. Textul consta dintr-o serie de 
instrucțiuni, invocări şi viziuni, Dieterich fiind încredinţat că descoperise elementele 
ceremonialului mithraic?!. Una dintre aceste viziuni arată în felul următor: "Calea zeilor 
vizibili va apărea în discul soarelui, care este Zeul-tată al meu. La fel aşa-numitul tub, 
originea vântului ajutător. Căci veţi vedea atârnând din discul soarelui ceva ce seamănă cu un 
tub."2? Era încă o dovadă a conţinutului inconştient generat în afara domeniului experienţelor 
individului. Căci nu numai că pacientul lui Jung nu avusese nici o cunoştinţă despre acest 
papirus grecesc, dar, aşa cum Jung a descoperit mai târziu, ideea de tub al vântului conectat cu 
Dumnezeu sau cu soarele apare şi în alte epoci şi locuri, cum este, de exemplu, ideea străveche 
a pneumei procreatoare şi cum sunt unele reprezentări medievale ale Conceptiei, unde 
fecundarea Fecioarei Maria se face printr-un furtun-conductă care coboară din ceruri şi trece pe 
sub veşmintele ei. Pentru Jung, aşadar, aceste paralele nu pot fi pur şi simplu coincidente 
întâmplătoare a două cazuri izolate. Ele erau mai degrabă dovada empirică despre un psihic 
comun, despre un substrat colectiv, prezent în noi toţi, dar de o natură suprapersonală, ale cărui 
conţinuturi se exprimă în imagini universale care există din timpuri îndepărtate. Este adevărat 
că într-o vreme Jung credea că aceste conţinuturi s-ar putea explica prin moştenire rasială, ceea 
ce l-a determinat să întreprindă diverse cercetări asupra viselor negrilor cu tulburări mentale 
din Statele Unite ale Americii. Acestea, însă, n-au făcut decât să confirme ipoteza sa cu privire 
la inconştientul colectiv, în special în cazul în care, în visele unui bărbat needucat, el a găsit 
vechiul motiv mitologic al crucificării pe roata soarelui, a cărui origine regresează până în erele 
mezolitică şi paleolitică. După cum subliniază el, "acestea, ca si alte experienţe similare erau 
suficiente ca să-mi dea o cheie: nu se pune problema unei ereditati rasiale specifice, ci a unei 
caracteristici umane universale. Nici problema unor idei moştenite nu se pune, ci a unei 
dispoziții funcţionale de a produce aceleaşi idei sau unele foarte similare. Această dispoziție 
am numit-o mai târziu arhetip". 

În proximul capitol voi avea mai multe de spus despre noţiunea de inconştient colectiv şi 
despre conținuturile arhetipale ale acestuia. Deocamdată, însă, voi căuta să clarific două 
aspecte. 

1. Primul are de-a face cu definiția dată de Jung psihicului (Psyche). Din cele spuse până 
acum putem înţelege că Psyche se compune din trei niveluri diversificate, dar care 
interacționează. Acestea sunt conştiinţa, inconştientul personal şi inconştientul colectiv. 
Constiinta este acea parte a spiritului direct accesibilă individului şi care conţine acele atitudini 
prin care el/ea se adaptează la lumea exterioară”. Dedesubtul acesteia se află inconştientul 
personal. Acesta, după cum sugerează numele său, este unic pentru individul respectiv şi este 
dobândit pe parcursul vieţii sale. Aici nu găsim doar acele impulsii şi dorinţe infantile pe care 
le enumeră Freud în a sa teorie a refulării, ci, în general, tot acel material psihic care până acum 
nu a atins pragul conştiinţei, dar are capacitatea să o facă, cu alte cuvinte materialul pe care 
Freud îl atribuise mai întâi aşa-numitului "preconstient". Acesta conţine "amintiri pierdute, idei 
penibile refulate (adică uitate în mod premeditat), percepții subliminale, prin care înţelegem 


percepții senzoriale care nu sunt destul de puternice ca să atingă conştiinţa, şi, în sfârşit, 
conținuturi care încă nu sunt coapte pentru conştiință"?. Inconştientul colectiv, pe de altă 
parte, poate fi deosebit de inconştientul personal prin faptul că nu depinde de experienţa 
personală şi, în consecinţă, nu poate fi achiziţie a individului. În acest inconştient, cel mai 
adânc şi mai extins strat al psihicului (Psyche), găsim un rezervor de conţinuturi inconştiente 
care niciodată nu au fost în conştiinţă, ci mai degrabă sunt, aşa cum a arătat clar cazul Miss 
Miller, imagini primordiale comune întregii umanitafi. În consecinţă, inconştientul colectiv 
reprezintă fundamentul impersonal şi transpersonal al Psyche, care susţine atât conştiinţa, cât şi 
inconştientul personal. Putem deci spune că istoria indivizilor, fie în confruntarea lor conştientă 
cu lumea exterioară, fie în confruntarea inconştientă cu trecutul lor unic, nu rămâne neafectată 
de propria lor ancestralitate, ci poartă mărturia acesteia în cel mai aprofund nivel al Psyche, 
prin permanenta repetare a celor mai vechi şi universale imagini ale umanităţii. 

2. Merită, de asemenea, să menţionăm aici o critică frecvent adusă lui Jung în ceea ce 
priveşte explicaţia dată de el originii inconştientului colectiv. Jung a fost întotdeauna deosebit 
de sensibil la acuzaţia că, prin devierea conţinuturilor inconştientului colectiv în termeni de 
imagini primordiale moştenite, el, ca şi Freud înaintea lui, subscria la teoria discreditata a lui 
Lamarck privind moştenirea caracterelor dobândite. În mod cert, există pasaje în care acesta 
pare să fie cazul, în special atunci când Jung vorbeşte despre experienţe arhetipale "gravate" în 
constituţia noastră psihică în urma unei "neîntrerupte repetari"°. În alte parti şi în mod general, 
însă, Jung susţine sus şi tare că teoria sa nu are nevoie de lamarckism. Astfel, termenul 
"arhetip" nu denotă o idee moştenită, ci mai degrabă un mod moştenit al psihicului de a 
funcționa corespunzând modului înnăscut al puiului de a ieşi din ou, al păsării de a-şi cladi 
cuibul, al unei anumite specii de viespi de a intepa ganglionul motor al unei omizi şi al tiparilor 
de a-şi găsi drumul spre Bermude. Cu alte cuvinte, este un "«pattern de comportament». Acest 
aspect al arhetipului, unul pur biologic, priveşte în mod legitim psihologia ştiinţifică "". 

Ceea ce are în minte Jung, aşadar, este mai înrudit cu teoria instinctelor, în măsura în 
care merge atât de departe încât să sugereze că conținuturile inconştientului colectiv 
(arhetipurile) sunt, de fapt, "imagini inconștiente ale instinctelor înseşi"25. Nimeni nu neagă 
existenţa anumitor instincte comune omului şi animalelor, de felul instinctului de reproducere; 
şi nimeni nu neagă că aceste instincte au un caracter ereditar şi impersonal, care fixează 
răspunsuri-model. De ce s-ar nega inconştientul colectiv, care este aproape la fel? Căci şi aici 
găsim anumite dispoziţii ale spiritului, care, la fel, se dezvoltă de-a lungul generaţiilor şi care 
configureaza ele însele pattern-uri de imaginaţie, de percepţie şi de gândire. Imaginile 
primordiale ale inconştientului colectiv nu sunt, aşadar, moştenite în sensul că oamenii şi le 
amintesc în mod conştient sau că şi-au transmis imaginile predecesorilor, ci mai degrabă 
predispozitiile sau potentialitatile de a trăi şi reacționa în lume în acelaşi mod ca străbunii lor. 
Jung clarifică şi mai mult acest aspect atunci când. mult mai târziu, face deosebire între 
"forma" şi "conţinutul" acestor imagini primordiale. Ceea ce este moştenit este doar forma, 
capacitatea de a crea imaginea; dar ceea ce este creat, conținuturile, nu este moştenit, ci întregit 
cu materialul experienţei conştiente”. În această privinţă, teoria inconştientului colectiv este, 
după cum remarcă Anthony Stevens, "inatacabila pe plan biologic" şi pe deplin compatibilă cu 
abordarea adoptată de etologii care studiază comportamentul animal: "În felul acesta, 
propensiunile noastre arhetipale s-au adaptat la situaţiile tipice întâlnite în viaţa umană. 
Repetata selecţie a mutatiilor accidentale care au loc de-a lungul a mii de generaţii şi de-a 
lungul a sute de mii de ani a avut drept rezultat prezentul genotip sau structura arhetipală a 
speciei umane. lar aceasta se exprimă la fel de sigur în structura psihicului ca în anatomia 
fizicului uman. "0 


Conceptul energetic de libido 
Wandlungen und Symbole der Libido, propunând o structură tripartită a Psyche, face cu 


totul vădită insatisfactia lui Jung referitoare la metoda freudiană de analiză. Psihanaliza 
freudiană se ocupă în principal cu istoria simptomului şi, în mod corespunzător, atribuie o 


valoare deosebită refulării trăirilor din copilărie şi valorii terapeutice a conştientizării acestor 
trăiri. Pentru Jung, însă, o analiză veritabilă a individului poate începe doar atunci când 
conținuturile inconştientului personal au fost epuizate şi când atenţia poate fi deci focalizata 
asupra inconştientului colectiv, asupra acelor imagini psihice primordiale care au propria lor 
legitate. Conținuturile inconstiente nu sunt deci identice cu conținuturile refulate, ci aparțin 
unui nivel şi mai profund. 

Cu toate acestea, nu ciudata ipoteză a inconştientului colectiv este aceea care a cauzat 
ruptura cu Freud. După cum am şi văzut, Freud însuşi ajunge la o idee similară. În Eul si Sinele 
(1923), de exemplu, Freud este dispus să admită că experienţele Eului, dacă sunt repetate 
destul de des de-a lungul unor generaţii succesive, se pot transforma ele însele în "experiențe 
ale Sinelui, în impresii care sunt păstrate prin ere ante: ”. Astfel, în Sine w adăpostite 
reziduuri ale existentelor unor Euri fără număr”, iar acestea pot fi mostenite*!. Deci nu aceasta 
a cauzat ruptura. Ea a avut loc atunci când Jung, în cea de a doua secțiune a lucrării 
Wandlungen und Symbole der Libido, a procedat la atacarea conceptului pivot al psihologiei 
freudiene — libidoul —, reducând componenta sa sexuală si înlocuind-o cu o noțiune mai 
generală de libido ca "energie psihică". După cum arată Jung, această corectare fundamentală a 
avut loc în primul rând deoarece o interpretare exclusiv sexuală nu putea explica în mod 
adecvat fenomenul schizofreniei. În timp ce refularea libidoului sexual joacă, fără îndoială, un 
rol important în dezvoltarea nevrozei, ea singură nu ar putea să explice o condiție ca 

schizofrenia, unde lipsesc mult mai multe decât sexualitatea, unde, de fapt, inited za relatie a 
individului cu realitatea, inclusiv interesul său erotic, dispare in intregime**. In nevroză nu 
avem niciodată o pierdere reală de realitate, ci mai degrabă o falsificare a acesteia; în 
schizofrenie, însă, cum am văzut la Miss Miller, lumea reală este înlocuită cu o lume de 
imagini arhaice, lipsa de adaptare la realitate fiind compensată printr-o creştere progresivă a 
creaţiei de fantazări. Dar aceasta nu e totul. Chiar dacă o face cu mai multă prudenţă, Jung 
atacă şi noţiunea freudiană de sexualitate infantilă. Examinând cât de departe în copilărie pot fi 
sesizate primele urme de sexualitate, Jung conchide că deşi sexualitatea există în mod implicit 
ab ovo, ea se manifestă numai între primul şi al patrulea an de viaţă şi, deci, după o lungă 
perioadă de viaţă extrauterină. Rămânem astfel cu concluzia că există un stadiu uman 
"presexual" de dezvoltare, în care preocuparea centrală o constituie funcţiile biologice ale 
nutritiei şi creşterii. Astfel, acolo unde Freud este înclinat să vadă în suptul pruncului la sânul 
mamei un act esențialmente sexual, Jung vede o funcţie nutritivă şi astfel inițial lipsită de orice 
conotaţii sexuale, tocmai pentru că instinctul sexual este în acest stadiu nedezvoltat şi clar 
subordonat instinctului de autoconservare. Acesta fiind cazul, este imposibil să explici 
nevrozele copiilor prin prisma unei traume sexuale care are loc într-o perioadă în general 
caracterizată de absenţa oricărei funcții sexuale. Experienţa clinica a altor tulburări, îndeosebi 
schizofrenia şi epilepsia, pare să confirme existenţa stadiului presexual. Jung menţionează două 
cazuri. În unul dintre ele o tânără fată a manifestat o stare catatonică în timpul logodnei sale şi, 
văzându-l pe Jung pentru prima oară, l-a sărutat şi i-a spus: "Tăticule, dă-mi ceva de mâncare!" 
În celălalt caz, o servitoare se plângea că oamenii o urmăreau cu ajutorul electricităţii şi că 
faptul acesta îi producea o senzaţie ciudată în organele genitale, "ca si cum ar fi mâncat si băut 
cu ele". 

Tocmai pentru că noţiunea freudiană de libido exclusiv sexual nu putea explica acestea, 
cât şi alte tulburări funcționale, propune Jung conceptul de libido energetic, asupra căruia vom 
stărui acum. Expunerea lui Jung este un exemplu de stil nefericit — cu întortochieri, ambiguu 
şi poetic, pe care Raymond Hostie l-a caracterizat foarte bine ca pe "un zbor liric şi nu o 
descriere de fapte empirice"**. Cele ce urmează constituie un prolog esenţial la redefinirea de 
către Jung a bolii nevrotice şi, prin implicatie, a respingerii afirmației lui Freud că religia este o 
nevroză. 

După cum am văzut, psihicul uman este compus din două dimensiuni complementare, 
dar antitetice — conştiinţa şi inconştientul —, cea de a doua divizându-se la rându-i în două 
sfere, inconştientul personal şi inconştientul colectiv. Luate împreună, acestea trei constituie 
ceea ce Jung numeşte "un sistem relativ închis", prin care el înţelege că Psyche funcționează ca 


un fenomen cu propria sa legitate şi generează o energie doar pentru sine*>. De aceea nu poate 
fi privit ca epifenomen — ca un produs secundar al produselor fizice —, ci ca un sistem unitar, 
de sine stătător şi cu autoreglare. Acest sistem este caracterizat de o anumită dinamică. Orice 
stimulare receptată din afară de simţuri este consumată de Psyche şi convertită în energie 
psihică. Jung numeşte libido această energie psihică. Intocmai ca energia fizică, energia psihică 
sau libidoul poate fi cunoscută numai prin manifestările şi efectele sale, reale şi potenţiale. 
Când este real, libidoul se manifestă în fenomene specifice, dinamice ale Psyche: instinct, 
dorinţă, voinţă, amintire, afectivitate şi capacitate de muncă; când este doar potenţial, libidoul 
se manifestă în varii stări, posibilităţi, aptitudini şi atitudini. În pofida tuturor acestor 
manifestări ale libidoului, însă, lucrul ca atare rămâne incognoscibil: putem spune că este, dar 
nu ce este. Cu alte cuvinte, libidoul este o necesitate conceptuală pentru explicarea anumitor 
fenomene psihice, abstrasă, ca toate conceptele ştiinţifice explicative, din experienţă. Aşa cum 
remarcă Jung în ale sale conferinţe Fordham (Fordham Lectures), din 1913, "libidoul cu care 
operăm nu este numai nonconcret sau necunoscut, ci un X absolut, o pură ipoteză, un model 
sau, dimpotrivă, şi care nu este conceptibil în mod mai concret decăt energia cunoscută în 
lumea fizicii "6. 

Analiza libidoului ca energie îl duce pe Jung la descrierea formei şi direcţiei pe care o ia 
mişcarea în interiorul psihicului (Psyche); după cum vom descoperi, aceasta este aceea care nu 
numai că guvernează relațiile dintre diferitele elemente ale spiritului conştient şi inconştient, ci 
şi aceea care, când este dezbinată, explică fenomenele patologice. Primul lucru demn de notat 
este că, în timp ce libidoul nu se mişcă în conformitate cu vreun puttern, el operează conform 
anumitor principii observabile. Primul dintre acestea este principiul contrariilor. Acest 
principiu, prezent în noţiunea de enantiodromie a lui Heraclit — că, mai devreme sau mai 
târziu, orice lucru se transformă în contrarul său?” —, stabileşte că mişcarea libidoului implică 
o oscilație dinamică permanentă între doi poli opuşi, oarecum înrudită cu sistola şi diastola 
inimii, în care cuantumul de energie generat este direct proporţional cu prezenţa contrariilor 
aflate în conflict. Pot fi date diferite exemple: iubirea devine ură, virtutea se transformă în 
fărădelege, organizarea degenerează în dezorganizare, batranetea se prapadeste după tinereţe, 
iar tinereţea după maturitate. Un alt mod de a o privi, din moment ce vorbim aici de diferite 
cheltuieli de energie, este să descriem diversele direcţii luate de libido în funcţie de valoarea 
psihică atribuită de individ în orice caz dat. Cu alte cuvinte, "valorile sunt estimări cantitative 
de energie"*®, o observaţie care funcţionează frecvent ca principiu explicativ în analiza 
conduitei umane. Când, de exemplu. Întâlnim o persoană arogantă, cu prejudecăţi extreme, 
putem traduce valorile reprimate aici ca pe un exces de libido. Invers, despre un individ cu o 
joasă estimare a persoanei şi opiniilor sale putem spune că suferă de un deficit de libido. În 
ambele cazuri valoarea atribuită este un indicator al energiei libidinale. 

Spre a explica distribuţia energiei în Psyche. Jung menţionează alte două principii, 
ambele derivate din fizică: principiul echivalenţei şi principiul entropiei. Principiul 
echivalentei statuează că "pentru o cantitate de energie dată cheltuită sau consumată in 
determinarea unei anumite stări, o cantitate egală din aceeaşi formă sau din altă formă de 
energie va apărea altundeva". Cu alte cuvinte, conform primei legi a termodinamicii 
(consevarea energiei), suma totală de energie din Psyche rămâne constantă, nefiind susceptibilă 
nici de creştere, nici de descreştere. Astfel, nici o energie nu se pierde din Psyche; dispariția 
unui cuantum dat de libido este urmată de apariţia unei valori (sau cantităţi) echivalente într-o 
altă formă. lată ce înseamnă lucrul acesta: pentru că ne ocupăm de un sistem relativ închis, în 
care există doar o cantitate dată de energie consumabilă, urmează că orice descreştere a 
energiei într-o zonă a Psyche va cere o creştere corespunzătoare în altă zonă, şi viceversa. 
Dacă, de exemplu, ataşamentul copilului fata de părinţi scade, o valoare echivalentă apare 
altundeva, iar energia libidinala poate fi acum transferată la un substitut al părinților, cum este 
profesorul sau un prieten mai vârstnic. În cursul vieţii individului asemenea transformări 
constituie dovada firească a mişcării libidinale, modulație inevitabilă şi aproape nelimitată, dar 
în tratamentul nevrozei ele au o mare importanță explicativă. În simptomul nevrotic, cum ar fi 
o fobie sau o obsesie, găsim un substitut inconştient suprainvestit libidinal pe seama 


conştiinţei, aceasta disparitate manifestându-se într-o diversitate de tulburări, de la nevroza 
uşoară şi până la disocierile totale întâlnite în schizofrenie, deoarece energia pierdută de 
conştiinţă trebuie, potrivit principiului echivalentei, să se transfere cu o forță egală în 
inconştient, adică în inconştientul personal sau în inconştientul colectiv. O dată ajuns aici, 
libidoul transformă şi activează conţinutul inconştientului; astfel energizat, acest conţinut 
capătă o viaţă proprie şi irupe în conştiinţă, explicând în felul acesta întreaga paletă a tulburării 
nevrotice. 

Principiul echivalentei explică transformările de energie din sistemul psihic, dar nu 
explică direcţiile luate de acestea. Spre a avea această explicaţie trebuie să ne referim la un alt 
principiu, complementar, precum şi la a doua lege a termodinamicii (principiul entropiei). 
Această lege statuează că atunci când două corpuri cu temperaturi diferite intră în contact 
fluxul de energie va fi întotdeauna de la corpul mai cald la cel mai rece, un proces care, în 
consecinţă, determină încălzirea corpului mai rece şi răcirea celui mai cald. Astfel, atunci când 
este lăsat în voia lui, în sistem are loc ceea ce Jung numeşte "proces de nivelare", atingându-se 
o echivalență termală“, cele două corpuri ajungând în cele din urmă la aceeaşi temperatură. 
Acelaşi principiu al entropiei — continuă Jung — operează în sistemul psihic. Şi aici energia 
va curge întotdeauna de la structura mai puternică la cea mai slabă, până când este atins un 
echilibru. Şi aici libidoul caută o balanţă a contrariilor. Cu alte cuvinte, psihicul poate fi 
considerat un sistem "in care transformările de energie conduc la o egalizare a diferențelor” 
+1. După cum am văzut, cu cât mai mare este tensiunea între perechile de contrarii, cu atât mai 
mare este energia generată între acestea; dar acolo unde contrariile au o forță inegală energia 
va trece de la cel mai puternic la cel mai slab, până când este atins echilibrul. Aşa se face că 
vorbim de "furtunile tinereţii” care se topesc în "calmul batranetii", de transformarea 
îndoielilor într-o "credinţă tare" etc. În aceste cazuri personalitatea este în căutarea unei balante 
totale între forţele aflate în conflict. Dar întrucât sistemul psihic este un "sistem relativ închis", 
această ambiţie nu poate fi niciodată pe deplin realizată şi este în permanenţă frustrată de 
energiile venite din afară. Tocmai această introiectie a unei stimulări externe adăugate este 
aceea care duce la dezechilibre, înlocuind sentimentele de chietudine cu sentimente de tensiune 
şi conflict. În condiţii normale, această nouă energie poate fi asimilată în Psyche, fără să 
cauzeze o disruptie serioasă. Alternativ, unii pot dezvolta diferite strategii de protecţie: ei îşi 
pot închide spiritul la orice altceva decât propriile prejudecăţi, se pot retrage din faţa 
experienţelor noi, apropiindu-se astfel de o stare entropică. Într-un mod mai drastic, în situaţii 
în care Psyche şi-a pierdut deja echilibrul din cauza unei inegale distribuții a energiei şi în care 
influenţele din afară nu pot fi tratate în mod adecvat, individul se poate proteja prin totala 
retragere din realitate. Această condiţie poate explica aşa-numita "abrutizare afectivă" din 
schizofrenie, caz în care conexiunea cu mediul este tăiată. De asemenea, la cealaltă extremă, 
fluxul de energie psihică de la o structură la alta poate, ca un flux de apă, să fie zăgăzuit şi să 
fie inversat. Astfel ceea ce era deja puternic devine şi mai puternic, iar personalitatea devine 
unilaterală în funcţiile sale. Asemenea indivizi sunt întotdeauna fatalmente instabili. Căci 
oricare ar fi stabilitatea realizată, rămâne mereu pericolul ca impulsul mai puternic să sucombe 
în final ca urmare a operării principiului entropiei. Aceasta ne explică de ce o personalitate 
dominatoare se poate brusc schimba caracterologic, devenind servilă şi supusă. Energia 
libidinală acumulată masiv într-o parte a Psyche s-a deplasat deodată şi s-a depozitat în partea 
opusă. 

Jung clarifică cu ajutorul a două noi concepte direcţiile luate de libido. Dacă, prin 
analogie, considerăm transferul de energie a fi oarecum asemănător cu mişcarea apei, atunci 
mişcarea naturală a libidoului are loc înainte şi înapoi. Jung numeşte progresie mişcarea 
înainte, care satisface trebuintele conştientului, şi regresiune mişcarea înapoi, care satisface 
trebuintele inconştientului. Progresia, ca să fim mai exacti, are loc atunci când Psyche se 
ajustează la cerinţele în permanentă schimbare ale mediului, obisnuintele mentale ale 
individului adaptându-se la trebuintele realităţii exterioare. Putem vedea întâmplându-se lucrul 
acesta atunci când, de exemplu, o nouă informaţie cere o schimbare în atitudinea fermă 
adoptată, când o decizie dificilă este cerută de forța împrejurărilor. Dar ce se întâmplă atunci 


cand acest proces devine imposibil, cand, dintr-o cauza oarecare, fluxul de energie libidinala se 
opreste din miscarea sa progresiva? Atunci — spune Jung — fluxul se inverseaza, are loc 
regresiunea, iar energia anterior directionata înainte este acum directionala înapoi, către 
nivelurile inconştientului. În felul acesta inconştientul devine supraîncărcat cu energie, 
descreşterea activităţii conştiente a psihicului (Psyche) fiind proporțională cu creşterea 
proceselor inconstiente. Treptat conştiinţa este inundată de conţinuturi ale inconştientului şi 
apar aici, de jos, toate acele elemente pe care Jung le numește "nămol din adâncuri" şi pe care 
Freud le-a definit, clasic, drept principalele cauze de nevroză: în primul rând cele cu un 
caracter sexual infantil, împreună cu acele reziduuri ale vieţii cotidiene incompatibile şi 
respinse, care sunt ţinta refulării. 

Dar aceasta este departe de a fi întreaga poveste, Jung aducând aici amendamente 
cruciale schemei freudiene. În timp ce este adevărat că forţele autonome ale inconştientului, 
dacă nu sunt ţinute în şah, în cazurile extreme pot inunda conştientul în aşa măsură încât să 
declanşeze o psihoză, aceasta nu înseamnă că Psyche trebuie pentru totdeauna salvgardat de 
conținuturile inconstiente care sunt deplasate ascensional de procesul de regresiune. Cu totul 
dimpotrivă, de fapt, căci regresiunea energiei psihice reactivează conținuturi ale 
inconştientului şi astfel revelează posibilităţile de reinnoire şi de regenerare care zac în ele. 
Esle absolut clar că regresiunea, departe de a fi un pas retrograd, în sensul degenerării, este un 
pas necesar în dezvoltarea personalităţii umane. 

Spre a înţelege importanta chestiune pe care Jung o pune aici, ar trebui să ne amintim că 
în toate exemplele de până acum nevroza este caracterizată de o lipsă de echilibru în structura 
Psyche. Uneori, e adevărat, originea bolii poate fi găsită în traume de natură sexuală din 
copilărie — aşa cum remarcă Jung, "nici un psihoterapeut experimentat nu poate nega că a 
întâlnit zeci de cazuri a căror psihologie corespunde în esenţă cu aceea descrisă de Freud" 
—, dar a sugera pe această bază că sexualitatea este singura sursă de nevroză este o 
generalizare fantezista şi nejustificată, echivalentă cu a discuta despre "catedrala din Köln într- 
un manual de mineralogie, pe motiv că aceasta constă în cea mai mare purte din pietre". Cu 
mai mare acuratețe, deci, ar trebui să definim nevroza ca pe o tulburare în planul distribuirii 
energiei libidinale, ca pe un eşec în realizarea balanței contrariilor, ca pe un eşec in 
reciprocitatea — dacă vreţi — dintre cerințele progresive ale constientului şi cerinţele regresive 
ale inconştientului. 

Dacă nevroza este o disociere a Psyche, un clivaj interior între conştient şi inconştient, în 
care pacientul se află în război cu sine însuşi, urmează că ţinta terapiei este rezolvarea acestei 
dizarmonii, care este baza reală a nevrozei, prin confruntarea conţinuturilor conştiinţei cu 
acelea ale inconştientului, spre a provoca prin aceasta o interacţiune între ele, cu scopul de a 
realiza un echilibru adecvat. Jung citează nenumărate exemple cu privire la acest proces. Să 
luăm, de exemplu, cazul bărbatului a cărui nevroză constă într-un dezechilibru între contrariile 
gândirii şi afectivității. El era destul de inteligent ca să poată pricepe foarte clar explicaţia lui 
Jung privind cauza pentru care fantaza pe tema sinuciderii logodnicei, dar înţelegerea nu 
producea nici o atenuare a depresiei sale. De ce? Cauza, explică Jung, era faptul că bărbatul nu 
putea scăpa de inconştientul său, lăsându-se astfel prins în conflictul contrariilor, latura 
"afectivă" a psihicului său aservindu-l fantazărilor care îl asaltau. Conform legii energiei, au 
avut loc deplasări de libido, acumulările din inconştient făcându-l prizonierul imaginilor- 
fantazări. "Atitudinea conştientă a pacientului meu este atât de unilateral intelectuală şi 
rațională încât natura însăşi se ridică împotriva lui şi anihilează întreaga sa lume de valori 
conştiente. Dar el nu se poate dezintelectualiza şi face dependent de o altă fiinţă, de exemplu 
afectivitatea, din bunul motiv că el nu o stăpâneşte, aceasta fiind în stăpânirea inconştientului. 
De aceea nu avem altă alternativă decăt de a transmite comanda la inconştient si de a-i da 
prilejul să devină un conţinut conştient sub forma fantazărilor. Dacă altădată pacientul meu se 
agăța de lumea sa intelectuală şi se apăra cu rationalizari împotriva a ceea ce el socotea a fi 
boala sa, acum el trebuie să se predea în întregime acesteia, iar când cade pradă unei crize de 
depresie, el nu se mai poate forța la vreun travaliu, în scopul de a uita, ci trebuie să-şi accepte 
depresia şi să-i dea ascultare." % 


Ceea ce, cu alte cuvinte, i se cere pacientului să facă este să urmeze calea nevrozei sale, 
să se lase conclus în lumea inconştientului său tocmai de lucrurile care îl torturează. Examinata 
din acest punct de vedere, regresiunea reprezintă o încercare de activare în inconştient a ceea 
ce a fost exclus din conştient, spre a redresa balanţa psihicului (Psyche). Astfel, dacă gândirea 
eşuează în adaptarea sa la lumea exterioară, deoarece ea se ocupă de o situaţie la care nu ne 
putem adapta decât cu ajutorul afectivității, atunci materialul inconştient activat prin regresie 
va conţine funcția afectivă care lipseşte. Invers, regresiunea va activa funcţia gândirii spre a 
compensa o funcţionare inadecvată a afectivității. Acest proces operează de-a lungul întregului 
şir de funcţii şi atitudini, fund de găsit nu numai în gândire şi afectivitate, ci şi în senzaţie şi 
intuiţie, precum si în atitudinile fundamentale de extraversiune şi introversiune**. Aceste 
funcţii şi atitudini se combină spre a forma întregul şir de tipuri de personalitate, fiecare tip 
având tendinţa de a dezvolta o formă particulară de nevroză. Tipul extravertit afectiv este 
dispus la neurastenie, tipurile senzoriale la fobii, compulsii şi obsesii. Dar oricât de diverse 
sunt aceste patologii, ele au o cauză comună şi o cură comună: sunt rezultatul perturbării 
balanței psihice, al disruptiei fluxului energetic libidinal, care poate fi restaurată doar prin 
integrarea celor două parti ale Psyche, conştiinţa şi inconştientul, într-o unitate dinamică 
reciproc activă. În acest sens, oricare ar fi forma luată de nevroză, terapia este aceeaşi: ea 
deblochează lumea interioară a Psyche şi aduce la suprafaţă acele elemente care vor stabili un 
nou echilibru în sfera personalităţii. Jung numeşte acest procedeu terapeutic "proces de 
individuatie". Vom discuta despre acesta în capitolul 9. 


Unele deosebiri între concepţiile lui Jung şi Freud despre religie 


Am examinat unele dintre cele mai complexe aspecte ale psihologiei analitice a lui Jung; 
poate fi util să rezumăm descoperirile noastre de până acum şi să începem, fie şi numai într-un 
mod elementar, prin a le raporta la problema religiei. Cea mai instructivă comparaţie este, 
repetăm, aceea dintre Jung şi Freud. După cum ne amintim. Totem şi tabu conţine primele 
speculaţii ale lui Freud cu privire la corespondentele dintre anumite ritualuri nevrotic- 
obsesionale şi datinile totemice ale unor triburi primitive. Dand curs acestor comparații, atât în 
Viitorul unei iluzii, cât şi în Moise şi monoteismul, Freud argumentează că fenomenele 
religioase sunt similare cu simptomele de nevroză şi, ca să fim mai exacti, cu simptomele unei 
nevroze raportate la anxietatile sexuale ale copiilor legate de relațiile lor cu părinții (complexul 
Oedip). Aceste nevroze pot fi înţelese în două moduri: fie ca avându-și originea în experienţele 
individuale (ontogenetice) ale fiecăruia dintre noi, fie în moştenirile comune privind reacțiile 
generaţiilor de altădată (filogenetice), acestea din urmă formând "moştenirea arhaică a 
umanităţii” şi avându-şi originea în experienţele hoardei primitive. 

Care este poziţia lui Jung fata de aceasta? După părerea mea, avem de reţinut cinci 
puncte esenţiale: 

1. Primul este acela că Jung respinge definiția dată de Freud religiei ca nevroză sexuală. 
Căci chiar dacă am accepta că religia este o nevroză, aceasta nu înseamnă că trebuie să 
acceptăm că este o nevroză de un tip special. Pentru Jung această "ecuaţie" nu este pur şi 
simplu o greşeală din partea lui Freud, ci o mare gafă de ordin logic, un exemplu de petitio 
principii, sofism cunoscut şi sub denumirea de cerc vicios”. Căci problema care se cere aici 
rezolvată în primul rând, problemă prioritară din punct de vedere logic, nu este dacă religia ca 
nevroză este sexuală, ci dacă nevroza este sexuală, deci dacă este corectă clasificarea generală 
a acestei întregi clase de tulburări mentale din care, se pretinde, nevroza religioasă este un 
exemplu. După cum vedem, dezavuarea lui Freud de către Jung în această privinţă decurge din 
propriul său concept energetic de libido desexualizat, ceea ce permite aplicarea sa la o paletă 
mult mai largă de boli mintale, dintre care multe, după părerea lui Jung, nu pot fi, de altfel, 
explicate în lumina teoriei freudiene (schizofrenia, de exemplu). Prin urmare, Freud nu a greşit 
considerând sexualitatea drept cauză a nevrozei, ci a greşit văzând în ea originea tuturor 
nevrozelor“. 

2. Un al doilea punct este acela că Jung respinge explicația dată de Freud mecanismului 


nevrozei religioase. Pentru Freud, mecanismul primar al nevrozei este refularea impulsurilor 
sexuale infantile. In acest caz, anumite evenimente, idei sau fantazari saturate emotional sunt 
excluse din conştiinţă din cauza caracterului lor sexualiceste penibil imoral, antisocial sau 
repugnant; renegate şi incapabile să găsească expresie directa şi descărcare, toate acestea 
generează simptome nevrotice. În cazul religiei, caracterul sexual al nevrozei este cel mai vădit 
în forma obsesională a ritualului religios, în care credinciosul caută să atenueze sentimentul său 
de vinovăţie oedipala în relația cu tatăl. Pentru Jung însă această descriere a practicii religioase 
nu poate fi corectă. Repet, nu pentru că religia nu poate fi niciodată nevrotică în termeni 
freudieni — există cazuri clare de comportament religios în care refularea explică cel mai bine 
faptele —, ci pentru că nu numai instinctul sexual, ci mai degrabă dezechilibrul în distribuirea 
energiei psihice este responsabil pentru formarea de nevroze. Cu alte cuvinte, impulsul sexual 
nu este decât un exemplu de transformare energetică a libidoului şi de aceea nu poate fi unica 
forţă motrice a nevrozei. Acesta fiind cazul, urmează de aici că religia, ca orice altă dispoziţie 
umană, va fi nevrotică atunci când aceasta tulbură echilibrul psihic, când scindează fluxul de 
energie libidinală şi eşuează în integrarea dimensiunilor conştiente şi inconștiente ale 
personalității. Dar, de asemenea, urmează de aici că religia nu va fi nevrotică dacă o astfel de 
dezbinare nu are loc, dacă aceasta asigură o armonioasă combinare a părţilor disparate ale 
Psyche, conştientul şi inconştientul. În acest caz, studierea experienţei religioase nu poate fi 
considerată o analiză a refulării şi sublimării unor elemente sexuale, ci studiul unui proces 
psihic fundamental, natural şi terapeutic, prin care individul caută să ajungă la autocunoaştere, 
autoreglare şi autoîmplinire. 

3. Un al treilea punct esenţial demn de notat este că Jung neagă explicarea exclusiv 
negativă de către Freud a religiei ca nevroză. Pentru Freud, aşa după cum am văzut, nevroza 
religioasă este generată pe baza conflictului dintre spiritul conştient şi inconştient, în care 
indivizii. În actul refulării, refuză să admită impulsurile infantile oedipale care le alimentează 
obsesiile. A recunoaşte aceste impulsuri şi asociaţiile lor din trecut devine astfel primul pas în 
învingerea acestei maladii particulare. Pentru Jung, însă, această apreciere a religiei este 
fundamental eronată, deoarece admite că nevroza, religioasă sau nu, nu are atribute pozitive $i 
că inconştientul nu este altceva decât o magazie de vechituri pentru materialul inconfortabil 
extras din trecutul infantil al pacientului: idei şi impulsuri atât de înfricoşătoare încât refularea 
lor devine necesară. Dar nu acesta este cazul. Departe de a fi negativă, nevroza poate fi, de 
asemenea, un pas pozitiv în dezvoltarea psihică prin deblocarea, în procesul regresiunii, a celui 
mai profund şi creator nivel al spiritului inconştient, anume inconştientul colectiv. Astfel, 
denuntarea de către Freud a religiei, departe de a alimenta maturitatea individuală, o blochează 
în mod agresiv. Atât de interesat este el să descopere rădăcina biologică a nevrozei şi să o 
localizeze în experienţele oedipale ale inconştientului personal încât a scăpat cu totul din 
vedere accentul mai pozitiv, mai profund şi necesar din punct de vedere terapeutic pus pe 
imaginile colective, primordiale şi arhetipale ale umanităţii. 

4. Un al patrulea punct, poate mai puţin evident, explicabil prin desconsiderarea de către 
Jung a refulării sexuale ca factor determinant în boala mintală, este că el neagă explicarea 
exclusiv retrospectivă de către Freud a religiei ca nevroză. Freud localizează cauza nevrozei în 
impulsurile sexuale din copilărie şi tocmai aceste impulsuri, constelate în contextul obsesiilor 
religioase, demarcă religia ca infantilă. Pentru Jung, dimpotrivă, această clasificare este sterilă 
în cazul în care mişcarea istoric-paseista a libidoului este exclusiv sexuală şi determinantă 
pentru toate formaţiile sale subsecvente, o concluzie care, de fapt, face ca conceptul energetic 
de libido al lui Jung să fie complet static. Sistemul Psyche, după cum ne amintim, este un 
sistem doar relativ închis, iar în parte îşi extrage energia din faptul că este deschis la 
experienţele noi din exterior, din cerința adaptării inconştientului la condiţiile schimbătoare ale 
mediului. Acesta fiind cazul, cauza nevrozei nu poate fi exclusiv sexuală (într-adevăr, în 
manifestările sale cele mai timpurii, Psyche va arăta mai mult interes în canalizarea sa în 
funcțiile biologice ale nutritiei şi creşterii), ci mult mai probabil depinde de lipsa de echilibru 
generată de o paletă mult mai largă de influenţe şi de atitudinea pacientului fata de acestea, atât 
în prezent, cât şi din perspectiva viitorului; aşadar, nu prin prisma perceperii a ceea ce s-a 


întâmplat, ci prin prisma a ceea ce se întâmplă sau se poate întâmpla. A respinge religia pentru 
că este infantilă înseamnă, deci, a ignora prezentul şi caracterul ei prospectiv şi a nu reuşi să 
înţelegi că ea poate fi, de asemenea, o grăitoare încercare de integrare a aspectelor conştiente şi 
inconştiente ale Psyche în condiţiile schimbătoare ale vieţii, încercare de a optimiza balanţa 
psihică a individului nu numai pentru prezent, ci şi din perspectiva tuturor vicisitudinilor 
experienţei viitoare. Acestea fiind spuse, religia, departe de a fi nevrotică, ni se revelează drept 
un proces permanent şi elaborat în dezvoltarea personalităţii psihice. 

5. Toate cele patru puncte esenţiale menţionate până aici se contopesc într-un punct final, 
mai general: respingerea de către Jung a explicatiei date de Freud caracterului simbolic al 
fenomenelor religioase. Pentru Freud simbolul, indiferent de modul în care apare el în limbaj 
sau în ritual, este reprezentantul static al unui simptom cauzal conectat la impulsul refulat, ceea 
ce înseamnă că el poate fi decodat pe baza presupunerii că funcția sa primară este ascunderea a 
ceva din inconştient. Freud interpretează astfel în mod semiotic simbolurile religiei, ca semne 
ale orice altceva decât a ceea ce poate fi explicat rational, în contextul dorințelor noastre 
oedipale infantile. Aceasta este, de altfel, metoda utilizată in Totem si tabu, unde formele şi 
practicile religiei totemice pot fi demascate ca refulări sexuale organizate, nevrotice, deoarece 
ele implică renunţarea la lucrurile dorite. Pentru Jung, însă, acest procedeu este aproape în 
întregime inadecvat, iar preocuparea acestuia referitoare la explicaţia cauzală, ştiinţifică, este 
un bun exemplu de "gandire-realitate", singura concesie făcută de Jung fiind aceea ca refularea 
sexuală poate, în unele cazuri cu totul speciale, să fie cauza obsesiei religioase şi să genereze, 
aşadar, o imagistică fatis sexuală. Cu toate acestea, chiar dacă religia foloseşte o asemenea 
imagistică, rămâne întrebarea: este această imagistică simptomatică sau simbolică? Cu alte 
cuvinte, este ea nu mai mult decât o deghizare a unui impuls, sau este un simbol a cu totul 
altceva, a ceva ce operează la un nivel situat dincolo de dorinţa personală? Răspunsul lui Jung 
este că avem de-a face cu ceva invariabil simbolic, şi, deci, deja dat. Religia nu înseamnă în 
primul rând refularea unui impuls sexual infantil, ci mai degrabă mişcarea energetică a 
libidoului către stratul cel mai profund al Psyche, în care rezidă imaginile primordiale 
universale ale inconştientului colectiv. Deci simbolurile religioase ni se revelează ca expresii 
ale formei de experienţă regresivă sau, cu alte cuvinte, ca manifestări ale unor conținuturi 
colective. În această măsură ele pun în valoare un nivel psihic complet eludat de definiţia 
raţională, anume experiența primordială, independentă de cea personală, dar care, totuşi, are o 
importanță supremă pentru dezvoltarea prezentă şi viitoare a psihicului uman. Putem deci 
spune că simbolul este creaţia proeminentă a "gandirii-fantazare" şi că prin el Jung poate 
demonstra identitatea fundamentală dintre, să zicem, visele schizoide ale acelei Miss Miller, 
ritualurile religioase şi miturile din cele mai vechi şi primitive culturi. Căci, oricât de 
diferențiat ar fi, simbolul este o revelaţie a vieţii noastre psihice, nu creat de noi, ci autonom, o 
exprimare spontană şi nereflectorie a anumitor imagini ireductibile, universale şi nedatate. 

Toate punctele esenţiale pe care le-am înşirat aici sunt conţinute, într-un fel sau altul, în 
Wandlungen und Symbole der Libido, ele făcând clară ruptura totală dintre Jung şi Freud 
prilejuită de publicarea, în 1912, a părții a doua a acestei cărți. Oricare ar fi fost concesiile lui 
Jung făcute ortodoxiei freudiene, el nu putea ascunde, şi, de fapt, nici nu dorea să ascundă, 
realele sale dubii cu privire la noţiunea de libido exclusiv sexual, îndeosebi în cazul aplicării la 
religie. Desigur, aşa cum a înţeles Jung, caricatura religiei rezultată din această aplicare este o 
altă dovadă a naturii eronate a conceptului. 

Am spus de la bun început că Freud sexualizează religia: religia este o expresie nevrotică 
a refulării sexuale”. Pentru Jung această concluzie este simptomatică pentru incapacitatea lui 
Freud de a vedea dincolo de a sa teorie sexuală şi de a înţelege că libidoul uman este motivat 
mai mult decât de această impulsie biologică, că, de fapt, este guvernat şi de necesitatea de a 
trăi un aspect universal, dincolo de timp şi colectiv al spiritului inconştient. În acest sens religia 
este expresia acestei trăiri. De aceea, repudiind religia, Freud nu a interpretat pur şi simplu 
greşit funcția acesteia, ci, lucru şi mai grav, a negat existenţa unei întregi dimensiuni a 
inconştientului, singura dimensiune care, de fapt, îi îngăduie omului o oarecare intuiţie asupra 
semnificației ultime a vieţii. 

"ideea de sexualitate ar deveni atât de nebuloasă încât însuşi termenul «sexualitate» ar fi lipsit 
de orice semnificaţie". 

48 A se vedea preambulul "Religia, o nevroză obsesională universală?", în Sigmund 
Freud, Totem si tabu, traducere revizuită, preambul şi note de dr. Leonard Gavriliu, Editura 
Mediarex, 1996: "Nu este deloc sigur că geneza religiei (a culturii în general) a avut drept 
cauză exclusivă un traumatism psihic colectiv de felul aceluia «diagnosticat» de Freud. 
Determinismul apariţiei religiei nu se poate rezuma la miticul «păcat originar», ci este unul 
complex, în care au operat şi încă mai operează factori multipli şi diferiţi, dar meniti să 
contracareze spaima iraţională a omului în fata măreției Naturii şi în fata legii naturale a 
Morţii. Departe de a fi o nevroză, religia este mai degrabă o psihoterapie pentru o angoasă 


realmente universala. Nu este maladie, ci remediu. De acest remediu se pot lipsi numai cei 
puternici, cei cu adevărat echilibrati, care se află în corespondenţă existenţială cu Cosmosul, 
dezlegându-i întrucâtva misterele. Freud era un asemenea Om" (p 6). (Nota trad.) 

4 A se vedea Introducerea la partea despre Freud, ultimul alineat. 


8. DUMNEZEU CA ARHETIP AL INCONSTIENTULUI COLECTIV 


Cele dintâi investigaţii ale lui Jung pe tema existenţei lui Dumnezeu sunt incontestabil 
freudiene. Freud, desigur, era încântat. Una dintre scrisorile lui către Jung (din 1 septembrie 
1911) se încheie cu un triumfător "Bravo!", aducându-i o nouă dovadă că tânărul său coleg 
devenise "conştient de faptul că complexul Oedip stă la originea sentimentului religios". 
Sigură este doar dovada despre satisfacția lui Freud. Între 1909 şi 1911, Jung a scris o serie de 
cinci articole, vădit freudiene, iar în unul dintre acestea, "Die Bedeutung des Vaters fiir das 
Schicksal des Einzelnen" (1909), nu numai că susţine afirmaţia lui Freud că "toate figurile 
«divine» îşi au originea în imaginea tatălui”, ci schiteaza şi o scurtă istorie a religiei bazată pe 
această premisă. "Religia Vechiului Testament exaltă pe pater familias întru lahve al evreilor, 
de care oamenii trebuie să asculte de frică. Patriarhii erau piatră de pus piciorul pe ea pentru 
Divinitate. Frica nevrotică în iudaism, o nereușită sau în orice caz imperfecta încercare de 
sublimare la un popor destul de barbar, explică excesiva severitate a legii mozaice, 
ceremonialul compulsiv al nevroticului.'” 

Am văzut, însă, că de la sfârşitul anului 1912 lucrurile stăteau cu totul diferit. Prietenia 
cu Freud avea să mai dureze doar câteva săptămâni, iar pasaje ca acela citat mai sus aveau să 
fie eliminate din edițiile ulterioare. Această schimbare a fost grăbită de publicarea părții a doua 
din Wandlungen und Symbole der Libido. Căci aici Jung nu numai că a "desexualizat" 
conceptul de libido al lui Freud în aşa măsură încât complexul Oedip nu mai putea opera ca 
exclusivă forţă generatoare în formarea nevrozei religioase — sau, de fapt, în cazul oricărei 
nevroze —, ci, la fel de dramatic, el a înlocuit ideea de libido sexual a lui Freud prin propriul 
său concept, mai cuprinzător, de "libido energetic". Aceasta permitea o percepere cu totul 
diferită a religiei. Religia nu mai avea nevoie să fie percepută ca un conglomerat de refulări 
vinovate şi de obsesii ritualizate, ci ca o dimensiune naturală şi legitimă a activităţii psihice. 
Aceasta nu înseamnă, desigur, că experienţa religioasă nu poate fi niciodată nevrotică. 
Nevroza, ca simptom al dezechilibrului libidinal, poate avea loc în această sferă a vieţii, ca şi în 
oricare alta. Dar aceasta înseamnă că acolo unde există exemple de nevroză religioasă aceste 
exemple nu mai pot fi utilizate spre a caracteriza toate fenomenele religioase. Activitatea 
religioasă, în calitatea ei de clasă distinctă de activitate, poate conţine exemple de conduită 
obsesionala, dar aceste exemple nu determină ele însele natura clasei în întregul ei. 

În multe privinţe, analiza făcută de Jung religiei începe în acest punct. Căci, o dată ce ne 
descotorosim de Freud, o dată ce înţelegem că adorarea lui Dumnezeu nu mai poate fi explicată 
drept fantazare de substituție pentru tatăl pământean, atunci trebuie să căutăm altundeva 
explicaţia naturii şi conţinutului credinţei religioase. Problema este nu atât aceea a faptului 
dacă religia dispune de imagini ale tatălui, cât mai degrabă aceea a explicatiei date apariţiei lor 
şi a faptului că ele continuă să domine imaginaţia umană. Răspunsul lui Jung la aceste întrebări 
este, după cum vom vedea, cu totul original şi semnificativ: realitatea lui Dumnezeu este aceea 
a tatălui arhetipal al inconştientului colectiv. Conceput astfel, Dumnezeu este o realitate 
inevitabilă şi ireductibilă, trăită de individ la nivelul cel mai profund al fiinţei sale. Felul în 
care ajunge Jung însă la această concluzie este o problemă de o considerabilă complexitate. 


Arhetipurile inconstientului colectiv 


Primul lucru pe care îl avem de facut este să ne reamintim cele mai importante şi radicale 
afirmaţii de până acum ale lui Jung. În afară de inconştientul personal, există un nivel încă şi 
mai profund al spiritului inconştient, inconştientul colectiv, care are un caracter impersonal şi 
universal şi care, prin urmare, este identic la noi toţi. Inconstientul colectiv, trebuie să 
subliniem din nou, nu este deci dependent de istoria personală a individului: nu este ceva 
dobândit de noi în timpul vieţii, ci mai degrabă ceva "suprapersonal", precedându-ne în timp şi 
conţinând "imaginile primordiale" ale vieţii noastre ancestrale. Este, aşadar, "o mare greşeală 
să presupunem că psihicul noului născut este o tabula rasa, în sensul că în el nu se află nimic" 
3. Fiecare prunc, ca şi fiecare adult, este determinat de influenţe ce emană din inconştientul 
colectiv; iar aceste influenţe, care operează independent de inconştientul personal, garantează 
similaritatea fiecărui individ şi chiar o identitate de experienţă şi de reprezentare. Subliniem 
din nou că, făcând această afirmaţie, Jung nu încearcă să probeze existenţa inconştientului 
colectiv: el mai degrabă admite existenţa acestuia ca parte a ipotezei sale de lucru, spre a 
explica aproape universalul paralelism al imagisticii în, de exemplu, visele copiilor, fantazările 
nevroticilor, viziunile schizoide ale acelei Miss Miller şi, la nivelul etnologic, în mitologiile din 
culturile primitive. 

Jung face următorul său pas important atunci când începe să examineze cu mai multă 
grijă conținuturile inconştientului colectiv. Conținuturile inconştientului colectiv sunt numite 
arhetipuri. După cum am văzut, Jung introduce pentru prima dată conceptul de arhetip, dacă nu 
termenul, în Wandlungen und Symbole der Libido (1912), unde vorbeşte de "imagini 
primordiale" spre a desemna motivele miturilor, legendelor şi basmelor, care caracterizează 
moduri universale de percepţie şi comportament uman”, iar conceptul apare din nou în Două 
eseuri asupra psihologiei analitice (1916), sub termenul de "dominante" ale inconştientului 
colectiv”. Dar nu mai devreme de 1919, în eseul Instinct şi inconştient face el uz în mod special 
de termenul arhetip °. Platon este cel creditat cu descoperirea conceptului, cuvântul "arhetip" 
fiind luat dintr-o "perifrază explicativă" privind "ideea" (eidos) platonică, după care toate 
lucrurile existente sunt imitații. Cuvântul mai este folosit de Filon Iudeul, cu referire la Imago 
Dei (imaginea lui Dumnezeu) la om, după cum mai poate fi găsit la Irenaeus şi Dionisie 
Areopagitul. Sfântul Augustin foloseşte şi el conceptul atunci când vorbeşte de ideae 
principales, idei care ele însele nu sunt formate, ci sunt conţinute în înţelegerea divină. O 
variantă mai recentă este de găsit în opera antropologului francez Lucien Lévy-Bruhl (1857- 
1939), care a construit termenul "reprezentări colective" spre a indica acele forme 
socioculturale care sunt impuse spiritului primitiv, cu toate că preexistă şi supraviețuiesc 
membrilor individuali ai tribului”. Din acestea, ca şi din alte referinţe, devine clar faptul că 
pentru Jung conceptul său de arhetip nu este singular, ci este ceva recunoscut şi numit în alte 
domenii ale cunoaşterii. Dar oricare ar fi varietatea folosirii, ideea subiacentă este 
esențialmente aceeaşi. Arhetipurile sunt acele forme preexistente sau tipuri primordiale care 
există din cele mai îndepărtate ere ale umanităţii. Aceasta nu înseamnă însă că ele sunt forme 
sau tipuri consacrate pur şi simplu trecutului. Căci imaginile arhetipale, tocmai pentru că sunt 
imagini care emană din profunzimile inconştientului colectiv, sunt manifestări ale naturii 
structurale a Psyche însăşi şi deci expresie a substratului universal şi comun care este prezent 
în toate fiinţele umane şi operează în permanenţă şi dinamic. Urmează de aici implicatia că 
arhetipurile nu sunt, cum ar putea afirma Freud, exclusiv simptome ale unor stări nevrotice. 
După cum subliniază Jung, “trebuie să avem mereu în vedere faptul că constelația de imagini 
şi de fantazări arhetipale nu este în sine patologică". Deşi condiţii ca schizofrenia pot 
constitui ocazia apariţiei de arhetipuri într-o formă dramatică şi acută, nu înseamnă că singure 
aceste condiţii aduc în fiinţă arhetipuri. Să presupunem ce ar însemna să adoptăm greşita 
doctrină freudiană a cauzalităţii, care afirmă că orice fantazare inconștientă trebuie să fie 
produsul refulării. Arhetipurile, repetăm, sunt elemente constitutive ale spiritului inconştient, 
iar faptul că ele sunt esențialmente arhaice nu indică o revenire nevrotică la o formă perimată 
de gândire, ci mai degrabă — şi mult mai interesant — că "orice ființă umană civilizată, oricât 


de înaltă ar fi dezvoltarea sa conştientă, este inca un om arhaic la nivelurile profunde ale 
Psyche "°. 

Aşa cum au subliniat numeroşi comentatori!0, poziţia lui Jung în această privință rămâne 
ambiguă, iar lucrul acesta devine deosebit de evident când ajungem la nenumăratele exemple 
de arhetipuri date de el. Avem, de exemplu, arhetipul Mamei, observat nu numai în cazul 
zeităților religiei, ci, printre altele, în numeroasele simboluri ale fertilităţii şi rodniciei (cornul 
abundenței, câmpul arat, grădina)". Avem raspanditul arhetip al Copilului Dumnezeu, evident 
în povestea miraculoaselor naşteri ale lui lisus şi Moise, în viziunile lui Meister Eckhart şi în 
poetica lui William Blake, precum şi în basmele fiului regelui sau ale copilului vrăjitoarei 
posedat de puteri demonice!?. Avem arhetipul Eroului din diferitele cicluri eroice prevalente in 
aproape toate culturile, în care acesta nu este devorat de monstru, ci îl biruie şi astfel obţine 
premiul (David şi Goliat, Hercule şi Leul, Tezeu şi Minotaurul). Sunt numai trei exemple, dar 
Jung înşiră multe altele, adesea în formă personificată. În afară de figurile arhetipale 
menţionate, există evenimente arhetipale (naşterea, creația, moartea, căsătoria, trădarea etc.) şi 
obiecte arhetipale (dragonul, şarpele, sfinxul etc.)'*. Întrebarea este: când Jung defineşte 
"conținuturile" inconştientului colectiv ca fiind arhetipale înţelege el prin aceasta că arhetipuri 
cum sunt Mama sau Copilul Dumnezeu sunt "idei înnăscute" — imagini transmise şi duplicate 
de-a lungul generaţiilor, fără a varia in mod substantial —, sau înţelege că arhetipul determina 
numai "forma" acestor imagini, acţionând deci ca un fel de şablon pentru toate reprezentările 
subsecvente? Vorbim aici de transmitere de copii sau de ceva mai puţin specific, de 
transmiterea unei dispoziţii? Jung era conştient de această confuzie şi dă un răspuns detaliat: 
"Iarăşi şi iarăşi întâlnesc noţiunea eronată că un arhetip este determinat în raport cu 
conţinutul său, cu alte cuvinte, că este un fel de idee inconştientă (dacă o asemenea expresie 
este admisibilă). Este necesar să subliniez încă o dată că arhetipurile nu sunt determinate în 
ceea ce priveşte conţinutul lor, ci numai în ceea ce priveşte formele, şi numai într-o măsură 
extrem de limitată. O imagine primordială este determinată în privinţa conţinutului numai 
atunci când a devenit conştientă şi deci saturată de material al experienţei conştiente. Forma 
sa, însă, aşa cum am explicat altundeva, ar putea fi comparată cu sistemul axial al unui cristal 
care, cum s-ar zice, preformează structura cristalină în lichidul-mama, deşi nu are existență 
materială proprie. Aceasta apare în primul rând conform modului specific în care ionii şi 
moleculele se agregă. Arhetipul în sine este gol şi formal, nimic altceva decât o facultes 
praeformandi, o posibilitate de reprezentare care este dată a priori. Reprezentările însele nu 
sunt moştenite, ci doar formele, iar în această privinţă ele corespund oarecum instinctelor, 
care de asemenea sunt determinate doar în formă. Existenţa instinctelor nu poate fi dovedită, 
ca şi existența arhetipurilor, atâta timp cât ele nu se manifestă în mod concret... Acelaşi lucru 
este adevărat despre arhetipuri. În principiu, acesta poate fi numit si are un nucleu de 
semnificaţie invariabil, clar întotdeauna numai în principiu, niciodată în ceea ce priveşte 
manifestările sale concrete. În acelaşi mod, apariţia specifică a imaginii mamei la un moment 
dat nu poate fi dedusă doar din arhetipul mamei, ci depinde de nenumărați alti factori.""* 

Acest pasaj ne ajută, într-o privinţă, să clarificăm ceea ce este un arhetip. Un arhetip 
provine dintr-o structură a priori a Psyche, "forma" sa fiind o predispozitie sau o tendinţă 
înnăscută a Psyche de a crea o imagine cu un caracter universal şi uniform. Aceasta înseamnă 
însă, că imaginea astfel creată — "conţinutul" arhetipului — este similară unui caracter 
universal şi uniform. Căci în timp ce "forma" poate fi înnăscută pentru Psyche, modul în care 
ea este exprimată, manifestarea sa concretă va fi diversă şi va depinde foarte mult de 
experienţa individuală şi socială. Într-adevăr, dacă lucrurile nu ar sta în felul acesta, nu ne-am 
putea explica marea varietate de moduri în care aceeaşi imagine arhetipală este prezentată în 
toate perioadele istoriei, în simbol, mit şi ritual. 

Mai rămâne însă o ambiguitate în ceea ce priveşte originea arhetipurilor. Dacă "forma" 
arhetipală este parte a structurii a priori a Psyche, ce ne facem cu alte remarci ale lui Jung în 
sensul că arhetipurile sunt "precipitatul funcționării psihice pe întreaga linie ancestrala; 
experienţe acumulate de viata organică în general, repetate de milioane de ori şi condensate în 
tipuri"?!5 Admitand că un "conţinut" particular al arhetipului este produsul experienţei, nu 


putem spune si despre "forma" acestuia că a fost dobândită ca urmare a experienţei acumulate 
de-a lungul secolelor? Deşi conştient de această dificultate, răspunsul lui Jung este mereu 
echivoc. "Imaginile — scrie el — sunt «primordiale» în măsura în care sunt particulare 
pentru întreaga specie, şi chiar dacă au fost «generate» vreodată, originea lor trebuie să fi 
coincis cel puţin cu începutul speciei. "!® Este totuna cu a spune că arhetipurile nu sunt creația 
unor experienţe repetate, ceea ce dă crezare afirmației făcute de Jolanda Jacobi, potrivit căreia 
ele "există a priori... sunt inerente inconştientului colectiv şi deci neafectate de creşterea şi 
declinul individual". Într-un alt pasaj din lucrarea citată mai sus, însă, Jung deviază cu totul în 
această problemă: "Dacă această structură psihică şi elementele sale, arhetipurile, au fost 
vreodată «generate» este o întrebare metafizică şi deci una fără răspuns." 18 Ceea ce nu-l 
împiedică să tragă concluzia că arhetipul este metafizic pentru că este o "eternă prezenţă " şi 
pentru că el "transcende conştiinţei” ”. 

Acest răspuns, adaugă Jung, evocă faimoasa discuţie a lui Kant cu privire la apriorism, 
din Critica raţiunii pure (1781). Pentru Kant, obiectele experienţei ("fenomene") sunt 
incognoscibile fără impunerea de către spirit a unor categorii cum sunt spaţiul, timpul şi 
cauzalitatea: acestea sunt formele a priori la care trebuie să se conformeze întreaga noastră 
experienţă şi, în consecinţă, este imposibil să percepi vreun obiect ca lucru-in-sine ("noumen"), 
adică în afara acestor categorii. În felul acesta spiritul organizator participă la construcţia lumii 
fenomenale; trebuie, de asemenea, să facem deosebire între forma unei judecăţi şi conţinutul 
acesteia, între pattern-ul care este permanent şi experienţele individuale care se schimbă 
necontenit. Jung adoptă aproape acelaşi argument: "Nu trebuie în nici un caz să ne imaginăm 
că există idei moştenite. Nu poate fi vorba de aşa ceva. Există însă posibilităţi native de idei, 
condiţii a priori pentru producţia de fantazari, care sunt oarecum similare cu categoriile 
kantiene. Deşi aceste condiții native nu produc ele însele conţinuturi, dau o formă definită 
conţinuturilor deja dobândite."?!. 

Arhetipurile sunt, prin urmare, "organizatori inconstienti ai ideilor noastre”??, 
reprezentând doar "posibilitatea unui anumit tip de percepție si acțiune"”, "moduri de 
aprehensiune repetate uniform şi cu regularitate"; arhetipurile ca atare, însă, pot fi observate 
doar în manifestările lor şi nu independent de acestea. "Ceea ce înțeleg prin «arhetip» este în 
sine ireprezentabil, dar are efecte care fac posibile vizualizările acestuia, adică imaginile şi 
ideile arhetipale"*’. De aceea conținuturile arhetipurilor aparţin lumii fenomenale; dar despre 
arhetip ca atare — formă fără conţinut — nimic nu poate fi cunoscut pentru că "despre ceea ce 
stă dincolo de lumea fenomenală nu putem avea absolut nici o idee"”°. Aşadar, afirmaţia că 
arhetipurile există ca nişte categorii a priori ale spiritului depinde de inferenta inductivă trasă 
din permanenta apariţie a unor motive şi pattern-uri în experienţa umană. Existenţa lor, cum 
afirmă neobosit Jung, este în această privinţă ca şi existenţa inconştientului colectiv şi a 
libidoului, adică o necesitate conceptuală cerută de explicarea pattern-urilor şi repetitiilor 
fenomenelor psihice. 

În timp ce din punct de vedere teoretic numărul de arhetipuri este nelimitat, practic 
vorbind unele dintre ele sunt mai importante decât altele, iar Jung tratează în mod sistematic 
mai ales cinci dintre ele: Persona, Umbra, Anima, Animus şi Sinele. Mă voi ocupa de acestea 
ceva mai în detaliu, deoarece ele ne oferă cea mai clară ilustrare a ceea ce Jung înţelege prin 
arhetip. Vom vedea deci mai bine cum aplică Jung acest concept, fără vreo modificare 
importantă, la conceptul de Dumnezeu”. 


PERSONA. Termenul "Persona" se referea la origine la masca purtată de actori spre a se 
indica rolul jucat în piesă; arhetipul indică aproape aceeaşi tendinţă psihologică, adică interesul 
individului de a ascunde ceea ce este el în realitate, pentru ca societatea să-l vadă într-o lumină 
mai bună. Persona, în consecinţă, este un exemplu de "personalitate simulata", în care influenţa 
decisivă o are expectatia socială: de exemplu, "un bărbat care este preot trebuie nu numai Să- 
şi îndeplinească funcţiile în mod obiectiv, ci trebuie întotdeauna şi în toate împrejurările să 
joace rolul de preot într-un mod ireproşabil"?5. Aceste simulări pot aduce mari avantaje — de 
exemplu, individul nu este socotit imprevizibil sau nedemn de încredere, iar cariera sa 


înfloreşte —, dar şi mari dezavantaje. Căci Persona este şi o "extrem de bogată sursă de 
nevroze"”’, îndeosebi atunci când personalitatea artificială domină în aşa fel încât toate 
celelalte caracteristici, mai tipice, sunt suprimate. Aceasta generează dezechilibrul care este 
nucleul nevrozei: individul ajunge să stea sub papucul Personei, literalmente "umflat" de 
propria-i imagine publică despre sine, fie prea inflexibil, fie prea maleabil, fie suferind de 
deliruri de grandoare, fie de deliruri de insignificanta, dar în toate cazurile devenind incapabil 
să se raporteze la celelalte laturi, complementare, ale personalităţii sale. Toate aceste exemple 
indică relaţii adecvate sau neadecvate fata de arhetipul Persona; iar aici vedem că Persona, ca 
arhetip, operează ca o componentă structurală a Psyche, garantând astfel că fiecare dintre noi, 
independent de timp şi de loc, va avea de-a face cu acelaşi conflict între trebuinta personală şi 
expectatia publica. Din aceeaşi cauză, Persona garantează repetiţia permanentă a aceleiaşi 
imagini a reprezentării de sine. Astfel, ca exemple de supunere socială, Whitmont citează 
visele repetate în care ne arătăm incapabili de a ne dezbrăca sau suntem imobilizati într-o 
armură de fier; iar ca exemple de refuzare a adaptării, visele în care apărem la o petrecere 
complet dezbracati sau în care la o recepţie apărem în zdrente jegoase etc." 


UMBRA. Spre deosebire de Persona, arhetipul Umbra desemnează acea parte a 
individului pe care el/ea preferă să nu o dea în vileag. Umbra constă în părţile întunecate, 
neadaptate sau refulate ale cuiva sau, cum spune Jung, în "ceva ce subiectul refuză sa 
recunoască despre sine însuşi şi care totuşi îşi croieşte drum în sine în mod direct sau indirect, 
cum ar fi, de exemplu, trăsături de caracter degradante sau alte tendinţe incompatibile'*!. Ca 
personificare, între altele, a răului din om, Umbra este refulată, deoarece este considerată 
străină propriei Persona, fie din cauză că întruchipează însuşiri contrarii principiilor conştiinţei 
morale a cuiva sau pe care societatea le dezaprobă, fie pentru că evocă impulsuri generate de 
latura animală instinctuală a naturii umane. Această refulare, însă, poate conduce la 
dezechilibru psihic şi deci la crearea unei personalităţi artificiale, nevrotice, unilaterale. De 
aceea Umbra trebuie asimilată, oricât de refractar ar fi individul faţă de expunerea părții 
întunecate a caracterului său, căci, la drept vorbind, a nega Umbra este a nega elementul 
structural al Psyche şi, deci, o parte a Sinelui ca întreg. Ca şi Persona, Umbra, ca formă 
arhetipala, se manifestă printr-o mare varietate de moduri. De exemplu, poate să apară sub 
forma unei persoane despre care se spune că întruchipează răul (o soacră, o femeie divorțată, 
un vecin turbulent), dar poate apărea şi într-o formă mai generală, ca în vechile mitologii: 
duhul rău, ispititorul, Titanii, Satana. Literatura de ficţiune a invocat multe imagini ale Umbrei: 
Caliban al lui Shakespeare, Mrs Shelley a lui Frankenstein, Dorian Grey al lui Oscar Wilde, Mr 


Hyde al lui Stevenson”. 


ANIMA şi ANIMUS. Arhetipurile Anima şi Animus simbolizează latura contrasexuală a 
Psyche — Anima este latura feminină a bărbatului, Animus este latura masculină a femeii — şi 
întocmai cum de obicei ne trăim Umbra prin altcineva, tot aşa ne trăim propriile atribute ale 
sexului opus printr-o altă persoană. La bărbat, de exemplu, Anima este mai întâi identificată în 
mamă. tot aşa cum la femeie Animus este mai întâi identificat în tată; ulterior, Anima va fi 
proiectată asupra acelor femei care trezesc la bărbat sentimente pozitive sau negative. Astfel, 
dacă el se simte puternic atras de cineva, obiectul dorinţei sale va fi întotdeauna femeia care 
posedă aceleaşi caracteristici ca propria sa imagine-Anima. Dimpotrivă, dacă el simte antipatie 
sau aversiune este din cauză că femeia are însuşiri care intră în conflict cu propria lui imagine- 
Anima. Privite în aceasă lumină, Animus şi Anima devin indispensabile pentru selectarea unui 
partener de împerechere şi deci pentru supraviețuirea speciei, deşi, ca în cazul tuturor 
structurilor psihice, posibilitatea de dezechilibru rămâne, bărbatul accentuandu-si 
caracteristicile feminine şi devenind prin aceasta mai posesiv şi mai supus, iar femeia 
accentuându-şi caracteristicile masculine şi devenind prin aceasta mai competitivă şi agresivă. 
Ca arhetipuri, Anima şi Animus apar într-o mare varietate de imagini. Anima, de exemplu, 
poate lua forma unei virgine candide, a unei zeițe sau a unei seducătoare, ori poate să apară sub 
forma de figuri mitologice ca Eva, Kundry sau Andromeda, ori sub formă de eroine ficționale 


ca Elena din Troia sau Dulcineea. Reprezentările tipice ale Animusului sunt Eroul sau 
Vrăjitorul, Dyonisos sau Olandezul Zburător, în chip de prieten sau de seducător. Ambele 
arhetipuri pot să apară şi ca animale sau obiecte: anima în chip de vacă, pisică, corabie sau 
pivniţă, Animus în chip de vultur, taur, lance sau turn. Toate acestea, să ne reamintim, sunt 
conţinuturi ale arhetipurilor, nu arhetipurile ca atare. Ele sunt efecte fenomenale ale dispozitiei 


a priori a spiritului de a se exprima pe sine ca Anima sau Animus**. 


SINELE. Sinele este cea mai importantă şi totuşi cea mai insesizabilă componentă 
structurală a Psyche. Ca să înţelegem ceea ce desemnează Jung prin acest termen se cuvine să 
repetăm că, pentru el, sistemul Psyche nu este un sistem fix sau static, ci unul dinamic, un 
sistem supus unui permanent proces de interacţiune şi de schimbare. Am văzut lucrul acesta în 
capitolul precedent, în afirmaţia lui Jung că energia psihică operează în conformitate cu 
principiul contrariilor (enantiodromia) şi că nevroza apare ca rezultat al eşecului încercării de a 
se realiza un echilibru adecvat între laturile disparate ale Psyche, conştientul şi inconştientul’. 
Balanța psihică, însă, este indispensabilă nu numai din punct de vedere terapeutic. Am văzut, 
de asemenea, că integrarea conţinuturilor conştiente şi inconstiente, cu totul aparte de efectele 
benefice, constituie o sarcină sau un tel pentru orice fiinţă umană; cu alte cuvinte, însăşi 
disjunctia dintre conştient şi inconştient cere fiecăruia dintre noi să o biruie, să realizeze o 
sinteză între aceste elemente separate. Telul echilibrului psihic este astfel intrinsec psihicului 
însuşi, o componentă prospectivă ireductibilă a sa, scopul vieţii sale, ca să zicem aşa. Iar lucrul 
acesta este cel mai bine arătat de faptul că această direcţie a Psyche către țelul său de integritate 
este ea însăşi arhetipală, adică este un scop care este o dispoziție umană a priori, iar arhetipul 
integrităţii este arhetipul Sinelui. În consecinţă, Sinele este "felul vieţii noastre, el fiind cea 
mai completă expresie a acelei combinaţii fatidice pe cure o numim individualitate"*>. 
Începuturile "vieții întregului nostru psihic par să fie inextricabil înrădăcinate în acest punct, 
iar toate scopurile noastre superioare şi ultime pur să năzuiască în această direcție’. Ceea 
ce avem aici, aşadar, este un arhetip al integrării psihice care îl confruntă pe individ ca factor 
interior călăuzitor, ca o componentă psihică teleologică nativă, dar care, ca şi celelalte 
arhetipuri, se prezintă nu în "forma" lor, ci numai în "conținuturile" lor fenomenale. De aceea 
Sinele ca atare se manifestă în vise, în imagini şi viziuni de tipuri variate. Arhetipurile Sinelui 
pot fi văzute, de exemplu, în figuri umane sau animale ale puterii şi prestigiului (regi, regine, 
leul, ursul), în entităţi suprapersonale (zei, zeițe, soarele, natura, universul), în personalități 
religioase proeminente (Hristos, Buddha), în simboluri vegetale (lotus, trandafir), în obiecte 
neanimate (o bijuterie, o minge, un potir) etc. Simboluri ale Sinelui apar, de asemenea, ca 
figuri geometrice (cercul, sfera, pătratul, pendula) şi ca mandale“”. Acestea din urmă au avut o 
mare importanţă pentru Jung şi el a scris mult despre ele. Derivat din cuvântul sanscrit "cerc 
magic", termenul mandala este un desen bazat pe un pătrat sau cerc perfect echilibrat, în care 
punctul din mijloc capătă o proeminenta particulară. Deşi descoperite în arta evului mediu 
occidental şi în Renaştere — pictarea, de exemplu, a lui Hristos înconjurat de cei patru 
evangheliști — cele mai impresionante mandale aparţin budismului tibetan. Cu toate că Jung 
dă multe ilustraţii care înfăţişează mandale, multe desenate chiar de el, motivul lor central 
rămâne un arhetip al Sinelui. Ele implică, explică Jung, o “premonitie a centrului perso- 
nalităţii, un fel de punct central din interiorul Psyche... Acest centru este... Sinele"*?. 

Dacă mandala este arhetipul Sinelui cel mai frecvent invocat de Jung, el nu este 
nicidecum şi cea mai extraordinară preocupare a sa. Aceasta se referă neîndoielnic la acea 
filosofie ermetică medievală numită alchimie. Interesul lui Jung pentru alchimie datează din 
1927, an în care distinsul sinolog frankfurtez Richard Wilhelm i-a trimis manuscrisul unui text 
alchimistic taoist intitulat Secretul Florii de Aur. De atunci Jung s-a consacrat cu entuziasm 
studierii alchimiei, adunând o uriaşă colecţie de texte de alchimie şi publicând în 1944 
remarcabila sa carte Psychologie und Alchemie“. Spaţiul nu ne permite o relatare amănunţită a 
cercetării întreprinse de Jung în acest domeniu, dar este suficient să notăm aici că nu încercarea 
alchimiştilor de a transmuta substanţe obişnuite în aur l-a fascinat pe Jung, ci mai degrabă 
faptul că alături de acest aspect chimic stătea unul psihologic, în care uniunea contrariilor era 


căutată cu ajutorul "pietrei filosofale". Căutarea lapis philosophorum poate fi astfel interpretată 
ca fiind un alt arhetip al Sinelui şi deci ca o altă încercare de a da formă concretă dorinţei de 
integrare psihică. Secretul alchimiei constă aşadar, spune Jung, "în transformarea 
personalităţii prin amestecul şi fuziunea componentelor nobile cu cele de bază, a funcțiilor 
diferenţiate cu cele inferioare, a constientului cu inconştientul". 

Să recapitulam. Aşa cum am spus la început, investigarea de către Jung a acestor cinci 
arhetipuri — Persona, Umbra, Animus, Anima şi Sinele — ne oferă un tablou mai clar asupra a 
ceea ce înţelege Jung prin arhetip; socot însă că ar fi util ca acum să fim mai exacti şi să 
încercăm o clasificare mai generală. Vom putea în acest fel să ocupăm o poziţie mai bună spre 
a trece la faza următoare a argumentării lui Jung şi a vedea cum, pornind de la a sa teorie a 
arhetipurilor, el merge mai departe şi dezvoltă acea noţiune, extrem de caracteristică pentru 
psihologia sa, de Dumnezeu ca arhetip. 

Noţiunea de arhetip elaborată de Jung conţine următoarele componente: 

1. Un arhetip este o manifestare a celui mai profund nivel al spiritului inconştient, 
inconştientul colectiv. 

2. Trebuie să facem deosebire între forma unui arhetip şi conținuturile sale. Forma unui 
arhetip este o componentă structurală a Psyche sau, mai precis, o dispoziţie a priori a spiritului 
inconştient de a construi imagini uniforme. Conţinutul unui arhetip este modalitatea de 
realizare a formei, reprezentarea concretă a acesteia. 

3. Ca dispoziţie a priori, forma unui arhetip este incognoscibilă, independentă de 
experienţă şi nedobândită, eternă şi transcendentă. De aceea existenţa sa poate fi numai 
postulată ca necesitate conceptuală în vederea explicării uniformitatii imagisticii vizibilă în 
conținuturile arhetipale. 

4. Conținuturile unui arhetip sunt, dimpotrivă, cunoscute, ele fiind compuse din elemente 
extrase din achiziţiile personale şi experienţele sociale ale fiecărui individ. Pe când forma unui 
arhetip poate fi, deci, dedusă din conținuturile sale multiple şi diverse, conținuturile unui 
arhetip nu pot fi deduse din forma sa. 

5. Urmează de aici că forma arhetipală fiind necunoscută ea poate fi exprimată doar 
indirect, adică în imagini, metafore şi simboluri ale conţinuturi lor arhetipale. În conținuturile 
arhetipale găsim, aşadar, expresia indirectă a ceea ce nu poate fi exprimat direct. 

6. În timp ce forma unui arhetip este incognoscibilă, aceasta are totuşi anumite efecte 
care fac posibilă reprezentarea ei, anume conținuturile unui arhetip. Aceste efecte sunt virtual 
inepuizabile. Astfel, de exemplu, forma arhetipală a Umbrei, care este o componentă 
structurală a Psyche, se manifestă numai în distinctele, dar infinit de variatele reacţii ale 
fiecăruia dintre noi faţă de capacitatea lui/ei de a păcătui. În consecinţă, modul în care 
arhetipurile Anima şi Animus se dezvăluie va depinde în foarte mare măsură de istoria sexuală 
a fiecărui individ etc. Ceea ce este adevărat despre toate arhetipurile: forma este modul de 
percepţie, nu realizarea sa concretă. 

7. Un arhetip este dinamic şi dualist, ceea ce înseamnă că operează, ca toate fenomenele 
psihice, în conformitate cu legea contrariilor. Aşadar, fiecare arhetip conţine posibilitatea 
dezechilibrului psihic, a unei distribuiri inegale de energie libidinala. Astfel, un individ poate 
să devină prea obsedat de a sa Persona publică şi, reprimându-şi propria-i individualitate 
distinctă, poate reprima necesara Umbră a personalităţii sale sau se poate orienta prea departe 
către propria-i natură contrasexuală etc. Indiferent de arhetip, acesta va poseda un potenţial de 
tulburare nevrotică şi, când acesta se manifestă, îl va reflecta în simbolurile şi imaginile 
conţinuturilor sale arhetipale. 

8. Întocmai cum un arhetip posedă, ca pe o caracteristică nativă, o capacitate de 
dezechilibru psihic, acesta posedă de asemenea o dimensiune teleologică şi prospectivă, care 
este țelul echilibrului psihic între elementele sale disparate. Acest tel este el însuşi arhetipal şi 
îşi găseşte expresia în arhetipul Sinelui (archetype of the Self). 


Dumnezeu ca formă arhetipală 


Propoziția centrală a conceptului de Dumnezeu la Jung este că Dumnezeu este un arhetip. 
Această propoziţie îi atribuie imediat lui Dumnezeu o proprietate particulară care, aşa cum am 
observat mai sus este o proprietate definitorie a tuturor arhetipurilor şi anume: ca arhetip, 
Dumnezeu este o manifestare a celui mai profund nivel al spiritului inconştient, inconştientul 
colectiv. Dar, din afirmaţia că "Dumnezeu este arhetip" putem invoca o altă importantă 
distincție, comună şi celorlalte arhetipuri. Este vorba de distincţia dintre Dumnezeu ca formă 
arhetipală şi Dumnezeu ca conținut arhetipal. Concepţia lui Jung despre Dumnezeu este astfel 
esențialmente bipartită. Avem, pe de o parte, o analiză a lui Dumnezeu an sich, adică în sine, 
Dumnezeu care este incognoscibil, scos din timp şi etern, iar, pe de altă parte, o analiză a lui 
Dumnezeu reprezentat de noi în imagini de o infinită varietate şi în simbolurile religiei. În 
acest paragraf al cărţii, mă voi ocupa de prima dintre acestea: Dumnezeu ca formă arhetipală. 

Afirmația că Dumnezeu este o forma arhetipală concordă cu implicatia imediată ca 
Dumnezeu este o componentă structurală a priori a Psyche, evidentă ca "«dispozitie» care 
începe să funcţioneze la un moment dat în dezvoltarea spiritului uman şi care orânduieşte 
materialul conştiinţei în tipare definite""?. Aceasta înseamnă că orice idee de Dumnezeu, oricât 
de primitivă sau de sofisticată, indiferent dacă este vorba de zeitățile animale ale politeismului 
sau de subtilitatile gândirii dogmei Treimii, îşi are originea într-un mod de percepţie inerent şi 
preexistent, adică în forma arhetipală de Dumnezeu. Dar aceasta nu este totul. Forma arhetipală 
de Dumnezeu trebuie examinată, ca toate formele arhetipale, ca realitate psihică, ca element 
neextrinsec, ci intrinsec individului, ca dimensiune activă a vieţii psihice a fiecăruia, bărbat sau 
femeie. Dacă ţinem seama de corelatia arhetipuri-instincte, făcută de Jung, putem vorbi chiar 
de "instinctul de Dumnezeu", nu ca element dobândit de individ, ci ca element care operează în 
plan universal, ca forță elementară din interiorul fiecăruia dintre noi, perceptibilă doar în 
efectele sale, adică în conținuturile arhetipale indirecte ale metaforei şi simbolului. O altă cale, 
un alt mod de a exprima acelaşi aspect ar fi să spunem că atitudinea religioasă, deşi poate fi 
realizată în plan personal sau social, indiferent de timp şi loc, îşi are originea în faptul că la 
nivelul cel mai profund al fiinţei noastre există o formă arhetipală de Dumnezeu, gravată 
indelebil în Psyche. Această dispoziţie religioasă funcționează, dacă vreţi, ca o activitate 
internă a Psyche, generând o energie aparte, emisă de inconştientul colectiv şi care se 
manifestă in variatele fenomene care tin de religie, vizibile pentru toată lumea. 

Desigur, argumentarea lui Jung în această privinţă ridică un număr de întrebări 
importante. Prima este aceasta: Oare afirmaţia lui Jung că în psihicul uman (Psyche) există o 
formă arhetipală a lui Dumnezeu constituie o dovadă privind existenţa obiectivă a lui 
Dumnezeu? Faptul că Dumnezeu este trăit în modul acesta constituie o demonstraţie a faptului 
că Dumnezeu este obiectul acestei trăiri? Jung răspunde în felul următor: "...când spun, ca 
psiholog, că Dumnezeu este un arhetip, înţeleg prin aceasta «tiparul» din Psyche. Cuvântul 
«tipar», după cum ştim, este derivat din typos, «imprimare» sau «pecete»; astfel, un arhetip 
presupune un imprimator... Pur şi Simplu nu cunoaştem derivatia ultimă a arhetipului, asa 
cum nu cunoaştem nici originea Psyche. Competența psihologiei ca ştiinţă empirică abia daca 
merge atât de departe încât să stabilească, pe baza cercetării comparative, dacă, de exemplu, 
pecetea găsită în Psyche poate sau nu să fie în mod rezonabil numită «imagine a lui 
Dumnezeu». Aşadar, nimic pozitiv sau negativ nu a fost asertat cu privire la posibila existență 
a lui Dumnezeu, tot aşa cum arhetipul «eroului» nu dovedeşte existenţa reală a eroului”. Alt 
citat: "Știm că imaginea lui Dumnezeu joacă un rol important în psihologie, dar nu putem 
dovedi existenţa fizică a lui Dumnezeu. Ca om de ştiinţa responsabil nu propovăduiesc 
convingeri personale, subiective, pe care nu le pot dovedi... Pentru mine, însă, din punct de 
vedere personal, problema dacă Dumnezeu există sau nu există este zadarnică. Sunt suficient 
de convins de efectele pe care omul le-a atribuit întotdeauna fiinţei divine. Dacă ar trebui să 
exprim o credinţă dincolo de acestea sau să asertez existenţa lui Dumnezeu, ar fi nu numai 
superfluu şi ineficient, ci s-ar vădi că opinia mea nu se bazează pe fapte. Când oamenii spun 
că ei cred în existenţa lui Dumnezeu, aceasta nu m-a impresionat niciodată câtuşi de puţin. Fie 
cunosc un lucru şi atunci n-am nevoie să cred în el, fie cred în el pentru că nu sunt sigur că-l 
cunosc. Sunt cu totul satisfăcut de faptul că cunosc trăiri pe cure nu le pot evita numindu-te 


numinoase sau divine. "* 


Am dat citate ceva mai lungi din textele lui Jung pentru ca, in pofida acestor remarci ale 
sale, ca şi a altora, rămâne problema supărătoare daca Jung crede sau nu în existenţa lui 
Dumnezeu. O cale de a rezolva această problemă este să notăm aici încă o similaritate între 
argumentarea lui Jung şi aceea dezvoltată de Kant în Critica rațiunii pure. Am văzut cât de 
îndatorat îi este Jung lui Kant în distincţia pe care o face între forma şi conţinutul unui arhetip; 
dar influenţa lui Kant este vizibilă şi în repudierea de către Jung a probelor teiste. La drept 
vorbind, Macquarrie nu este departe de adevăr când îl descrie pe Jung ca pe un agnostic 
kantian®. 

Trebuie să notăm aici doar faptul că faimoasa respingere de către Kant a argumentelor 
ontologice şi cosmologice — cele două argumentări care caută să stabilească existenţa lui 
Dumnezeu din observaţii empirice — porneşte de la temeiul că nici un argument extras din 
experienţă nu poate confirma (sau, de fapt, combate) existenţa a ceva ce se află dincolo de 
limitele experienţei umane, neputând deci stabili realitatea vreunei entităţi transcendentale şi 
suprasensibile, cum este Dumnezeu. Aceasta, însă, nu implică inexistenţa lui Dumnezeu, nici 
nu revelează futilitatea credinţei religioase, ci, aşa cum spune clar Kant în Prefaţa la a doua 
ediţie a Criticii raţiunii pure, aceste limite ale cunoaşterii umane "fac loc credinţei”. În Critica 
rațiunii practice (1788), Kant subliniază acest aspect atunci când afirmă că facultatea morală a 
omului necesită existenţa a ceva în afara individului care să-l constrângă să gândească şi să 
acţioneze în mod moral şi că acel ceva este Dumnezeu. Deşi dovezile pur raționale despre 
existenţa lui Dumnezeu sunt respinse, trăirea obligaţiei morale face necesară totuşi pentru noi 
postularea existenţei lui Dumnezeu. 

Mi se pare că Jung utilizează un argument similar cu acela al lui Kant. El spune cât se 
poate de clar că existenţa lui Dumnezeu nu poate fi dovedită. Drept urmare, problema dacă 
Dumnezeu există cu adevărat sau nu există nu poate fi niciodată demonstrată în mod logic. 
Ceea ce putem totuşi spune este că fiinţele umane posedă o anumită caracteristică — anume 
capacitatea de a forma imagini despre Dumnezeu — şi că această caracteristică este la fel de 
certă şi de vădită ca proprietatea pe care Kant le-o atribuie, anume capacitatea morală. Cu alte 
cuvinte, aşa cum Kant inferează că omul este moral din evidenţa clară a trăirii morale — din 
conştiinţa noastră imediată şi certă a libertăţii morale şi din cazurile clare şi perceptibile în care 
acea libertate este exercitată —, la fel Jung, dintr-o inspiraţie cu totul similară, din nenumărate 
şi incontestabile evidențe privind imaginile lui Dumnezeu, trage concluzia că omul posedă, ca 
o componentă a priori a naturii sale psihice, o dispoziție particulară, anume forma arhetipală 
de Dumnezeu. Dar aceasta este tot ce poate fi inferat. Aşadar, pornind de la existenţa "pecetii" 
arhetipului noi putem postula existenţa "imprimatorului" şi, deci, putem infera de la existenţa 
formei arhetipale a lui Dumnezeu la existenţa lui Dumnezeu; făcând însă lucrul acesta, nu 
facem mai mult decât să clarificăm aceste arhetipuri ca experienţe psihice specifice, pe care le 
înţelegem a fi Dumnezeu. De aceea aceste experienţe nu spun nimic despre existenţa lui 
Dumnezeu sau despre faptul dacă imaginile generate de ele corespund existenţei Deităţii. 
"Psyche — remarcă Jung — nu poate sări dincolo de sine, nu poate stabili adevăruri 
absolute". Aceasta nu implică nicidecum că nu există nimic în afară de Psyche şi, deci, nu 
implică inexistenţa lui Dumnezeu; dar implică faptul că experienţa psihică este singura 
experienţă de care dispunem, că "suntem fără speranţă închişi într-o lume exclusiv psihică”! şi 
că, în consecinţă, nu se poate demonstra dacă aceasta este (sau nu) experienţa unei fiinţe care 
are o existenţă obiectivă, care există separat de această experienţă. De aceea, tot ceea ce 
indivizii pot crede afirmând existenţa lui Dumnezeu este că pentru ei Dumnezeu este un 
fenomen psihic, că este un fapt de experienţă psihică imediată, direct şi evident, întâlnit de ei în 
profunzimile propriei fiinţe; că este o realitate psihică atestată şi cunoscută de fiecare răspuns 
al individului la imaginea arhetipală a lui Dumnezeu. "Nu fac afirmații transcendentale. Sunt 
esențialmente empiric, aşa cum nu o dată am declarat. Mă ocup cu fenomenele psihice şi nu cu 
asertiuni metafizice. În cadrul evenimentelor psihice descopăr faptul credinţei în Dumnezeu. 
Acesta spune: "« Dumnezeu există». Faptul este acela care mă interesează. Nu mă priveşte 
adevărul sau neadevărul existenţei lui Dumnezeu. Mă interesează doar afirmaţia ca atare, 


structura şi comportamentul acesteia... Este evident ca dacă omul nu există, nici o astfel de 
afirmaţie nu poate exista, că nimeni nu poate dovedi că termenul «Dumnezeu» există într-o 
sferă nonumană ."*8 

Cele de mai sus explică întrucâtva remarca mult mediatizată făcut de Jung, într-un 
interviu la BBC, consemnat de John Freeman, în anul 1959. Când a fost întrebat dacă crede în 
Dumnezeu, Jung a replicat: "Greu de răspuns. Eu cunosc. Nu am nevoie să cred. Cunosc." 
După câte înţeleg acum, aceasta nu este o confesiune de credință, deoarece a crede, aşa cum pe 
drept cuvânt a subliniat Jung, implică faptul că "nu sunt sigur de ceea ce cunosc”. Declaraţia 
lui Jung este mai degrabă o declaraţie de fapt: că un individ particular, în acest caz Jung însuşi, 
a întreprins o experienţă psihică particulară şi că această experienţă este aceea privindu-l pe 
"Dumnezeu dinăuntru" — trăire certă, imediată şi indiscutabilă. Tocmai această experienţă 
certifică existenţa lui Dumnezeu ca realitate psihică şi care, prin urmare, face ca afirmaţia 
"Dumnezeu există" să fie adevărată pe plan psihologic. A-l "cunoaşte pe Dumnezeu" este, 
aşadar, a admite adevărul psihologic al acestei experienţe. "Să mi se permită să arăt că nu este 
o problemă de credinţă, ci de experienţă. Experienţa religioasă este absolută, ea nu poate fi 
obiect de discuţie. Poţi doar să spui că nu ai avut niciodată o asemenea experienţă, la care 
oponentul tău va riposta: «Îmi pare rău, eu am». Iar aici se va pune capăt discuţiei. "0 

Aşadar, Dumnezeu există ca realitate psihică, ca factor fundamental al experienţei umane 
demonstrabil pe plan psihologic; tot ceea ce îl interesează pe Jung este fenomenul ca atare, 
realitatea de netăgăduit a acestei condiţii psihologice. 

O altă întrebare se pune: înseamnă aceasta că Dumnezeu este produsul unei asemenea 
experienţe? Cu alte cuvinte, prin repudierea dovezilor teiste s-a convertit Jung, poate fara 
vrere, la un subiectivism total, la o poziţie în care "Dumnezeu" devine un sinonim pentru actul 
de a crede mai degrabă decât a ceea ce este crezut? Jung neagă cu înverşunare lucrul acesta. Ne 
amintim că Dumnezeu ca formă arhetipală nu este o achiziție individuală, ci un mod de 
aprehensiune nativ, a priori, care tine de inconştientul colectiv, formă "incognoscibila" şi 
"eternă", dar care totuşi se manifestă în simbolurile religiei. Cu alte cuvinte, Jung ne cere să 
facem o distincţie absolută între forma arhetipală de Dumnezeu, ca o cauză imperceptibilă, şi 
conținuturile acesteia, ca efecte perceptibile. Rezultatul este că, in timp ce experienţele 
individuale vor forma şi degaja conținuturile arhetipale pe tema Dumnezeu (archetypal God- 
contents), ele sunt cu totul incapabile să genereze forma arhetipală respectivă (God-form). 
Astfel, pe când o parte din imaginea arhetipală poate fi caracterizată în funcţie de experienţele 
particulare şi sociale, cealaltă parte va fi total deosebită de acestea, întrucât aparține acelui strat 
al Psyche care este primordial şi nu individual. Prin urmare, atunci când Jung se referă la 
Dumnezeu ca la o experienţă imediată şi de netăgăduit, ca la o realitate psihică, el nu admite că 
această experienţă acoperă totalitatea acelei realităţi, că realitatea este echivalentul acelei 
experienţe, ci mai degrabă că această experienţă implică şi ceva ce nu este şi nu poate fi 
cunoscut. Căci trăirea ideii de Dumnzeu este rezultatul unei dimensiuni a psyche care este mai 
mare şi anterioară părţii personale a inconştientului; ea izvorăşte mai degrabă din ceea ce nu 
este dobândit, din ceea ce e preexistent. În afară de timp. impersonal şi universal: cu un cuvânt, 
din inconştientul colectiv. 

Această caracteristică a cunoaşterii psihice a lui Dumnezeu — aceea care include forma 
arhetipala-Dumnezeu (archetypal God-form), ca element impersonal, atemporal, produs 
autonom şi nu mental — explică şi alte caracteristici notabile ale experienţei religioase. 
Explică, de exemplu, de ce unii oameni religioşi îşi concep credinţa ca pe ceva venit din afara 
lor, ca pe ceva spontan şi de valoare eternă şi imperativă. Explică, de asemenea, enorma 
frecvenţă de personalităţi independente şi autonome în cadrul imagisticii religioase, 
personalităţi înzestrate cu conştiinţă, intelect, liber-arbitru şi finalitate. Îngeri şi arhangheli, 
"principatele şi puterile". Sfântului Pavel, arhonii gnosticilor, ierarhia cerească a lui Dionisie 
Areopagitul, toate sunt personificări ale autonomiei Dumnezeului-arhetip!. Cea mai 
semnificativă dintre toate, desigur, este reprezentarea tradiţională a lui Dumnezeu ca fiind 
atotputernic şi atotstiutor, impartitor al dreptăţii şi iubirii, Tată atotiertător şi Creator al lumii. 
Este deci interesant de notat că pentru Jung atribuirea lui Dumnezeu a unor asemenea calități 


de putere si dragoste parinteasca nu este, ca pentru Freud, semn de caracter infantil $i nevrotic 
al credinţei religioase, ci mai degrabă reflectare a originii psihice, în forma autonomă a lui 
Dumnezeu-arhetip. 

Aceasta ne permite să răspundem la întrebarea cu care începe acest capitol: De ce 
credinciosul îl concepe pe Dumnezeu ca pe un tată? Dacă motivul nu este oedipal, atunci ce 
este? Răspunsul, după cum spune Jung, este acela că noțiunea de Dumnezeu ca tată este 
arhetipală, ceea ce înseamnă că îşi are originea în activitatea unei dispoziţii inconştiente şi 
native. A-l concepe pe Dumnezeu în aceşti termeni este astfel dovada operaţiei arhetipale a 
formei arhetipale de Dumnezeu, care determină ca imaginea tatălui să fie una dintre imaginile 
universale şi inevitabile folosite de credinţa în venerarea ei ca zeu. Victor White spune în 
această privinţă: "Ne este acum deschisă calea... de a nu-l mai concepe pe Dumnezeu ca pe un 
substitut al tatălui fizic, ci mai degrabă pe tatăl fizic ca pe primul substitut al lui Dumnezeu la 
copilul mic, ca pe purtătorul genetic primordial al imaginii Atoateziditorului. "°* 


Dumnezeu — conţinut arhetipal (ce este simbolul) 


Întorcându-ne acum la Dumnezeu ca conţinut arhetipal, ajungem la cea mai extinsă şi 
elaborată parte a teoriei jungiene a religiei. Aşa stau lucrurile pentru că, de fapt, ne ocupăm 
acum de fiecare imagine a lui Dumnezeu în întreaga istorie a religiei, în Orient şi Occident; de 
orice credinţă, mit, rit şi doctrină care s-a ocupat vreodată de reprezentarea lui Dumnezeu- 
formă. Cercetările lui Jung în acest domeniu sunt remarcabile şi pe bună dreptate faimoase şi 
este absolut imposibil ca pe un spaţiu atât de mic să dăm o idee exactă despre întinderea şi 
profunzimea interesului său în această direcţie. Două cărți merită, însă, să fie menţionate în 
mod special: Aion (1951) şi Răspuns lui lov (1952). Aion, dupa cum sugerează titlul, se ocupă 
de o perioadă specială a istoriei — "eonul creştin” — şi explorează simbolismul figurii lui 
Hristos şi a diavolului, oferindu-ne un studiu prolix asupra simbolismului peştelui atât în 
textele creştine, cât şi în cele de alchimie şi încheindu-se cu o expunere a simbolismului din 
vechea credinţă gnostică. Răspuns lui lov, deşi în mare parte o continuare a lui Aion, este în 
întregul ei o operă mai contestabilă. Aici Jung utilizează conflictul dintre Iov şi Iahve ca 
paradigmă a modului în care poate fi perceput Dumnezeu, trăgând concluzia, care îi 
scandalizează pe unii teologi contemporani, că Dumnezeu are propria sa "Umbră" şi că astfel el 
este implicat în existenţa diavolului. Dar, ca adaos la aceste două cărți, există studii asupra 
Încarnării, asupra Sfintei Treimi, Liturghiei, doctrina Adormirii Maicii Domnului, asupra 
discuţiilor privind deosebirile dintre protestantism şi catolicism, precum şi studii întinse 
privind viziunile din mistica elveţiană a secolului al XV-lea, fratele Klaus, teologia lui Meister 
Eckhart în secolul al XIII-lea. Lista este extraordinară şi exhaustivă, iar un omagiu justificai 
adus eruditiei lui Jung este faptul că rareori comentatorii îl atacă pe teme de detalii istorice sau 
filologice”. 

Totuşi, de o mai mare importanță pentru noi este faptul că, făcând abstracție de acest 
orizont al discuţiei, distincția făcută de Jung între Dumnezeu-formă arhetipala şi Dumnezeu- 
conținut arhetipal rămâne intactă. Când vorbim de demoni, îngeri, duhuri sau despre 
Dumnezeu însuşi, sau cand examinăm vreun mit, rit sau dogmă a religiei în care apar aceste 
aşa-numite fiinţe "metafizice" — spune el —, nu emitem nici o pretenţie cu privire la ceea ce 
ar putea sta sau nu în spatele acestor imagini şi, astfel, nu facem nici o apreciere cu privire la 
faptul dacă ele se conformează sau nu vreunei categorii de realitate obiectivă. Ceea ce ne 
interesează aici este Dumnezeu-continut arhetipal — fenomenele empirice ale religiei, dacă 
vreți — şi nu întrebările fără răspuns privind faptul dacă dispoziţia înnăscută a omului de a-l 
gândi pe Dumnezeu implică existenţa unui Dumnezeu pe care să-l gândeşti. Tot ceea ce este 
important acum este faptul observabil şi indiscutabil că asemenea fenomene există şi că ele 
sunt manifestări ale unor procese psihice interioare. Cu alte cuvinte, Dumnezeu-continut 
arhetipal nu poate demonstra nimic altceva decât trăirea psihică a lui Dumnezeu care generează 
acel conţinut şi, în această măsură, este singurul subiect de cercetare psihologică. 

Al doilea lucru important demn de notat este că Dumnezeu-continut arhetipal, ca 


manifestare concretă a unei dispoziţii umane a priori (Dumnezeu-forma), incognoscibilă, poate 
pur şi simplu adopta un mod de expresie. Căci, indiferent de experienţele individuale sau 
sociale care pot contribui la formarea imaginilor lui Dumnezeu, ele sunt expresii absolut 
necesare a ceea ce nu poate fi exprimat in mod direct şi de aceea numai Dumnezeu-continut 
arhetipal poate fi exprimat simbolic. Cu alte cuvinte, simbolul este forma particulară de 
expresie cerută de Dumnezeu-continut pentru reprezentarea lui Dumnezeu-formă. Limbajul 
simbolic devine astfel limbajul religiei, singurul limbaj adecvat de exprimare de către individ a 
trăirii psihice, imediate şi absolut certe, a lui Dumnezeu. 

Spre a clarifica ce înţelege Jung prin Dumnezeu-continut arhetipal (archetypal God- 
contents), trebuie mai întâi să lămurim ce înţelege el prin "simbol". O definiţie comodă a 
termenului se dă în Tipuri psihologice (19219)*. Aici Jung subliniază trei aspecte: 

1. Un simbol trebuie deosebit de semn, acesta din urmă având o importanţă semiotică. Cu 
alte cuvinte, semnul desemnează ceva cunoscut. Pe de altă parte, simbolul "este cea mai bună 
formulare posibilă pentru un lucru relativ necunoscut”. Jung ilustrează această distincţie cu un 
exemplu interesant. Dacă crucea creştină este concepută ca semnificare directă a iubirii divine, 
interpretarea este semiotică; ea devine simbolică "atunci când pune crucea dincolo de orice 
explicaţii conceptibile, privind-o ca pe expresia unui fapt de natură mistică sau transcendentă, 
adică psihologică, până acum necunoscut şi incomprehensibil, pe care pur şi simplu îl găsim 
cel mai adecvat reprezentat în cruce ">. 

2. Un simbol este "un lucru viu": el este viu "numai atâta timp cât este saturat de 
semnificaţie", murind dacă este înlocuit prin alt simbol mai potrivit. Modul în care Sfântul 
Pavel şi primii mistici speculativi vorbesc despre cruce arată că pentru aceştia ea era încă "un 
simbol viu care exprima inexprimabilul într-o formă insurmontabila". Dar acest punct de 
vedere nu este exclusiv şi nu este greu de văzut cum simbolul altădată puternic al crucii poate 
fi privit de către alţii drept "un semn pur şi simplu conventional pentru asociaţii care sunt mai 
complet şi mai bine cunoscute altundeva "5. 

3. Urmează de aici că dacă ceva devine sau nu simbol va depinde în principal de 
atitudinea celor care îl iau în considerare, de faptul dacă individul respectiv va privi "faptul dar 
nu pur şi simplu cu atare, ci şi ca expresie a ceva necunoscut”. Este tot una cu a spune ca 
nimic nu va fi considerat simbolic dacă nu este perceput printr-o atitudine simbolică, adică 
printr-o "viziune definită a vieții" care înzestrează evenimentul cu un nivel mai profund de 
semnificaţie, dincolo de realitatea lor fenomenală. De aceea, singura atitudine care nu poate 
gândi simbolic este aceea care "pune accentul pe pura existenţă reală şi care subordonează 
faptelor semnificaţia". 

Fie-ne acum permis să aplicăm aceste trei aspecte la conceptul lui Jung de Dumnezeu- 
conţinut arhetipal. Primul lucru pe care îl putem spune este că respingerea de către Jung a 
oricărei încercări de a interpreta Dumnezeu-continutul în termeni de semne — şi nu de 
simboluri — este un alt atac abia ascuns la adresa concepției semiotice despre religie a lui 
Freud, în care fenomenelor religioase li se atribuie un nucleu definit şi fix, anume complexul 
Oedip, în care, în consecinţă, orice credinţă religioasă va fi analizată retrospectiv, tintind la 
ceva care, dacă nu este cunoscut de către pacient, îi poate fi cel putin divulgat. Desigur, Jung 1- 
a muştruluit pe Freud în această privinţă”! şi merită să repetăm aici critica sa. Freud 
interpretează "simptomatic" pe Dumnezeu-continut şi prin aceasta se complace într-o formă de 
"gândire-realitate" total inadecvată pentru subiectul abordat. Căci pe când este in mod cert 
adevărat că Dumnezeu-continut este îmbrăcat în imagini extrase din experienţa personală, 
miezul arhetipal la care aceste imagini se referă — Dumnezeu-forma arhetipală — rămâne 
inaccesibil şi incognoscibil. Aşadar, a presupune că credinţa religioasă nu este decât codarea 
unor atitudini emoţionale — atitudini nevrotice în acest caz — înseamnă a admite o identitate 
ilegitimă între nonperceptibilul "arhetip ca atare" şi manifestarea perceptibilă, între forma sa 
ireprezentabilă şi conținuturile reprezentabile. Înseamnă, într-un cuvânt, a adopta o "atitudine 
nonsimbolica", atitudine care admite că limbajul religiei poate fi redus până la punctul în care 
nu mai încapsulează decât anumite stări psihologice. 

În Două eseuri cu privire la psihologia analitică (1917), Jung dă un exemplu interesant 


cu privire la modul in care analiza freudiana poate interpreta gresit natura nevrozei atunci cand 
o reduce la nu mai mult decat refularea tendintelor infantile. El citeaza cazul unei paciente 
care, ca să folosim terminologia freudiană obişnuită, suferea de un "complex patern". Deoarece 
relaţia ei cu tatăl răposat fusese extrem de emoţională, ea căutase să se degajeze de aceasta prin 
accentuarea laturii intelectual-rationale a personalităţii, devenind astfel studentă în filosofie. 
Lucrul acesta, însă, nu prea a avut efect, ci a dus la o şi mai gravă formă de dezechilibru psihic 
şi la tulburări somatice. Nici tratamentul aplicat de Jung nu a avut succes imediat. Tot ce s-a 
întâmplat a fost că femeia a transferat asupra lui Jung aceleaşi sentimente pe care le avusese 
pentru tatăl ei, făcând din el substitutul tatălui şi, în consecinţă, un alt obiect de conflict. Nici 
Jung şi nici pacienta nu mai ştiau ce este de făcut. Ca posibil pas de ieşire din impas, Jung a 
sugerat să se treacă la analiza viselor ei. Cele mai multe dintre acestea se axau pe Jung însuşi, 
ca medic al ei şi, în general, includeau o distorsiune demnă de remarcat: ea apărea în vis enorm 
de corpolentă şi foarte bătrână. Uneori semăna cu tatăl ei. Unul dintre vise era deosebit de 
semnificativ: "Tatăl ei (care în realitate fusese scund) stătea cu ea pe un deal cu ogoare de 
grâu. Ea era cu o gâgălice pe lângă el, care i se părea un uriaş. Peste grâne sufla vântul, şi pe 
când spicele se legănau in vânt, el o legăna pe ea în braţe. "59 

Jung a făcut o mare descoperire când a înţeles că acea inaltare a sa la rangul de tată 
gigantic şi protector, de proporţii supraomenesti, nu era nimic altceva decât prezentarea 
simbolică a "viziunii lui Dumnezeu", care reactiva vechiul simbolism în care vântul, atât în 
greacă (pneuma), cât şi în ebraică (ruah) şi arabă (ruh) simbolizează pe Dumnezeu şi spiritul. 
Deoarece pacienta însăşi era total neştiutoare în privinţa acestei legături, Jung a tras concluzia 
că apariția din vis nu reprezenta, cum ar fi presupus Freud, refulări din prima copilărie, ci o 
imagine arhaică, primordială a lui Dumnezeu, desigur înrămată în experienţa ei personală cu 
Jung însuşi, dar totuşi fasonată si directionata de tiparul de fantazare colectiv, impersonal 
(anume forma arhetipală de Dumnezeu). De aceea, în pofida propriilor sale tendinţe agnostice, 
această femeie dădea expresie din profunzimile inconştientului ei nu unei dorinţe legate de 
iubirea tatălui, ci unei şi mai profunde pasiuni pentru Dumnezeu însuşi. La început această 
explicaţie a fost inacceptabilă pentru pacientă, dar Jung arată că, după acest diagnostic, femeia 
şi-a pierdut treptat fixatia la persoana lui şi a început să asimileze ceea ce a învăţat despre 
"funcţia îndrumătoare" a vieţii, ceea ce a avut drept rezultat o intensificare considerabilă a 
relațiilor ei personale cu semenii. 

Teoria jungiană a simbolismului relevă şi o altă caracteristică a conţinuturilor arhetipale 
ale imaginii lui Dumnezeu. Conceput acum drept constelație de imagini simbolice, Dumnezeu- 
conţinut poate, ca toate simbolurile, să degenereze în semne şi să moară. Dacă acest lucru are 
sau nu loc va depinde, în parte, de faptul dacă imaginea particulară de Dumnezeu folosită 
"exprimă" sau nu "inexprimabilul", anume dacă are structura simbolică necesară exprimării 
formei arhetipale a lui Dumnezeu. Repet, Dumnezeu-formă este o dispoziţie psihică arhaică, 
primordială şi colectivă, cu totul distinctă de nenumăratele imagini despre Dumnezeu pe care 
le generează, cea dintâi fiind în principiu incognoscibilă, pe când celelalte sunt nemijlocit 
perceptibile în fenomenele religiei. Astfel, în cazul citat mai sus, imaginile despre Dumnezeu 
ale pacientei lui Jung erau evidente, pe când ceea ce o predispunea la fantazări de felul acesta 
nu era analizabil, ci ceva a priori şi colectiv, indefinisabil şi inimaginabil, ceva generat de 
nivelul cel mai profund al spiritului inconştient. Urmează, deci, că ceea ce se manifestă prin 
aceste imagini nu poate fi identificat cu ele — că Dumnezeu-continut este vehiculul revelații, 
nu ceea ce este revelat — şi că, în consecinţă, Dumnezeu-formă nu este relevat în cazul în care 
are loc o asemenea identificare. A presupune altfel înseamnă a converti simbolul în semn, a te 
complace într-o formă de literalism şi a subintelege că ceea ce este exprimat nu emană din 
profunzimile inconştientului colectiv şi că poate fi înţeles în mod raţional. Ceea ce răpeşte 
simbolului semnificația şi puterea psihică. Fără a fi simbolic, aşadar, Dumnezeu ca conţinut 
arhetipal nu poate divulga dimensiunea psihică nonpersonală şi colectivă pe care numai 
simbolurile o pot revela. 

Această concluzie explică neîntreruptul atac al lui Jung împotriva ideii de imagine a lui 
Dumnezeu considerată definitivă. Fie că este găsită într-o carte de pictură, într-un crez sau 


dogmă, într-un ritual sau mit, ori in viata unei personalităţi istorice sau instituţii, orice 
asemenea apreciere implică ignorarea a ceea ce este revelat in aceste situaţii şi a formei 
adecvate pentru revelare. Pentru că Dumnezeu ca conţinut arhetipal este întotdeauna simbolic 
şi niciodată literal. Cu alte cuvinte, importanţa acestor simboluri depinde de exprimarea de 
către ele a lui Dumnezeu-formă ca ceva necunoscut şi incognoscibil; dar această cerință este 
anulată în cazul în care obiectul, visul, persoana sau evenimentul care serveşte drept vehicul 
revelatiei este ridicat(ă) la demnitatea de Dumnezeu-forma: dacă, într-un cuvânt, încetează sa 
fie simbolic(ă). Pacienta lui Jung şi-l imagina pe Dumnezeu cu chipul doctorului Jung; dar dr. 
Jung nu era Dumnezeu. Într-adevăr, pe baza acestei imagini, nici o proprietate nu poate fi 
atribuită vreunui Dumnezeu, nici măcar aceea că el există. Tot ce poate fi spus este că aceste 
imagini indică faptul psihologic al unei experienţe particulare trăite de pacientă şi că, o dată ce 
sunt despuiati de asociaţiile lor personale, ceea ce apare este o formă de imagistică nonunică 
pentru ea, ci colectivă şi arhetipală, "o imagine istorică distribuită cât e lumea de largă şi care 
capătă mereu existenţa printr-o funcție psihică naturală". Această imagine a fost una 
primordială, despre un tată puternic şi protector, despre o zeitate care i-a dat viata. În visele ei 
despre Jung, această femeie reactivase în felul acesta vechi simbolisme şi prin aceasta a 
exprimat dispoziția psihică a priori a fiinţelor umane de a-l concepe pe Dumnezeu în aceşti 
termeni. Într-adevăr, tocmai această dispoziţie înnăscută de a folosi imagistica universală face 
ca acest strat al inconştientului să fie colectiv; şi tocmai de aceea forma arhetipală a lui 
Dumnezeu trebuie să transcendeze simbolismul prin care este revelată. În consecință, primul 
pas în deteriorarea oricărui conţinut arhetipal referitor la Dumnezeu este ca el să fie perceput ca 
sursa şi nu ca agentul acestei revelații. 

Printr-o uşoară modificare a acestei argumentări, putem de asemenea înţelege de ce un 
anumit conţinut arhetipal referitor la Dumnezeu nu moare, ci continuă să opereze ca simboluri 
vii, saturate de semnificaţie. Jung a clarificat faptul că lucrul acesta depinde în mare măsură 
"de atitudinea conştiinţei observatoare"”', de faptul dacă aceste imagini despre Dumnezeu sunt 
receptate ca simboluri şi nu ca semne; de faptul dacă persoana în cauză acceptă că semnificația 
acestor simboluri nu derivă din ceea ce poate fi cunoscut şi este conştient, ci din ceea ce nu 
poate fi cunoscut şi este inconştient. Când Jung, aşadar, spune că simbolul există ca simbol 
pentru că a fost observat ca simbol, trebuie să avem grijă să notăm ceea ce el nu spune. Jung nu 
trage de aici concluzia că simbolul este creat doar de cel care percepe (the percipient). 
Simbolul nu este construit numai de imaginaţie. Adevărat, o anumită semnificaţie e de atribuit 
la ceva atunci când acest ceva e numit "simbol", dar să nu uităm, de asemenea, ce implică 
această designatie. Când un individ recunoaşte că ceva este simbol, el nu admite, desigur, ca 
tabloul sau ritualul pe care îl consideră simbolic este simbolic pentru oricine, cum remarcă 
Jung; ceea ce este considerat simbol viu pentru un individ poate fi mort pentru altul şi nu se 
pot, în mod corespunzător, plăsmui simboluri fie pentru sine însuşi, fie pentru ceilalţi; dar el 
recunoaşte că prin mijlocirea acestor imagini i-a fost comunicat ceva inconştient, a priori $i 
colectiv, cu alte cuvinte ceva ce este arhetipal şi care astfel se situează mai presus de imaginile 
individualizate şi specifice care îi dau expresie. 

O imagine particulară despre Dumnezeu, aşadar, nu trăieşte pentru că aceasta a reţinut o 
semnificaţie istorică sau filosofică sau pentru că a continuat să trezească interes pe plan 
intelectual sau estetic. Nici o imagine puternică despre Dumnezeu nu poate fi creată în mod 
conştient, căci altfel ar fi să i se nege originea, care este inconștientă. În definitiv, nu conţinutul 
arhetipal este acela care activează forma arhetipală de Dumnezeu, ci forma activează 
conţinutul, forma fiind în mod logic anterioară, aşa cum dispoziţia pentru act este anterioară 
actului ca atare. Dumnezeu ca conţinut arhetipal, deşi poate fi prezentat, are viaţă doar pentru 
că este simbolic, pentru că posedă capacitatea de a revela prin imagistica sa cel mai profund şi 
potent nivel al Psyche, deoarece prin aceasta este activată dimensiunea arhetipală şi colectivă a 
spiritului inconştient. Dumnezeu ca formă arhetipală. Prin mijlocirea conţinutului arhetipal al 
imaginii de Dumnezeu, indivizii simt astfel că ei au trăit un aspect din ei înşişi, din viata lor 
interioară, care transcende propria lor situaţie şi care este atemporal şi universal. Imaginea este 
vie pentru că prin ea oamenii ating acea parte din ei înşişi care este eternă şi care astfel 


transcende propria lor particularitate. Aşadar, forma arhetipala de Dumnezeu este aceea care 
înalţă conţinutul arhetipal al imaginii lui Dumnezeu dincolo de lumea semnelor, la nivelul 
simbolului, dând fiecărei imagini semnificaţia sa universală şi forță psihică. 

Un nou exemplu va clarifica argumentarea lui Jung. Doctrina creştină a Sfintei Treimi 
reprezintă pentru el "cel mai sacru dintre toate simbolurile”S?, simbol care, însă, poate fi uşor 
redus la statutul de semn, la nivelul de configuraţie matematică şi care, cu toate acestea, în 
pofida tuturor contradictiilor şi interpretărilor controversate, este luat drept demonstrare a 
naturii Divinitatii. Ori de câte ori se procedează în felul acesta, dogma, de fapt orice dogmă, 
"nu mai defineşte nimic, nu mai exprimă nimic; ea a devenit o teză de acceptat în sine şi pentru 
sine, fără nici o bază în vreo experienţă, care să-i demonstreze adevarul"™. Spre a feri simbolul 
Sfintei Treimi de această soartă este deci necesar să arătăm că simbolul dă expresie unei 
experienţe inconştiente şi colective. Conform metodei sale, Jung aplică tehnica amplificării 
spre a descoperi rădăcinile arhetipale ale dogmei. Ni se vorbeşte astfel despre paralelele 
precrestine ale acesteia în gândirea babiloniană (triada Anu-Bel-Ea), în teologia egipteană 
(trinitatea Zeu-rege-taurul Ka) şi în speculațiile matematice ale filosofilor greci (simbolismul 
numărului la Pitagora, imaginea triadică a Zeului la Platon, în dialogul Timeu). Din acestea 
Jung trage concluzia că ideea treimii este arhetipală şi că, de exemplu, ceea ce au făcut Părinţii 
Bisericii atunci când au imaginat formula homoousios a fost, de fapt, reactivarea acestui 
arhetip, reproducând astfel în noi forme "adevăruri atemporale care sunt înnăscute în natura 
omului". De aceea dogma Treimii nu este admisă în termenii formulei sale logice, ci în 
termenii "realităţii psihologice" pe care o exprimă, adică în termenii prezentării simbolice a 
unei imagini primordiale, inconştiente. În pofida tuturor controverselor pe această temă, dogma 
devine astfel un fenomen psihologic, dovada nemijlocită şi de necontestat a unei trăiri psihice 
particulare; aceasta şi numai aceasta o salvează de tautologie. Doctrina Treimii poate fi acum 
percepută nu ca o fantazare goală, irelevanta pentru spiritul omului modern, ci ca o activare 
simbolică a unei dispoziţii universal umane. Cu alte cuvinte, imaginea pe care ea o prezintă 
devine parte a conţinutului arhetipal al ideii de Dumnezeu prin care se revelează forma 
arhetipală a acestei idei, care în acest caz este dispoziţia de a-l concepe pe Dumnezeu nu ca pe 
o ființă unitară şi statică, ci ca pe o forţă dinamică şi triadica®. 

Jung foloseşte acelaşi argument nu numai spre a trata despre alte fenomene religioase — 
Liturghiei, de exemplu, i se acordă un tratament cu totul similar® —, ci şi pentru a evalua 
semnificaţia anumitor personalităţi religioase. Cum vede el, aşadar, figura lui lisus din 
Nazaret? Şi în acest caz se arată necesitatea ca orice imagine arhetipală să fie prezentată 
simbolic. Deoarece şi aceasta implică o distincţie între arhetipul ca atare şi mediul revelării 
acestuia, nu este greu de văzut cum aceasta îi permite lui Jung să dea o nouă turnură vechii 
distincții teologice între istoricul Iisus şi biblicul Hristos, adică între detaliile exterioare ale 
vieţii lui Iisus, pe care Jung le consideră nedemne de încredere şi de prea mică importanţă, şi 
credinţa în el aşa cum este prezentată în Noul Testament, pe care Jung o înţelege acum ca 
percepţie a faptului că lisus este exemplificarea unui arhetip. Ne aflăm astfel din nou pe 
teritoriul familiar al aprecierii unei imagini — de data aceasta o imagine biblică — nu pe baza 
certitudinii istorice şi consecventei rationale, ci în termenii exprimării unei experienţe psihice 
particulare şi primordiale. Aceasta explică — spune Jung — "caracterul anistoric al 
evangheliilor, a căror singură preocupare este să reprezinte figura miraculoasă a lui Hristos 
cât mai plastic şi mai impresionant posibil”%. Chiar Pavel, cel dintâi martor cu talent literar, 
acoperă figura lui lisus cu concepții metafizice; el este cârmuitorul tuturor forţelor demonice, 
mântuitorul cosmic, omul-Dumnezeu cel mijlocitor. La drept vorbind, dacă nu ar fi existat 
această înclinaţie de om terestru, lisus nu ar fi putut să apară "ca figură colectivă pe care 
contemporanii său o aşteptau să apară”. În consecință, evangheliile nu ne oferă dovezi istorice 
că lisus este Hristos, ci doar aduc mărturie despre o experienţă psihică particulară în mod 
evident trăită de autorii lor. "Avem aici arhetipul viu şi perceptibil care a fost proiectat asupra 
omului isus şi care s-a manifestat istoriceşte în el." 

Care este arhetipul dezvăluit de figura lui Hristos? Este, arată Jung, arhetipul familiar 
noua în vise şi fantazările de proiecție: ideea de ființă atotputernică, atotcuprinzatoare, 


desăvârşită sau perfectă, întotdeauna reprezentată de un om cu dimensiuni fabuloase. In cazul 
lui lisus, această fiinţă este zugrăvită ca având atribute de erou: "origine improbabilă, tata 
divin, naştere riscantă, salvare la momentul potrivit, fapte miraculoase, sfârşit tragic timpuriu, 
moarte simbolică, efecte post-mortem (reaparitii, semne, minuni etc.)"°’. În iconografia 
creştină, aceeaşi imagine a perfecțiunii este zugrăvită pe mandala lui Hristos înconjurat de cei 
patru evanghelişti sau în prezentarea sfinţilor, îngerilor şi patriarhilor grupaţi în jurul figurii 
sale centrale. Toate aceste simbolisme, repet, schiteaza un arhetip, iar acum putem înţelege de 
ce rămân ele semnificative, în pofida prezentării lor adesea fantastice. Căci chipul desăvârşirii 
prezentat de aceste imagini este expresia unui arhetip care încapsulează o cerinţă fundamentală 
a priori a naturii umane, anume cerința de a unifica elementele disparate ale Psyche. Această 
cerință, după cum ne amintim, Jung deja a categorisit-o ca arhetip al Sinelui’’. Ceea ce 
individul identifică în Hristos, prin urmare, este arhetipul care exprimă propria sa trebuinta 
psihică interioară de totalitate şi unitate: Hristos, cu alte cuvinte, "exemplifică arhetipul 
Sinelui"”!. Drept urmare, lisus este numit Hristos nu pentru că detaliile istorice ale vieţii sale îl 
confirmă drept Hristos — ceea ce ar fi să tratăm narațiunea biblică ad litteram, ca pe o 
compoziție de semne —, ci deoarece conştiinţa observatoare trăieşte arhetipul Sinelui prin 
mediul simbolic al acelei vieți. Simbolul lui Hristos, întocmai ca doctrina Sfintei Treimi, este 
astfel salvat de la uitare şi reanimat de trăirea imediată a validității sale universale, colective, 
arhetipale. 

Ideea de arhetip al Sinelui figurează în mod pregnant în ultimele secvenţe aie 
argumentării lui Jung şi vom reveni la ea în capitolul următor. Ceea ce trebuie să subliniem aici 
este măsura în care Jung, făcând aceste referiri la diferitele imagini ale lui Dumnezeu 
încorporate în crezuri, dogme şi ritualuri religioase, în mod repetat discreditează orice 
consideraţie cu privire la aşa-numitul lor adevăr "metafizic". Astfel, doctrina Treimii nu ne 
oferă nici o demonstraţie cu privire la natura divinității, iar evangheliile nu ne oferă nici o 
dovadă a faptului că istoricul lisus este realmente omul-Dumnezeu. Tocmai de aceea, aceasta 
nu înseamnă nici că nu există Dumnezeu şi nici că lisus nu este Hristos. Aşa cum am văzut, 
aceasta este urmarea restrictiei absolute pe care Jung o instituie cu privire la capacitatea omului 
de a verifica sau de a falsifica asemenea idei transcendentale, ca şi asupra necesităţii de a le 
prezenta nonliteral. Acestea, în definitiv, sunt probleme imposibil de rezolvat, orice încercare 
în acest sens fiind pentru el un exercițiu de zădărnicie, o cutezanta a spiritului uman care nu-şi 
cunoaşte limitele Fapt important, însă, tăcerea asupra acestor probleme nu implică faptul că 
asemenea speculaţii metafizice sunt lipsite de semnificație. Căci oricât de îndepărtate ar părea 
ele, la o primă privire, de experienţa cotidiană, semnificaţia lor poate fi restaurată de îndată ce 
sunt percepute ca fiind înrădăcinate în procesele psihicului universal (in universul psychic 
processes). Cu alte cuvinte, interpretate cum se cuvine, conceptele metafizice ale religiei pot, 
de asemenea, reprezenta conţinuturi ale ideii arhetipale de Dumnezeu şi astfel pot fi de 
asemenea privite ca efecte fenomenale ale unei dispoziţii psihice înnăscute de a dezvălui 
imagini colective, primordiale ale formei arhetipale de Dumnezeu, în cazurile menţionate mai 
sus, imaginile lui Dumnezeu ca trinitate sau ca om perfect. 

Aşadar, în ciuda rezervelor lui Jung fata de metafizică în general, speculațiile metafizice 
specifice — în teologie, de exemplu, pe tema dacă moartea lui Hristos ne-a adus mântuire sau 
pe tema dacă există viata după moarte — pot fi salvate de la desuetudine dacă sunt înţelese ca 
derivând din experienţe transpersonale, universale, ce emană din inconştientul colectiv, dacă 
sunt luate drept "descriptii abreviate" ale anumitor fapte psihice, generate de trăirea psihică 
imediată a lui Dumnezeu ca arhetip. După cum explică Jung, nu "conceptul contează; 
conceptul este doar un cuvânt, o dara, iar el are semnificaţie si utilizare numai pentru că 
reprezintă o anumită sumă de experiență "2. Aşadar, cu toate că, în mod invariabil, soarta 
ideilor metafizice sau a conceptelor teologice demodate este să-şi piardă relevanta şi să moară, 
lucrul acesta nu este inevitabil dacă ele continuă să evoce experienţele arhetipale originare pe 
care ele se bazează. În acest sens ele devin, de asemenea, martor istoric al faptului că astfel de 
experienţe au avut loc: ele devin, ca toate simbolurile religiei, efecte perceptibile ale unei cauze 
imperceptibile. Aşadar, miezul arhetipal al doctrinei, dogmei, ritualului sau personalităţii este 


acela care le ridica la nivelul continutului ideii arhetipale de Dumnezeu, prin ale carei 
formulări şi imagistici simbolice se exprimă forma arhetipală a lui Dumnezeu. Aşa se face ca 
adesea speculaţii stranii şi ininteligibile despre religie au semnificație universală, colectivă. 


Natura trăirii religioase 


Distincția făcută de Jung între forma arhetipală a lui Dumnezeu şi conţinutul arhetipal al 
ideii de Dumnezeu i-a permis să se distanteze de orice sugestie că imaginile lui Dumnezeu 
sunt, cum credea Freud, născociri ale imaginaţiei nevrotice. Conținuturile ideii de Dumnezeu, 
care în mod cert utilizează imagistica extrasă din experienţa individuală, sunt în acelaşi timp 
actualizări ale unei dispoziţii psihice a priori, ale unui substrat care este universal şi colectiv şi, 
deci, independent de orice istorie personală. Există o formă arhetipală de Dumnezeu, 
Dumnezeul-arhetip în sine, matrice sau preconditie la care se conformează orice reprezentare 
simbolică a lui Dumnezeu. Dacă religia foloseşte în permanenţă imaginile tatălui, nu este deci 
o dovadă în favoarea originirii sale oedipale, ci în favoarea dezvăluirii unui motiv arhetipal, 
suprapersonal. În consecinţă, nu o trebuinta infantilă explică potenta imaginii tatălui, ci 
experienţa obţinută prin acea imagine cu privire la un nivel particular şi primordial al ființei 
psihice. 

După cum am şi văzut, în această argumentare trăirea religioasă (religious experience) 
Joacă un rol cu totul decisiv. Conținuturile arhetipale ale ideii de Dumnezeu sunt simbolice 
pentru că numai prin intermediul simbolului poate fi trăită o realitate nemărginită de felul 
formei arhetipale a lui Dumnezeu; în acelaşi timp, faptul că individul are această trăire 
dovedeşte că acest simbol este realmente simbol si, deci, mijloc al acestei revelații. În acest 
sens, trăirea religioasă are un caracter dublu: este receptarea a ceva ce este dat; este, cum am 
mai notat, efect perceptibil al unei cauze imperceptibile. Astfel, pe de o parte, această 
experienţă este independentă de subiect, ceva ce se manifestă în el din profunzimile propriei 
fiinţe, dar care este necreat, "etern", colectiv şi impersonal, iar, pe de altă parte, această trăire 
are loc în raport cu, să spunem, o imagine particulară a dogmei, care confirmă că aceste 
fenomene sunt simboluri vii, mereu active în prezentarea fata de un arhetip. 

Dar aceasta nu este tot ceea ce are Jung de spus despre experienţa religioasă. Să ne 
întoarcem la faimoasa definiţie dată de Jung religiei în ale sale Terry Lectures, ţinute la Yale 
University, în 1937. Cum şi era de aşteptat, el defineşte aici religia nu prin crezurile şi 
ritualurile ei, ci prin trăirile religioase originare de care depind acestea. Aşadar, religia este "o 
atitudine deosebită a spiritului uman" în care "anumiţi factori dinamici" sunt observați şi 
consideraţi "destul de minunati şi de plini de semnificaţie încât să fie adorati şi iubiţi cu 
devoțiune”. Această atitudine este mai departe caracterizată ca având "cea mai înaltă şi cea mai 
mare valoare" şi "o intensitate psihică extraordinară, ba chiar copleşitoare"”*. "Religia, asa 
cum spune cuvântul latin religare, este faptul de a lua în considerare, cu grijă şi în mod 
scrupulos, ceea ce Rudolf Otto” a numit pe bună dreptate numinosum, adică un factor sau 
efect dinamic, care nu-şi are cauza într-un act de voinţă arbitrar. Dimpotrivă, acesta captează 
şi controlează subiectul uman, care întotdeauna este mai degrabă victima decât creatorul său. 
Numinosum — oricare i-ar fi cauza — este o trăire a subiectului independentă de voinţa sa. În 
orice caz, învățământul religios, precum şi consensus gentium, întotdeauna şi pretutindeni, 
susțin că această experienţă se datorează unei cauze exterioare individului. Numinosum este 
fie calitatea unui obiect vizibil, fie influenţa unei prezenţe invizibile care determină o 
modificare particulară a conştiinţei. Aceasta este, în orice caz, regula generala"”’. 

Zece ani mai târziu, în 1947, Jung este şi mai explicit cu privire la ceea ce înţelege el prin 
"numinosum", pe care religia îl respectă cu atâta grijă şi căruia îi atribuie o atât de mare 
importanţă. Religia — spune el — nu se bazează pe tradiţie şi credinţă, ci îşi are originea în 
arhetipuri, "a căror «respectare cu grijă» — religere! — constituie esenţa religiei”. 
Afirmatie, repet, nesurprinzătoare. Căci a defini religia în termenii arhetipurilor înseamnă a nu 
face decât să reafirmi că atitudinea religioasă este o componenta esențială a Psyche. Este până 
acum un argument familiar. Orice individ posedă un "instinct religios" a priori — un impuls 


către religie, care este o funcție psihică — şi tocmai acest instinct îi oferă ocazia şi tiparul 
pentru toată imageria religioasă şi activitățile corespunzătoare. Cu alte cuvinte, această 
definiție a religiei pretinde că atitudinea religioasă este atitudine colectivă. Orice expresie a 
atitudinii religioase va impune, aşadar, recrearea acestor impulsuri psihice inconştiente în 
formă simbolică, universală şi arhetipală. 

Al doilea aspect notabil este descrierea de către Jung a experienţei religioase ca activitate 
"dinamică", în care "valoarea" atribuită acelui numinosum implică o condiţie psihologică de 
mare "intensitate psihică". Mai departe se arată că, se pare, există două motive pentru 
caracterul special al acestei activităţi: în primul rând, aceasta îşi are originea în calitatea 
particulară a subiectului care o trăieşte, iar, în al doilea rând, în calitatea particulară a 
obiectului trăit. Să le examinăm pe rând. 

Când Jung vorbeşte de actul de a atribui semnificaţie la ceva, ca act dinamic, de o mare 
intensitate pe plan psihic, el evocă teoria sa de odinioară, a energiei psihice”. După cum ne 
amintim, sistemul relativ închis al Psyche este caracterizat de permanenta şi dinamica mişcare 
a libidoului. Deşi libidoul ca atare nu este observabil, comportamentul său poate fi schiţat în 
termenii "valorii" care i se atribuie în cazul dat. Valorile sunt "estimări cantitative de energie", 
aşa încât pentru o persoană a acorda o înaltă valoare unei, să zicem, opere de artă este acelaşi 
lucru cu a spune că acest obiect de artă a fost învestit de el/ea cu o mare cantitate de energie 
psihică. Ceea ce s-a întâmplat aici este că energia psihică a fost "transformată" sau "canalizata" 
într-un fenomen cultural particular, valoarea atribuită acesteia fiind în mod direct calculabilă în 
termenii intensității efectului ei libidinal. 

Jung transpune acest argument direct în explicaţia dată de el trăirii religioase. Prin 
intermediul conţinuturilor simbolice ale ideii de Dumnezeu un individ trăieşte revelaţia formei 
arhetipale a lui Dumnezeu; iar pe baza acestei trăiri el/ea atribuie "cea mai înaltă valoare" 
acestor conţinuturi şi le numesti "arhetipale". Ceea ce putem interpreta în felul următor: 
conținuturile simbolice ale ideii de Dumnezeu sunt imagini in care a fost canalizată o cantitate 
specifică de energie psihică. Aceste imagini simbolice, orice formă ar lua ele, sunt 
manifestarea şi expresia libidoului, iar intensitatea efectului lor derivă direct din mişcarea 
energetică a Psyche, a infuzării acestor imagini cu putere libidinală. Credinciosul, acordându-le 
acestor imagini cea mai înaltă valoare, mărturisind că sunt vehicule ale revelatiei, atestă astfel 
faptul că ele sunt transformatoare de energie în procesul psihic. Cu alte cuvinte, ele devin 
"numinoase" din cauza calităţii particulare pe care o posedă, anume că transportă o putere 
libidinală dinamică concentrată, care simultan este o expresie de energie vitală în Psyche. 

Acesta este primul fir al analizei jungiene a experienţei religioase: experienţa religioasă 
este identificată ca experiență numinoasă, iar experienţa numinoasă este la rându-i conectată la 
procesul psihic al subiectului care trăieşte experienţa. În cel de al doilea fir, însă, Jung 
consideră trăirea religioasă ca pe un efect produs de obiectul trăirii, de numen sau arhetipul 
însuşi care are influenţă asupra indivizilor prin intermediul simbolurilor. Tocmai "prezenţa 
invizibilă" este aceea care captează şi controlează subiectul uman ca "victimă" a sa şi nu ca 
"creator". Într-un pasaj frapant, iarăşi cu foarte multe reminiscente din Rudolf Otto, Jung 
descrie această experienţă ca pe o întâlnire cu sfintenia": "«Sfințenie» înseamnă că o idee sau 
lucru posedă cea mai înaltă valoare şi că în prezenţa acestei valori oamenii sunt, ca să 
spunem aşa, loviți de mufenie. Sfintenia este, aşadar, revelatoare: este puterea iluminatorie 
care emană din figura arhetipală. Niciodată omul nu se simte subiect al unui asemenea proces, 
ci întotdeauna obiectul său. Nu el percepe sfintenia, ci ea îl ia captiv si îl copleşeşte; nu el o 
contemplă într-o revelaţie, ci ea i se revelează, iar el nici măcar nu se poate mândri că a 
inteles-o cum se cuvine. Totul se petrece în mod vădit în afara sferei voinţei lui, iar cele 
petrecute sunt conţinuturi ale inconştientului. Me 

Jung este aici interesat de religia fenomenală, de faptul imediat şi incontestabil că unii 
oameni au un tip special de trăire pe care o consideră copleşitoare şi revelatoare şi care de 
aceea poate fi numită "numinoasa". De teamă ca nu cumva să se creadă, totuşi, că această trăire 
este autogenerată, Jung repetă argumentul său anterior, dar cu o adăugire semnificativă. Putem 
nu numai postula, dacă nu demonstra, că această trăire are o origine reală — că ea este efectul 


mediat al unei cauze arhetipale —, ci putem, în afară de aceasta, să postulăm, dacă nu sa 
demonstrăm, că particularitatile (characteristics) efectului reclamă anumite particularități ale 
cauzei. Cu alte cuvinte, întrucât experienţa religioasă este "numinoasa", putem presupune nu 
numai că ea este activată de un arhetip, ci şi că acest arhetip este un "numen", anume că are 
calitățile necesare generării acestei trăiri, că posedă "cea mai înaltă valoare", că este o 
"revelaţie", că îşi "captează şi copleseste" receptorul etc. Toate acestea sunt calităţi care pot fi 
inferate din natura trăirii (experience) obţinute prin mijlocirea imaginilor despre Dumnezeu. 
Dar această inferenta, după cum Jung nu întârzie să arate, nu demonstrează existenţa lui 
Dumnezeu. Tot ceea ce poate fi stabilit în mod empiric sunt anumite efecte în trăirea 
numinoasă — ca, de exemplu, cineva se simte "victima" şi nu "creatorul" —, dar aceste efecte 
psihice sunt suficiente pentru noi ca să tragem concluzia că în trăirea numinoasă (numinous 
experience) numenul este dezvăluit ca un agent autonom şi creator, ca o realitate aparte de 
subiectul receptor. Dificultatea care generează interpretări greşite este că arhetipurile sunt 
«reale». Ceea ce este totuna cu a spune că efectele a căror cauză este descrisă ipotetic drept 
arhetip pot fi stabilite în mod empiric, exact aşa cum în fizică efectele a căror cauză se 
presupune a fi atomul (care este pur şi simplu un model). Nimeni nu a văzut vreodată un 
arhetip, după cum nimeni nu a văzut vreodată un atom. Dar cel dintâi este cunoscut a produce 
efecte numinoase, iar cel din urmă explozii. Când spun «atom» vorbesc despre modelul 
acestuia; când spun «arhetip» vorbesc de ideile care îi corespund, dar niciodată de lucrul-în- 
sine, care în ambele cazuri este un mister transcendentul [...]. Numai că este nou pentru mine 
faptul că asemenea cunoaştere este explicată «metafizic». Vedeţi, pentru mine Psyche este 
ceva real pentru că funcţionează, ceea ce poate fi stabilit în mod empiric. Trebuie de aceea să 
afirmăm că ideile arhetipale active, inclusiv modelul nostru de arhetip, se bazează pe anumite 
calități incognoscibile ale materiei. Dar ştiinţa nu poate în nici un chip stabili că, sau în ce 
măsură, acest substrat incognoscibil este în ambele cazuri Dumnezeu. Acest lucru poate fi 
decis numai de către teologia dogmatică sau credință..." 

În rezumat, trăirea religioasă este o trăire numinoasă (numinous experience), iar trăirea 
numinoasă presupune anumite procese psihice necesare. Aceste procese marchează ceea ce 
este dat şi primit în situaţia numinoasă. Avem, pe de o parte, un proces generic pentru Psyche 
la om, care rezultă din inconştientul colectiv. Acest proces este conceput ca arhetipal, 
primordial, universal şi etern, cu totul diferit de produsele individualizate ale inconştientului 
personal, posedând o putere unică proprie, suficientă ca să determine în fiecare individ o 
similaritate a experienţei şi reprezentării. Aceasta este forma arhetipală de Dumnezeu. Pe de 
altă parte, trăirea formei arhetipale a lui Dumnezeu este o trăire mediată: forma de Dumnezeu 
nu poate fi cunoscută direct, ci numai prin efectele sale, anume prin mijlocirea conţinuturilor 
arhetipale ale ideii de Dumnezeu. Astfel, prin imaginile simbolice ale religiei individul 
primeşte şi dă expresie revelatiei privind transcendent-imanentul, centrul suprapersonal al 
existenţei sale, numenul "Dumnezeu din noi". Este o trăire imediată cu un caracter absolut 
convingător, garantată de propria-i intensitate dinamică şi de valoarea absolută care îi este 
atribuită. 

Faptul acestei trăiri este tot ceea ce îl interesează pe psiholog: numai aceasta poate fi 
stabilită în mod empiric. Strict vorbind, tot ceea ce putem spune este că trăirea religioasă îl 
stabileşte pe Dumnezeu ca realitate psihică şi că există o imagine arhetipală a lui Dumnezeu 
indelebil gravată în Psyche. Psihologia nu poate demonstra existenţa lui Dumnezeu, dar, 
stabilind existenţa acestei imagini arhetipale, poate confirma religia ca activitate fundamentală 
a Psyche, ca expresie necesară la om a celui mai profund nivel al fiinţei noastre inconştiente, 
inconştientul colectiv. 

9. DUMNEZEU SI INDIVIDUATIE 


Ajungem acum la stadiul final al concepţiei lui Jung despre religie, în care, după cum 
vom vedea, el argumentează că religia este necesară pentru dezvoltarea psihică a omului. 
Această argumentare se axează pe importantul concept jungian de individuatie. Jung însuşi 
priveşte această idee drept "conceptul central al psihologiei mele", iar pentru multi 
comentatori aceasta rămâne cea mai durabilă realizare a sa. Conceptul ne oferă, de asemenea, 
încă un contrast iluminator faţă de Freud. Să ne amintim că Freud este deosebit de sceptic 
atunci când ia în considerare avantajele religiozitatii. Este adevărat că religia ne-a facut un 
mare serviciu oferindu-ne reguli şi reglementări pentru îmblânzirea instinctelor noastre 
asociale, dar a făcut prea puţin în alte privinţe. Ea nu ne-a făcut fericiţi, nu ne-a permis să 
ajungem la o învoială cu impulsurile noastre sexuale şi, mai presus de toate, nu a alimentat 
procesul de creştere individuală. Religia este o nevroză obsesională, iar a fi religios este a fi 
blocat într-o formă de viaţă infantilă şi iluzorie. Dar Freud nu este descurajat. Un astfel de 
infantilism, prezice el, va fi în mod necesar abandonat pe măsură ce oamenii se maturizează. 
Bărbaţii şi femeile nu pot rămâne pentru totdeauna copii şi "Abandonarea religiei trebuie să 
aibă loc cu inexorubilitatea fatală a unui proces de creştere"?. Această afirmaţie este negată de 
Jung. O dată ce atitudinea religioasă se revelează ca atitudine colectivă — cu alte cuvinte, o 
dată ce este recunoscută ca dimensiune arhetipală intrinsecă naturii umane — ea nu mai poate 
fi privită drept ceva ce ar trebui sau chiar ar putea fi abandonat. Tocmai pentru că religia este o 
funcție psihică, la fel de inseparabilă de individ ca orice alt instinct, orice încercare de a-i 
tăgădui importanţa va avea drept rezultat un dezechilibru psihic şi, deci. căderea în nevroză. 

Aşa cum am subliniat anterior”, atât Freud cât şi Jung iau aici drept punct comun de 


pornire vis medicatrix naturae — puterea tămăduitoare a naturii — şi deci ideea că orice 
individ are capacitatea inerentă de a-şi recâştiga sănătatea. Cu toate acestea, deosebirea dintre 
ei este mai mult decât notabilă. Pentru Freud acest proces terapeutic necesită descâlcirea 
refulărilor trecutului nostru oedipal şi astfel implică demascarea religiei ca parte a acestei 
moşteniri. Pentru Jung terapia necesită unificarea părţilor disparate ale Psyche — conştiinţă şi 
inconştient — într-o relaţie vie, care implică recunoaşterea religiei ca o componentă vitală a 
acestui proces. Trăirea religioasă este o trăire numinoasă a fundamentelor arhetipale eterne ale 
umanităţii însăşi şi, în această măsură, îl face capabil pe individ să se ridice deasupra 
problemelor sale personale şi să se raporteze la dimensiunea primordială şi indestructibilă a 
propriei sale fiinţe psihice. Prin urmare, nu acceptarea religiei este dăunătoare pe plan 
psihologic, ci respingerea ei. Jung clarifică lucrul acesta într-un faimos pasaj: "Aş atrage 
atenția asupra următoarelor fapte. În ultimii treizeci de ani m-au consultat oameni din toate 
țările civilizate ale globului. Mai multe sute de pacienţi au trecut prin mâinile mele, cel mai 
mare număr dintre ei fiind credincioşi protestanți, un număr mai mic evrei, iar vreo cinci sau 
şase catolici. Dintre toți pacienţii mei trecuţi de jumătatea vieţii — adică mai în vârstă de 
treizeci şi cinci de ani — nu a fost nici unul a cărui problemă să nu fi fost, în ultimă instanţă, 
aceea a găsirii unei perspective religioase asupra vieţii. Pot spune în mod cert că fiecare 
dintre ei se simţea bolnav pentru că pierduse ceea ce religiile vii dăduseră adepților lor şi că 
nici unul dintre ei nu s-a însănătoşit fără a-şi redobândi perspectiva religioasă. Lucrul acesta, 
desigur, nu are nicidecum de-a face cu un crez particular sau cu calitatea de membru al unei 


biserici." 


Procesul de individuatie 


Jung numeşte proces de individuatie procesul prin care individul integrează părțile 
conştiente $i inconstiente ale personalității. Conceptul de individuatie apare pentru prima oară 
în Tipuri psihologice (1921) — deşi urme ale acestuia pot fi găsite în teza de doctorat a lui 
Jung, din 1902 — şi capătă conturul său deplin într-o scriere mai putin importantă, din ultima 
parte a vieții, Mysterium Coniunctionis (1956). Termenul "individuatie" denotă nu o stare, ci 
un "proces" viu şi dinamic prin care o persoană devine "individ" psihologic, adică o unitate 
separată indivizibilă sau "intreg">. "Individuatie înseamnă a deveni un «in-divid» şi, în măsura 
în care «individualitatea» imbratiseaza interioritatea noastră, ultimă si incomparabilă 
unicitate, ea implică de asemenea a deveni propriul Sine. De aceea putem traduce termenul 
individuatie prin sintagme cum ar fi «devenire întru Sineitate» sau «autorealizare»."” Procesul 
de individuatie, spune Jung mai departe, este un proces cu totul spontan si natural din cadrul 
Psyche, comparabil cu procesele fizice de creştere $i îmbătrânire; de aceea, nu există ceva ce 
poate fi stimulat din exterior, ci ceva potential prezent în toate ființele umane, desi cei mai 
multi dintre noi nu suntem conştienţi de lucrul acesta. Personalitatea este deci destinată 
individuatiei, la fel de sigur cum corpul este biologiceşte destinat decăderii. Acest proces ar 
avea loc în mod natural, dar poate fi cu uşurinţă dejucat de un număr de factori: ereditate, 
influenţe potrivnice din partea părinților, educaţie, mediu. De aceea una dintre principalele 
sarcini ale practicii psihoterapeutice este să identifice aceste elemente obstructive şi să dea 
asistenţă personalităţii de-a lungul drumului ei propriu către individuatie. 

Un alt mod de a arăta că individuatia este un proces inerent al Psyche este acela de ao 
defini în termenii telului ei. Pentru Jung individuatia este "devenire întru Sineitate" şi, astfel, 
țelul individuatiei este realizarea Sinelui: "... Sinele are întrucâtva caracterul unui rezultat, al 
unui fel atins, ceva ce are a se petrece extrem de gradat si care cere multă osteneală. Astfel şi 
Sinele este țelul vieţii noastre, deoarece el este cea mai deplină expresie a acelei combinaţii 
fatidice pe care o numim individualitate, deplina înflorire nu numai a individului singur, ci a 
grupului la care fiecare adaugă porțiunea sa de întreg." 

Am şi spus câte ceva despre conceptul de Sine la Jung, în capitolul anterior®. Sinele — să 
ne reamintim — este arhetipul totalitafii şi astfel atestă faptul că a căuta un echilibru adecvat 
între laturile disparate ale Psyche, între conştient şi inconştient, este o dispoziţie a priori a 


omului. Lucrul acesta ne spune imediat mai multe despre procesul de individuatie. Daca telul 
individuatiei este realizarea Sinelui, acest proces devine unul care nu numai că este necesar în 
plan terapeutic, ci şi unul care este direcționat în plan arhetipal. Cu alte cuvinte, Sinele trebuie 
conceput nu numai ca tel al individuatiei, ci şi ca generatorul impulsului către aceasta, el este 
atât rezultat cât şi agent. Aceasta înseamnă că dorinţa de integrare a elementelor conştiente şi 
inconştiente este ea însăşi primordială şi colectivă ca origine, că este o actualizare a arhetipului 
Sinelui. Individuatia este deci nativă la indivizi, o lege naturală a Psyche, componentă 
ireductibilă a Psyche, "prospectiva" şi "teleologica". 

Identificarea de către Jung a telului individuatiei ca realizare a Sinelui îi permite să fie 
cât se poate de precis cu privire la ceea ce cuprinde programul de individuatie. Individuatia se 
referă la realizarea echilibrului psihic, ceea ce înseamnă că are în vedere uniunea contrariilor. 
Aceasta înseamnă asimilarea sau integrarea în conştiinţă a diferitelor parti inconstiente ale 
Psyche: ceea ce necesită să devii sensibil şi receptiv la acele aspecte care au fost neglijate şi au 
rămas astfel nedezvoltate. Acestea vor depinde foarte mult de interesele persoanei, dar în toate 
cazurile necesitatea de a trăi ceea ce a fost depreciat şi refulat: caracteristici personale pe care 
le preferăm ascunse (Umbra), valori considerate stranii fata de Persona publică, tipare 
inconstiente masculine sau feminine de emoție şi comportament (Animus/Anima), o atitudine 
particulară nondominantă şi inferioară (extraversiune sau introversiune), o funcţie particulară 
nondominantă sau inferioară (senzaţie, intuiţie, gândire sau afectivitate). Nu este de mirare că 
individuatia este un proces dificil, dureros, iar uneori periculos”. Armonia psihică şi realizarea 
Sinelui — cum arată Jung — sunt în primul rând rezultatul dării în vileag a celor mai intime 
părți din viaţa interioară a individului, iar pentru aceasta individul are nevoie de un mare curaj; 
la urma urmei, deznodământul depinde nu atât de modul de a trata anumite dorinţe şi tendinţe, 
cât mai degrabă de faptul de a admite că le ai. Dar o dată ce această dificultate este învinsă, 
armonia psihică rezultată produce întotdeauna o îmbunătăţire a relațiilor cu semenii, de 
exemplu cu membrii propriei familii sau cu comunitatea în general. Individuatia, aşadar, nu 
este pur şi simplu rezolvarea unui conflict interior, ci ne determină să avem o relație mai 
armonioasă cu societatea ca întreg. Exemplu: acceptarea Umbrei noastre, a impulsurilor 
noastre ostile şi agresive poate debloca, în schimb capacitatea noastră de afecţiune spontană, 
făcându-ne astfel în stare să-i tratăm cu mai mare toleranţă şi căldură pe cei care ne sunt ostili. 

Jung citează multe studii de caz care dezvăluie procesul de individuatie!°. Am si întâlnit 
unul dintre acestea în exemplul bărbatului ale cărui fantazări axate pe sinuciderea logodnicei 
dezvăluiau un dezechilibru între funcțiile gândirii dominante şi funcțiile afectivității inferioare, 
dizarmonie care necesită o intervenţie terapeutică prin care să fie reactivat în inconştientul său 
ceea ce el excludea din constiinta"!'. Dar cel mai detaliat şi mai interesant caz tratat de Jung se 
referă la o femeie americană necăsătorită, în vârstă de 55 de ani — Miss X —, care a început 
tratamentul cu el în 1928. Ea era foarte cultivată, studiase timp de nouă ani psihologia şi 
suferea de un dezechilibru între Animus şi Anima. Acesta era rezultatul a ceea ce Jung numeşte 
"complexul ei patern pozitiv": fusese "fiica tatălui ei" şi, în consecinţă, nu avusese relaţii bune 
cu mama ei daneză. Înţelegând că aceste relaţii lăsaseră mult de dorit, "în ea s-a dezvoltat cu 
timpul sentimentul că acea parte a naturii ei ar fi evoluat diferit dacă relaţia cu mama ar fi 
fost alta"!?. Astfel Miss X s-a orientat către Jung. Analiza întreprinsă de Jung este bazată pe 
picturile produse de ea timp de zece ani şi pe care el le descrie ca pe "un fel de ideogramă a 
conținuturilor inconştientului". El reproduce douăzeci şi cinci de ilustraţii din opera ei, 
începând cu o imagine în care Miss X apare înconjurată de stânci în formă de ouă, în care 
corpul îi este pe jumătate înfipt în Mama Tarana, implicatia fiind că ea aşteaptă să fie eliberată 
din prizonieratul ei de către un vrăjitor (adică de către Jung). Într-o altă pictură, stâncile nu mai 
sunt ouă, ci sfere perfecte, una din ele fiind sfărâmată de săgeata de aur a unui fulger, acest din 
urmă aspect arătând că acum ea nu va fi descătuşată de un magician, ci de către un proces 
natural. A patra pictură este cea mai importantă. Nu numai că întreaga imagine este acum 
circulară, dar în centrul ei găsim organul feminin, stilizat în aşa fel încât să arate ca o plantă cu 
petale de argint, fertilizată de un şarpe negru cu un halou galben palid. Semnificaţia sexuală a 
acestei picturi n-a scăpat pacientei lui Jung şi, treptat, tablourile ei zugrăveau absorbirea 


şarpelui în nucleu, negreala acestuia fiind compensată de lumina aurie care radia din centru. 
Acesta a fost începutul integrării Animusului şi Animei la ea, iar la pictura a nouăsprezecea 
procesul era aproape complet. Această serie de picturi, conchide Jung, "ilustrează stadiile 
inițiale ale modului de individuatie"'*, dar din păcate nu ştim dacă ele i-au adus acelei Miss X 
vreun beneficiu terapeutic. Jung se pare că a pierdut prilejul de a-i urmări evoluţia, deşi 
picturile i-au fost remise după moartea ei. 

Analiza făcută de Jung pacientei sale Miss X este extraordinar de complicată, atât de 
complicată încât e greu să ne imaginăm că multi pacienţi au putut beneficia de ceva de felul 
acesta. Această analiză ne oferă o excelentă demonstraţie practică privind tehnica jungiană a 
amplificării. Cercurile desenate de pacientă sunt, desigur, mandale, care exprimă duplicarea 
inconstienta a probabil celor mai grandioase dintre toate imaginile arhetipale ale totalitatii 
Sinelui!5. Jung nu întârzie să reliefeze alte asemănări. Când Miss X pictează o zvastică cu 
rotire spre dreapta (pictura 6), aceasta este asociată cu emblema budistă, care arată o ieşire din 
haosul inconştient; dacă ea pictează o cruce cu braţe egale sau un ochi (picturile 7 şi 8), se face 
referinţă la imagini similare din opera misticului Jacob Böhme, din secolul al XVI-lea [si al 
XVII-lea]; dacă desenează şase serii de raze solare (pictura 9), aceasta aminteşte discursul 
despre anteriu al lui Buddha, deşi în aceeaşi pictură cele trei păsări albe semnifică Treimea 
creştină. Aceste asocieri, însă, deşi fascinante, nu sunt prin nimic comparabile cu paralelele 
trasate de Jung între Miss Jung şi alchimie; într-adevăr, el admite cu generozitate că în special 
una dintre picturi (pictura 3) i-a dat "impulsul decisiv de a face studii aprofundate asupra 
operei vechilor adepți". Această pictură înfăţişează o sferă care pluteşte liber, străbătută de o 
bandă argintie vibratoare, în mijlocul căreia este imprimat numărul 12. Jung arată că toate 
acestea sunt simboluri alchimiste. Argintul este mercur, vibraţiile lui sunt aripile lui Mercur, iar 
numărul 12 are de-a face cu procesul alchimic cunoscut sub numele de tetrameria. Abunda, 
însă, alte simboluri alchimiste. Bolovanii în formă de ou se referă la oul orfic (rotundum), 
vasul din care, la sfârşitul procesului alchimic, apare homunculus, anume Anthropos, omul 
total, induhovnicit. Săgeata fulgerului eliberator este simbolul adesea utilizat de Paracelsus şi 
de alchimişti ca să-l indice pe Mercurius atât ca zeu, cât şi ca elementul numit argint-viu; iar în 
pictura în care Miss X zugrăveşte şarpele şi floarea găsim o altă idee alchimistă impresionantă: 
cele două petale de argint reprezintă vasul receptor, globul lumii în care sămânţa (aur) este 
destinată să se odihnească. 

Jung arată că Miss X nu ştia nimic despre alchimie şi că propria lui ignoranță în aceasta 
privinţă exclude orice bănuială că "în mod neintentionat am infectat-o cu idei alchimiste". 
Această posibilitate fiind exclusă, nu mai rămânea decât să se presupună că atât Miss X cât şi 
alchimiştii se găseau sub influenţa inconştientă a unui arhetip, că, în moduri foarte diferite, ei 
foloseau imagini similare ca să dea expresie unei intense trăiri interioare — trăirea unui arhetip 
— şi că această trăire, fiind arhetipală, nu era ceva unic pentru ei, ci ceva străvechi şi colectiv. 
Aşadar, picturile executate de Miss X sunt, ca şi ideile simbolice ale alchimiei, creaţii autentice 
ale inconştientului: ele nu sunt produsele reflectiei conştiente, ci revelarea spontană, în formă 
simbolică, a stării reale a inconştientului colectiv al lui Miss X. Mai exact, ceea ce este aici 
transmis este o cerinţă arhetipală pentru Sineitate. iar ceea ce i se impunea acum acelei Miss X 
era să asculte, ca să zicem aşa, de mesajele transmise prin picturile ei şi să înceapă procesul de 
individuatie invocat de ele: cu alte cuvinte, să pună în libertate acele aspecte inferioare latente 
ale personalităţii sale, pe care propriul Psyche le-a identificat ca fiind esenţiale pentru 
echilibrul psihic şi pentru realizarea Sineitatii. Aşadar, nu numai că dorinţa de individuatie este 
arhetipală, ci arhetipurile însele oferă informaţie psihologică specifică asupra modului în care 
poate fi obţinută individuatia. 


Cele două stadii ale individuatiei 
Scopul procesului de individuatie este, aşadar, unificarea aspectelor disparate ale Psyche 


şi realizarea în acest fel a unităţii arhetipale a Sinelui; în acest scop, aşa cum arată limpede 
cazul Miss X, inconştientul operează un rol compensator fata de conştiinţă: oferă material 


simbolic in care sunt exprimate acele trasaturi ale individului pana acum subevaluate sau 
refulate şi care trebuie recuperate, dacă este să se ajungă la vreun echilibru psihic. Conţinutul 
arhetipal al picturilor executate de Miss X nu era deci întâmplător, ci se raporta la un anumit 
dezechilibru care există în personalitatea ei; imaginile folosite vădeau propria ei cerință 
inconştientă de a remedia această situaţie şi, în această privinţă, reprezintă un comentariu 
referitor la progresul ei către individuatie. Trebuinta ei de realizare a echilibrului psihic rămâne 
arhetipală, o dispoziţie umană a priori, dar forma în care e exprimată rămâne individuală, 
dependentă de situaţia ei personală şi culturală. În acest sens, picturile sale devin comentarii 
atât asupra condiţiei universale, cât şi asupra celei particulare. 

Acestea fiind spuse, se cuvine să arătăm că, fie că este realizat în mod natural, fie prin 
psihoterapie, procesul de individuatie urmează un tipar cât se poate de precis. În linii mari acest 
proces cuprinde două faze majore: una se întinde în prima jumătate a vieţii (din pruncie la 
vârsta adultă a tinereţii), iar cealaltă în a doua jumătate a vieţii (de la vârsta de mijloc până la 
bătrâneţe). 


PRIMA JUMĂTATE A VIEȚII. Această fază începe la naştere, include pubertatea sau 
maturitatea sexuală şi se termină în jurul vârstei de treizeci şi cinci sau patruzeci de ani. 
Sugarul nu are probleme: percepțiile lui sunt sporadice, memoria nu are continuitate, 
sentimentul identităţii personale este ca şi inexistent, iar dependenţa de părinţi este aproape 
totală. Comportamentul copilului este "anarhic sau haotic", guvernat aproape în întregime de 
impuls!*. Gradual, însă, începe a se dezvolta Eul, memoria capătă amploare şi apare 
sentimentul identităţii personale, o "Euitate" (an "I-ness"). Acest prim stadiu de conştiinţă ia 
însă sfârşit cu o iruptie de viata sexuală la pubertate. Această "schimbare fiziologică este 
insotita de o revoluţie psihică”. Tânărul Eu, acum în mod conştient deosebit de acela al 
părinţilor, este pentru prima oară împovărat "de cerinţele vieţii care cu asprime pun capăt 
visului copilăriei"!%. Este vorba de probleme de sex, de sentimente de inferioritate izvorâte 
dintr-o aproape insuportabilă sensibilitate, de trebuinta de a se adapta la viata socială şi de 
necesitatea de a-şi descoperi vocaţia. Dacă individul este suficient de bine pregătit şi adaptat, 
această tranziţie de la copilărie la tinereţe poate avea loc fără nici o perturbare; dar dacă el/ea 
se agaţă de iluzii ce contrazic realitatea, dacă subestimează dificultățile sau este nejustificat de 
optimist(ă), atunci apar probleme şi rezultă tulburări psihice. Această primă fază este în general 
caracterizată de adaptarea Psyche la cerinţele mediului, de expansiunea experienţei, de 
stabilirea de relaţii personale şi de dezvoltarea unei Persona adecvate. 


A DOUA JUMĂTATE A VIEŢII. Aşa cum prima jumătate a vieţii distinge prin iniţierea în 
realitatea exterioară, cea de a doua jumătate se distinge prin iniţierea în realitatea interioară. 
Aici interesul de odinioară pentru scopuri materiale palpabile — câştigare de bani, existenţă 
socială, familie — face loc unui set diferit de priorităţi. Se pun acum probleme filosofice şi 
spirituale, asupra rostului vieţii, asupra scopului existenţei. Adesea această dramatică 
schimbare de atitudine este accelerată de aşa-numita "criză de la mijlocul vieţii” ("midlife 
crisis"). În jurul vârstei de mijloc energiile fizice descresc, există mai puţine prilejuri de 
succes, ambițiile din tinereţe fie au fost realizate, fie s-a renunţat la ele, iar vechile convingeri 
sau principii morale nu mai sunt considerate adecvate pentru trebuintele prezentului. Individul 
trăieşte astfel un sentiment al vidului şi imperfectiunii. Această pierdere de valoare — sau 
deplasare de energie psihică — dă însă impulsul pentru o transformare psihologică 
fundamentală. În căutarea semnificației, persoana se orientează acum spre viata interioară si 
începe autoexplorarea acelor aspecte ale naturii sale care, în lupta pentru supravieţuire, au fost 
fără milă refulate. Cu alte cuvinte, este de găsit o nouă semnificaţie şi un nou scop al vieţii în 
forjarea unei legături între aspectele conştiente şi inconştiente ale Psyche, prin înţelegerea, pe 
de o parte, a ceea ce este personal în individ, iar pe de altă parte, prin înţelegerea a ceea ce 
leagă individul de forma colectivă a umanităţii. De aceea individuatia este o activitate aproape 
exclusiv a maturității; Miss X, să ne reamintim, avea peste 55 de ani în momentul analizei sale. 
Dar această sarcină continuă la bătrâneţe. Chiar şi aici, pe când moartea se apropie, căutarea 


semnificației şi mişcarea către totalitate sunt indispensabile. Aşa cum observa Jung: "Pentru o 
persoană tânără este aproape un păcat, sau cel puţin un pericol, să se preocupe prea mult de 
sine; dar pentru o persoană în vârstă este o datorie şi o necesitate să-şi dea atenţie în mod 
serios. După ce şi-a risipit cu dărnicie lumina asupra lumii, soarele îşi retrage razele ca să se 
lumineze pe sine însuşi. "2 Treptat, pe măsură ce îmbătrânim, lumea exterioară îşi pierde 
valoarea, iar cerinţele lumii interioare devin mai presante. Individul, care în copilărie luptase 
să-şi afirme propria identitate, acum, către sfârşitul vieţii, devine un fel de copil, nepreocupat 
de starea sa de constienta. Ciclul individuatiei se încheie astfel în mod armonios şi 
semnificativ, cu coincidenta dintre început şi sfârşit, cu asimilarea dimensiunilor 
inconştientului şi conştientului. Drept urmare, aşa cum îi plăcea lui Jung să spună, sfârşitul 
natural al vieţii "nu este senilitate, ci înțelepciune” ”. 

Edinger a caracterizat în mod fericit deosebirea dintre prima şi cea de a doua fază a 
procesului de individuatie în termenii relatiei dialectice dintre Eu şi Sine. 

1. Eul se identifică cu Sinele: 

2. Eul se înstrăinează de Sine; şi 

3. Eul se reunifică cu Sinele?. 

Potrivit acestei scheme, prima parte a vieţii înregistrează separarea treptată a Eului de 
Sine, iar a doua parte înregistrează reunirea treptată a acestora. La naştere nu există Eu, ci o 
completă identificare cu Sinele, adică cu starea de totalitate şi perfecţiune inconştientă. În acest 
moment nu putem face deosebirea dintre noi înşine şi lumea inconştientului colectiv din care 
ne tragem: suntem, ca să zicem aşa. scufundati în imaginile arhetipurilor şi astfel, nu în mod 
nefiresc, ne vedem pe noi înşine literalmente drept centrul universului, o condiţie care, în mod 
incidental, poate continua copilăria trecută, conducând la grave psihoze. Această condiţie, 
aşadar, nu poate persista multă vreme. La impulsul realităţii, Eul şi Sinele se înstrăinează unul 
de altul, aşa încât descoperim primele semne apreciabile ale unei personalitati-Eu de-acum 
emancipate de psihicul colectiv (collective Psyche), separare excelent ilustrată de agresiunea şi 
afirmarea de sine a adolescenţei. Dar şi acesta este un stadiu care se cere înlocuit, iar 
experienţa înstrăinării este preludiul necesar redescoperirii Sinelui. Căci tot mai mult Eul-Sine 
(the ego-Self) produce o stare de lipsă de sens. stare care nu se poate termina decât prin 
restabilirea legăturii dintre Eu şi originile sale suprapersonale, colective. Aceasta devine 
sarcina majoră a celei de a doua faze a vieţii, căreia trebuie să-i dedicăm agenda-memento a 
vieţii noastre. Maturitatea aduce astfel cu ea înţelegerea faptului că adevăratul tel al existenţei 
constă în împlinirea Sinelui, adică în a deveni "întreg", cineva care a descoperit că Eul are o 
origine a priori, transpersonală. Sensul poate fi astfel reinstaurat la indivizi, de îndată ce ei se 
înţeleg ca agenţi participanţi la o experienţă universală, colectivă. 

Ca orice proces arhetipal, modul de individuatie poate fi trasat prin simboluri generate 
spontan de inconştient; de unde caracterul explicativ al picturilor realizate de Miss X. Un 
arhetip poate fi însă clarificat mai departe şi prin amplificare, adică prin utilizarea unor imagini 
analoage extrase din depozitul colectiv al umanităţii. Astfel, ca să explice condiţia acelei Miss 
X, Jung a descoperit nenumărate paralele între imaginile ei şi cele din mitologie, folclor şi 
alchimie. În această privinţă. Însă, comparatiile lui Edinger sunt încă si mai uluitoare. Să notăm 
doar câteva: identitatea originară Eu-Sine este descoperită în toate acele mituri care zugrăvesc 
starea originară a omului drept rotunjime, totalitate, perfecţiune sau paradis (de exemplu, mitul 
platonic al omului originar, Grădina Raiului etc); începuturile constiintei-Eu sunt indicate în 
povestea expulzării lui Adam, în miturile lui Prometeu, Icar, Faeton şi Ixion, şi în relatarea lui 
Herodot cu privire la tiranul Policrate; găsim înstrăinarea, posibila înstrăinare dintre Eu şi Sine 
prezentată în relatările biblice despre Cain şi Ismail, ultima dezvoltată de Melville în Moby 
Dick. Găsim lucrul acesta şi în autobiografia lui Tolstoi, precum şi în Divina Comedie a lui 
Dante şi în Faust al lui Goethe. Mişcarea către cel de al treilea stadiu al procesului — acela în 
care Eul şi Sinele se reunesc — este adesea simbolizată ca "moment culminant": întâlnirea lui 
Moise cu Iahve în tufişul cuprins de flăcări, visurile lui Iacob despre scara cerească, experienţa 
lui Iona în burta chitului, conversiunea dramatică a apostolului Pavel”. Toate aceste istorii şi 
mituri, cum arată Edinger, iluminează călătoria pe care o are de întreprins personalitatea în 


sensul individuatiei. Toate acestea sunt simboluri ale evolutiei Sinelui, aratand astfel ca dorinta 
de completitudine sau totalitate nu este doar o dorinta a catorva, ci o dorinta colectiva, inerenta 
tuturor fiinţelor umane. Lucrul acesta explică, probabil, de ce neojungienii n-au zăbovit să 
culeagă alte şi alte exemple de individuatie. din opere de ficţiune sau din biografii. Astfel, 
Esther Harding priveşte prin această prismă Pilgrim's Progress de Bunyan; Daryl Sharp viaţa 
lui Kafka; Liliane Frey-Rohn tragedia lui Nietzsche; John Sanford drama regelui Saul, iar 
Timothy O'Neill, in The Individuated Hobbit, aventurile lui Frodo”. 


Individuatie: Dumnezeu si Sine 


Multe dintre exemplele lui Edinger — ca si ale lui Jung, pe aceasta tema — sunt 
religioase în conţinut. Se ridică, aşadar, întrebarea: Este procesul de individuatie un proces 
religios? Întrebare care poate suna si în felul următor: Este țelul procesului de individuatie — 
adică împlinirea Sinelui — identificabil cu un ţel religios? 

Ca de obicei în cazul lui Jung, răspunsul său pare, cel puţin inițial, a fi un răspuns 
neechivoc. Individuatia poate fi definită ca religioasă din cauză că este un proces arhetipal şi 
din cauză că orice astfel de orientare către arhetipuri este religioasă. Această concluzie rezultă 
direct din explicaţia dată anterior de către Jung trăirii religioase”. O trăire religioasă este 
trăirea "numinoasa" de către individ a acelui aspect al propriului Psyche care este primordial, 
arhetipal: colectiv. Este trăirea propriei forme suprapersonale, a imanent-transcendentului, a lui 
"Dumnezeu din noi". Deoarece şi individuatia este motivată de un arhetip — în acest caz 
dorinţa arhetipală de totalitate —, ea poate fi construită şi ca proces religios, numinos. Desigur, 
acest proces nu depinde de un sistem metafizic particular, de un crez sau de un rit, ci îşi derivă 
calitatea sa religioasă doar din aceea că este o trăire colectivă: cu alte cuvinte, este necesară o 
"perspectivă religioasă asupra vieţii", prin cerința ca Sinele aflat în proces de individuatie să-şi 
întărească propria natură psihică; individul să perceapă că Eul său conştient se întemeiază pe 
ceva ce este mai profund, anterior şi mai fundamental decât propria sa personalitate distinctă şi 
că dorinţa de a deveni o fiinţă umană integrată este în acelaşi timp o trăire a bazei arhetipale 
eterne a propriei sale fiinţe psihice. 

Putem, aşadar, să spunem că țelul individuatiei este în acelaşi timp obiectiv religios. 
Împlinirea Sinelui este, după cum am notat, o ambiţie arhetipală, colectivă: numai în această 
măsură ea poate fi considerată de interes religios. Dar nu este singurul motiv pentru care Jung 
consideră că țelul individuatiei este religios. Individuatia este de asemenea religioasă, susține 
Jung, pentru că Dumnezeu ca arhetip şi arhetipul Sinelui nu pot fi în mod empiric distinsi unul 
de altul. În Mysterium Coniuctionis el scrie: "Extraordinara dificultate a acestei experienţe [a 
Sinelui] este că Sinele poate fi distins numai conceptual de ceea ce am înțeles întotdeauna prin 
«Dumnezeu», dar nu practic. Ambele concepte se bazează in mod vădit pe un factor numinos 
identic, care este o condiţie a realității". 

Ideea lui Jung că ambele concepte, de Dumnezeu şi de Sine, "se bazează pe un factor 
numinos identic” derivă din ceea ce el consideră a fi fapt empiric atestat pe plan universal, 
anume că “simbolurile divinității coincid cu acelea ale Sinelui: ceea ce, pe de o parte, apare ca 
experienţă psihologică semnificând totalitatea psihică exprimă, pe de altă parte, ideea de 
Dumnezeu "2. Această ipoteză, după cum afirmă Jung, nu stabileşte o identitate metafizică 
între Dumnezeu şi Sine, "ci pur si simplu identitatea empirică a imaginilor care te reprezintă 
"28, Sinele, spune el altundeva, "reprezintă totalitatea psihică. Astfel definit, este un concept 
psihologic. Pe plan empiric, însă, Sinele apare spontan în configuraţie de simboluri specifice, 
iar totalitatea sa este discernabilă mai presus de toate în mandala şi în variantele fără număr 
ale acesteia. Pe plan istoric, aceste simboluri sunt autentificate ca imagini ale lui 
Dumnezeu"? 

Trebuie admis că această identitate dintre Dumnezeu şi Sine este extrem de confuză, iar 
comentatorii au trudit bărbăteşte ca să-i dea sens. Cele mai importante dovezi în această 
privinţă sunt de găsit într-o serie de scrisori adresate de Jung teologului catolic Gebhard Frei. 
Frei era interesat de faptul că Jung substituise Sinele cu Dumnezeu, concluzie care i-a insuflat 


lui Jung un răspuns vehement. În septembrie 1944, Jung ripostă în felul următor: "Am fost uluit 
să constat că până şi dumneavoastră nu intelegeti conceptul de «Sine». Cum naiba v-a venit 
ideea că l-aş putea înlocui pe Dumnezeu — şi cu conceptul a ce? Pot stabili existenţa unei 
totalitati psihologice căreia i se subordonează conştiinţa noastră şi care este, in sine, dincolo 
de o descriere precisă. Dar acest «Sine» nu poate lua niciodată locul lui Dumnezeu, deşi 
poate, probabil, să fie receptacul pentru gratia divină. Asemenea interpretări eronate 
regretabile se datorează presupunerii că eu sunt un om ireligios, care nu crede în Dumnezeu şi 
căruia trebuie să i se arate drumul credinței." *° Poziţia lui Jung, însă, nu este nicidecum clară. 
Dacă parcurgem o altă scrisoare, scrisă în 1948, critica făcută de Frei devine mult mai de 
înţeles: "Aş putea spune că «Sinele» este oarecum echivalentul lui Dumnezeu. Pentru un spirit 
teologic o astfel de asertiune trebuie să fie neindoielnic tulburătoare, căci sună a un fel de 
substituire a lui Dumnezeu. Dar pentru un psiholog aceasta interpretare pare la fel de 
absurdă, el abia putând să creadă că este cineva capabil de atâta stupiditate. Iată cum 
înțelege el aceste lucruri: când (ca psiholog) vorbesc de «Dumnezeu», eu vorbesc de o imagine 
psihologică. La fel, «Sinele» este o imagine psihologică a totalitatii umane, dar aceasta este, 
de asemenea, imaginea a ceva transcendental, căci este indescriptibila şi incomprehensibila. 
Observăm ca ambele sunt exprimate prin simboluri identice sau prin simboluri atât de 
asemănătoare încât sunt de nedesluşit una de alta. Psihologia se ocupă de aceste imagini 
numai în măsura în care ele provin din experienţa noastră, iar formarea lor şi comportamentul 
în contextul vieţii pot fi studiate prin metode comparative. Aceasta nu are nimic de-a face cu 
Dumnezeu ca atare. Cum ar putea un om sănătos să presupună că el l-ar putea înlocui pe 
Dumnezeu sau că l-ar putea afecta cu ceva? Nu sunt atât de nebun încât să pot fi suspectat de 
intenţia de a crea un substitut al lui Dumnezeu. Cum ar putea vreun om să-l înlocuiască pe 
Dumnezeu? "5! 

Confuzia derivă aici din faptul că Jung se referă la două niveluri diferite: pe de o parte, el 
vorbeşte de arhetipuri, ca atare, care rămân imperceptibile şi incognoscibile, iar, pe de altă 
parte, vorbeşte de manifestările perceptibile şi cunoscute ale acestor arhetipuri ca imagini 
simbolice. Dat fiind lucrul acesta, putem spune că întocmai cum forma arhetipală de 
Dumnezeu este cunoscută numai prin imaginile pe care le generează (conținuturile arhetipale 
ale ideii de Dumnezeu), tot aşa arhetipul Sinelui este cunoscut numai prin reprezentările sale 
simbolice. Deşi Jung nu vorbeşte în aceşti termeni, ar fi cu totul legitim aici să facem distincţie 
între forma Sinelui arhetipal şi conținuturile Sinelui arhetipal, această distincţie între formă şi 
conţinut fiind proprie tuturor arhetipurilor. Dar în afară de aceasta nimic nu poate fi spus 
despre Dumnezeu ca formă arhetipală sau despre Sine ca formă arhetipală. Legătura dintre 
acestea două este că ambele, în cuvinte deja citate, sunt "transcendentale", "indescriptibile" si 
"incomprehensibile". Aniela Jaffé are dreptate să remarce aici că "insondabilitatea lui 
Dumnezeu şi insondabilitatea Sinelui explică sinonimitatea şi nu identitatea celor doua 
concepte"*?. Aceasta explică de ce nici o sentinţă nu poate fi dată fie cu privire la existenţa sau 
natura lui Dumnezeu, fie la existenţa sau natura Sinelui. Într-adevăr, a face speculaţii asupra 
posibilei identități a celor două concepte sau a te întreba dacă unul îl poate înlocui pe celălalt 
înseamnă a te complace într-un soi de gândire metafizică detestată mereu de Jung. 

Arhetipurile de Dumnezeu şi Sine nu sunt deci identice în concepţia lui Jung. Cu toate 
acestea, atunci când este vorba de imaginile acestor arhetipuri, lucrurile stau cu lotul altfel. În 
acest caz. psihologul poate observa în mod direct, în conținuturile arhetipale, rezultatele 
fenomenologice ale activităţii altfel imperceptibile a formelor arhetipale, aceste conţinuturi 
fiind — repetăm — dovada empirică indiscutabilă a unui efect psihologic particular. Ce 
concluzii trebuie să tragem, aşadar, din compararea imaginilor lui Dumnezeu cu imaginile 
Sinelui? Concluzia că aceste imagini nu pot fi, în practică, deosebite unele de altele. De ce? 
Pentru că atât simbolurile lui Dumnezeu, cât şi simbolurile Sinelui sunt simboluri ale unităţii. 
Toate reprezentările lui Dumnezeu şi ale Sinelui trebuie, prin urmare, să fie privite ca 
simboluri ale totalitafii psihice. În consecinţă, Dumnezeu şi Sine coincid prin faptul că fiecare 
este expresia telului procesului de individuatie. Aceasta este, repetăm, concluzia care poate fi 
trasă pe baza dovezii empirice de care dispunem: "Nu este cu putinţă să facem distincţie între 


simbolurile lui Dumnezeu şi simbolurile «Sinelui»; aceasta înseamnă că nu este posibil sa 
observăm distinctiei pe plan empiric. Nu eu sunt cel care face ca lucrurile să fie astfel; cred că 
această manifestare a «Sinelui» trebuie să aibă acest caracter de similidivinitate. Nu eu l-am 
făcut aşa. "5 

Jung dă mai multe exemple despre modul în care cercetarea comparativă a confirmat 
această coincidentă între imaginile Sinelui şi imaginile lui Dumnezeu. Trei domenii prezintă un 
interes deosebit: creştinismul primitiv, alchimia medievală de dată recentă şi misticismul. 
Creştinismul timpuriu era în mod foarte clar conştient de Sine ca imagine a lui Dumnezeu sau 
care cel putin nu putea fi deosebită de aceasta. "Altfel — spune Jung — Clement din 
Alexandria nu ar fi putut spune niciodată că el, care se cunoaşte pe sine, îl cunoaşte pe 
Dumnezeu. "** Într-un mod asemănător, alchimistii, în complicatul lor simbolism ihtiologic 
(care se extinde retrospectiv până la începuturile creştinismului), fuzionează noţiunile de 
Dumnezeu şi de Sine. "Simbolismul alchimist ihtiologic — arată Jung — conduce direct la 
lapis, salvator si deus terrenus: adică, in plan psihologic, la Sine. Avem acum un nou simbol în 
locul peştelui; conceptul psihologic de totalitate umană. În măsura mai mare sau mai mică în 
care peştele este Hristos, Sinele înseamnă Dumnezeu." Alchimişti de dată recentă, ca Dorn, 
au mers încă şi mai departe şi au fost cu totul expliciti în echivalarea "centrului transcendent 
din om cu imaginea lui Dumnezeu. Această identificare arată limpede de ce simbolurile 
alchimiste ale totalităţii se aplică atât la misterul din om cât si la Divinitate"*. În ceea ce 
priveşte misticismul, "simbolurile Sinelui coincid cu imaginile lui Dumnezeu, aşa cum, de 
exemplu, complexio oppositorum al lui Cusanus coincide cu diada..."?7; iar într-o formă mai 
târzie a acestuia, asemenea acelui Cherubinic Wanderer al lui Angelus Silesius, "Dumnezeu şi 
Sine coincid în mod absolut. Cu timpul a intervenit o schimbare profundă: puterea 
procreatoare nu mai purcede de la Dumnezeu, ci mai degrabă Dumnezeu ia naştere din suflet” 
36 

Pentru Jung, aşadar, mulțimea simbolurilor, miturilor, ritualurilor şi dogmelor care 
constituie istoria religiilor arată în permanenţă că, şi dacă arhetipurile de Dumnezeu şi de Sine 
nu sunt identice, imaginile generate de aceste arhetipuri nu pot fi practic separate una de alta. 
"Unitatea şi totalitatea — observă el — se situează la cel mai înalt punct al scării valorilor 
obiective, deoarece simbolurile lor nu mai pot fi deosebite de imago dei. În consecinţa, toate 
afirmaţiile despre imaginea lui Dumnezeu se aplică si la simbolurile empirice ale totalităţii”"?. 
Cu alte cuvinte, conținuturile arhetipale ale ideii de Dumnezeu pot fi de o varietate aproape 
infinită; dar, în ciuda acestui fapt, aceste conţinuturi vor exprima întotdeauna, într-un sens 
oarecare, căutarea de către inconştient a totalitatii. Altfel spus, întrucât cerința de unitate 
psihică este arhetipală, o caracteristică esenţială, a priori a oricărei personalităţi, această cerinţă 
este parte intrinsecă a imaginii despre Dumnezeu creată de individ. Individuatia este, aşadar, 
parte integrantă a atitudinii religioase: Dumnezeu care 1 se prezintă individului ca arhetip din 
profunzimile propriei fiinţe psihice a individului — "Dumnezeu interior" — este conceput de 
spiritul religios ca Dumnezeu al întregului sau totalitatii. Experienţa imediată, fenomenologica, 
îi garantează credinciosului existenţa lui Dumnezeu ca "fapt psihic" indiscutabil şi deci 
indistinct de experienţa credinciosului în ceea ce priveşte propriul Sine arhetipal. Din această 
cauză este inadecvat să-l concepi pe Dumnezeu ca fiind "cu totul Altul”, ca fiind "«rupt» de 
om şi ca existând în afara si dincolo de condiţiile umane”. Mai degrabă, urmându-l pe 
Meister Eckhart, ar trebui să vorbim de "relativitatea lui Dumnezeu", de un Dumnezeu contopit 
cu sufletul uman, cu sufletul considerat acum "locul de naştere al lui Dumnezeu". Această 
viziune, explică Jung, "este pur psihologică"; Eckhart îl concepe pe Dumnezeu ca pe o stare 
psihodinamică sau ca pe o funcţie psihologică a omului. Dumnezeu nu mai este gândit ca un 
obiect care exercită o influenţă copleşitoare asupra unui subiect înrobit, ci mai degrabă ca 
personificarea unei valori psihologice supreme care se află înăuntrul şi nu în afara psihicului 
uman. "De acum înainte factorul determinant nu mai este obiectul supraevaluat, ci 
inconştientul. Influențele determinante sunt acum simţite ca venind dinăuntrul cuiva, iar acest 
sentiment produce unitatea fiinţei, o relaţie între conştient şi inconştient în care, desigur, 
inconştientul predomină." 


Fireşte, faptul că imaginile lui Dumnezeu sunt considerate de către Jung identice în plan 
empiric cu imaginile Sinelui are importante implicaţii în stadiile finale ale concepției sale. 
Doresc să mă ocup aici în special de două dintre acestea. 


Problema răului 


Pe prima dintre aceste implicaţii o voi menţiona doar pe scurt. Este vorba de examinarea 
de către Jung a problemei răului, de modul de a reconcilia existenţa suferinţei în lume cu 
credinţa într-un Dumnezeu atotputernic şi binevoitor. Concepţia sa în această privinţă, cum am 
şi arătat“?, este conținută în cea mai mare parte în cartea sa Răspuns lui lov, carte care a 
provocat o furtună de proteste teologice la apariţia sa în 1951. Şi nu este greu de înţeles de ce. 
După părerea lui Jung, Persona pe care Iahve i-o prezintă lui lov — masca supremei bunatati, a 
dreptăţii şi milei — ascunde realitatea interioară a personalităţii sale: că el este nedrept şi 
violent, invidios şi nedemn de încredere. Întâlnirea dintre Iov şi Iahve devine astfel la fel de 
traumatică pentru Iahve ca şi pentru Iov: Iov l-a făcut pe Iahve conștient de Umbra sa. În 
această privinţă, de fapt, lov îi este moralmente superior lui Iahve, în sensul că Iov, apelând la 
latura compasională a lui Dumnezeu, este mai conştient de bunătatea şi dreptatea lui 
Dumnezeu decât este însuşi Dumnezeu. Această concluzie îi permite lui Jung să răstoarne 
doctrina tradițională a Incarnării. Deşi cu părere de rău, lahve trebuie să admită superioritatea 
morală a lui lov şi că, prin urmare, trebuie "să-l ajungă din urmă şi să devină el însuşi uman". 
Astfel Dumnezeu devine om nu din cauza a ceea ce omul i-a făcut lui Dumnezeu, ci pentru ca 
Dumnezeu să-şi ispăşească propria crimă împotriva lui lov. "Iahve trebuie să devină om 
tocmai pentru că i-u facut rău omului... Deoarece creatura sa l-a surclasat, el trebuie să se 
regenereze."% 

În această argumentatie, aşa cum pe bună dreptate a observat Don Browning, Jung nu 
utilizează vreun dualism manihean între zeii buni şi zeii răi şi nici distincţia gnostică între zei 
buni şi demiurgi răi, ci mai degrabă vorbeşte "de binele şi răul care există în inima unuia şi 
aceluiaşi zeu”. Binele şi răul, aşa cum le înţelege Jung, atunci când "sunt reduse la rădăcinile 
lor ontologice... sunt aspecte ale lui Dumnezeu, nume ale lui Dumnezeu”. Aceasta îl 
determină să respingă ideea augustianiană că răul este o absenţă negativă a binelui. Căci 
argumentarea că raul este o privatio boni nu numai că anulează realitatea răului, ci este bazată 
pe învăţătura că deoarece Dumnezeu este bun creaţia lui trebuie să fie bună. Răul este astfel 
conceput nu ca un lucru în sine, ci ca o disfunctie a binelui, în acelaşi fel în care surzenia este o 
disfunctie a auzului sau războiul o disfunctie a păcii. Pentru Jung, însă, imaginea lui Dumnezeu 
din Cartea lui lov nu este o summum bonum, ci imaginea unei fiinţe ambivalente şi 
contradictorii, a unei fiinţe cu o natură duală, în care binele şi răul stau alături. 

Oricât de ieşită din comun pare argumentatia lui Jung — şi făcând abstracţie de problema 
dacă ea interpretează complet greşit doctrina axată pe privatio boni* — să nu uităm că Jung 
însuşi a considerat-o doar o extensie firească a afirmației sale că imaginile lui Dumnezeu şi 
imaginile Sinelui coincid functional prin faptul că sunt simboluri ale întregului şi totalităţii. 
Structura conţinuturilor arhetipale ale ideii de Dumnezeu este, repetăm, identică pe plan 
empiric cu structura conţinuturilor arhetipale ale Sinelui; ambele sunt efecte vădite ale 
dispozitiei umane arhetipale înnăscute de a construi imagini de un tip particular, adică imagini 
care au un caracter teleologic sau prospectiv, exprimând dorinţa individuală şi colectivă de a 
atinge țelul individuatiei, Sineitutea (Self-hood). Această coincidenţă are o consecinţă 
importantă pentru imaginile lui Dumnezeu. Căci, aşa cum Sinele este un concept dinamic şi 
unificator, care coordonează cele două elemente disparate, conştiinţa şi inconştientul, la fel 
imaginile lui Dumnezeu, ca simboluri ale unităţii, trebuie să îmbrăţişeze aceeaşi disparitate şi 
să reflecte natura contrariilor care este caracteristică tuturor fenomenelor psihice. Astfel, ca 
totalitate, conținuturile arhetipale ale ideii de Dumnezeu sunt prin definiţie o coincidentia 
oppositorum, care integrează într-o uniune dinamică impulsurile arhetipale identice pe care 
individul caută să le integreze în procesul de individuatie (adică Persona, Umbra, Animus şi 
Anima). Urmează de aici că o imagine a lui Dumnezeu care nu include "latura întunecată" a lui 


Dumnezeu nu poate fi un simbol unificator şi că. fără prezentarea "Umbrei" lui Dumnezeu, 
conținuturile arhetipale ale ideii de Dumnezeu nu ar putea fi definite ca imagini ale Sinelui. Ca 
personificare a răului, Diavolul trebuie deci să-şi asume locul lui legitim în Divinitate, 
concluzie care adaugă o a patra figură la Sfânta Treime, convertind-o în Cvatritate“. 


Individuatie şi imagini ale lui Dumnezeu 


Coincidenta dintre imaginile lui Dumnezeu şi imaginile Sinelui are şi o a doua 
implicatie. Este faptul că aceste imagini ale lui Dumnezeu, care in mod necesar încorporează 
simboluri ale individuatiei, pot fi oricând folosite de psiholog ca să releve stadiul atins de 
procesul de individuatie al personalităţii. Cu alte cuvinte, conținuturile arhetipale ale ideii de 
Dumnezeu, întocmai ca picturile realizate de Miss X, pot fi oricând utilizate amplificativ in 
scopuri terapeutice, dându-i pacientului unele indicaţii despre poziţia sa relativă pe parcursul 
căii de individuatie. Această concluzie ne mai sugerează şi faptul că acele conţinuturi 
arhetipale ale ideii de Dumnezeu se vor schimba, în linii mari, pe măsură ce individul trece din 
prima parte în cea de a doua parte a vieţii şi că, potrivit clasificării lui Edinger, aceste imagini 
vor fi divizibile în trei categorii, fiecare categorie corespunzând relației dialectice dintre Eu şi 
Sine. 

Nici Jung, de altfel, nu se poate îndoi că, dat fiind faptul că imaginile lui Dumnezeu sunt 
inseparabile de imaginile Sinelui în exprimarea dispozitiei colective şi universale către 
totalitate, ele pot fi categorisite în termenii celor trei stadii ale procesului de individuatie. Jung 
afirmă clar lucrul acesta în mai multe scrieri, dar cea mai importantă expunere în această 
privinţă o găsim in Versuch einer psychologischen Deutung des Trinittitdogmas (1942). Din 
punct de vedere psihologic, Sfanta Treime denota un "proces de maturizare a inconstientului 
care are loc în individ"®. Aici cele trei stadii sunt enumerate în termenii simbolului Sfintei 
Treimi: stadiul Tatălui, stadiul Fiului şi stadiul Sfântului Duh. Să le examinăm pe rând“. 


STADIUL TATĂLUI. Acest stadiu corespunde primului stadiu al procesului de 
individuatie, perioada care se întinde din pruncie şi până în pragul celei de a doua jumătăţi a 
vieţii. "În general vorbind, tatăl marchează stadiul timpuriu al conştiinţei, când încă eşti copil, 
dependent de un tipar de existenţă bine definit, gata făcut, obişnuit, cu caracter de lege. Este o 
condiţie pasivă, iraţională, o simplă conştiinţă a ceea ce este dat, lipsită de intelect şi de 
judecata morală. Lucrul acesta este adevărat atât pe plan individual, cât şi pe plan colectiv. 

Dacă ne punem acum întrebarea ce fel de imagini despre Dumnezeu generează acest 
stadiu, răspunsul este că produce imaginile proprii religiei primitive, conştiinţa omului primitiv 
fiind identificată cu aceea a copilului”. Aşadar, găsim aici identificarea infantilă cu figurile 
părinţilor. La acest nivel, cel mai imatur şi necritic al conştiinţei umane, "omul, lumea şi 
Dumnezeu formează un tot, o unitate lipsită de norii criticii. Este lumea Tatălui, a omului în 
starea sa de copilărie”? Tatăl este prin definiţie cauza primă, creatorul a tot ceea ce este bun 
şi frumos, neexistând aici capacitatea de a critica lucrul de mână al lui Dumnezeu. Nu există, în 
consecinţă, problema răului, iar Unitatea lui Dumnezeu nu este disputată de Altcineva. "Un 
sentiment al unităţii, departe de judecata critică şi de conflictul moral, lasă intactă autoritatea 
Tatălui." 


nS] 


STADIUL FIULUI. Tranzitia de la stadiul Tatălui la stadiul Fiului are loc atunci cand 
starea de semiconstiinta nereflexivă şi necritică se transformă în stare de conştiinţă totală, 
reflexivă şi rațională, ceea ce corespunde punctului de mijloc al procesului de individuatie, 
când Eul matur începe să se afirme şi să se emancipeze. "Această stare nu numai că este în 
opoziţie cu starea existenta anterior, ci, datorită naturii sale conştiente şi raționale, conţine, 

de eroare. «Eliberarea de lege» duce la ascutirea contrariilor, în special a contrariilor 
morale." 


Ce fel de imagini ale lui Dumnezeu genereaza acest stadiu? Asa cum adolescentii se 
distanțează de părinţi şi încep să-şi dezvolte propriile lor personalităţi, tot astfel şi imaginile lui 
Dumnezeu devin mai diferenţiate. Am şi văzut la lucru acest proces în Răspuns lui lov, unde 
Satana este considerat Umbra lui Iahve; dar îl descoperim şi în atributele masculine şi feminine 
ale Divinităţii, prezentate în plan mitologic în imaginile "sizigiei" sau ale perechii divine, de 
felul Adonis-Afrodita, Osiris-Isis, reflectate în tradiția iudeo-creştină, cu apariţia unei partenere 
feminine a lui Iahve, divina Sofia, întruchipare a înţelepciunii în Vechiul Testament. Cu 
precădere, însă, aşa cum am şi văzut în Curtea lui lov, cel mai important simptom al acestei 
conştiinţe care creşte ireversibil în om" este spargerea unităţii originare a Divinitatii şi 
activarea noţiunii de Tată incarnat în Dumnezeul-om. "În consecință, Unul trebuie suplimentul 
de Celălalt, cu rezultatul că lumea Tatălui este fundamental schimbată şi înlocuită cu lumea 
Fiului."5 Fiul este Dumnezeu revelat, "care, de bună voie sau nu, se sacrifică în chip de om, în 
scopul de a recrea lumea sau de a o salva de rau"”°. Această idee este, desigur, esenţa 
învățăturii creştine, dar multe alte paralele sunt de găsit, de exemplu în Purusa din filosofia 
indiană, în concepția persană cu privire la Omul Originar (Gayomart, fiu al Zeului luminii), în 
figura-mântuitoare a lui Anthropos din gnosticism, precum şi în credinţa egipteană că Faraon 
era atât incarnarea, cât şi fiul Zeului. 


STADIUL SFÂNTULUI DUH. Stadiul Fiului este, însă, doar un "stadiu de tranziție, un 
studiu intermediar, în parte infantil în parte adult". Numai in cel de al treilea stadiu, aşadar, 
se realizează starea de adult autentic. Drept urmare, stadiul Sfântului Duh corespunde cu faza 
finală a procesului de individuatie. Aici, după cum ne reamintim, în timpul celei de a doua 
jumătăţi a vieții, individul este treptat iniţiat în lumea interioară a inconştientului, iar Eul 
începe să descopere rădăcina sa colectivă şi suprapersonală. "În consecință, înaintarea in cel 
de al treilea studiu aduce cu o recunoaştere a inconştientului, dacă nu la reula subordonare 
faţă de acesta... întocmai cum tranziţia de la primul studiu la cel de al doilea cere sacrificarea 
dependenţei infantile, tot aşa tranziţia la cel de al treilea studiu cere renunțarea la 
independenţa exclusivă... Acest al treilea stadiu... înseamnă articularea Eului conştient cu o 
totalitute supraordonată, despre care nu se poute spune că este «eu», dar care este cel mai 
bine vizualizata ca fiinţă mai cuprinzătoare, desi ar trebui, desigur, sa fim tot timpul conştienţi 
de antropomorfismul unei asemenea concepții. Greu de definit, această dimensiune 
necunoscută poate fi trăită de Psyche şi este cunoscută în limbajul creştin drept «Duhul 
Sfânt», suflarea care vindeca si întregeşte. "55 Merită de subliniat ultimele rânduri din acest 
citat. Ceea ce în creştinism este numit "Duhul Sfânt" este ceva necunoscut, dar totuşi trăit. Cu 
alte cuvinte, "Duhul Sfânt" este un nume pentru forma arhetipală a lui Dumnezeu trăită de 
psihicul uman (human Psyche) în stadiul final de individuatie şi perceput prin intermediul 
conţinuturilor arhetipale ale ideii de Dumnezeu. Putem fi la fel de expliciti cu privire la 
imagistica folosită la acest nivel. Întrucât Jung a si afirmat că pe plan empiric nu este aici nici o 
deosebire între imaginile lui Dumnezeu şi imaginile Sinelui, putem extinde această ecuaţie, 
spunând că toate imaginile Sfântului Duh sunt imagini ale uniunii şi întregului, ale unui 
complexio oppositorum dintre lumea personală a Eului şi lumea suprapersonală a 
inconştientului colectiv. Simbolurile Sfântului Duh acţionează deci ca toate celelalte simboluri 
ale Sinelui: ele reprezintă pentru fiinţele umane împlinirea dezvoltării lor psihice. 

Aşadar, tocmai în sensul acesta ar trebui înţeles stadiul Sfântului Duh: nu ca un stadiu 
exclusiv al creştinismului, cum poate sugera denumirea sa, ci ca o paradigmă a stadiului final 
al procesului de individuatie, comparabil cu variatele simbolisme ale altor religii şi culturi. 
Sau, ca să punem altfel problema, fiecare stadiu al dogmei Treimii reprezintă o fază particulară 
în dezvoltarea arheti-pului-Dumnezeu, cu Sfântul Duh ca "stadiu final, complet, în evoluţia lui 
Dumnezeu şi a dramei divine". Aşa cum am văzut, există mai întâi “stadiul Tatălui", în care 
arhetipul- Dumnezeu se distinge în primul rând ca Creator autonomn, unul şi indivizibil. Există 
apoi "stadiul Fiului", în care arhetipul-Dumnezeu se diferenţiază prin apariția Dumnezeului- 
om. Există, în sfârşit, "stadiul Sfântului Duh", în care este restabilită unitatea originară, dar la 
un nivel superior, mai înalt. Dualitatea precedentă nu este negată, ci mai degrabă aplanată într- 


o nouă sinteză a contrariilor. Aici identitatea (sau homousia) asertată între Tata şi Fiu este, prin 
"efectul deificator al Sfântului Duh", asertat despre toţi oamenii, implicând astfel "lărgirea 
procesului de incarnare": "Deoarece Sfântul Duh este Cea de a Treia Persoană din Sfânta 
Treime, iar Dumnezeu este prezent în întregime în acelaşi timp în fiecare dintre aceste Trei 
Persoane, interiorizarea Sfântului Duh nu înseamnă mai puţin decât o apropiere a 
credinciosului de condiţia fiului tui Dumnezeu. Se poate deci înţelege ce înseamnă propoziția 
«voi sunteţi zei». Dumnezeu, în chip de Sfântul Duh, îşi înalţă cortul în om, căci este în mod 
vădit înclinat să se realizeze necontenit nu numai în descendenţii lui Adam, ci într-un număr 
nedefinit de credincioşi şi poate în umanitatea ca întreg."S! 

Texte ca acesta ar putea sugera că pentru Jung doctrina Sfintei Treimi nu este numai 
reprezentarea dezvoltării umane trinitare, ci şi descrierea unui proces vital în cadrul realității 
transcendentale. Nu este însă cazul. Jung rămâne fidel poziţiei sale iniţiale, aceea de a nu avea 
"nici o intenţie de a mă implica în metafizica Trinității". Dacă există Dumnezeu, ori dacă 
există ca treime, nu este o problemă a psihologului, ci a teologului. Într-adevăr, în psihologie 
nu se pune nicidecum problema lui Dumnezeu, ci aceea a imaginilor umane ale lui Dumnezeu, 
adică a conţinuturilor arhetipale ale ideii de Dumnezeu, prezentată într-un simbolism ternar. 
Tot ceea ce poate face psihologul, aşadar, este să descopere validitatea psihologică a dogmei, 
dezvăluind întemeierea ei colectivă: arătând, aşa cum a făcut Jung, modul în care mişcarea de 
la Tata la Fiu şi la Sfântul Duh corespunde ciclului arhetipal trinitar al individuatiei. A vorbi 
deci de "interiorizarea Sfântului Duh" sau de faptul că credinciosul devine "fiul lui Dumnezeu" 
înseamnă a utiliza un set particular de imagini care sunt valide pentru că, fiind arhetipale, sunt 
personificări ale conţinuturilor inconştientului. Cu alte cuvinte, aceste imagini au o validitate 
fenomenologică imediată şi absolut certă: ele revelează anumite fapte psihologice despre acei 
indivizi care le folosesc, în cazul de fata realizarea propriei lor totalitati umane înnăscute şi 
descoperirea relaţiei lor a priori cu centrul supraindividual. Toate imaginile de acest fel ale 
Sfântului Duh sunt deci imagini ale Sinelui şi încorporează percepţia inconştientă că procesul 
de individuatie este focarul specific de aspirație umana®. 

Suntem acum într-o poziţie mai bună ca să înţelegem de ce aderenţa unei persoane la o 
imagine particulară a lui Dumnezeu este atât de instructivă pentru psiholog. Orice imagine a lui 
Dumnezeu ca "Tată", "Fiu", sau "Sfântul Duh" este expresia spontană a unei anumite condiţii 
psihice predominante: aceasta arată deci stadiul până la care a progresat persoana pe calea 
individuatiei. lar psihologul nu este indus în eroare de imagine. Deoarece vine din inconştient, 
imaginea nu poate fi rezultatul unei alegeri deliberate, nici nu poate fi atribuită altora, din 
acelaşi motiv: validitatea oricărei imagini a Sinelui, inclusiv deci imaginea lui Dumnezeu, 
depinde de măsura în care ea exprimă experienţa arhetipală a individului respectiv. Cu alte 
cuvinte, toate imaginile lui Dumnezeu sunt produse psihice de o origine esențialmente 
inconştientă şi astfel se manifestă numai prin efectul avut asupra observatorului. Dacă ele au 
sau nu acest efect nu va depinde de vreo supunere la o anumită biserică sau crez, ci numai de 
faptul dacă aceste imagini reflectă dimensiunea colectivă a priori. Aşa cum remarcă Jung, 
"credinţa nu este un substitut corespunzător pentru experienţa interioară, iar acolo unde 
aceasta lipseşte chiar şi o credinţă viguroasă, care a venit în mod miraculos, ca un dar al 
gratiei divine, poate să dispară la fel de miraculos. 

Este aici de notat un aspect important. Dacă validitatea imaginii lui Dumnezeu depinde 
de experienţa interioară pe care o evocă în cel care o percepe, atunci orice imagine, oricât de 
primitivă, va fi validată în cazul în care îndeplineşte această funcţie. Individuatia instituie în 
mod cert un model de dezvoltare progresivă a individului în plan psihic; dar, fapt demn de 
subliniat, nu prevede o cronologie a modului în care se va dezvolta un individ dat. La drept 
vorbind, ţinând seama de ceea ce spune Jung despre dificultăţile acestui proces, este mai mult 
decât probabil că multe dintre imaginile despre Dumnezeu pe care le întâlnim vor reflecta mai 
degrabă imaturitatea decât maturitatea. Aşa cum spune Jung, chiar şi azi, "într-o comunitate 
civilizată, oamenii care formează, psihologiceşte vorbind, stratul cel mai de jos trăiesc într-o 
stare de inconştienţă prea putin diferită de aceea a primitivilor"*%. Pentru ei Dumnezeu este 
conceput în termeni arhaici, ca o putere care ne guvernează din lumea exterioară, cu mărinimie 


şi ca un tată. 

La fel, la celălalt capăt al scării, nu există nici un motiv pentru care individul matur care 
progresează către Sineitate (Self-hood) să folosească imagini cu un caracter vădit religios. Căci 
regula este aici una simplă. Ca proces arhetipal, individuatia se va exprima în imagini 
arhetipale ale Sinelui, iar la nivel empiric aceste imagini sunt de nedeosebit de conținuturile 
arhetipale ale ideii de Dumnezeu. Astfel, până şi imaginile relativ sofisticate, de felul 
simbolismului trinitarian, vor deveni redundante dacă ele nu corespund vreunei experienţe 
arhetipale, şi vor pieri ca vechii zei ai Greciei şi Romei. Drept urmare, faptul că unele imagini 
ale lui Dumnezeu au dominat într-o epocă nu garantează dominarea lor în altă epocă, şi nici 
măcar că noţiunea de Dumnezeu va fi câtuşi de putin folosită. Chiar şi azi "putem constata la 
indivizi geneza spontană a unor simboluri religioase autentice şi valide, care răsar din 
inconştient asemenea unor flori de specii stranii, în timp ce conştiinţa rămâne perplexă, 
neștiind ce să facă cu astfel de creaţii "SS. "Interesul psihologic manifestat în prezent este un 
indiciu că omul modern aşteaptă din partea Psyche ceea ce lumea exterioară nu i-a dat: fără 
îndoială ceva ce religia noastră se cuvine să conţină, dar care nu mai conţine, cel puţin nu 
pentru omul modern. Pentru el diferitele forme ale religiei nu mai vin dinăuntru, din Psvche; 
ele par elemente din inventarul lumii exterioare. Nici un spirit din altă lume nu binevoieşte să-i 
acorde revelaţia interioară; în schimb, el încearcă o varietate de religii şi credințe, ca si cum 
ar fi găteli de duminică, doar ca să le arunce apoi ca pe nişte haine uzate." Lucrul acesta 
explică diferite fenomene contemporane. Explică, de exemplu, interesul extraordinar pentru 
spiritualism, astrologie, teozofie şi, într-o măsură mult mai mare, pentru religiile orientale. 
Explică, de asemenea, renaşterea "simbolismului abstract" de felul simbolurilor cvatritatii şi 
mandalelor, acestea fiind simboluri şi nu substitute ale divinității, "tipice pentru oamenii care 
nu mai pot proiecta imaginea divină "$8. Chiar şi credinţa în "farfuriile zburătoare” sau 
"obiecte zburătoare neidentificate" [OZN] poate fi construită ca "mit modern", înlocuind 
simbolul lui Dumnezeu cu o "putere cerească” extraterestră, a cărui "formă simplă, rotundă 
înfăţişează arhetipul Sinelui... "5 Toate acestea sunt exemple a ceea ce se întâmplă atunci când 
fiinţele umane se îndepărtează de conceptele de Dumnezeu, pe care le consideră demodate şi 
irelevante. Ca să facem uz de o analogie mai veche, aceste concepte au fost secătuite de 
energia libidinală şi au devenit astfel lipsite de valoare. Întocmai ca un curs de apă îndiguit, 
libidoul este canalizat în diferite direcţii, infuzând forţă şi semnificaţie în noile simboluri. 

Ce se întâmplă însă atunci când nu sunt create noi simboluri? Ce se întâmplă atunci când, 
după dezintegrarea vechilor imagini ale lui Dumnezeu şi în absenţa oricărei "concepţii 
religioase despre viaţă”, nici o imagine nouă nu vine să le înlocuiască? Răspunsul lui Jung este 
că ne îmbolnăvim. Dar care este natura bolii? 

Răspunsul imediat, aşa cum am notat de mai multe ori până aici, este că individul devine 
nevrotic. Lipsit de experienţa centrului său arhetipal, cu care mediază prin enorma varietate de 
simboluri arhetipale, el se dezechilibrează, devenind incapabil să integreze într-o totalitate 
psihică elementele conştiente şi inconstiente. Iar cauzele acestei nevroze pot să nu aibă nimic 
de-a face cu asociaţiile din trecut, ci să fie în întregime localizate în situaţia prezentă. În primul 
stadiu al vieţii, un Eu-conştiinţă nedezvoltat este absolut normal, la fel de normal pe cât este 
dezvoltarea sa atunci când individul trece la adolescenţă şi starea de adult. Dar dacă aceste 
forme persistă în stadiul al doilea al vieţii ele pot produce nevroze. Ceea ce se presupunea a fi o 
fază tranzitorie s-a osificat acum într-o stare permanentă, în care Eul este înstrăinat de baza sa 
colectivă. Toată această situaţie se reflectă în conținuturile arhetipale generate de inconştient $1, 
în această măsură, inconştientul însuşi susţine terapia. Orice imagine arhetipală, fie imagine a 
lui Dumnezeu sau nu, trebuie deci considerată drept ceva pozitiv şi terapeutic. Înţeleasă cum se 
cuvine, ea va revela natura tulburării, arătându-i astfel individului sau psihologului natura 
sarcinii pe care o are în fata. 

Este vorba de o boală caracteristică pierderii credinţei în Dumnezeu? Imposibil de 
răspuns. Faptul că imaginile lui Dumnezeu şi imaginile Sinelui sunt, pentru toate scopurile 
practice, identice face adevărată afirmaţia că pierderea lui Dumnezeu este pierderea Sinelui, 
adică a centrului transpersonal. Deosebirea dintre ele nu stă în punctul de referință — ambele 


fiind simboluri ale individuatiei şi putând deci ilustra acelaşi dezechilibru psihic —, ci sta mai 
degrabă in imagine. Iar aici se poate întâmpla ca o imagine să fie mai puternică decât alta. Să 
examinăm, de exemplu, următorul pasaj: "Este o regulă psihologică faptul că atunci când 
arhetipul şi-a pierdut ipostaza metafizică el se identifică cu spiritul conştient al individului, pe 
care acesta îl influenţează şi refatuieste. Şi deoarece un arhetip posedă întotdeauna o anumită 
numinozitate, integrarea numenului produce în general o inflaţie” a subiectului”! Starea 
particulară de "inflaţie psihică" descrisă de Jung are loc atunci când, ca urmare a ruinării unui 
arhetip, Eul-personalitate, într-un act extraordinar de autoafirmare, se deifică pe sine şi îşi 
atribuie conţinuturi ale inconştientului colectiv. Vedem întâmplându-se lucrul acesta, de 
exemplu, atunci când un individ se identifică cu Persona sa particulară, cu afacerea sau cu 
titlurile sale. "L'état c'est moi este motoul unor asemenea oameni."”” Atunci însă când 
pierderea arhetipului este pierderea arhetipului-Dumnezeu rezultatul poate fi şi mai dramatic, 
conducând la colosala pretenţie că individul este ceva extraordinar, "divin" sau "suprauman"’?, 
În forma sa cea mai virulentă aceasta poate duce la megalomanie, ca în cazul ucenicului lăcătuş 
care credea că lumea este cartea lui cu poze”. Dar de cele mai multe ori duce la o exaltare 
bazată pe iluzie: la iluzia că noi suntem punctul culminant al întregii istorii a umanităţii, 
desăvârşirea şi produsul final al unor nenumărate generații". În acest sens, moartea lui 
Dumnezeu are drept corolar naşterea omului ca zeu. Întreaga energie libidinală, care altădată 
impregna credinţa în Dumnezeu, acum este directionata în credinţa în fiinţele umane. 
Dumnezeu a devenit un simplu "semn" sau "nume", despuiat de orice putere numinoasă şi, în 
consecinţă, oamenii construiesc alte sisteme de credinţă, în centrul cărora se situează ei înşişi: 
de exemplu, credinţa în propriile lor capacități raţionale şi ştiinţifice sau credinţa în vreo 
mişcare politică seculară care zeifică masele (comunismul, de pildă). Asemenea inflatii ale 
conştiinţei egocentrice conduc în mod inevitabil, însă, la o lume alienată şi "despiritualizata", 
găunoasă şi lipsită de semnificaţie. Căci fapt este "că o conştiinţă minată de inflaţie este 
întotdeauna egocentrică, conştiinţă a nimic altceva decât a propriei sale prezenţe. Ea este 
incapabilă să înveţe din trecut, incapabilă să înţeleagă evenimentele contemporane şi 
incapabilă să tragă concluzii corecte asupra viitorului. Ea este hipnotizată de ea însăşi şi de 
aceea cu ea nu se poate discuta "16. 

Convingerea lui Jung este însă că egoismul individualismului este numai un stadiu pe 
calea individuatiei; că, deşi Eul conştient asertiv poate fi starea de spirit prevalentă azi, ea este 
totuşi inevitabilul preludiu al reintegrării Eului cu Sinele. În acest sens, alienarea este un pas 
necesar spre restaurare, iar faptul că s-ar părea că această tranziţie are loc azi, oricât de 
intermitent, constituie pentru Jung marea schimbare spirituală care surprinde lumea modernă. 
"Zeii pe care suntem chemaţi să-i detronăm sunt valorile idolatrizate de lumea noastră 
conştientă. Nimic, după cât ştim, nu-i discreditează mai mult pe vechii zei decât scandalurile 
lor erotice; iar acum istoria se repetă. Oamenii dau de gol bazele dubioase ale proslăvitelor 
noastre virtuţi şi ale idealurilor incomparabile, strigând triumfal: «Sunt zeii făcuţi de om, 
simple capcane şi amăgiri mânjite de ticăloşia umană, morminte văruite pline de oasele celor 
morţi si de toate murdariile». Recunoaştem o tendinţă familiară, iar cuvintele Evangheliei, pe 
care nu reuşim să le înţelegem la miruire, prind iarăşi viaţă." 

Reaparitia contemporană a imagisticii lui Dumnezeu sau a Sinelui este deci simptomatica 
pentru acea conştiinţă inconştientă care se instaurează atunci când fiinţele umane devin centrul 
lumii lor,pentru dezbinarea psihică survenită. Această inaltare a Eului-constiinta, deşi un 
element esenţial concomitent al procesului de individuatie, conduce la o arbitrară şi periculoasă 
restrângere a Psyche, îndepărtându-i pe indivizi de acele aspecte colective a priori ale 
personalităţii lor, necesare pentru sănătatea psihică. Toate aceste imagini, fatis religioase sau 
nu, corespund astfel unei trebuinte psihologice profunde şi extrem de definite, nu numai a celor 
care le utilizează, ci ale tuturor fiinţelor umane. Numai reîntorcându-ne la aceste imagini 
arhetipale grandioase putem restabili semnificaţia vieţii noastre. Ceea ce găsim în aceste 
imagini este expresia naturii noastre arhetipale: că nu suntem pur şi simplu fiinţe personale şi 
subiective, ci fiinţe care posedă o dimensiune impersonală şi obiectivă şi că în această 
dimensiune stă o semnificaţie care nu este nici vremelnică şi nici parţială, ci infinită şi 


universală. În consecinţă, indivizii nu se mai simt izolaţi, ci descoperă, prin intermediul acestor 
imagini, fundamentul lor supraindividual şi etern. Pentru Jung întregul proces al vieţii poate fi 
construit ca adaptare la acest adevăr comunicat nouă din profunzimea inconştientului cu 
ajutorul unor simboluri arhetipale. Desigur, lucrul acesta ne este mai puţin vizibil în prima 
jumătate a vieţii, dar în cea de a doua, când de la lumea exterioară ne întoarcem spre lumea 
interioară, imaginile lui Dumnezeu şi ale Sinelui se reafirmă, iar căutarea individualitatii capătă 
o anumită seriozitate. Căci aceste imagini, după cum ne amintim, exprimă nu numai sarcina 
vieţii, realizarea Sinelui, ci indică şi mijloacele de a o face, impunând tuturor personalităților 
care se individuează (individuating personalities) o datorie şi responsabilitate unice: trăirea 
acestor imagini ca expresie a propriei trebuinte interioare de totalitate şi construirea vieţii in 
concordanţă cu această trebuinta. 


Concluzie 


Suntem acum la distanţa maximă de Freud. Pentru Freud imaginile religiei nu conţin 
nimic altceva decât conţinuturi refulate, aceste conţinuturi fiind constelate în jurul figurii 
tatălui. Astfel, atât credinţa care le creează, cât şi credinţa care le venerează rămân blocate într- 
o nevroză oedipala particulară cu referinţă la bărbatul dominator. A menţine imaginea 
înseamnă deci a menţine obsesia, iar cultul religios devine pur şi simplu dorinţa inconştientă de 
a rămâne infantil, supus şi dependent. Maturitatea, prin urmare, constă într-o îndepărtare de 
imbratisarea protectoare şi consolatoare a acestor imagini, dar modul în care individul dat se va 
dezvolta după aceea este imposibil de prezis. Pentru Freud tot ceea ce poate fi spus este că 
viaţa este legată de certitudinile naşterii şi morţii, de lupta împotriva forţelor exterioare şi de 
conflictul permanent dintre puterile Eului şi Sinelui. A presupune însă că ea conţine un instinct 
universal de dezvoltare superioară este una din acele "iluzii generoase" care ar trebui 
abandonata’®. 

Pentru Jung, una dintre marile ironii ale psihologiei moderne este faptul că Freud, care a 
făcut atât de mult spre a trezi interesul pentru inconştient şi care de aceea este socotit unul din 
marii eroi ai lumii moderne, până la urmă a interpretat greşit natura exactă a propriilor sale 
descoperiri. Într-adevăr, Freud reprezintă un instructiv memento a ceea ce se poate întâmpla 
atunci când un Eu conştient dogmatic îşi uită baza colectivă: inconştientul însuşi devine 
unidimensional, pur şi simplu un depozit de elemente refulate, lipsit tocmai de acel element 
impersonal şi etern care este caracteristica sa cea mai prețioasă. Corectarea erorii lui Freud 
duce astfel la un tablou complet diferit al umanităţii şi la o interpretare cu totul diferită a 
religiei. Există în psihicul uman o potentialitate a priori a totalitatii, un instinct care caută să 
integreze conținuturile conştiente şi inconstiente într-o totalitate psihică închegată. Jung 
numeşte aceasta Sine, iar procesul prin care se realizează îl numeşte "Individuatie". Acest 
proces are loc conform unui tipar extrem de exact, observabil mai întâi în cel de al doilea 
stadiu al vieţii, tipar care poate fi întrezărit în imaginile Sinelui, apărute în mod spontan din 
inconştient. Imaginile lui Dumnezeu sunt şi ele simboluri ale Sinelui Şi, din acelaşi motiv, sunt 
şi simboluri ale individuatiei, de origine arhetipală, putând fi folosite pentru revelarea 
procesului prin care este realizată Sineitatea. Sfatul lui Freud — că aceste imagini fabricate 
trebuie abandonate ca să se ajungă la maturitate — serveşte doar la stânjenirea, dacă nu 
realmente la prevenirea procesului autentic de maturizare pe care el caută să-l promoveze. Căci 
aceste imagini nu sunt substitute sau "semne" a altceva (ale complexului Oedip, de exemplu), 
ci manifestări naturale ale Psyche, fenomene psihice autentice, care asigură accesul 
conţinuturilor inconştientului şi o crucială intuire a stării curente şi a progresului personalității 
care se individuează (individuating personality). Prin ele fiinţele umane descoperă atât ceea ce 
ele sunt cât şi ceea ce sunt capabile să devină. 

10. PRIVIRE CRITICA 


Desi mereu dispus la incercari de a-si sistematiza conceptia, in general Jung nu prea a 
obtinut rezultate fericite in aceasta directie. Pentru el, caracterul evaziv al gandirii sale reflecta 
caracterul evaziv al Psyche ca atare, pana la punctul in care, de fapt, ambiguitatea devenea 
componenta necesara a argumentarii sale. Este inca un element de contrast fata de Freud. Caci, 
orice s-ar gândi despre teoriile lui Freud, el rămâne una dintre marile personalităţi literare ale 
timpului său, prezentandu-si ideile într-un stil întotdeauna clar şi persuasiv: nu-i deci de mirare 
că Thomas Mann considera Totem şi tabu "o capodoperă literară comparabilă cu cele mai 
muri exemple de eseistică literară". Cu greu poate fi spus acelaşi lucru despre Jung. Într-ade- 
văr, aşa cum a remarcat Anthony Storr, "cu Jung îți pierzi lesne răbdarea'?. Obiceiul lui Jung, 
de exemplu, de a personifica elementele de conţinut ale inconştientului poate stârni multă 
confuzie la neinitiati şi nu este întotdeauna uşor de înţeles cum o disertaţie despre lapis 
philosophorum în alchimie sau despre viziunile Fratelui Klaus are vreo valoare terapeutică la 
cei care nu sunt superior educați. Problema nu este cu totul banală. Dacă tehnica amplificatoare 
a lui Jung implică acest grad de erudiție, atunci îl face posibil de acuza de "elitism". Nu numai 
că analistul trebuie să fie suficient de conştient de relevanta paralelelor mitologice, literare, 
artistice şi religioase, dar semnificaţia acestui material nu trebuie să fie în întregime inutilă 
pentru analizant. Căci în cea mai mare parte, totuşi, acestea sunt observaţii care, deşi repetate 
de critici cum sunt Cox, Sykes şi Zaehner?, au prea putin de-a face cu argumentatiile lui Jung şi 
mai mult cu prezentarea lor şi cu natura clientelei lui Jung. Căci desi teoria arhetipurilor cere in 
mod clar un grad de erudiție, ea este, de asemenea, parte din concepţia lui Jung potrivit căreia 
confirmarea teoriei depinde foarte mult de domeniul public şi că, în consecinţă, aceste paralele 
culturale validatoare pot fi făcute atât de jungieni cât şi de nonjungieni. Dificultăţile practice 
implicate în stabilirea argumentelor lui Jung nu sunt, prin urmare, temeiuri de respingere a lor. 


Ce putem deci spune despre aceste argumente? Primul lucru de spus este ca ele au fost 
primite cu o uimitoare varietate de reacţii. Jung a fost acuzat in fel şi chip de agnosticim şi 
gnosticism, de misticism şi materialism, ca şi de multe altele. Teologul protestant Max 
Frischknecht l-a denunţat în mod obtuz drept ateu“, în timp ce pentru Kathleen Raine influența 
lui Jung în rândurile Bisericii şi în afara ei a fost atât de uriaşă "încât se pare că oraşul Zürich 
este din nou centrul Reformei." Lucrul acesta a venit ca un şoc pentru multi romano-catolici, 
îndeosebi de când, aşa cum arată Karl Stern în recenzia sa la cartea părintelui Victor White 
God and the Unconscious (1952), "filosofii catolici nu par dispuşi să se apropie de psihologia 
analitică a lui Jung". Dar această situaţie nu a durat prea mult. În 1957, teologul iezuit 
Raymond Hostie a publicat influenta sa carte Religie şi psihologie la Jung, în care, în pofida 
unor critici severe, a ajuns la concluzia că Jung "a redescoperit religiosul şi sacrul şi s-a 
descotorosit de raționalismul arogant". Preotul dominican Antonio Moreno a fost chiar si mai 
aprobator în Jung, Zeii şi Omul Modern (1970). El scrie că "cea mai mare contribuţie la 
teologie” a lui Jung constă în faptul că dovedeşte "ca simbolurile, dogmele şi imaginile 
creştinismului sunt arhetipuri." Nici interesul catolicilor pentru Jung nu a scăzut, cum ne-o 
ilustrează o recentă culegere intitulată Catholicism and Jungian Psychology (1994). Teologii 
protestanți l-au folosit şi ei pe Jung într-un anumit scop. Wayne Rollins, în Jung and the Bible 
(1983), recurge la mai multi termeni jungieni în vederea "empatizarii" cu neliniştile scriitorilor 
biblici!0; Gerald H. Slusser, în cartea sa From Jung to Jesus (1986), îşi aproprie explicaţia dată 
de Jung eroului mitic şi o aplică personalităţii lui Iisus''; Christopher Bryant, membru al 
comunităţii religioase anglicane, explorează implicaţiile psihologiei lui Jung pentru viaţa 
creştină!?; iar doi episcopi, Morton Kelsey şi John Sanford, amândoi versati în psihoterapia 
jungiană, au explorat relaţia dintre individuatie şi spiritualitatea creştină!?. Încă şi mai 
semnificativ, Paul Tillich, în a sa Theology of Culture (1959), vorbeşte despre Jung ca despre 
unul "care cunoaşte multe cu privire la profunzimile sufletului uman şi cu privire la 
simbolurile religioase ", deşi este in mod clar incomodat de noţiunea de revelaţie a lui Jung". 

Desigur, mai predictibile sunt reacţiile fata de Jung ale unor autori partizani. Nu este 
deloc surprinzător faptul că un jungian ca Charles Hanna afirmă că, studiindu-l pe Jung, 
"dobândim o intuiţie cu privire la modul în care oamenii devin conştienţi de Dumnezeu"!5 sau 
că freudianul Edward Glover se simte obligat să acuze de "verbiaj" scrierile lui Jung despre 
religie, adăugând că "deocamdată departe de a fi religios în tendinţă, sistemul lui Jung este 
fundamental ireligios. Nimeni nu-şi bate capul dacă Dumnezeu există, Jung mai puţin decât 
toți. Tot ce este necesar este să «ai» o «atitudine», pentru că aceasta «te ajută să trăieşti». 
Dacă Jung şi-ar fi expus sistemul în acel ev mediu atât de drag lui din cauza alchimiei, el ar fi 
fost cu siguranţă ars pe rug". Aşa cum ne arată acest citat, cartea Freud or Jung (1950) a lui 
Glover este fără egal în întreaga istorie a literaturii anti-Jung. Alţii, totuşi, lipsiţi de vreo 
predispozitie ideologică vădită, au fost aproape la fel de injurioşi ca Glover. Richard Peters, 
editorul clasicei History of Psihology a lui George Brett, conchide că multe dintre scrierile lui 
Jung sunt "tot atât de misterioase pe cât aproape de nediscutat"’. Philip Rieff face apel "atât 
la oamenii cu adevărat religioşi cât şi la oamenii de ştiinţă să respingă doctrina lui Jung ca pe 
un amuzament nedemn pentru distracţia celor care, distrându-se astfel, confirmă dezgustătorul 
obicei dezvoltat la modernii cultivați de a gândi prea serios doar despre ei înşişi”!5. Cât pentru 
Lydiard Horton, singurul lucru care poate fi spus despre Jung este că prezintă critici ale lui 
Freud care sunt "Ja obiect, pozitive si de bun simţ, deşi tocmai în spirit ştiinţific”!*. Titlul cărţii 
lui Don McGowan, What is Wrong with Jung, vorbeşte de la sine”. Pentru o cercetare mai 
echilibrată ar trebui să ne întoarcem la părintele Victor White, a cărui opinie este extrem de 
circumspecta: "Cred că bunăvoința lui Jung reprezintă o mult mai serioasă şi radicală sfidare 
la adresa religiei decât a fost vreodată ostilitatea lui Freud”?! Această părere, care este 
împărtăşită şi de psihologul Erich Fromm”, este mult mai aproape de a mea. Căci problema 
este acum aceea de a şti dacă Jung, în campania sa împotriva determinismului materialist al lui 
Freud, nu a mers prea departe în direcția opusă, a unui reducționism de un alt gen, anume 
psihologismul, reducând religia la nimic mai mult decât un fenomen subiectiv. 


Metodologia lui Jung 


De repetate ori Jung staruie, spunand: "desi eu am fost adesea numit filosof, sunt un 
empirist si ca atare ader la un punct de vedere fenomenologic"?. Pentru Jung fenomenologia 
implică descrierea cât se poate de directă a anumitor "fapte" psihice observabile, printre care să 
poată fi inclusă o serie mult mai largă de fenomene psihice decât cea acceptată până acum. 
Astfel, produsele "gandirii-fantazare" — vise, fantazări, viziuni, trăiri estetice, credinţe etc. — 
nu trebuie excluse pentru că nu cer nici o corespondenţă cu lumea exterioară (ca în "gândirea 
directionata"), deoarece de fapt imaginarea realităţii de către Psyche, chiar şi în formele cele 
mai patologice, rămâne singura realitate pentru individul care o creează. Aşadar, materia de 
studiu a empiristului este experienţa personală subiectivă, iar această experienţă nu trebuie 
definită pur şi simplu pentru că, să zicem, poate fi redusă la un efect oedipal sau pentru că se 
susține a fi un răspuns numinos la o realitate transcendentală incognoscibila. De repetate ori 
Jung subliniază că psihologia examinează doar faptele unor asemenea experienţe şi că, în 
consecinţă, orice trăire psihică, inclusiv deci trăirea religioasă, este "adevărată" atâta timp cât 
există. Pentru Jung, aşadar, fapte înseamnă fenomene psihice, iar ele sunt în mod corect 
construite ca fapte, deoarece ne oferă singura certitudine imediată pe care suntem capabili să o 
avem, anume cunoaşterea lumii noastre psihice. Acest aspect este subliniat la tot pasul. 
"Întreaga noastră cunoaştere constă din materialul Psyche care, din cauză că este singurul 
imediat, este real la modul superlativ. Aici, aşadar, este o realitate la care psihologul poate 
face apel, anume realitatea psihică." Sau: "Numai existenţa psihică este imediat verificabilă. 
În măsura în care lumea nu formează o imagine psihică ea este virtual nonexistentă. "2 

Deşi este neîndoielnic adevărat că rigurozitatea abordării lui Jung ne permite să 
investigăm un şir întreg de fenomene mai înainte desconsiderate de către psihologi — făcând 
cu totul de înţeles omagierea lui ca "pionier în domeniul științei" —, nu atât temele de studiu 
ca atare trezesc interes, cât aşa-numita "metodă empirică" utilizată, care face posibilă abordarea 
acestor teme. Evident, Jung era conştient de dificultăţile acesteia, fapt ce reiese din fascinanta 
corespondență cu E. A. Bennet. Acesta susţinea că ipoteza arhetipurilor nu era demonstrată în 
mod ştiinţific. Jung i-a răspuns arătând, în primul rând, că nu există "probă absolută" şi că, în al 
doilea rând, tot ceea ce putea el face, prin urmare, depindea de "observarea unor fapte 
relevante". Când a fost presat de Bennet să spună dacă acestea reclamau "ceva similar unei 
probe chimice sau fizice", Jung a replicat că evidenţa în materie de psihologie este mai mult o 
evidenţă legală, care operează pe baza "comensurabilitatii evidenţei”. În scrisoarea finală, însă, 
Jung îşi schimbă din nou concepţia şi este de acord cu Bennet că observarea obiectivă a 
fenomenelor, inclusiv metoda de clasificare, experimentare şi predictie este "exact ce fac şi am 

făcut întotdeauna", ca apoi să conchidă, destul de confuz, prin distantarea psihologiei de 
tradiția ştiinţifică anglo-saxonă — care este bazată "doar pe evidenţa fizică, chimică şi 
matematică" — şi plasarea ei direct în tradiţia europeană, unde "metodele istorice şi 
comparative sunt științifice"? 

Voi avea mai multe de spus despre metoda istorica $i comparativa a lui Jung atunci cand 
voi discuta teoria arhetipurilor. Să examinăm deocamdată afirmaţia sa că noi nu avem acces la 
vreo altă lume decât cea psihică şi că, în consecinţă, empiriştii, atunci când investighează 
această lume, nu pot stabili vreun fapt despre ea care să nu fie psihic, corolarul fiind, desigur, 
că nimeni nu poate aduce vreo dovadă că lumea nu este psihică. Roger Brooke are perfectă 
dreptate numind argumentarea lui Jung o "turnură epistemologică fatidica", "efectul imediat al 
acestei poziţii autoincapsulate" fiind acela ca "Psyche este lipsit de o definiţie care să nu fie 
tautologică'?5. Tautologia apare în felul următor: dacă, aşa cum pretinde Jung, este adevărat că 
"numai lumea psihică este veritabilă”, atunci această afirmaţie exclude posibilitatea falsificării 
ei, cu consecinţa că orice investigaţie privind problema dacă lumea este sau nu psihică va avea 
întotdeauna acelaşi rezultat. Aceasta înseamnă însă că propoziţia "Lumea este o lume psihică" 
nu este de construit ca propoziție empirică, ci ca propoziţie necesară care, întocmai ca 
propoziţiile logicii şi matematicii, este esențialmente ipotetică şi nerestrictivă, fiind aplicabilă 
la orice stare a lucrurilor. Prin prisma aceslui raționament, aşadar, nu există dovadă care să 


determine afirmaţia, ci o definiție a lumii particulară, care exclude orice negare a adevărului ei. 
În acest caz afirmaţia lui Jung încetează să mai fie empirică: ea nu se conformează dovezii, ci 
face ca dovada să 1 se conformeze. Tautologia este vădită: descriindu-se "lumea" ca fiind 
psihică nu s-a adăugat nimic care să nu fi fost deja implicat în definiţia termenului. În 
consecință, X este Y pentru că prin X noi îl înţelegem pe Y. 

Spre a clarifica problema ridicată aici, fie-mi permis să mă refer la noţiunea de "structură 
deschisă" ("open texture") introdusă de Friedrich Waismann”. Waismann argumentează că 
structura deschisă este o caracteristică fundamentală a conceptelor empirice şi că faptul acesta 
face ca ele să nu poată fi verificate în mod concluziv. Aceasta înseamnă că structura deschisă 
denotă incompletitudinea esenţială a descrierilor empirice, aşa încât, oricât ne-am strădui, nu 
putem gândi definiţii în termenii structurii deschise care să nu fie întotdeauna corijabile sau 
optimizabile. "Lucrul acesta are o consecinţă importantă. Fenomenaliştii au încercat să 
traducă în termenii experienţei senzoriale ceea ce înţelegem noi prin afirmaţie material 
obiectivă (material object statemenl). O astfel de traducere ar fi posibilă numai dacă termenii 
afirmației obiectiv materiale ar fi complet definisabili. Căci numai atunci am putea descrie în 
întregime toate dovezile posibile care să facă afirmaţia adevărată sau falsă. Deoarece aceasta 
condiţie nu este îndeplinită, programul fenomenulismului nu are nici un succes... Remarci 
similare se aplică la anumite afirmaţii psihologice de felul «el este o persoană inteligentă»; şi 
aici faptul că afirmaţia nu poate fi redusă la o conjunctie sau disjunctie de afirmaţii care sa 
specifice modul în care un om s-ar comporta în cutare sau cutare circumstanțe se datorează 
structurii deschise a termenului «inteligent». 

Poziţia lui Waismann este, cred, de o relevanţă deosebită pentru Jung, deoarece este 
tocmai ceea ce Jung neagă. Această negare, însă, potrivit lui Waismann, îl conduce pe Jung la 
o poziţie intenabilă pe plan emipirist. Căci susţinând că "lumea este o lume psihică" el afirmă 
că oamenii nu pot vedea lumea decât pe plan psihic — că această constrângere psihică este o 
calitate esențială şi necesară a oricărei percepții şi cognitii umane — iar susţinând lucrul acesta 
îndepărtează marja de incertitudine caracteristică afirmațiilor despre obiectele materiale, 
incluzând fiinţele umane în categoria obiectelor materiale. Jung este astfel silit să adopte 
inconfortabila poziţie de a afirma două lucruri: întâi, că a dus aici la bun sfârşit descrierea 
fiinţelor umane care prevede toate circumstanţele posibile în care descrierea este adevărată sau 
falsă; şi că. În al doilea rând. cunoaşterea factuală a ființelor umane este atât de completă încât 
nimic neprevăzut nu poate interveni, care să răstoarne sau să modifice acea descriere. Aceasta, 
însă, înseamnă să atribui cunoaşterii empirice un caracter absolut sau de "structură închisă", pe 
care nu-l posedă. 

Aceste obiecţii filosofice la noţiunea de "fapte psihice" a lui Jung îşi găsesc ecoul în 
încercările sumare ale lui Paul Kline de a valida cercetarea lui Jung. Revăzând conceptele 
fundamentale de arhetip şi de inconştient colectiv, Kline conchide că "este clar că în locul 
teoriei freudiene, cure are un oarecare .suport empiric cel putin şi care poate fi testată, Jung a 
pus două ipoteze imposibil de testat "*!. La drept vorbind, singurele concepte pe care Kline le 
susţine sunt acelea de exlraversiune şi inlroversiune, care pot fi măsurate (Kline menţionează 
cele două faimoase chestionare de măsurare a celor două atitudini-tip: Gray-Wheelwright Test, 
1946, si Myers-Briggs Type Indicator, 1962)**. Critici similare i-au fost aduse lui Jung în 
această privinţă de Vincent Brome, Philip Sherrard, Hall şi Lindzey, Hans Eysenck*?. 

Desi este încă adevărat faptul că majoritatea jungienilor contemporani susțin primatul 
"faptelor psihice", nu toţi o fac, şi este interesant de notat că multe dintre modificările majore 
aduse teoriei jungiene în anii din urmă au avut in vedere această trebuinta de verificare 
ştiinţifică. În 1968, cofondatorul Institutului C. G. Jung din Zürich, C. A. Meier. reclama o 
"abordare mai ştiinţifică în psihologia jungiana", poziţie susţinută şi de unul dintre cei mai 
simpatetici comentatori ai lui Jung, Mary Ann Mattoon. Ea scrie: "Obiectia mea este că virtual 
toate faptele utilizate în psihologia analitică sunt fapte interioare privind anumiţi indivizi. Ele 
sunt utile în contextul descoperirii, dar nu în contextul justificării"*5. Mattoon înşiră o mulţime 
de dovezi în sprijinul multor concepte jungiene — unele dintre ele le voi menţiona mai departe 
—, dar poate că aspectul cel mai frapant evidenţiat de ea este că testele aplicate analistilor 


jungieni arată că in marea lor majoritate ei sunt introvertiti, atitudine care concorda cu 
supraevaluarea funcției intuitive şi deprecierea corespunzătoare a funcției senzoriale, funcție 
care, în mod semnificativ, este în primul rând legată de fapte şi lucruri, adică de lumea 
obiectivă. Părerea ei este că jungienii au tendinţa naturală de a supraestima "aspectele 
nonrationale ale disciplinei noastre”, în dauna evidenţei ştiinţifice. "Recomand — conchide ea 
— să explorăm mult mai profund decât am făcut-o până acum posibilităţile metodei ştiinţifice, 
înainte de a ne pronunţa asupra limitelor ei." lau lucrul acesta ca pe o tendinţă de a 
recunoaşte critica făcută de mine, anume că Jung, în pofida tuturor protestelor sale privind 
contrariul, nu poate afirma că este un empirist dacă nu este pregătit să-şi supună descoperirile 
posibilităţilor ştiinţifice de verificare şi falsificare. 

Am stăruit asupra metodei lui Jung deoarece, dacă ideea de lume ca "lume psihică" este 
stânca pe care el clădeşte atât de multe dintre teoriile sale, ea este de asemenea stânca de care, 
aşa cum vom descoperi numaidecât, se sfărâmă mare parte din concepţia sa despre religie. Sper 
că metoda sa dă de gol concepția sa asupra confirmării adevărului, anume că este adevărat ceea 
ce este "psihologiceste adevărat". Această afirmaţie implică o identificare a ceea ce este 
cunoscut a fi adevărat cu condiţia psihologică particulară a subiectului uman. Aceasta ne 
explică de ce Jung respinge metafizica adevărului. Metafizica pretinde cunoaşterea a ceva ce 
nu poate fi de fapt cunoscut, nu pentru că nu există nimic de cunoscut, ci pentru că toate aceste 
pretenţii de cunoaştere implică o ilegitimă extensie a Psyche dincolo de sine. Dacă Jung este 
consecvent în respingerea metafizicii este un lucru care în momentul de fata nu ne preocupă. 
Ceea ce ne interesează aici este propoziţia că singurul lucru care este cunoscut este o stare 
psihologică interioară şi că, prin urmare, pentru Jung, singura problemă care se pune este dacă 
această stare este o stare reală — adică una realmente trăită de subiect —, în mod cert nu 
problema dacă această stare psihologică are vreo fundamentare în realitate, care poate fi 
examinată aparte de subiectul interesat. Desigur, Jung era pe deplin conştient de încercările 
metafizice de a explica trăitul prin emiterea ipotezei că există entităţi nonempiricc, 
trancendente (de exemplu, Formele lui Platon sau Mişcătorul Nemişcat al lui Aristotel), dar 
tindea să le înlăture prin simpla repetare a definiţiei sale că lumea este o lume psihică. Dar 
această cu totul extraoardinară respingere a întregii tradiţii metafizice, ca fiind nerodnică pe 
plan epistemologic, cu relativa ei asertiune despre primatul experienţei psihice, l-a condus pe 
Jung la 

dificultăţi, nu numai pentru că, aşa cum înţelege el, această eşuare a metafizicii justifică 
propria-i poziție că nici o garantie ontologică nu este cerută pentru ca o trăire psihică să fie 
acceptată ca "adevărată" ci şi pentru că adevărul unei atari trăiri nu depinde de faptul de a 
corespunde realităţii, ci numai de faptul dacă este "simțită" ca adevărată. 

Tocmai această omisiune din partea lui Jung influenţează în mod negativ concepţia sa 
despre religie. Căci, fie că vorbim de distincția dintre Dumnezeu ca formă arhetipală sau 
conţinuturi arhetipale, dintre numen şi numinos, dintre limbajul simbolic al religiei şi ceea ce 
dă impresia că acesta exprimă, întrebările dificile sunt: trebuie considerat Dumnezeu doar ca o 
parte a psihicului uman sau este distinct de Psyche? Există Dumnezeu ca realitate ontologică 
sau numai ca realitate psihologică? Sau, ca să punem altfel problema: este trăirea religioasă 
esențialmente psihologică, ceva generat de Psyche şi certificat de Psyche ca adevărat, sau ceva 
construit ca răspuns la o Divinitate obiectivă, la ceva ce există aparte de Psyche, "dat" 
existenţial care, aşadar, nu poate fi echivalent cu o stare psihologică? 


Teoria arhetipurilor 


Repudierea de către Jung a acuzatiei de psihologism o găsim în teoria sa despre 
arhetipuri, pe care am examinat-o în detaliu în capitolul 8%. El se apără spunând că, desi este în 
mod cert adevărat că Dumnezeu există doar ca realitate psihică, realitatea psihică cu care este 
Dumnezeu identificat este arhetipală: forma arhetipală de Dumnezeu. Deoarece forma 
arhetipală de Dumnezeu determină un mod a priori de aprehensiune care ţine de inconştientul 


colectiv şi care poate fi in mod adecvat descris ca "primordial" şi "etern", nu are absolut nici un 
sens să se afirme că trăirile individuale pot genera de la sine forma de Dumnezeu. Aceste trăiri 
vor determina în mod cert modul în care forma de Dumnezeu este reprezentată în imaginile 
simbolice ale conţinuturilor arhetipale ale ideii de Dumnezeu, dar aceste imagini sunt ele însele 
efecte perceptibile ale formei de Dumnezeu în calitate de cauză universală imperceptibilă. În 
această argumentatie, aşadar, posibilitatea creaţiei total subiective a imagisticii religioase — 
inclusiv 

imaginile despre Dumnezeu — este negată cu referire la statutul obiectiv, impersonal şi 
nedobândit al arhetipului, care determina forma şi procesul configurational, însă nu 
conținuturile. 

Deoarece apărarea de către Jung a poziţiei sale depinde de teoria generală a arhetipurilor 
formulată de el, este timpul să examinăm această teorie şi să vedem dacă poate fi sau nu stabilit 
statutul de arhetipuri suprapersonale, colective. Este de prisos să spunem că aceasta ne duce la 
cel mai discutat aspect al psihologiei lui Jung, şi nu mai puţin important, întrucât, aşa cum în 
mod corect a arătat H.E. Barnes, validitatea întregii construcții a lui Jung rezistă sau cade după 
cum această ipoteză rezistă sau cade*®. Se cuvine să începem cu prima concepţie despre arhetip 
a lui Jung — că acesta este ceva înrudit cu "instinctul" ce poate fi observat, de exemplu, în 
modul în care un copil îşi suge policele in utero. Jungienii susţin că există un considerabil 
suport empiric pentru această idee, în special din etologie, studiul comportamentului animal. 
Fordham a fost primul care a atras atenţia asupra demonstraţiei lui Niko Tinbergen cu privire la 
"innate release mechanisms" (IRMs) ca dovadă a predispozitiilor similare arhetipului, iar 
Stevens si Mattoon se referă la "goal-corrected behavioural systems " ale lui John Bowlby şi la 
ideea de " imprinting " dezvoltată de zoologul austriac Konrad Lorenz. Acesta din urmă, ne 
asigura dr. Marie-Louise von Franz, discipol al lui Jung, "a acceptat in principiu teoria lui 
Jung despre arhetipuri”. Stevens merge chiar mai departe şi citează paralele din domeniul 
geneticii, văzând în DNA "arhetipul replicabil al speciilor", în timp ce Mattoon, desigur cu 
multă îndoială, citează opera neurologică a lui Rossi, care sugerează că arhetipurile lui Jung ar 
putea fi localizate în emisfera cerebrală dreaptă. 

Oricare ar fi meritele acestor cercetări, rămâne întrebarea dacă, în afară de aceste tipare 
funcționale (functional patterns) de comportament animal neinvatat, putem afirma că există o 
dispoziţie tot arhetipală de a construi imagini, mituri sau credinţe de un tip uniform. În această 
privinţă. Stevens însuşi este acuzat de Marilyn Nagy că obscurizează acest aspect al teoriei şi 
că nu izbuteşte să înţeleagă că ulterioara îndepărtare a lui Jung de teoria instinctelor s-a datorat 
“incapacității [lui Jung] de a accepta supozitiile mecaniciste care stăteau la baza teoriei 
etologice”!. Într-adevăr, potrivit concepţiei sale mai târzii despre arhetipuri şi în mod clar în 
scopul distantarii de acuzaţia de 

249 

lamarckism, Jung evită problema originii motivelor mitologice, pur şi simplu spunând că 
ele nu sunt de explicat în spiritul ştiinţelor naturale ca echivalent al unor condiţii fizice, dar că 
apariţia lor coincide cu apariţia vieţii însăşi. "Examinat clin punct de vedere empiric — scrie el 
— ... arhetipul nu a existat vreodată ca fenomen al vieţii organice, ci a intrat în scenă o dată 
cu viata însăşi"?. Aceasta, după cum ne amintim, ridică arhetipul la nivelul aprioricului: el 
devine mai degrabă ceva înnăscut decât dobândit, un "mod de percepţie” cunoscut doar prin 
imaginile şi ideile pe care le genereaza*?. 

Procedand deci ca un fenomenolog, Jung colectează aceste imagini şi idei şi din ele 
inferează forma arhetipului. Cel mai faimos exemplu al acestui mod de a proceda este cazul 
tânărului schizofrenic care îşi imagina că vede falusul soarelui şi similaritatea viziunii sale cu 
cercetările lui Albrecht Dieterich cu privire la mithraism**. McGowan, care niciodată nu şi-a 
cântărit cuvintele, crede că acest caz este un exemplu nimerit în ceea ce priveşte caracterul 
sofistic al întregii concepţii a lui Jung, greşită metodologic şi factologic. McGowan arată că a 
fost absolut posibil ca acest pacient să întâlnească ideea mai înainte, nu numai pentru că, 
oarecum spre încurcătura editorilor săi, Jung datează incorect cartea lui Dieterich, ci şi din 


cauză că ideea tubului care trece pe sub veşmântul Fecioarei, fiind un motiv obişnuit în arta 
religioasă europeană din evul mediu şi Renaştere, tânărul bărbat putea foarte bine da peste el, 
fapt pe care Jung în mod convenabil omite să-l menţioneze. Toate acestea dezvăluie 
subiectivitatea extremă a metodei lui Jung, în care dovezile trebuie să se conformeze con- 
vingerilor sale. Dar, aşa cum comentează MeGowan, citându-l pe Karl Popper, "sentimentul 
subiectiv al adevărului unei idei nu este o bază pentru acceptarea ei ca ipoteză”. 

Dar chiar dacă acceptăm că acest exemplu particular de formaţie arhetipală este nefericit, 
există numeroase altele. Ce să ne facem, de exemplu, cu arhetipuri ca Umbra, Anima, Animus 
şi Sine, postulate a sta la baza unor motive culturale recurente sau, ca să trecem la un caz mai 
concret, la baza similarilatilor dintre "Cântecul moliei" al lui Miss Miller şi viziunile din 
Apocalipsa lui loan? Pentru Jung acestea nu sunt coincidente, ci dovezi empirice ale unei 
categorii a priori a Psyche la om — arhetipul Sinelui — care este cunoscută numai în aceste 
manifestări. Într-adevăr, o dată ce înţelegem că un arhetip este 

un concept colectiv, îl putem afirma ca pe un adevăr axiomatic, anume că, acolo unde 
aceste paralele există, există un arhetip; iar mai departe că aceste paralele, fiind mărturia 
universalitatii unui arhetip specific, acesta va fi specific şi în imagistica sa şi astfel au o unitate 
de semnificație oriunde apar. aşa cum am văzut în strânsa afinitate dintre Miss X şi alchimişti 
sau în analogiile mitologice ale arhetipului Sfintei Treimi găsite în gândirea babiloniană şi 
egipteană. 

Există, însă, multe probleme serioase cu privire la această teorie. La unele dintre acestea 
mă voi referi în alt context, însă nu fără a nota aici trei dintre ele: 

1. Prima şi cea mai evidentă critică a lui Jung în această privinţă este că a sa teorie a 
arhetipurilor este o exemplificare a slăbiciunii inerente metodei sale empirice şi, astfel, a 
tendinței sale mai generale de a se precipita asupra unei definiţii care a stabilit o data în mod 
convingător o informaţie similară. Gardner Murphy demonstreză în felul următor acest aspect: 
"Metoda lui Jung — nu este decât o exagerare amabilă să o numim astfel — este să 
argumenteze că întrucât A este oarecum ca B, în anumite circumstanţe împărtăşeşte ceva cu C, 
iar C fiind cunoscut într-o ocazie ca suspect de a fi legat cu D, concluzia de o perfectă forma 
logică este că A=D. Ca limbaj al ştiinţei aceasta este lipsită de semnificație." De fapt Jung 
merge şi mai departe şi îşi compune eroarea, făcând din această definiție baza alteia. Căci din 
această similaritate de simboluri, mituri şi vise — presupunând, în scopul argumentării, că ele 
sunt similare —, Jung conchide o caracteristică a tuturor oamenilor, apriorismul arhetipal. 
Astfel, din apariția contingenta a unor astfel de imagini Jung trage concluzia că există o 
propoziţie necesară referitoare la fiinţele umane în general, care de aceea va fi aplicabilă 
tuturor imaginilor pe care oamenii le pot construi. Aceasta înseamnă. Însă, a atribui 
cunoaşterii empirice a psihicului uman. În viziunea lui Jung. cunoaşterea completă sau 
"structura] închisă" a geometriei, să zicem, în care, dacă eu descriu un triunghi, fac o descriere 
completă în sensul că nimic nu poate fi adăugat la aceasta care să nu fie inclus în date sau în 
variantele lor. 

2. Această obiectie filosofică are o importantă implicatie practică. Deoarece dispoziţia de 
a crea imagini arhetipale este considerată o caracteristică a priori a tuturor indivizilor şi pentru 
că aceste imagini sunt ele însele garantate ca arhetipale doar de experienţa imediată a 

acestor indivizi, aceasta înseamnă, de fapt, că orice imagine poate fi clasificată drept 
arhetipală. Ceea ce. desigur, este greu de înţeles. Dacă o persoană propune că X este o imagine 
arhetipală, atunci ea este arhetipală, căci cine poate nega afirmaţia sa, dacă adevărul unei 
imagini este garantat numai de validitatea sa psihologică? Această concluzie concordă cu 
remarcile lui Jung cu privire la inepuizabilitatea simbolurilor arhetipale şi la posibilitatea 
permanentă de a înlocui o imagine cu alta dacă aceasta încetează de mai fi percepută ca 
arhetipală. Jung a arătat, însă, că putem grupa aceste imagini în diferite clase distincte — de 
exemplu, arhetipurile Bătrânului Intelep sau ale Pământului-Mamă — si că aceste clase sunt 
determinate de paralele distincte. Dar chiar în cadrul acestor grupe orice schimbare în ima- 


gistică, oricât de dramatică, nu o poate îndepărta din aceste clase particulare. Întrucât, repetăm, 
orice persoană are dispoziţia înnăscută de a crea arhetipuri, iar, drept urmare, nu putem spune 
că aceste schimbări nu sunt ilustrări ale acelei dispoziţii. Sunt deci clase care admit o variaţie 
aproape fără limite, o clasă putându-se prăbuşi în alta, cum am văzut în cazul imaginilor lui 
Dumnezeu şi imaginilor Sinelui. Problema este că astfel se riscă deprecierea termenului 
"arhetip" ca mijloc de a distinge o imagine de alta, în aşa măsură încât afirmaţia "această 
imagine este o imagine arhetipală" să se reducă la tautologia "această imagine este o imagine”. 
În acest caz, ajungem la concluzia nefericită că Jung nu ne-a oferit nici un criteriu prin care să 
putem face deosebirea, să zicem, dintre mitul religios al unui credincios şi mitul unui 
schizofrenic care halucinează. 

Acest aspect ne va atrage şi mai mult atenţia, dacă luăm în considerare conceptul de 
individualie al lui Jung. Pentru nonjungieni, însă, această lipsă de criteriu în deosebirea 
imaginilor devine imediat vizibilă atunci când ei caută dovezi empirice ale operării unui 
arhetip. lată cum pune problema John Fischer: " Existenţa şi funcționarea arhetipurilor 
jungiene pare mai dificil de demonstrat în plan operaţional: putem defini în mod obiectiv 
caracteristici ale unui stimul particular sau combinaţii ale acestora şi putem spune dacă ele 
sunt Sau nu prezente; dar arhetipurile jungiene nu au nici o caracteristică esenţială clar 
definită, prin care prezenţa lor să poată fi stabilită în mod univoc, atât de multe caracteristici 
specifice fiind incluse ca posibile manifestări ale unui arhetip sau ale altuia, încât este mereu 

posibil să-i afirmi prezența."” Desigur, un răspuns la această critică este să spui că 
nonjungienii nu dispun de experienţa practică necesară recunoaşterii arhetipurilor — ceea ce 
Jung însuşi face uneori** —, sau că ei sunt, de fapt, insuficient de conştienţi de acele paralele 
transculturale care formează baza ipotezei. Dar această apărare este extrem de slabă. Căci a 
spune că numai cei care cred în teoria arhetipurilor sunt capabili să evalueze materialul în 
favoarea ei depreciază empirismul teoriei şi astfel, încă o dată, demască prioritatea teoriei 
asupra evidenţei. Aşa cum remarcă Avis Dry, "fie că se rămâne în afară şi eşti deci insuficient 
familiarizat cu faptele, fie că se intră înăuntru [în şcoala lui Jung — nota trad.) şi eşti vindecat 
de dorinţa de a critica ". 

3. Dar, fără îndoială, cea mai păgubitoare critică adusă teoriei lui Jung asupra 
arhetipurilor este că, afirmând că imaginile paralele rezultă dintr-o dispoziție umană arhetipală 
— că acestea sunt efecte perceptibile ale unei cauze imperceptibile —, Jung a depreciat 
posibilitatea ca aceleaşi efecte să poată fi explicate în funcţie de o cauză diferită. Spre a 
clarifica acest aspect, să ne amintim că aici raționamentul lui Jung este inductiv şi analogic. Pe 
baza observării empirice a ceva ce există în lumea reală — existenţa de imagini paralele — el 
inferă în mod inductiv că aceste imagini se aseamănă una cu alta într-un mod care nu este 
imediat observabil, adică toate purced din ceva care în principiu este incognoscibil: arhetipul în 
sine sau arhetipul-formă. Aceasta, explică el, nu demonstrează existenţa arhetipului, pentru că 
tot ce face Jung este să postuleze existenţa arhetipului ca necesitate conceptuală, cerută de 
explicarea tiparelor (patterns) şi repetiţiilor de fenomene psihice“. Dar această presupunere nu 
este nicidecum concluzivă. Că A seamănă cu B în anumite moduri nu stabileşte în sine că A 
seamănă cu B în alt mod; iar a presupune că seamănă înseamnă a comite o binecunoscută 
eroare de logică, sofismul "afirmării sceventului"5!. Forma logică a acestui sofism este 
următoarea: A implică B; B este adevărat; de aceea A este adevărat. Sau: Când Peter nu are 
somn este iritabil; Peter este iritabil, deci Peter nu are somn. Sofismul expus aici este cât se 
poate de clar. Pot exista o mulţime de motive, cu totul diferite de insomnie, care să explice 
iritabilitatea lui Peter: se poate ca el să fi avut o ceartă cu soţia sau să fi primit o scrisoare 
neplăcută de la managerul băncii sale. Pot exista deci o mulțime de cauze care au acelaşi efect 
sau, ca să punem 

problema în termeni mai tehnici, poate exista mai mult decât un antecedent care să 
conducă la un anumit secvent. În consecință, faptul că imaginea A şi imaginea B seamănă una 
cu alta posedând o caracteristică particulară — faptul, de exemplu, că ambele sunt imagini ale 


"Eroului" — nu este o dovadă în sine că imaginea A seamănă cu imaginea B prin posedarea 
proprietăţii adiţionale Y, spre a explica acea caracteristică, anume că ambele rezultă din 
dezvoltarea arhetipului Erou. Aşadar, asemănarea efectelor nu stabileşte similaritatea cauzelor; 
în consecinţă, pot exista mai multe teorii care să explice faptul imagisticii paralele. Sau, aşa 
cum Brown pune problema, "ipoteza inconştientului colectiv este... o elaborare cu totul 
nenecesară pentru explicarea anumitor fapte de observaţie care pot fi mai simplu explicate în 
alt mod"”. 

Au fost pe cale de apariție numeroase explicaţii alternative. Nu este surprinzător că 
freudienii afirmă că noţiunea de arhetip este în întregime explicabilă în termenii istoriei 
copilăriei individului. Glover, de exemplu, susţine că formarea mitului poate fi lesne explicată 
dacă avem in vedere "formele de gândire individuală, atăt conştientă, cât şi inconștientă, care 
există începând de la vârsta de doi ani "33. iar Nandor Fodor, analizând teoria visului, conchide 
că contribuţia lui Jung este "exclusiv verbală” şi că nu există nimic în abordarea jungiana "care 
să nu o implice pe cea freudiană". Chiar şi freudienii mai putin ortodocşi nu întâmpină nici o 
dificultate în respingerea noţiunii de inconştient colectiv. Antropologul şi psihanalistul 
budapestan Geza Roheim, de exemplu, care subscrie la teoria hoardei primitive a lui Freud, dar 
care respinge total orice sugestie referitoare la inconştientul rasial, nu întâmpină nici o 
dificultate explicând fenomenele arhetipale ale lui Jung prin prisma experienţelor umane 
împărtăşite, în special a acelora care tin de pruncie“5. Este absolut evident, spune el, că fiinţele 
umane, indiferent de situațiile lor culturale variate, au anumite experienţe în comun: toţi avem 
părinţi, ne naştem şi murim, toţi depindem de soare şi de pământ. Ce poate fi mai natural, 
aşadar, decât construirea imaginilor şi miturilor care exprimă aceste teme universale: imaginile 
Tatălui, ale Marii Mume, copilul, zeii solari, naşterea şi renaşterea, şi aşa mai departe. Acest 
aspect îşi găseşte ecoul în şcoala neofreudiană a Melaniei Klein, care introduce conceptul de 
"obiecte interioare" ca să explice fenomenele arhetipale. Potrivit concepției Melaniei Klein, 
construirea aşa-numitelor imagini arhetipale poate fi 

urmărită retrospectiv în primele experienţe biologice ale copilului, îndeosebi când copilul 
este hrănit la sânul mamei. Printr-un proces de "introiectie". aceste experienţe, fie plăcute, fie 
neplăcute, sunt interiorizate şi incorporate în Eul infantil ca obiecte interioare, rezultatul fiind 
că pruncul trăieşte într-o lume populată de zei şi demoni. "În realitate, părinţii şi copilul 
posedă o putere limitată de bunătate şi răutate, de înţelepciune si nesăbuinţă. Fantezia 
copilului făureşte zei şi demoni şi toate acele creaturi nepământene pe care folclorul şi 
mitologia, legendele religioase şi creaţia artistică ni le prezintă într-o formă sublimată, pe 
când imaginaţia nebunului le prezintă într-o formă mai nesublimată. De altfel, copilul 
plasează figurile create de el în propriul său corp şi le tratează ca pe nişte entități vii, străine 
lui şi dincolo de controlul său. "0 

Nu trebuie să fii freudian ca să fii de acord cu această critică. Psihologul Gordon Allport, 
de la Harvard, de exemplu, deşi ocoleşte afirmaţia lui Freud că religia este o sublimare abia 
voalată a impulsului sexual refulat şi deşi are o mare simpatie pentru preocuparea lui Jung de a 
localiza credinţa religioasă în centrul unui Eu în plină dezvoltare şi care priveşte înainte, cu 
toate acestea neagă categoric că imagistica mitologică nu poate fi dobândită prin aculturatie. 
Pentru el, conformitatea la cultură, în special în perioada copilăriei, este o importantă origine a 
căutării religioase: un mit sau ritual este acceptat spre a cimenta "identificarea [copilului] cu 
acei care îi asigură securitatea, afecțiunea, luarea în consideraţie”. Faptul acesta explică de 
ce primele concepte religioase ale copilului sunt antropomorfe — proiecţii ale părinților ca 
agenţi puternici şi iubitori —, de ce adulţii religioşi sunt întotdeauna produsele unor părinți 
care au fost ei înşişi religioşi şi de ce declinul atitudinii religioase coincide adesea cu reacția 
adolescentului contra învăţăturii părinteşti. Sistemele religioase, aşadar, nu sunt "independente 
de porțiunile remanente ale culturii, ci le sunt strâns integrate. Din această cauza înlocuirea 
unei religii cu alta nu este posibilă fără modificarea fundamentală a culturii". În această 
împrejurare, jungienii obişnuiesc să apeleze la scrierile structuralistului Jean Piaget pentru 
confirmarea ipotezei arhetipurilor“”. Numai că opera lui Piaget tinde să sprijine critica deja 


exprimata, anume ca miturile colective ale lui Jung sunt mai probabil consecinta unei 
experienţe comune. Cercetările lui Piaget în ceea ce priveşte dezvoltarea cognitivă a copiilor 
arată că progresul lor de-a lungul 

stadiilor de gândire abstractă corespunde unor niveluri de selectare, organizare şi 
coordonare a experienței. De aceea faptul că folosirea de către copil a mitologiei şi basmelor, 
care este o caracteristică a stadiului intuitiv, taie calea pentru ceva mai realist şi deci mai 
conceptualizat este un indiciu al diferentierii treptate a Sinelui de realitatea externă şi nu, aşa 
cum Jung ne-a făcut să credem, dovada desfăşurării arhetipului, a activării unor imagini 
preformate. Aceasta, aşa cum Piaget spune clar, este o simplă speculație neîntemeiată: " Jung 
are o uimitoare capacitate de construcție, dar un vădit dispreţ pentru logică şi raționalitate, pe 
care el l-a contractat din contactul zilnic cu gândirea mitologică şi simbolică, l-a facut să fie 
mulțumit cu prea puţin în ceea ce priveşte proba. Spre a înţelege mai bine realitatea despre 
care vorbeşte, adoptă o atitudine antiraţionalistă. iar surprinzătoarele comparații cărora el le 
deține secretul nu pot uneori să nu-l tulbure pe cititorul cu spirit critic." 

C.S. Kirk, care de asemenea îl citează pe Piaget în această privinţă, observă că această 
concepţie, anume "că simbolurile generate ale lui Jung ar putea în teorie să fie rezultatul unor 
procese comune de asimilatie simbolică în copilărie — iar în practică sunt — este pe cale de a 
fi masiv combatuta"®!. Merită să menţionăm aici propriile cercetări ale lui Kirk cu privire la 
funcția mitului, în culturile vechi. Kirk face importanta observaţie că teoria despre arhetipuri a 
lui Jung presupune un "simbolism static”; cu alte cuvinte, presupune că semnificaţia miturilor 
şi simbolurilor derivă din duplicarea unei imagini sau motiv mitologic despre care deja se 
presupune că are o semnificaţie universală, deoarece purcede dintr-un arhetip. O asemenea 
concepţie, însă, este "în mare măsură eronată". Căci, deşi este în mod cert adevărat că unele 
mituri conţin simboluri statice de acest fel — de exemplu, subiecte recurente, de felul 
căpcăunilor, poartă în ele în mod permanent asociaţii psihologice cum sunt groaza şi reacția 
revulsivă — pentru marea majoritate acest lucru nu este valabil. Aici, prin contrast, referinţa 
simbolică este "dinamică şi alegorică", episoadele sau situaţiile fiind în întregul lor transpuse în 
forma mitului. Dintre acestea, Kirk menţionează în mod special acele mituri care întruchipează 
răspunsuri la probleme, fiind clară trebuinta comunităţii de a se reflecta nemijlocit in 
fantazarea mitologică, fapt extrem de evident — susţine Kirk — în poveştile mesopotamiene 
din prezent şi în unele relicve ale mitologiei greceşti. Aceste referinţe la interesele 

sociale imediate fac foarte greu de acceptat "ideea esențialmente romantică a unor mituri 
care pur şi simplu ţâşnesc direct clin inconştient". Nu este surprinzător faptul că Kirk 
conchide că teoriile lui Jung sunt "lipsite de suport ştiinţific adecvat "°°. Aş mai adăuga aici că 
distinsul arheolog orientalist Henri Frankfort prezintă o critică foarte asemănătoare cu aceea 
făcută de Kirk. Frankfort îl atacă pe Jung în mod direct, analizând funcția arhetipului Mama în 
religiile din Egiptul antic şi din vechea Mesopotamie. El conchide că deosebirile dintre ele 
demonstrează că "arhetipurile nu sunt nicidecum universale şi de aceea, evident, nu sunt 
necesare”. Aceste deosebiri pot fi însă explicate prin schimbarea trebuintelor şi problemelor 
comunităţii, cum ar fi catastrofa unei înfrângeri sau modificări dezastruoase în climă. În 
consecinţă, teoria arhetipurilor a lui Jung "il conduce [pe acesta] la o completă neînțelegere a 
vieţii istorice a simbolurilor "S. 

Principala obiectie la adresa teoriei lui Jung este, aşadar, că existenţa unor imagini 
paralele poate fi explicată fără a se recurge la inferenta inductivă că în fiinţele umane există o 
dispoziţie a priori de a forma asemenea imagini. Este de prisos să spunem că aceasta nu 
dovedeşte că ipostaza lui Jung este falsă, ea decurgând din natura argumentelor inductive. 
Deoarece orice argumentatie inductivă are de-a face cu grade de probabilitate, tot ceea ce 
putem spune este că, pe baza dovezilor de care dispunem, această ipoteză este improbabilă, dar 
nu imposibilă. Aici, însă, am putea ridica o altă problemă. Chiar dacă admitem că miturile, 
visele, halucinatiile şi folclorul contin similarități extraordinare şi chiar dacă ar fi să admitem 
pe moment că aceste similarități nu pot fi explicate doar în termenii experienţelor umane 


comune, justifica lucrul acesta inferenta ca aceste similaritati sunt mai bine explicate prin 
postularea existenţei a ceva încă şi mai extraordinar decât originea lor? Aici ar fi bine să ne 
amintim de prudenta lui Hume referitoare la limitele unor asemenea argumentări, anume că ele 
sunt incapabile să ne conducă la descoperirea vreunei realități noi şi calitativ diferite, adică la o 
realitate supraempirică cu totul distinctă de acele experienţe empirice obişnuite din care 
existenţa lor a fost dintru început inferatăS?. Aceasta nu înseamnă că raționamentul inductiv nu 
poate duce la descoperirea de informaţie nouă, ci înseamnă mai degrabă că noile fapte 
descoperite trebuie să fie de acelaşi ordin general ca acelea care au sugerat ipoteza. Dar această 
condiție nu poate fi îndeplinită de argumentatia lui Jung, deoarece aici ceea ce este de 

inferat — existența a priori a formei arhetipale, a arhetipului în sine — se admite a fi în 
afara experienței noastre, transempiric $i incognoscibil. Mi se pare că a admite lucrul acesta 
este fatal pentru argumentarea lui Jung atunci când el caută să ne convingă că explicația sa 
privind fenomenul imagisticii paralele este preferabilă oricărei alteia. Căci forța celorlalte 
argumentări, pe care le-am menționat, constă în coerenţa realizată de ele între efecte şi cauze: 
şi unele şi altele se desfăşoară în planul experienţei umane comune, vizând îndeosebi 
experienţa primilor noştri ani de viaţă, nimic nefiind explicat prin invocarea altui domeniu, 
care nu ne este direct accesibil. 

Tocmai aici, în replică, Jung ar putea invoca foarte bine argumentul moral al lui Kan 
Căci Kant, deşi împărtăşea şi, de fapt, era îndatorat convingerilor filosofice fundamentale ale 
lui Hume privind caracterul pur speculativ al tuturor afirmațiilor metafizice despre realitatea 
suprasenzorială, sau supranaturală, cu toate acestea, în a sa Critica a rațiunii practice, 
procedează la argumentarea existenţei lui Dumnezeu ca postulat al obligaţiilor noastre morale. 
Că existenţa acestei realităţi nu poate fi, strict vorbind, cunoscută, nu înseamnă că noi, ca 
agenţi morali, simțind forţa deplină a obligaţiei morale, în situaţia morală individuală, nu 
suntem indreptatiti să credem în ea şi să actionam ca şi cum îndatoririle noastre ar fi porunci 
divine. Întocmai ca Jung, Kant pune deci accentul pe contextul practic trăit pe plan personal în 
care această confesiune de credinţă este făcută: "întrucât rațiunea practică are dreptul de a ne 
conduce, nu vom considera acţiunile ca obligatorii fiindcă sunt poruncile lui Dumnezeu, ci le 
vom considera porunci divine fiindcă suntem obligaţi interior faţă de ele. "5 

Nu sunt însă cel dintâi critic care arată că această invocare a lui Kant în sprijinul teoriei 
arhetipurilor nu este nicidecum atât de directă pe cat socoate J ung®, Ar trebui, în primul rand, 
să luăm act de faptul că argumentatia morală a lui Kant, aşa cum multi au observat, nu se prea 
acomodează cu concluziile antimetafizice ale principalei parti din Critica rațiunii pure şi ca, de 
fapt, avem motive să credem că însuşi Kant era incomodat în această privinţă“. Dar, lucru şi 
mai important, nicăieri în argumentarea sa Kant nu susţine că sistemul normelor morale își are 
originea în realitatea transcendentă, că acestea sunt efecte fenomenale ale unei cauze altfel 
inaccesibile, care ne permit să mergem de la legi la legiuitor. Există trei motive pentru aceasta: 
1) suntem incapabili să obținem suficiente cunoştinţe care să susțină această afirmaţie; 2) chiar 

dacă le-am obţine. ideea de Dumnezeu ca origine a obligaţiei morale ar distruge 
autonomia moralei; 3) existenţa sau nonexistenta lui Dumnezei, nu este necesară pentru 
determinarea datoriei morale, o caracteristică crucială a filosofiei lui Kant fiind aceea că 
imperativele datoriei pot fi generate şi sunt generate doar de rațiune. În consecinţă moralitatea 
nu este logic dependentă de religie sau de existenta lui Dumnezeu. Este deci cu totul contrar 
convingerilor fundamentale ale lui Kant să fie folosită vreo experienţă imediată ca garanţie 
pentru afirmaţiile neospeculative cu privire la existenţa independentă a ceva necunoscut, dar 
real, care le cauzează. Tocmai lucrul acesta îl face însă Jung atunci când specifică o realitate 
supraempirică — arhetipul etern şi imperceptibil — ca fiind cea mai potrivită explicaţie pentru 
faptul evident al imagisticii mitologice paralele. Edward Casey scrie în această privinţă: “Desi 
Jung este de acord cu Kant că noi cunoaştem numai aparente (în acest caz, aparente 
imaginative de reprezentări) el asertează, în pofida declaratei aversiuni faţă de metafizică, că 
lucrul-in-sine poate fi caracterizat drept real, că arhetipurile, ca ultime lucruri-in-sine 


tes: 


metafizice, sunt reale din punct de vedere metafizic deoarece ele sunt capabile sa produca 
anumite «efecte». Chiar daca filosoful Kant are dreptate cu privire la statutul noumenal al 
lucrurilor-in-sine, noi nu am fi capabili să spunem nimic despre ele, nivi măcar că sunt cauzal 
eficiente în vreun fel necunoscut Căci chiar dacă realul trebuie judecat numai după efectele 
sale, a aserta existenta acestor efecte (cum Jung o face în mod explicit) este în mod necesar a 
presupune realitatea cauzei lor arhetipale şi a te complace astfel în metafizica, în pofida 
avertismentelor lui Kant si ale lui Jung însuşi "O 


Arhetipuri şi argumentul consim{amantului comun 


Dacă de la a sa teorie generală a arhetipurilor revenim la conceptul său de Dumnezeu, 
găsim la lucru aceeaşi argumentatie inductivă. Aşa cum putem infera de la existenţa imaginilor 
Marii Mume si a Inteleptului la dispoziţia umană înnăscută de a forma asemenea imagini, tot 
astfel, de la existenţa a nenumărate imagini ale lui Dumnezeu — conținuturile arhetipale ale 
ideii de Dumnezeu — putem infera existenţa a priori a formei arhetipale de Dumnezeu 

Tocmai în aceşti termeni, spune Jung, putem noi vorbi în mod corect despre un "instinct 
de Dumnezeu", în sensul că fiecare individ posedă un impuls către religie ca funcţie psihică. 
Aceeaşi inferenta formează, de asemenea, coloana vertebrală a explicatiei date de el trăirii 
religioase. Din faptul imediat şi de netăgăduit că avem o experienţă "numinoasa" în raport cu o 
imagine particulară de Dumnezeu, putem presupune nu numai că această imagine a fost 
activată de un arhetip, ci şi că acest arhetip este un "numen", anume că are calitățile necesare 
spre a genera această experienţă, care este "revelaţia" a ceva "sfânt" şi de "cea mai înaltă 
valoare", ceva ce se află aparte de recipientul uman, fiind centrul etern şi impersonal al 
existenţei sale. Pentru Jung nu este de ajuns să spunem că într-o experienţă religioasă întâlnim 
doar simboluri ale lui Dumnezeu. Trebuie mers mai departe şi spus că aceste simboluri sunt 
efecte fenomenale, care mediază şi dezvăluie o cauză necunoscută, dar totuşi reală şi distinctă. 

Repetăm, avem dificultăţi extrem de serioase în legătură cu această argumentare. Prima, 
desigur, este generată de faptul că deoarece Jung utilizează aici exact aceeaşi logică inductivă 
la stabilirea realităţii formei arhetipale a lui Dumnezeu, ca şi în cazul teoriei sale generale 
despre arhetipuri, această argumentare este pasibilă în linii mari de aceleaşi obiecţii, îndeosebi 
aceea că pretinsa universalitate a imaginilor lui Dumnezeu nu necesită capacitatea a priori de a 
le crea. Putem vedea lucrul acesta dacă examinăm afirmaţia lui Jung, adesea repetată, că 
fiinţele umane sunt religioase de la natura, că dispun de un impuls religios înnăscut. Un nou- 
născut nu este o tabula rasa, ci posedă, la nivelul cel mai profund şi colectiv al Psyche, o 
dimensiune arhetipală, care se manifestă în dispoziţia înnăscută de a crea imagini de un tip 
uniform, între care imagini ale lui Dumnezeu. Această capacitate, după cum am văzut, nu intră 
la socoteală ca probă pentru existenţa reală a lui Dumnezeu, dar contează ca argument pentru 
realitatea psihică a lui Dumnezeu, a lui Dumnezeu ca factor evident şi psihologiceşte 
demonstrabil în experienţa umană. 

Acest argument, după cum arată Paul Edwards, este o variantă "biologică" a aşa- 
numitului argument al "consimțământului comun" în ceea ce priveşte existenţa lui Dumnezeu 
(argumentum e consensu gentium): universalitatea imagisticii despre Dumnezeu este luată 
drept dovadă că oamenii au un "instinct de Dumnezeu", de unde se trage concluzia că şi 
credinţa în Dumnezeu este psihologiceşte adevărată şi, 

prin urmare, indiscutabilă. În cazul lui Jung, acest argument este mai departe sprijinit de 
afirmaţia că negarea instinctului religios va avea consecinţe nefaste, anume că va duce în mod 
invariabil la apariţia unei tulburări psihologice”!. 

Există, însă, un număr de obiecţii bine puse la punct contra Argumentului 
Consimţământului Comun, iar acestea sunt. cred, în egală măsură aplicabile la versiunea 
acestuia găsită la Jung. Să începem prin a arăta că John Locke, atacând teoria ideilor înnăscute, 
respinge noţiunea de credinţă instinctivă din două motive: 1) întrucât caracterul înnăscut al 


unei idei sau credinţe nu este o consecinţă a universalitatii acestora: la urma urmelor, ideile de 
soare şi de căldură sunt universale, dar nu sunt "întipăriri naturale în spirit"77; 2) întrucât nu 
poate exista motiv adecvat pentru care ateii sunt atei sau pentru care există "națiuni întregi la 
care nu este de găsit nici o noţiune de Dumnezeu"’*. Nu avem nevoie să dezvoltăm prima 
obiectie, deoarece Locke repetă aici critica deja avansată: aceea că a se trece, aşa cum face 
Jung, de la universalitatea credinţei la concluzia că această credinţă este înnăscută înseamnă a 
nu lua în considerare alte explicaţii posibile pentru originea credinţei. Merită însă să 
menţionăm aici faptul că, dintre filosofii moderni, cel mai tenace adversar al Argumentului 
Consimţământului Comun a fost John Stuart Mill şi că, în ale sale Three Essays on Religion 
(1878), el oferă mai multe explicaţii pentru universalitatea credinţei religioase: este, de 
exemplu, o extensie a tendinței naturale a spiritului primitiv de a atribui viata şi voință 
obiectelor neanimate; faptul că, fiind considerată indispensabilă pentru propăşirea morală, va fi 
inculcată la tineret; faptul că satisface dorinţa umană comună de a prelungi viata cu perspectiva 
unei existente viitoare’*. Repet, oricare ar fi meritele acestor argumente, motivele de a le 
respinge trebuiau luate în considerare înainte de a infera caracterul nativ al credinţei în 
Dumnezeu din universalitatea acesteia. 

La cea de a doua obiectie a lui Locke, Jung are un răspuns de-a gata: atât negarea lui 
Dumnezeu, cât şi absenţa ideii de Dumnezeu arată o ignorare a structurii reale a inconştientului 
colectiv, din care forma arhetipală de Dumnezeu este parte. Pot exista, desigur, o mulțime de 
motive pentru care lucrurile să stea astfel, dar faptul că oamenii neagă un arhetip nu înseamnă 
că ei au dreptate să-l nege şi că, de fapt, acesta nu există. "Ideile religioase, după cum ne urata 
istoria, au o 

încărcăturii emoțională extrem de puternică şi sugestivă. Fireşte, număr printre acestea 
toate reprezentările colective, orice am învățat din istorici religiei şi orice «-ism». Ultimele 
sunt numai o variantă modernă a religiilor confesionale. Un om poate fi convins de-a binelea 
că nu are nici o idee religioasă, dar nimeni nu se poate îndepărta atât de mult de umanitate 
încât să nu mai aibă vreo reprezentare colectivă dominantă. Veritabilul său materialism, 
ateism, comunism, socialism, liberalism, intelectualism, existentialism etc. depune mărturie 
împotriva inocenţei sale. Într-un fel sau în altul, fățiș sau în secret, el este posedat de o idee 
supraordonata."”” Ceea ce acest revelator pasaj pare a ne spune este că, în timp ce în mod 
manifest existenţa credinţei constituie o parte a dovezii instinctului religios, existenţa 
necredintei constituie o alta parte, o dată ce înţelegem, desigur, că orice credinţă, chiar şi 
credinţa că credinţa religioasă este gândire saturată de dorinţă, sau credinţa că nu există 
arhetipuri, dacă este transformată într-un "-ism", va oferi dovezi împotrivă-i. Dar, dacă este să 
fim sinceri, este greu să fii politicos în fata acestui argument. Departe de a afişa atitudinea 
condescendentă a lui Jung fata de acei "inocenți" care puteau să nu fie de acord cu el, să 
spunem că pasajul citat relevă încă o dată clara circularitate a ipotezei sale. Căci, transpunând 
posibila dovadă împotriva acestei ipoteze într-o dovadă în favoarea ei, statutul empiric al 
afirmației sale referitoare la caracterul înnăscut al arhetipului-Dumnezeu este ridicat la nivelul 
de definiție sau de adevăr necesar, care nu are nevoie de confirmare empirică. Astfel, ceea ce 
Jung caută să stabilească a fost deja admis. 

Ce fel de observaţii ar fi deci necesare spre a salvgarda baza empirică a afirmației lui 
Jung cu privire la credinţa instinctivă? Ei bine, cu maximă modestie, i-am cere o mai migăloasă 
investigare a acelor cazuri în care beneficiile psihologice sunt cel puţin îndoielnice. Există, de 
exemplu, oameni care nu numai că nu cred, dar care nu doresc să creadă, oameni care înţeleg 
religia, ca să-l cităm pe Bertrand Russell, "ca pe o boală generată de frică şi ca pe o sursă de 
nespusă mizerie pentru rasa umană "6. Există, de asemenea, oameni care cred, dar care ar fi 
fost mult mai fericiţi şi mai adaptati fără credinţă; să ne gândim la eminentul zoolog Philip 
Henry Gosse (1810-1888), al cărui fiu, Edmund, a descris în mod emotionant lupta sa cu 
darwinismul, în capodopera Father and Son’’. Şi să ne mai gândim, desigur, la Darwin însuşi, 
care a respins religia într-un mod cu totul rațional, din 

cauza incompatibilitatii ei cu teoria selecției naturale. Intentionand să devină cleric, 
prima ediţie din The Origin of Species (1859) este un exerciţiu de teologie naturală, cu clare 
referiri la puterea Creatorului omniscient; dar începând cu ediţia a şasea (1872) toate referirile 
de acest fel au fost eliminate. Între timp, atitudinea religioasă a lui Darwin luase forma unui 
agnosticism extrem. Cu propriile-i cuvinte, "necredin{a s-a furisat în sufletul meu cu încetul, 
însă până la urmă total. Ritmul a fost atât de lent, încât n-am simţit nici un fel de amărăciune, 
şi de atunci nu m-am mai îndoit niciodată, nici o secundă măcar, de corectitudinea concluziei 
mele"'5. Aceste cazuri, deşi în ele însele nu stabilesc că credinţa religioasă nu este înnăscută, 
stau totuşi în picioare ca negări ale faptului că este înnăscută, iar pentru ca acestea să fie 
discreditate este necesar să se spună mai precis de ce nu sunt alternative autentice sau de ce 
asemenea negări nu sunt şi ele "fapte psihice" la fel de legitime. Jung, însă, nu o face. Tot ce 
obţinem este repetarea precizării că fiinţele umane au dispoziţia a priori de a construi imagini 
ale lui Dumnezeu, precizare care lărgeşte atât de mult sfera termenului "religie" încât pare să 
acopere orice sistem de idei, făcând astfel virtual imposibil pentru o fiinţă umană să nu fie într- 
un anumit sens un credincios manqué”. Ce ne facem apoi cu acele religii care nu au nici un fel 
de credinţă în Dumnezeu? Aşa cum arată McGowan, poate că nu este întâmplător faptul că 
Jung ignoră cu totul nirgunu sau tărâmul ateist al hinduismului şi că, atunci când discută despre 
budism, el se sprijină ferm pe tradiția Mahayana mai degrabă decât pe budismul Theravade, cel 
din urmă fiind nonteists. 


Arhetipuri şi revelaţie 


Există, însă, şi un alt aspect al concepţiei lui Jung care este la fel de abscons. Este vorba 
de preocuparea sa de a evita acuzaţia de psihologism, prin caracterizarea acelei forme 
arhetipale apriorice a lui Dumnezeu drept "numen", drept ceva dat şi primit ca "revelaţie" şi 
deci diferit de experienţa numinoasă pe care o generează. Tocmai în legătură cu aceasta au fost 
teologii extrem de vehementi în obiecțiile lor. Căci, deşi ceea ce este implicat aici poate fi 
definit drept "altceva" şi de "cea mai înaltă valoare", este greu de văzut cum poate fi această 

definiţie susţinută o dată ce s-a înţeles că, operându-se exclusiv la nivelul empiric şi 
ocolindu-se orice discuţie despre existenţa reală a lui Dumnezeu, Jung localizează forma 
arhetipală de Dumnezeu în inconştient, la cel mai profund nivel al acestuia, precizând că 
atribuirea de semnificaţie imaginii lui Dumnezeu implică o mişcare corespunzătoare a 
libidoului. Astfel, ceea ce poate fi definit drept "altceva" este demascat drept nu mai mult decât 
o experienţă a Sinelui, o experienţă ce ţine de psihicul (Psyche) individual şi care este certificat 
ca semnificant de către Psyche, de unde uşurinţa cu care Jung poate identifica imaginile lui 
Dumnezeu drept imagini ale Sinelui. Aceasta — aşa cum multi teologi pretind — este o 
reductie psihologică ilegitimă a noţiunii de transcendenta a lui Dumnezeu, o reductie care 
impune o limită nimicitoare sferei revelatiei divine. Căci, deşi Jung poate fi corect în 
argumentarea că transcendenta lui Dumnezeu nu ar putea fi concepută ca o completă "izolare" 
de lume, aceeaşi dinstinctie ne permite să salvagardăm activitatea suverană a lui Dumnezeu 
asupra lumii fără a o reduce la nivelul realităţii psihice în mod virtual de nedeosebit de celelalte 
fenomene subiective. Acest aspect a fost tratat în mod diferit de critici cum sunt Josef 
Goldbrunner, Thomas Altizer şi Victor Whitet! şi, cel mai zgomotos dintre toţi, distinsul teolog 
evreu Martin Buber, care caracterizează "noua religie” a lui Jung drept "pseudoreligie", drept o 
“religie a imanenţei pur psihice": "... dacă religia este o relaţie cu evenimentele psihice, care 
nu poate însemna altceva decât o relaţie cu evenimentele propriului suflet, atunci prin aceasta 
se implică faptul că nu este o relaţie cu o Fiinţă sau Realitate care, indiferent cât de pe deplin 
descinde, din timp în timp, în sufletul uman, întotdeauna îşi păstrează transcendenta. Mai 
exact, nu este relația unui eu cu un tu. Acesta este, însă, modul în care religioşii neindoielnici 
din toate timpurile şi-au înţeles religia, chiar dacă ei năzuiau din tot sufletul să-şi lase eul lor 
în mod mistic absorbit în acel Tu"®?. 

În replica sa, Jung afirmă că Buber nu a priceput ce înţelege el prin "realitate psihică" 


Identificand pur şi simplu faptul psihic cu răspunsul subiectiv, el nu a observat ca arhetipurile, 
deşi în mod cert cer acest răspuns, au o dimensiune care este autonomă şi obiectivă şi că, 
tocmai confruntându-se cu acest nivel al propriei sale fiinţe psihice, individul îl întâlneşte pe 
străinul "celălalt" care, prin urmare, poate fi 

desemnat drept "Tu"®. Răspunsul lui Jung este partial îndreptăţit: Buber ignoră distincţia 
dintre forma arhetipală a lui Dumnezeu şi conținuturile arhetipale ale ideii de Dumnezeu, ceea 
ce îi permite să facă cu uşurinţă presupunerea că individul, răspunzând imaginilor lui 
Dumnezeu, nu face decât să răspundă la nimic altceva decât la propria-i creație. Dar, aşa cum 
am văzut, argumentarea lui Jung este mai subtilă, el făcând un efort hotărât spre a salva nu 
numai caracterul imanent, ci şi caracterul transcendent al acestor imagini, nu mai puţin atunci 
când le defineşte drept efecte perceptibile ale unei cauze eterne imperceptibile. Dar dacă Jung 
are dreptate în această privinţă este o altă problemă, iar întrebarea dacă Buber are dreptate 
atunci când trage concluzia că teoria arhetipurilor nu se poate acomoda cu noţiunea de revelaţie 
este o întrebare care rămâne. 

Spre a-mi clarifica propria poziţie, fie-mi permis să încep prin a reaminti că existenţa 
formei arhetipale de Dumnezeu este o ipoteză bazată pe ideea că anumite imagini s-au 
constelat într-un grup bine definit: imaginile lui Dumnezeu. Dacă aceste imagini nu ar fi un 
grup bine definit, noi nu le-am putea numi "imagini colective" şi nu am putea spune despre ele 
că au o origine suprapersonală şi că, prin urmare, nu sunt creaţii subiective. Lăsând 
deocamdată deoparte critica mea anterioară că această grupare nu s-ar putea explica pe baza 
experienţelor umane comune şi că, în consecinţă, este nenecesar să postulezi un arhetip care să 
le explice, merită să cercetăm mai departe presupusa legătură dintre ceea ce este cunoscut 
(imaginea) şi ceea ce este necunoscut (arhetipul). Aşadar, este ceva extrem de bizar în argu- 
mentatia care susține că X este necunoscut şi că, de fapt, va rămâne necunoscut, dar care totuşi 
are anumite caracteristici. Bizareria sporeşte atunci când descoperim: 1) că printre 
caracteristicile acestui X necunoscut putem număra claritatea sa, faptul că arhetipul-Dumnezeu 
este impersonal şi obiectiv, că acţionează asupra recipientului său ca un "numen", că este "dat" 
şi "receptat" în situaţia de revelaţie; 2) că aceste proprietăţi particulare sunt postulate pe baza 
unei identități dintre, pe de o parte, conținuturile imaginii de Dumnezeu şi, pe de altă parte, 
conținuturile arhetipale ale Psyche. Să fim mai clari. Deoarece imaginile lui Dumnezeu provin 
din inconştientul colectiv, acele elemente arhetipale care constituie conținuturile 
inconştientului colectiv vor fi proiectate în imaginile lui Dumnezeu. Ce sunt, aşadar, aceste 
elemente? Ele sunt, ca să le numim pe cele principale, arhetipurile 

Umbra, Animus şi Anima, precum şi Sinele: iar noi am văzut în repetate ocazii cum 
aceste arhetipuri se încorporează direct în imaginile lui Dumnezeu. Prezenţa arhetipului Umbra 
îi permite lui Jung să propună o latură demonică a lui Dumnezeu; Animus şi Anima sunt 
absorbite în descriptii ale atributelor masculine şi feminine ale divinității; iar Sinele este 
prezentat în toate acele imagini ale lui Dumnezeu care exprimă totalitatea şi uniunea 
contrariilor. Justificarea acestui procedeu este că nici un alt procedeu nu este posibil. Cu alte 
cuvinte, dacă Dumnezeu este de conceput numai ca realitate psihică, el poate fi sesizat 
(apprehended) numai prin intermediul Psyche şi al conţinuturilor sale arhetipale. Putem acum 
în mod cert să înţelegem de ce spune Jung aceasta: stă în centrul preocupării sale de a face ca 
afirmaţiile despre Dumnezeu să fie pline de înţeles şi relevante pentru condiţia umană. Căci, 
lucru clar, dacă se vorbeşte despre Dumnezeu în termeni care nu sunt psihici, atunci el nu poate 
avea legătură cu experiența omului, dat fiind faptul că, potrivit concepţiei lui Jung, singura 
experienţă pe care o pot avea fiinţele omeneşti este experienţa psihică. Aceasta îi permite lui 
Jung să restrângă întâlnirea omului cu Dumnezeu doar la contextul psihic şi astfel să o prezinte 
ca pe ceva care are loc exclusiv la nivelul cel mai profund al spiritului inconştient. Ideea de 
Dumnezeu — spune el — nu a căzut "in poala omului din afară direct din cer, cum s-ar zice, 
ci el conţine totul in nuce înăuntrul său şi de aceea poate produce totul din sine”. 

Ce nu este însă în regulă aici este faptul că, pe baza acestei argumentatii, nu poate fi 


construită nici o imagine a lui Dumnezeu care să nu fie deja implicată în structura psihicului 
uman $i că, în consecinţă, Jung nu poate vorbi de actul revelatiei ca de un act distinct, dacă 
ceea ce este revelat nu este decât un duplicat al conţinuturilor Psyche, dacă ceea ce este 
receptat este deja implicat în fiinţa celui care îl receptează. Cum putem noi, aşadar, să facem 
distincție între afirmaţiile despre Dumnezeu şi afirmaţiile despre stările psihicului uman? Sau 
cum să evităm concluzia că o cunoaştere a lui Dumnezeu nu este decât o formă de 
autobiografie psihologică, în care în noţiunea noastră de Dumnezeu nu proiectăm mai mult 
decât discernem în noi înşine? Jung nu rezolvă aceste probleme, pentru că, din moment ce a 
admis că Dumnezeu poate fi înţeles doar pe plan psihic, el este nevoit să aserteze că nu putem 
vorbi de Dumnezeu decât cu referire la propria noastră condiţie psihică şi că, prin urmare, 
despre Dumnezeu ne poate spune că este 

revelat în om şi nu că este revelat omului, adică în afara condiţiei sale. De fapt, în ceea ce 
priveşte acest aspect, se cade să ne întrebăm dacă nu există o contradicție implicită între 
preocuparea lui Jung de a salvgarda arhetipul de Dumnezeu, ca fiind ceva spontan şi nederivat, 
şi subsecventa derivare a conţinuturilor acestei idei din concluziile psihologice cu privire la 
natura Psyche. În această privinţă, aşadar, cred că Buber are dreptate. După ce ai definit pe 
"Dumnezeu" ca "sinonim al inconstientului"®’, este greu să eviti concluzia că pentru Jung 
"revelarea lui Dumnezeu" este un alt sinonim al revelării omului întru sine. 


Arhetipuri .şi individuatie 


Aceste obiecţii capătă forță atunci cand luăm in discuţie faza finală a concepției lui Jung, 
conceptul său de individuatie. Să reamintim însă, în prealabil, ce implica individuatia. Cred ca 
are dreptate David Norton când raportează individuatia la tradiţia cunoscută sub termenul de 
eudaimonism, care şi-a găsit prima formulare sistematică în alocutiunile lui Socrate şi în 
scrierile lui Platon şi Aristotel5. "Eudaimonia" este numele dat procesului de trăire în armonie 
cu propriul daimon sau cu potentialitatea înnăscută, actualizând acel potential în aşa fel încât să 
ajungă la o deplină dezvoltare individuală. Jung imbratiseaza această idee atunci cand 
identifică țelul individuatiei cu realizarea Sinelui — "Sineitatea" sau "autorealizarea" —, o 
identificare care caracterizează individuatia ca proces arhetipal şi deci ca fiind ceva înnăscut 
pentru personalitatea umană. Cu alte cuvinte, noi toţi, oricât de distincte şi de diferite ar fi 
experienţele noastre individuale, facem aceeaşi călătorie şi suntem imbolditi de acelaşi impuls 
întru Sineitate, adică întru unificarea laturilor conştientă şi inconştientă ale Psyche. Aceasta îi 
permite lui Jung să facă o importantă distincție între conținuturile personale ale vieţii 
individului şi forma colectivă a acestora, concepând astfel procesul fiecărei persoane către 
Sineitate în termenii unui plan întemeiat arhetipal sau ai unui ciclu de viaţă care, după cum ne 
amintim, este în linii mari divizibil în două stadii de viata. Aceste două stadii pot fi schitate 
prin imagini spontane generate de conştient şi se pot exprima în nenumărate moduri, prin vise, 
desene, 

poveşti, mituri, ritualuri etc. Putem număra printre acestea imaginile lui Dumnezeu, 
conținuturile arhetipale ale ideii de Dumnezeu. Deoarece aceste imagini sunt pe plan empiric 
de nedeosebit de imaginile Sinelui, ele pot fi considerate simboluri ale individuutiei, având de 
aceea o enormă semnificaţie psihoterapeutică: ele revelează stadiul atins de personalitatea 
individuanta (individuating personality) şi astfel, prin implicatie, revelează acelei personalităţi 
ceea ce mai rămâne de făcut între realizarea Sineitatii. Aşadar, atunci cand Jung descrie aceste 
imagini ca fiind "religioase", el nu spune aceasta întrucât conținuturile lor sunt de recunoscut 
ca religioase — de exemplu, că ele zugrăvesc crucificarea lui lisus sau patimile lui lov —, ci 
întrucât prin ele ni se deschide o dimensiune specifică a realităţii psihice, care transcende 
individul, chiar dacă acesta o sesizează. Din aceeaşi cauză, desigur, putem avea o imagine care 
este religioasă, chiar dacă nu este axată pe o temă vădit religioasă. Căci, repetăm, validitatea 
arhetipală a imaginii este aceea care face ca ea să fie religioasă, aşa încât pentru personalitatea 


individuanta orice imagine a Sinelui care se vadeste a fi arhetipala poate fi pe drept cuvant 
numită "religioasă". 

Modelul jungian de dezvoltare umană este destul de otova şi se leagă bine cu alte 
psihologii "stages of life" care au fost născocite în anii din urmă. Avem, de exemplu, modelul 
psihosocial extensiv născocit de psihanalistul danezo-american Erik Erikson în ale sale The 
Eight Ages of Man; modelul "faith development" propus de psihologul religios James Fowler; 
sau schema celor şase stadii de "moral development" propusă de L. Kohlberg*”. Să nu uităm 
nici faimoasa descriere de către Freud a propăşirii psihosexuale de-a lungul stadiilor oral, anal, 
genital şi latent, studii care, deşi, lucru ştiut, se limitează la perioada copilăriei şi adolescenţei, 
au fost folosite de teologul olandez Heije Faber la demarcarea unor perioade corespunzătoare 
ale credinţei religioase**. Dacă acestea sunt sau nu scheme mai potrivite de dezvoltare decât 
acelea stabilite de Jung este o problemă pe care nu mi-o pun aici. Ceea ce ne interesează acum 
nu este dacă Jung a elaborat o doctrină a stadiilor valabilă, ci dacă înaintarea prin aceste stadii 
întru Sineitate, împreună cu imaginile generate, pot fi în mod adecvat caracterizate drept 
religioase. 

Fie-mi permis să încep cu o imagine care în mod indiscutabil poate fi numită religioasă: 
imaginea lui Hristos. Pentru Jung aceasta este religioasă pentru că este un simbol proeminent al 
individuatiel, iar 

268 

pentru multi creştini ortodocşi ea este religioasă pentru că atestă un exemplu suprem de 
revelaţie specifică, manifestarea divină a lui Dumnezeu în istorie. Dar Jung nu este interesat de 
omul lisus din Nazaret şi deci de problema dacă există chezăşii istorice care să sprijine aceste 
afirmaţii despre el, ci numai de experienţa psihică atestată de titlul "Hristos". Această 
experienţă este descrisă în terminologia individuatiei. Iisus este exemplificarea unui arhetip, 
aşa încât ceea ce confirmă imaginea din Biblie ca imagine a lui Hristos este ceea ce exprimă 
arhetipul Sinelui, sau mai degrabă, ca să fim mai exacti, ceea ce exprimă ea într-un mod 
proeminent ca trebuință umană fundamentală a priori, anume trebuinta de totalitate”. 

Jung afirmă aici doi Hristos: Hristos cel din trecutul istoric, subiect al relatării 
evanghelice, dar care niciodată nu poate fi cunoscut prin cercetare istorică şi Hristos cel din 
prezentul imediat, care este cunoscut aici şi acum, prin evocare psihică (through psychic 
encounter). Faptul că Jung putea fi acuzat de erezie pentru că diviza persoana lui Hristos nu l- 
ar fi tulburat câtuşi de puţin pe Jung şi nu este greu de înţeles de ce argumenta el în felul 
acesta. Căci aceasta este totuşi o altă dovadă a lăudabilei lui intenţii de a da semnificaţie la 
ceea ce multi pot privi ca pe o poveste istorică de altfel inaccesibilă, iar lucrul acesta îl face 
arătând semnificaţia psihică a evenimentului fundamental pe care îl descrie. În consecinţă, nu 
figura lui lisus din Nazaret este aceea care face să fie semnificativă icoana lui biblică, ci mai 
degrabă perceperea faptului că această icoană are conținut arhetipal. Credinţa prezentă, adică 
mărturisirea faptului că această imagine biblică este a lui Hristos aduce mărturie despre propria 
ei receptare ca realitate psihică: nu face, să zicem aşa, decât să constate un fapt psihic care, 
prin intermediul acestei imagini, avusese o experienţă imediată a naturii primordiale şi 
colective. lar această experienţă este absolut incontestabilă deoarece, fiind psihică, operează 
exclusiv ca activitate interioară şi este deci recunoscută numai de individul care o are. 
Repetăm, Jung operează ca un fenomenolog şi ca atare nu are nici o pretenţie metafizică de a 
şti că lisus era Hristos. Tot ceea ce face el este să infereze inductiv că figura biblică este 
arhetipală pe baza dovezii empirice directe a efectului acesteia. Aşadar, deşi credinţa nu poate 
garanta acurateţea istorică a acestei imagini, ea poate, prin mijloacele sale, să spună că 
arhetipul-Sine este acolo prezent. Acesta este, la drept vorbind, singurul acces al credinţei la 
Hristos, dar este suficient ca figura lui 

Hristos să fie recunoscută ca aparţinând fundamentelor colective ale Psyche şi deci. În 
acest sens, fiecăruia, în mod aprioric. 

Deşi Jung are neîndoielnic dreptate în refuzul de a vedea in figura lui Iisus din trecutul 
istoric un substitut pentru Hristos al credinţei — memoria istorică a acestui om fiind în mod 


evident de nemăsurat cu conştiinţa contemporană a prezenţei sale —, se ridică probleme 
serioase atunci când examinam mai îndeaproape presupozitiile lui Jung atunci cand el 
stabileşte aceasta distincție. Presupunerea sa este că, dacă este să vorbim de imaginea din 
evanghelii ca semnificam, aceasta trebuie revelată ca "semnificant psihologic", prin care Jung 
înţelege două lucruri: 1) că această imagine are un conţinut; 2) că validitatea acestui conţinut 
este garantată de efectele sale psihice. 

Prima mea obiectie la argumentul lui Jung ar putea fi desconsiderată ca fiind una pur 
parohială, dar cred că merită a fi făcută dacă dă în vileag greşita reprezentare a religiei 
adevărate, pe care el caută să o facă mai accesibilă. Cei mai multi creştini cred nu numai că 
actul de mântuire al lui Dumnezeu s-a petrecut exclusiv în trecutul istoric, ci, de asemenea, că 
şi credinţa lor este sprijinită prin dovezile istorice aduse de evanghelii. Dacă li s-ar arăta că un 
astfel de sprijin este nevalid, credinţa lor ar fi slăbită şi, după toate probabilitățile, distrusă. 
Jung evită această posibilitate, negând că evidenţa istorică îl poate dezvălui vreodată pe Hristos 
cel cunoscut prin credinţă. lar motivul negării sale este edificator. Jung consideră istoria ca 
atare ca fiind relativ neimportantă, întrucât ceea ce găsim în drama acestei vieți individuale nu 
este ceva unic, ci mai degrabă distilarea unui adevăr general despre condiţia psihică umană — 
dispoziţia arhetipală întru realizarea Sinelui — , care ar putea la fel de uşor să fie prezentă în 
alte imagini, cum sunt imaginile lui Buddha, Purusa sau Tao. Orice imagine a lui Hristos poate 
fi deci tradusă fără rost în propoziţii care descriu procesul psihic comun de individuatie; acesta 
fiind cazul, exclusivitatea ideii, să zicem, că "nimeni nu vine la Tatăl decât prin Mine" (loan, 
14/16) devine cu totul inadmisibilă. Nimic, de fapt, nu poate fi dat în actul revelatiei care este 
particular acelui act, pentru că. aşa cum îl înţelege Jung, a face acel act inteligibil necesită să 
fie transpus în modul psihologic obişnuit de explicaţie prin care noi încercăm să relatăm altora 
lucrurile, în mod cu totul deosebit dorinţa umană înnăscută de Sineitate. Aşa cum spune Jung: 
"Deoarece Hristos nu a însemnat niciodată pentru mine mai mult 

decât ceea ce am putut înţelege despre el si deoarece această înţelegere coincide cu 
cunoaşterea mea empirică despre Sine, trebuie să admit cu înţeleg Sinele ocupându-mă de 
ideea de Hristos. "%" 

Rezultatul acestei argumentatii este evident: aboleşte total concepţia creştină distinctă 
despre revelaţie. Căci ceea ce ni se dă aici, în locul unei revelații obiective şi miraculoase a 
naturii divine, este o figură istorică nedeterminată (şi nedeterminabilă) a cărei apariţie nu este 
într-o clasă a unuia, ci într-o clasă a mai multora, clasa Sinelui. În această măsură, ceea ce îl 
face cunoscut pe Hristos psihologul este capabil să cunoască prin alte mijloace. În lumina 
acestei concluzii nu este deloc surprinzător să aflăm că una din cele mai frecvente critici la 
adresa lui Jung în această privinţă — din partea unor critici ca White, Buber şi eruditul 
buberian Maurice Friedman”! — este că, în încercarea de a-l face pe Iisus cel istoric 
contemporan, prin asimilarea lui cu existenţa noastră psihică, Jung a reiterat erezia gnosticilor, 
care îl echivalau pe Hristos cu esenţa divină latentă din sufletul uman. 

Dar chiar dacă clasăm aceasta obiectie, ca pe una pe care probabil ca Jung n-ar fi respins- 
o — relativizarea figurii lui lisus fiind consecinţa necesară a interpretării colective a acesteia 
—, tratamentul aplicat de el conţinutului istoric al creştinismului rămâne totuşi instructiv, 
întrucât este paradigma modului în care, nereuşind să facă distincţie între imaginea lui 
Dumnezeu şi imaginea Sinelui, orice religie care afirmă că posedă un singur corp de 
cunoaştere (de exemplu, acela cunoscut prin revelaţia divină) va găsi această afirmaţie 
subminată; iar aceasta datorită faptului că această afirmaţie trebuie, conform cerinţelor propriei 
metode conciliante a lui Jung, să fie interpretată arhetipal, ca afirmaţie colectivă şi deci ca una 
care poate fi înlocuită de oricare altă afirmaţie, atâta timp cât exprimă şi ea dispoziția umană 
inerentă a mişcării întru autorealizare. Deoarece Jung exclude orice noţiune de Dumnezeu care 
să acţioneze în afara realităţii arhetipale, el este obligat să aserteze din nou că singura revelaţie 
posibilă este aceea prin întâlnirea cu arhetipurile şi deci cu ceea ce este deja latent în 
personalitatea psihică; acestea fiind spuse, el este nevoit să refuze să ia în considerare că 
înţelegerea de sine (self-understanding) ar putea fi mediată în alte moduri şi că aceste moduri 


ar putea cere utilizarea altor imagini — de exemplu, imagini mentale —, a căror semnificaţie 
constă tocmai în faptul că ele nu pot fi construite decât ca sateliți ai ordinii psihice. 

Există însă şi un alt element al concepţiei lui Jung despre creştinism care este la fel de 
abscons şi care, de asemenea, duce la o problemă mai generală legată de individuatie. Aşa cum 
am văzut, Jung, deşi sceptic cu privire la posibilitatea de a se obţine vreodată informaţie exactă 
cu privire la omul lisus din Nazaret, asertează totuşi că lisus este exemplu de arhetip al Sinelui. 
Dar cum poate el spune lucrul acesta dacă nici o dovadă istorică nu-i poate vreodată confirma 
(sau infirma) asertiunea? Răspunsul său este că imaginile arhetipale sunt validate de efectele 
lor psihice şi că, în consecinţă, faptul că oamenii au experienţă numinoasă în legătură cu 
imaginea biblică este dovada prezenţei unui arhetip în acea imagine Lucrul acesta este adevărat 
nu numai despre imaginile lui lisus: este adevărat despre orice imagine a Sinelui şi deci a lui 
Dumnezeu, fie ele încorporate într-o dogmă, într-un rit, mit sau vis. Din aceeaşi cauză, absenţa 
oricărei asemenea experienţe indică absenţa arhetipului. O imagine, oricât de venerabilă, 
devine superfluă o dată ce încetează să evoce acest răspuns; invers, o imagine care provoacă un 
astfel de răspuns, oricât de bizar l-ar putea socoti alţii, trebuie considerată arhetipală. Jung da 
mai multe exemple de asemenea fapte — halucinatiile schizoide pe care le are Miss Miller, 
credinţa în O.Z.N.-uri —, iar aici avem un alt exemplu: "Îmi amintesc bine cazul profesorului 
cure a avut o viziune neașteptată şi s-a crezut nebun. A venit să mă consulte într-o stare de 
panică totală. Pur şi simplu am scos din raft o carte veche de 400 de ani şi i-am arătat in ea o 
xilogravură care zugrăvea tocmai viziunea sa. «Nu-i nici un motiv să vă credeţi nebun, i-am 
spus. Ei ştiau despre viziunea dumneavoastră în urmă cu 400 de ani». După aceea el s-a lăsat 
pe un scaun cu totul dezumflat, dar din nou normal.” 

Exemplul de mai sus ilustrează bine modul de a proceda al lui Jung: afirmaţia că avem 
aici de-a face cu un arhetip se bazează nu numai pe faptul amplificator al imagisticii paralele, 
ci si pe faptul psihologic empiric, public atestat, că prezenţa unui arhetip a produs rezultate 
terapeutice benefice. Dar, dintre toate elementele care împlinesc teoria jungiană a arhetipurilor, 
acesta este cel mai slab, bazându-se pe un soi de pragmatism brut: ceva este real dacă 
funcţionează. Probabil că dacă profesorul ar fi replicat: "Persoana care a avut acea viziune era 
la fel de nebună ca mine", Jung n-ar fi făcut inferenta de la vindecare la arhetip, de la efect la 
cauză, deoarece experienţa îi lipsea şi deoarece, departe de a-l fi însănătoşit, informaţia lui 
Jung i-ar fi 

confirmat profesorului diagnosticul. Această argumentare a lui Jung îl face pasibil de 
acuzația de subiectivism. Căci este clar că o afirmație nu este adevărată pur si simplu pentru ca 
cineva e convins că este adevărată, oricât de benefică ar fi acea convingere. O propoziție ca "A 
este sigur că B există" poate fi adevărată în măsura în care ne spune ceva despre dispoziția 
psihologică a lui A când el/ea afirmă a cunoaşte că B există; dar adevărul aserțiunii că A este 
sigur în această privință nu atrage după sine faptul că el/ea este infaibilil în ceea ce priveşte 
cunoaşterea existenței lui B, anume că B există în realitate. Cu alte cuvinte, certitudinea 
subiectivă nu este măsura adevărului obiectiv si nici nu este condiția suficientă a adevărului 
unei afirmații existențiale. Ceea ce este adevărat nu numai în ceea ce priveşte imaginile lui 
Hristos — în absența dovezilor istorice contrare, cum putem noi înlătura posibilitatea ca 
povestea lui lisus sa fie o ficțiune? —, ci şi imaginile Sinelui în general. Faptul că pot trăi o 
senzație particulară prin mijlocirea unei imagini nu justifică în sine concluzia că există ceva 
distinct de acea senzație în calitate de cauză a ei, care este ea însăși colectivă în ceea ce 
priveşte originea şi pe care o pot deci discredita ca produs al imaginației creatoare: cu alte 
cuvinte, lucrul acesta nu stabileşte că forma arhetipală a imaginii este categoric distinctă de 
conținutul ei personal. Jung nu va avea nici posibilitatea să riposteze că persistenta unor 
asemenea imagini de-a lungul secolelor, fie ca imagini ale lui Dumnezeu, fie nu, ne oferă 
dovadă coroborativă despre originea lor arhetipală $1 impersonala. Aceasta ar însemna, cred, să 
te faci vinovat din nou de sofismul numit Argumentul Consimţământului Comun”, împotriva 
căruia există o obiectie cu totul evidentă. Iată cum pune problema Paul Edwards: "Nu există, 
după aspectul de suprafață al lucrurilor, nici un motiv ca întreaga umanitate să nu fi greşit cu 


privire la o temă speculativă, cum s-a întâmplat în multe probleme empirice asupra cărora, ne 
învaţă istoria, ea a greşit. "9* 

Mai este de menţionat o dificultate finală, anume faptul dacă Jung are dreptate când 
afirmă că individuatia este un proces religios şi că, în consecinţă, adoptarea unei "concepţii 
religioase despre lume" este necesară pentru împlinirea Sinelui. Dat fiind faptul că, drept 
urmare a criticilor menţionate mai sus, Jung nu poate în mod legitim să infereze prezenţa unui 
arhetip din experienţa de transformare, aceste afirmaţii nu pot fi susţinute în termenii propriei 
sale teorii. Dar mai degrabă decât 

să repetăm lucrul acesta, fie-ne permis, în scopul argumentării, să facem abstracţie de 
aceste critici şi să acceptăm, pe moment, că Jung are dreptate când spune că "ceva este real 
dacă funcţionează”. Adevereşte lucrul acesta afirmaţiile sale? Nu, din două motive. 

1. Aş aminti aici critica adusă de mine teoriei generale a arhetipurilor, anume că Jung nu 
ne oferă aici un criteriu după care să distingem o imagine arhetipală de alta. Nu o putem face 
pentru că, aplicând principiul că "din efect putem infera realitatea", toate imaginile care au 
cutare efect vor fi la fel de valide”. Ceea ce se aplică şi la distincţia dintre imaginile religioase 
şi nonreligioase şi devine deosebit de acut dacă ne amintim cum funcționează aceste imagini în 
cadrul individuatiei. Acest proces este schiţat doar pe baza mărturiilor empirice accesibile 
nouă, adică pe baza imaginilor Sinelui. Aceste imagini (când sunt active) trebuie considerate 
produse psihice autentice, iar printre acestea putem număra imaginile subordonate despre 
Dumnezeu (când sunt active). Imaginile lui Dumnezeu sunt subordonate imaginilor Sinelui 
pentru că: a) imaginile lui Dumnezeu sunt cazuri particulare ale dispozitiei arhetipale mai 
generale privind Sinele; b) imaginile Sinelui constituie o clasă în care pot fi admise imagini 
care nu utilizează fatis teme religioase. Acesta fiind cazul, descrierea individuatiei ca proces 
"religios" nu depinde de analiza anumitor imagini care pot fi caracterizate drept religioase — 
în sensul că putem spune despre ele, când revizuim conţinutul lor, că ele sunt religioase, iar 
altele nu sunt —, ci pe baza definiţiei prealabile că toate imaginile Sinelui sunt religioase. 
Rezultă implicatia că orice dovadă extrasă din aşa-numitele imagini nonreligioase va fi 
discreditată şi luată drept suport pentru definiție. Clasa imaginilor Sinelui devine atât de 
cuprinzătoare încât acum este imposibil să excluzi din ea vreo imagine (atâta timp cât este 
activă). Ne-am întors, cu alte cuvinte, la tautologia care stă la baza metodei lui Jung şi din care 
o variantă este aceasta: afirmaţia "Imaginile Sinelui sunt religioase" nu poate fi falsificată” 
deoarece prin imagini religioase noi înțelegem imaginile Sinelui. Am putea spune că în felul 
acesta orice distincţie între sacru şi profan a fost eradicată: sacrul s-a prăbuşit în profan, iar 
profanul în sacru. De ce, aşadar, am mai descrie individuatia ca fiind "religioasă" dacă 
termenul nu descrie nimic care să nu fie aplicabil Sinelui, dacă nimic nu se adaugă la acest 
termen care să nu fie deja implicat în proces? 

2. Ideea că imaginile Sinelui sunt religioase este parte integrantă a ,.conceptiei religioase 
despre lume" despre care Jung afirmă că este necesară pentru individuatie. Căci, ca reacţie la 
arhetipul mediat prin imaginile Sinelui, personalitatea trăieşte ceea ce este necesar a se face 
întru realizarea Sineitatii (for Self-hood to be realized). Orice imagine a Sinelui — şi. la fel, 
orice imagine a lui Dumnezeu— are, cu alte cuvinte, o funcţie etică. Aceasta este consecinţa 
faptului că individuatia nu este urmarea inevitabilă a trăirii ciclului vieţii. Ceea ce este arhetipal 
este impulsul şi țelul, travaliul vital, dar nu atingerea telului. Aceasta, afirmă Jung, ne impune 
responsabilitatea morală de a realiza echilibrul psihic şi totalitatea, cerându-ne decizii care pot 
sau nu să ducă la acel final. Riscul este deci un corolar al procesului. Dar aici arhetipurile 
însele vin în ajutorul nostru, oferindu-ne, prin puterea imagisticii lor simbolice şi colective (de 
exemplu, Hristos, cvatritatea, mandala, peştele), informaţie vitală asupra a ceea ce este necesar 
pentru realizarea echilibrului (ajustarea, de exemplu, a Umbrei, a Animei sau Animusului etc). 
În acest sens, imaginile Sinelui funcţionează ca ghizi morali, arătându-ne ceea ce suntem şi, 
prin implicatie, ceea ce s-ar cuveni să fim. Deci putem spune că a avea o "concepţie religioasă 
despre viaţă" nu înseamnă pur şi simplu a percepe că avem un Sine arhetipal, ci a ne determina 
viata în concordanţă cu această percepție. 


Lucrul acesta pare destul de simplu, dar el devine complicat atunci când luăm în 
considerare acţiunile morale care se impun. Prin prisma propoziției că numai ceea ce 
funcționează este real, orice imagine care are proprietăţi terapeutice va fi considerată 
arhetipală. O imagine, s-ar părea, este "reală" pentru că este imaginea mea şi a lucrat pentru 
mine. Concluzia este că, oricare ar fi acţiunea pe care imaginea ar putea să o comande ca 
potrivită pentru "concepţia religioasă" şi deci pentru scopul realizării de sine, această acțiune 
va fi potrivită pentru mine. dar nu în mod necesar pentru altcineva. Într-adevăr, deoarece 
principiul etic al individuatiei spune că acţiunea morală trebuie să fie activitate directionata de 
Sine, orice comandă morală de a acţiona altfel decât pentru Sinele meu ar încălca acest 
principiu. Acesta fiind cazul. Don Browning are dreptate când spune că teoria jungiană a 
obligaţiei morale pare a fi o formă de egoism etic îmbrăcat în veşmânt religios şi că. În 
consecinţă, nu ne poate oferi mijloace de a decide între afirmaţii morale rivale”. Ce se 
întâmplă, de exemplu, în situaţiile de conflict moral, când trebuinta mea, să zicem, de a-mi 
activa Anima poate intra 

în conflict cu trebuinta altora de a şi-o activa pe a lor? Dacă răspunsul este că eu trebuie 
să aplic aici "concepția religioasă" si să ascult de arhetipurile mele, atunci aceasta cu greu este 
de ajutor, întrucât sfatul va fi acelasi în ambele cazuri: că fiecare dintre noi trebuie să acționeze 
în sensul individuatiei şi că orice acțiune întru Sineitate pe care oricare dintre noi o poate 
savarsi va fi onorată cu atributul de religioasă (atâta timp cât funcționează). Lucrul acesta — 
trebuie să o spun fără menajamente — face ca utilizarea de către Jung a termenului "religios" 
să fie total lipsită de semnificație in distingerea unei acțiuni de alta şi cu totul irelevanta în 
promovarea unui anumit mod de viață. Această concluzie nu este deloc surprinzătoare. Căci 
dacă imaginea religioasă nu poate, la nivel empiric, să fie separată de imaginea Sinelui, atunci 
nici recomandarea ei de a acționa nu poate fi separată de porunca mai generală de realizare a 
Sineităţii. Acesta face greu de înțeles de ce Jung spune că "atitudinea religioasă" este necesară 
pentru individuatie, atunci când religia nu susține nimic care să nu fie deja implicat în dorința 
arhetipală de individuare, indiferent de faptul cât de mult poate să varieze acest proces de la o 
persoană la alta. 


Concluzie 


Având în vedere aceste critici, asentimentul meu fata de afirmația lui Victor White că ar 
trebui să fim prudenti în a accepta că Jung este un "prieten" al religiei nu va mai surprinde pe 
nimeni. A fi de acord cu Jung înseamnă a adopta o concepție despre Dumnezeu ca dispoziție 
umană înnăscută, indiscernabila de orice alta stare psihică particulară $i "existând" numai in 
sensul că orice "funcționează" pentru Psyche va fi "real". Circularitatea acestei idei este absolut 
vădită — ceea ce prucede din Psyche este validat de Psyche — si îi oferă lui Jung un anumit 
grad de imunitate la atac. Căci, clar, este greu să atentezi la o condiție psihologică animată de 
credința că singura lume care există este propria ta lume, o lume psihică, si că singura 
certitudine posibilă este certitudinea imediată a propriilor tale trăiri. 

Necazul este că, situându-l pe Dumnezeu în acest cerc, Jung se face el însuşi pasibil de 
acuzaţia de "psihologism", anume că Dumnezeu a fost prin aceasta redus la nimic altceva decât 
la o trăire subiectivă, la 

paritate cu orice altă trăire pe care am putea-o avea şi pentru care am putea cere 
tratament, şi care este garantată tot atât de mult ca, să zicem, credinţa în farfuriile zburătoare. 
Aşa cum propriile mele remarci vor fi arătat, cred că această critică este justificată, deşi, 
trebuie să adaug, nu din motivul invocat uneori (de către Glover, de exemplu), că argumentarea 
lui Jung nu este mai mult decât o naivă psihologizare a lui Dumnezeu. Jung este mult mai 
interesant decât s-ar crede şi, în realitate, aşa cum am văzut în repetate rânduri, el face mari 
eforturi de a preîntâmpina această acuzaţie; distincția fundamentală pe care o face între forma 
arhetipală a lui Dumnezeu şi conținuturile arhetipale ale ideii de Dumnezeu este destinată, la 


urma urmei, în mod expres acestui scop. Psihologismul lui Jung decurge, aşadar, nu din faptul 
că nu reuşeşte să înțeleagă această critică, ci din eşecul propriei sale argumentări în a-i da curs. 


Deoarece această carte este consacrată lui Freud şi lui Jung, se cuvine ca în această 
concluzie să-i permitem lui Freud o apariţie finală. Obiectivul atacului lui Freud a fost credinţa 
în realitatea obiectivă a lui Dumnezeu: că există în realitate un Tată transcendent, viu, concret 
şi personificat, care are o existenţă în afara Psyche şi care se revelează prin imaginile şi 
ritualurile religiei. Reacţia lui Freud a fost convertirea afirmațiilor metafizice ale religiei în 
metapsihologie, ceea ce el a făcut prin demascarea acestor imagini şi ritualuri ca fiind nimic 
altceva decât produse psihice, proiecţii ale propriilor noastre dorinţe oedipale şi obsesionale. 
Impactul asupra lui Jung a acestei demolări psihanalitice a religiei a fost imens: la început el a 
fost de acord cu Freud, apoi i-a rezistat, iar în final l-a respins cu totul. Replica dată lui Freud a 
fost o schimbare radicală. Nimic nu poate fi cunoscut cu privire la Dumnezeu cel obiectiv, aşa 
încât nu există nici o problemă metafizică privitoare la existenţa sau inexistenţa unei astfel de 
ființe. Drept urmare, el ne îndreaptă atenția exclusiv asupra produsului psihic, asupra imaginii 
lui Dumnezeu din Psyche, evaluată acum nu ca fiind o fantazare infantilă, ci substrat colectiv şi 
arhetipal al inconştientului. Avem astfel juxtapozitia a două imagini ale lui Dumnezeu aflate in 
conflict: imaginea lui Dumnezeu atacată de Freud şi imaginea lui Dumnezeu apărată de Jung. 
Dar faptul că Jung ocupă o poziţie defensivă şi faptul că această apărare este în mod cert 
justificată in lumina unilateralitatii teoriei sexuale a lui Freud nu trebuie să ne facă 

orbi asupra imperfectiunii concepţiei lui Jung. Aşa cum am încercat să arăt, aceasta ne 
cere să ne retragem într-o lume psihică, autojustificată, în care validitatea imaginii lui 
Dumnezeu este stabilită prin efectul ei psihic, acest efect făcând-o de nedistins de orice altă 
imagine care are aceeaşi putere transformatoare. Această argumentatie ne poate în mod cert 
ajuta să evităm hazardul ridicării noțiunii de transcendenta a lui Dumnezeu până la punctul în 

